
AGESILAUS. 




Archidamus fîlz de Zeuxida mus ayant hono- 
rablement régné en Lacedasmone , laissa deux en- 
fans , dont l'un fut Agis , qu'il eut d'une notable 
dame nommée Lampido , l'autre fut Agesilaus de 
beaucoup plus jeune , qu'il eut de la fille de Meli- 
sippidas , qui avoit nom Eupolia : et pource que 
la succession au royaume appartenoit au filz aisné 
Agis , le puisné Agesilaus ayant à dernourer homme 
privé fut nourry en la discipline Laconique , la- 
quelle estoit bien dure et pénible : mais aussi en- 

6 AGESILAUS. 
seignoit elle aux enfans à obeïr : et estime Ion que 
ce soit la cause pour laquelle le poète Simonides 
appelle Sparte Damasimbrotos , c'est à dire , domp- 
tant les hommes , pource qu'elle rend par longue 
accoustumance ses citoyens maniables et obeïssans 
à ses loix , autant ou plus que cité qui ait onques 
esté au monde , en les domptant dès leur enfance , 
comme Ion fait les jeunes poulains. La loy exempte 
et dispense de ceste subjection les enfans qui doivent 
succéder à la royauté, mais Agesilaus eut cela de 
propre plus que les autres de ceste qualité , qu'il 
vint au degré de commander , ayant appris d'en- 
fance à obeïr : ce qui fut cause qu'il sceut beaucoup 
mieulx que nul autre roy s'accommoder et se com- 
porter avec ses subjects , ayant adjouxté à la gran- 
deur royale et aux façons de prince qu'il avoit de 
nature, la courtoisie et la privaulté qu'il avoit ac- 
quise par nourriture. 

II. Du temps donques qu'il estoit ès troupes 
qu'ilz appellent des enfans qui sont nourriz ensem- 
ble , Lysander fut amoureux de luy pour sa gen- 
tillesse principalement : car estant plus courageux 
et plus ferme en ses opinions que nul autre des 
enfans , comme celuy qui vouloit tousjours en 
toutes choses estre le premier , avec une véhémence 
etjune impétuosité si grande en tout ce qu'il vou- 
loit , qu'il estoit impossible de la vaincre ny de la 
forcer : il estoit d'un autre epsté si doulx et si soup- 
ple , qu'il faisoit tout ce que Ion luy commandoit 
par gracieuseté, et rien par crainte, luy faisant 
plus grand mal de s.e sentir bla^ner, qu'il ne luy 



A G E S I L A U S. 7 
grevoit de travailler. Et quant à l'imperfection de 
sa jambe , qui estoit plus courte que l'autre , la 
beaulté de sa personne estant pour lors en sa fleur, 
et sa gentillesse , en ce que Ion voyoit qu'il la poi- 
toit si patiemment et si guayement , que luy mesme 
s'en mocquoit et s'en gaudissoit le premier , cela 
couvroit grandement ceste défectuosité : et , qui 
plus est , faisoit d'avantage apparoir la gentillesse 
de son courage , attendu que Ion veoit que pour 
estre boitteux , il ne refusoit peine ny travail quel- 
conque. Quant à la forme de son visage , nous ne 
l'avons point portraitte au naturel , pource qu'il 
ne le voulut pas , ains défendit expressément par 
son testament , que Ion ne feist ny peindre ny 
mouler aucune image de son corps , mais bien 
treuve Ion qu'il estoit de petite stature , et qu'il 
promettoit bien peu de soy à le veoir : mais ce 
qu'il estoit tousjours guay et délibéré , et jamais 
chagrin, ny fascheux ny en parole, ny en visage, 
cela le rendoit plus aggreable et plus amiable , 
voire jusques en sa vieillesse , que les plus beaux 
du monde : toutefois les ephores , ainsi comme 
Theophrastus escrit , condemnerent à l'amende leur 
roy Archidamus , à cause qu'il avoit espousé une 
petite femme , disans qu'il leur engendreroit des 
roytelets , non pas des roys. 

III. Mais du temps que son filz aisné Agis re- 
gnoit , Alcibiades banny d'Athènes s'en fouit de 
la Sicile en Lacedœmone , et n'eut pas gueres de- 
mouré à Sparte, qu'il fut incontinent souspeçonné 
d'entretenir la femme du roy Agis , qui s'appelloit 

Timœa, de manière que pour ceste cause Agis n'ad- 
voua point pour son filz l'enfant qu'elle feit, disant 
qu'elle l'avoit conceu d'Alcibiades : dequoy Timaea 
ne se soucioit gueres , ainsi comme Duris escrit : 
car quelquefois estant en son privé entre ses fem- 
mes , elle l'appelloit tout bas AJcibiades , non pas 
Leotychides : aussi dit on qu'Alcibiades mesme 
disoit , que ce n'estoit point pour faire mal ny 
desplaisir à personne qu'il s'estoit approché de la 
royne Timaea , ains seulement pource qu'il desi- 
roit qu'il y eust des roys de Lacedœmone engen- 
drez de sa semence. Toutefois il fut contraint pour 
ceste occasion de sortir hors de Lacedasmone pour 
la deffiance qu'il avoit du roy Agis , qui tousjours 
depuis eut l'enfantpour suspect , et ne le teint jamais 
pour légitime , jusques à ce qu'estant tumbé malade 
au lict de la mort , Leotychides s'alla jettera genoux 
les larmes aux yeux devant luy , et sceut si bien faire 
que Agis en présence de tesmoings , déclara qu'il 
l'advouoit pour son filz. 

IV. Ce neantmoins après la mort d'Agis , Ly- 
sander , qui ja avoit desfait les Athéniens par mer, 
et avoit plus de crédit et d'authorité en la ville de 
Sparte, que nul autie, entreprit de faire tumber 
la royauté sur Agesilaus , disant qu'elle n'apparte- 
noit point à Leotychides, attendu qu'il estoit bas- 
tard : autant en disoient aussi plusieurs autres des 
citoyens qui aimoient la vertu d' Agesilaus , et luy 
favorisoient fort affectueusement , à cause qu'il 
avoit esté nourry et élevé d'enfance avec eulx. 
Mais au contraire aussi y avoit il à Sparte un devin 

nommé Diopithes , qui sçavoit par cueur une in- 
finité de prophéties ancienes , et estoit tenu pour 
fort sçavant et suffisant homme en tout ce qui 
concernoit les choses divines : celuy la maintenoit 
qu'il n'>estoit point loisible qu'un boitteux fut roy 
de Sparte , et pour le prouver il allégua en juge- 
ment cest ancien oracle : 

Regarde bien, ô nation Spartaine, 
Quoy que tu sois en courage haultaine , 
Que royauté boitteuse ne se germe 
En toy qui a Talleure droitte et ferme : 
Car autrement des malheurs te viendront 
Non espérez , qui long temps te tiendront 
Enveloppée en tourmente de guerre , 
Qui d'hommes rend despeuplée la terre. 

Lysander à l'encontre repliquoit , que si les Spar- 
tiates redoubtoient cest oracle , c'estoit plus tost 
de Leotychides qu'ilz se dévoient garder, pource 
qu'il ne chaloit point aux dieux , si aucun s'estant 
affolé un pied venoit à estre roy , mais bien s'il 
n'estoit pas légitime ny véritablement extraict de 
la race de Hercules : car ce seroit alors , disoit il , 
que la royauté viendroit à clocher. Agesilaus alle- 
guoit d'avantage, que le dieu mesme Neptune avoit 
tesmoigné que Leotychides estoit bastard : car il 
avoit contrainct Agis par un tremblement de terre , 
de sortir hors la chambre de sa femme , et que de- 
puis , plus de dix mois après, avoit esté né Leoty- 
chides. Ainsi fut Agesilaus pour ces causes et 
moyens, non seulement déclaré roy de Sparte, 
mais aussi luv fut adjugée la succession des biens 

de son frere Agis , et en débouta Ion Leotychides : 
toutefois voyant que les parents du costé de sa 
mère estoient extrêmement pauvres , mais gens 
de bien au demourant , il leur laissa la moitié 
des biens : en quoy faisant il acquit honneur et 
bienveuillance de tout le monde : au lieu de 
l'envie et de la malveuillance que Ion luy eust 
autrement portée pour le laict de ceste suc- 
cession. 

V. E t quant à ce que Xenophon escrit , qu'en 
obéissant à son païs , il y acquit si grande puissance , 
qu'il faisoit entièrement tout ce qu'il vouloit, voicy 
que c'estoit : les ephores et les sénateurs avoient 
pour lors souveraine authorité au gouvernement 
de la chose publique : mais les ephores ne demou- 
roient en leurs offices qki'un an seulement , et les 
sénateurs demouroient en cest honneur toute leur 
vie , ayant esté ordonnez et establiz pour refréner 
l'authorité des roys , à fin qu'ilz n'eussent pas 
toute puissance , ainsi comme nous avons plus 
amplement escript en la vie de Lycurgus : à l'occa- 
sion dequoy dès que les roys venoient à succéder 
au royaume, ilz avoient incontinent une picque et 
une inimitié héréditaire, par manière de dire, à 
l'encontre d'eulx. Mais Agesilaus suivit un chemin 
totalement contraire à ses prédécesseurs : car au 
lieu de prendre querelle et de s'attacher à euk , il 
leur porta tout honneur et toute révérence , n'en- 
treprenant jamais rien qn'il ne leur eust commu- 
niqué premièrement , et quand il estoit mandé par 
eals y allant plus viste que le pas. Toutes et quantes 

fois qu'il estoit en sa chaire royale à donner au- 
dience, si d'adventure les ephores y survenoient, 
il se levoit au devant d'eulx, et quand un nouveau 
sénateur venoit à estre esleu , il leur envoyoit par 
honneur à chacun une robbe et un bœuf comme 
un prix d'honneur. Par tous lesquelz moyens il 
sembloit qu'il honorast et qu'il augmentait la di- 
gnité de leurs offices, là où il alloit soubz main am- 
plifiant sa propre puissance , et adjouxtoit à la 
royauté une grandeur procédante de la bienvueil- 
lance que Ion luy portoit. 

VI. Au reste quant à ses deportemens envers les 
autres citoyens , il estoit moins reprehensible en- 
nemy qu'amy : car il ne nuisoit jamais injustement 
à ses ennemis , mais il aidoit bien souvent à tort 
et en choses injustes à ses amis : et ayant honte 
de ne recompenser et de ne honorer pas assez ses 
ennemis quand ilz avoient bien fait , il ne pouvoit 
condemner ny blasmer ses amis encore qu'ils eus- 
sent mal fait, ains estoit tous jours bien aise de les 
secourir comment que ce fust, et de faillir plus 
tost avec eulx, estimant bien que rien ne pouvoit 
estre mauvais de ce que Ion fait pour survenir à 
son amy. Au contraire s'il advenoit que quelqu'un 
de ses adversaires tumbast en affliction , il estoit 
le premier qui en avoit compassion , et si le se- 
couroit vouluntiers si l'autre l'en requeroit : par 
lesquelz moyens il gaignoit la bonne grâce et l'a- 
mitié de toute le monde. Ce que voyans les ephores, 
et redoubtans sa puissance qu'ilz voyoient aller 
ainsi en avant 5 le copdemnerent en une amende , 

y adjouxtant la cause , que c'estoit pource qu'il 
possedoit luy seul les cueurs de tous les citoyens , 
qui dévoient estre communs. Car tout ainsi qu'il 
y a des philosophes naturelz qui tienent , que qui 
osteroit du monde le discord et la noise , le cours 
des corps célestes s'arresteroit , et que la génération 
et tout mouvement cesseroit, pource qu'ilz disent 
que c'est la cause qui maintient l'harmonie de ce 
monde : Aussi semble il que celuy qui establit les 
loix des Lacedaemoniens , mesla parmy le gouver- 
nement de sa chose publique, l'ambition et la 
jalousie entre les citoyens , comme un aiguillon 
de la vertu , voulant que les gens de bien eussent 
tousjours quelque chose à desmesler et à debatre 
les uns contre les autres , estimant que celle lasche 
et paresseuse grâce par laquelle les hommes s'en- 
trecedent et s'entrepardonnent les uns aux autres 
sans se controller , estoit à faulses enseignes ap- 
pellée concorde. Et cuident aucuns que certaine- 
ment Homère 1 eut ceste opinion , pource qu'il 
n'eust pas autrement fait Agamemnon se resjouïs- 
sant de veoir Ulysses et Achilles quereller à grosses 
paroles ensemble , s'il n'eust estimé que le débat 
et l'envie entre les principaux hommes ( qui fait 
qu'ilz ont l'œil l'un sur l'autre ) tournast au grand 
bien de la chose publique : toutefois cela n'est pas 
sans doubte , ny ne se doibt pas à l'adventure 
confesser simplement , pource que les querelles et 
dissensions excessives entre les citoyens sont très 
dommageables et dangereuses aux choses publiques. 
' Odyssée , L. VIII , y. 77. c. 

VII. Au demourant un peu après que Agesilaus 
fut parvenu à la royauté de Lacedaemone , il arriva 
quelques uns venans de TAsie , qui apportèrent 
nouvelles comme le roy de Perse faisoit préparer 
une grosse armée de mer , pour débouter et dépos- 
séder les Lacedœmoniens de la seigneurie de la 
marine : et d'avantage Lysander desirans estre une 
autre fois renvoyé en Asie pour y secourir ses amis , 
lesquelz il avoit laissez comme seigneuers et mais- 
tres des villes et citez du pais , dont les uns es- 
toient dechassez par leurs citoyens , les autres punis 
de mort , à cause qu'ilz abusoient violentement et 
tyranniquement de leur authorité , il meit en teste 
à Agesilaus qu'il entreprist ce voyage de passer en 
Asie , pour aller l'aire la guerre à ce roy Barbare 
loing de la Grèce , premier que son armée et son 
equippage fussent prests. Pour à quoy plus facile- 
ment parvenir, il escrivit à ses amis en Asie , qu'ilz 
envoyassent à Sparte demander Agesilaus pour leur 
capitaine : ce qu'ilz feirent : et Agesilaus en pleine 
assemblée du conseil de la ville accepta la charge , 
pourveu qu'on luy baillast trente capitaine Spar- 
tiates pour luy assister et le conseiller en ses af- 
faires , deux mille Ilotes affranchiz, avec six mille 
des alliez de Lacedaemone. Cela luy fut facilement 
accordé , moyenant le port et la faveur que luy feit 
Lysander , et l'envoya Ion incontinent avec les 
trente capitaines qu'il avoit demandez, desquelz 
Lysander fut le premier , non seulement pour l'au- 
thorité et la réputation qu'il avoit acquise, mais 
aussi pour l'amitié qu'il portoit à Agesilaus, lequel 

se sentoit plus tenu à luy de ce qu'il luy avoit pro- 
curé ceste charge , que de ce qu'il l'avoit fait par- 
venir à la royauté. 

VIII. Parqtjoy ce pendant que l'armée s'a ssem- 
bloit au port de Geraste , luy avec quelques un9 
de ses amis s'en alla en la ville d'Aulide , là où il 
luv futadvis que la nuict quelqu'un en dormant luy 
dit , « O roy des Lacedœmoniens , tu sçais qu'il n'y 
« eut onques capitaine gênerai de toute la Grèce 
« eleu, que jadis Agamemnon, et toy maintenant 
« après luy : et pource que tu commandes aux 
n mesmes peuples qu'il faisoit , et que tu vas faire 
« la guerre aux mesmes ennemis , partant d'un 
« mesme lieu pour y aller , il est raisonnable que 
« tu faces aussi un mesme sacrifice à la déesse , 
« qu'il feit à son département ». Agesilaus n'eut 
pas plus tost eu ceste vision , qu'il luy souvint in- 
continent que Agamemnon à la persuasion des de- 
vins sacrifia en ce mesme lieu sa propre fille, 
toutefois il ne s'en effroya point, ains le matin 
en feit le compte à ses amis , et leur dit qu'il sacri- 
fieroit à la déesse , ce dont il estoit vraysemblable 
qu'elle se delectoit , et qu'il ne vouloit point en- 
suivre la cruelle dévotion de cest ancien capitaine 
Agamemnon : et disant cela, il feit amener une 
biche couronnée de chappeaux de fleurs, et com- 
manda à son devin de l'immoler , ne voulant pas 
que celuy qui estoit député par les gouverneurs de 
la Bœoce eust l'honneur de ce faire , comme le 
portoit la constume du lieu : ce qu'entendans les 
magistrats et gouverneurs de la Bœoce en furent 

malcontens , et envoyèrent leurs sergens dénoncer 
à Agesilaus qu'il se deportast de vouloir faire faire 
sacrifices en ce lieu là contre les loix, privilèges et 
coustumes du pais. Les sergens qui y furent en- 
voyez feirent le contenu de leur commission , mais 
trouvans que la beste estoit desja immolée , et les 
quartiers dessus l'autel , ilz les prirent et les jet- 
terent çà et là hors de dessus ledit autel. Cela fascha 
Agesilaus qui estoit sur son embarquement , et s'en 
alla de là tout courroucé contre les Thebains , avec 
mauvaise espérance de l'issue de son voyage à cause 
de ce sinistre présage , qui sembloit luy pronosti- 
quer , qu'il ne ressortiroit pas à telle issue comme 
il desiroit. 

IX. Arrivé qu'il fut en la ville d'Ephese, il eut 
incontinent à desplaisir l'honneur qu'il veit que 
Ion y faisoit à Ly9ander , et la suitte grande qu'il 
y avoit : car tous ceulx du païs alloient ordinaire- 
ment à son logis pour luy faire la cour, et quand 
il en sortoit le suivoient et l'accompagnoient par 
tout , comme si Agesilaus n'eust eu que le nom et 
l'apparence de capitaine gênerai pour la loy de 
Lacedsemone qui le vouloit ainsi , et que Lysander 
fust celuy , qui à la vérité eust le plein pouvoir 
et l'authorité de tout faire : car jamais n'avoit esté 
envoyé capitaine Grec en ces marches là , qui y 
eust acquis tant de réputation , ne qui s'y fust fait 
tint redoubter comme luy, ne jamais n'y eut homme 
qui feist plus de bien à ses amis , ny plus de mal à 
ses ennemis : lesquelles choses estant toutes fres- 
ches , ceulx du païs s'en souvenoient encore , avec 

ce qu'ilz voyoient Agesilaus homme simple , popu* 
laire et de peu de monstre en toutes ses façons de 
faire , là où au contraire ilz remarquoient en Ly- 
sander la mesme véhémence , aspreté et briefveté 
de langage qu'ilz y avoient autrefois cogneuë : au 
moyen dequoy tout le monde plioit entièrement 
soubz luy , et n'estoit fait que ce que luy seul com- 
mandoit. Ce qui fut cause que les autres Spartiates 
premièrement s'en fascherent , pource qu'il sem- 
bloit proprement qu'ilz fussent venuz pour servir 
à Lysander , et non pas pour conseiller le roy : 
mais depuis Agesilaus mesme s'en ennuya et s'en 
meacontenta aussi, encore que de sa nature il ne 
fust point envieux ny marry de veoir faire hon- 
neur à d'autre qu'à luy : mais estant de son natu- 
rel fort convoiteux de gloire et homme courageux , 
il a voit peur que s'il se faisoit quelque chose de 
beau eu ceste guerre , Ion ne l'attribuast à Lysan- 
der , pour la grande réputation qu'il avoit , par- 
quoy il commencea à se porter de ceste sorte en- 
vers luy : Premièrement il contredisoit à tous se;, 
conseils , et toutes les entreprises qu'il mettoit en 
avant , mesmement celles ausquelles il se mons- 
troit plus affectionné , il n'en faisoit pas une , 
ains en prenoit d'autres à exécuter plus tost que 
celles là : d'avantage s'il y avoit aucuns poursuy- 
vans qui eussent à faire à luy , ou qui le requis- 
sent de quelque chose , s'ilz s'appuyoient sur la 
faveur de Lysander , il les renvoyait tous sans rien 
faire. 

X- Au cas pareil aussi ès jugemens, s'il y en 

a v< i i i 



A G E S I L A U S. j 7 
a voit aucuns que Lysander rabrouast , ilz estoient 
tous asseurez de gaigner leurs procès : et au con- 
traire, s'il y en avoit à qui il portast affection , et 
à qui il desirast gratifier, il estoit malaisé qu'ilzse 
sauvassent d'estre condenmez à l'amende. Toutes 
lesquelles démonstrations se faisans ordinairement, 
non point par cas d'adventure en un ou en deux , 
ains également en tous, comme de propos déli- 
béré , Lysander se doubtant bien de la cause , ne 
la desguisa point à ses amis , ains leur dit franche- 
ment que c'estoit à cause de luy , que Ion leur 
faisoit ce tort et ce rebut , et pourtant leur con- 
seilla qu'ilz allassent faire la cour au roy et à ceulx 
qui avoient plus de crédit que luy. Agesilaus estima 
qu'il disoit et faisoit tout cela pour susciter la 
haine du monde à l'encontre de luy: parquoy luy 
voulant faire encore plus grand despit, il l'establit 
commissaire des vivres et distributeur des chairs , 
et après l'avoir fait , encore escrit on qu'il dit tout 
hault en présence de plusieurs qui le peurent ouir : 
« Qu'ilz aillent maintenant faire la cour à mou 
« distributeur de chair ». Dequoy Lysander se 
plaignant luy dit , « Vrayement , Syre Agesilaus , 
« tu sçais très bien comment il fault ravaller tes 
« amis ». « Ce fais-mon , respondit Agesilaus, ceulx 
ce qui veulent entreprendre sur mon authorité, et 
« estre plus grands que moy». <t Voire mais, re- 
« pliqua Lysander , à l'adventnre ne l'ay-je pas 
« fait ainsi que tu le dis : toutefois si tu as telle 
« opinion , donne moy quelque charge et quelque 
Tome VI. B 

« lieu auquel sans te fascher je te puisse estre 

« utile ». 

XI. Depuis ces propos , Agesilaus l'envoya eii 
la marche de l'Hellespont , là où il prattiqua un 
seigneur Persien , nommé Spithridates , des païs 
du gouvernement de Pharnabazus , qu'il amena à 
Agesilaus avec une grosse somme d'or et d'argent , 
et bien environ deux cents hommes de cheval : 
non que pour cela le maltalent , qu'il avoit cou- 
ceu à l'encontre du roy , fust appaisé : ains au con- 
traire il garda tousjours ceste rancune en son 
cueur : tellement que depuis il espia tousjours les 
moyens de faire oster aux deux maisons royales 
le privilège qu'elles avoienf de la royauté , pour 
la mettre en commua à toutes les familles des 
Spartiates , et pour ce différent là il eust suscité 
un grand trouble en la ville de Sparte , à mon 
advis, s'il ne fut-t mort si tost , comme il feit en 
un voyage qu'il entreprit au païs de la Boeoce. 
Voilà comment les grandes natures ambitieuses . 
ne pouvant tenir moyen, et se garder d'excéder en 
trop ès gouvernemens des choses publiques , sont 
souventefois cause de plus de mal que de bien : 
car encore que Lysander eust esté fascheux et im- 
portun , comme il estoit véritablement de mons- 
trer ainsi son ambition hors de temps et de saison , 
Agesilaus n'ignoroit pas qu'il y avoit beaucoup 
d'antres moyens moins reprehensibles de chastier 
un personnage grand et illustre , qui pechoit par 
une ambitieuse convoitise de se monstrer seule- 
ment. Et m'est advis que tous deux aveuglez d'une 

mesme passion , faillirent : l'un de ne cognoistre 
pas la puissance de son supérieur : et l'autre, de 
ne pouvoir supporter l'ignorance et l'imperfection 
de son amy. 

XII. O r du commencement Tisaphernes re- 
doubtant Agesilaus , feit quelques tresves avec luy 
soubz un donner à entendre , que le roy se con- 
tenteroit de laisser les villes Grecques de l'Asie en 
pleine liberté : mais depuis quand il pensa avoir 
assemblé des forces suffisaHtes pour le combattre , 
il luy denoncea la guerre , laquelle Agesilaus ac- 
cepta fort vouluntiers , pour autant mesmement 
que Ion avoit grande espérance par la Grèce qu'il 
feroit quelque grande chose en ce voyage , et luy 
mesme estimoit que ce luy seroit une grande honte, 
que les dix mille Grecs , qui estoient retournés du 
fond de l'Asie jusques à la mer majour 1 , soubz la 
conduitte de Xenophon , eussent vaincu et batu 
l'armée du roy , autant de fois comme ilz avoient 
voulu , et que luy qui estoit capitaine gênerai des 
Lacedœmoniens , lesquelz donnoient pour lors la 
loy à la mer et à la terre, ne feist aucun acte digne 
de mémoire entre les Grecs. Parquoy pour venger 
incontinent le desloyal parjurement de Tisaphernes 
par une juste tromperie , il feit semblant de vou- 
loir premièrement entrer dedans le païs de la Carie , 
au moyen dequoy le Barbare y feit l'amas de toute 
sa puissance : mais soudain il tourna bride tout 
court , et se jetta dedans la Phrygie , où il prit 
plusieurs villes , et y gaigna beaucoup de biens, 

1 Majour n'est point dans le grec. 

Il 

faisant veoir à ses gens , que violer l'accord tle 

paix ou de trefves , que Ion a juré, c'est mespri- 

ser les dieux : mais que décevoir et abuser ses 

ennemis n'est pas seulement juste . ains est aussi 

honorable , et y a du profit conjoinct avec le 

plaisir. 

XIII. Audemourant, pource qu'il esîoit le plus 
foible de chevaherie, et que les entrailles des bestes 
qu'il avoit sacrifiées aux dieux se trouvoient défec- 
tueuses , il s'en retourna en la ville d'Ephese , là 
où il amassa des gens de cheval , faisant entendre 
aux hommes riches qui ne voudroient aller eulx 
mesmes en personne à la guerre , qu'il les en dis- 
pensoit , pourveu qu'ilz fournissent d'un homme 
et d'un cheval de service en leur place , et y en eut 
plusieurs qui le feirent ainsi , de manière qu'en 
peu de jours Agesilaus se trouva bon nombre de 
vaillans hommes d'armes , au lieu de gens de pied 
qui ne valoient gueres : car ceulx qui n'alloient 
pas vouluntiers à la guerre , soudoyoient ceulx qui 
y vouloient bien aller en leur place , et semblable- 
ment aussi ceulx qui ne vouloient servir à cheval, 
payoient au lieu d'eulx ceulx qui en desiroient ser- 
vir : en qnoy il suivit sagement l'exemple du roy 
Agarnemnon qui dispi-nsa un riche couard d'aller 
personnellement à la guerre, en prenant de luy 
une bonne jument. 

XIV. Or avoit il commandé aux commissaires, 
qui vendoient publiquement au plus offrant à l'en- 
can les prisonniers de guerre , qu'ilz les despouil- 

■ Voyez l'Iliade , L. XX.III , v. 2g5. C. 

lassent tous nuds pour les vendre : ce qu'ilz feirent , 
et se trouvoit assez de gens qui acheptoient vou- 
luntiers leurs despouilles et leurs habillemens : 
mais quant aux corps ilz s'en mocquoient, les voyans 
ainsi blancs, délicats et tendres, pour avoir esté 
nourriz en délices à l'umbre au couvert, tellement 
qu'il se trouvoit peu de gens qui y meissent en- 
chère , pource qu'ilz les estimoient personnes inu- 
tiles, et qui ne valoient rien. Adonc Agesilaus se 
trouvant à ceste vente expressément pour ceste 
fin , dit à ses gens : « Voyez vous, mes amis, ce 
« sont là les personnes à qui vous aurez à com- 
« batre, et ici les despouilles pour qui vous corn- 
et batrez». 

XV. Depuis estant la saison venue de se remet- 
tre en campagne, et de rentrer dedans le pais des 
ennemis, il dit publiquement, qu'il entreroit de- 
dans la Lvdie , non point en intention de tromper 
plus Tisaphernes : mais luy mesme se trompa : car 
pour s'estre trouvé deceu la première fois, il ne 
adjouxta plus de créance à ceste seconde publica- 
tion , ains se persuada que ce seroit à ce coup là 
qu'il entreroit en la Carie , attendu mesmement 
que c'estoit un païs bossu et malaisé pour gens de 
cheval , en quoy il se sentoit le plus foible : .nais 
nonobstant Agesilaus entrant , comme il avoit pré- 
dit , dedans le plat pais, auquel est située la ville 
royale de la Lydie , Sardis , Tisaphernes lut con- 
traint d'y accourir au secours à grande haste , et y 
estant arrivé en extrême diligence avec sa chevale- 
rie , il surprit par les champs plusieurs des ennemis 

escartez sans ordre çà et là à piller le plat pais , et 
en meit la pluspart à l'espée. Quoy entendant Age- 
silaus , discourut en luy mesme , que les gens de 
pied de son ennemy ne pouvoient pas encore estre 
arrivez, et que luy au contraire avoit toute son 
armée complette , au moyen dequoy il pensa qu il 
valoit mieulx venir à la bataille promptement, que 
dilayer d'avantage : si mesla parmy sa chevalerie 
ses gens de pied armez à la légère , et leur com- 
manda qu'ilz allassent vistement attacher l'ennemy , 
pendant que luy feroit suivre à leur cueuè les au- 
tres pesamment armez : ce qu'ilz feirent : mais les 
Barbares se meirent incontinent en roupte, et les 
Grecs poursuivans vivement et de près , prirent 
leur camp, etoccirent un grand nombre des fuyans. 

XVI. Depuis ceste bataille ilz eurent le moyen 
non seulement de courir et piller les pais du roy à 
leur aise, sans danger, mais aussi de veoir la ven- 
geance de Tisaphernes , qui estoit un mauvais 
homme et très aspre ennemy de la nation des 
Grecs : car le roy de Perse envoya incontinent en 
sa place un autre sien lieutenant appelle Titliraustes, 
qui luy t'eit tréncher la teste , et envoya devers 
Agesilaus , le prier de vouloir entendre à appointe- 
raient , et luy faire offrir force or et argent pouf 
s'en retourner en son pais. A quoy Agesilaus feit 
response, que quand à la paix, il n'estoit pas en 
luy de la faire , et que c'estoit aux Lacedasmoniens, 
et qu'au regard de luy il estoit plus aise d'enrichir 
ïes soudards que soy mesme : mais qu'oultre cela 
les Grecs n'estimoyent point honorable prendre des 

presens de leur ennemy, ains des despouilles : toute- 
fois voulant gratifier en quelque choseàTithraustes, 
pource qu'il avoit fait la vengeance d'un commun 
ennemy de tous les Grecs, il mena son armée hors 
de la Lydie en la Phrygie , moyennant la somme de 
trente talents 1 qu'on luy bailla pour ses frais. Ainsi 
qu'il estoit par le chemin il reeeut - un petit billet 
des officiers et magistrats de Sparte, qui luy man- 
doient, comme on luy avoit baillé la charge de 
l'armée de mer avec celle de terre : ce que ja- 
mais autre capitaine Lacedaemonien avant luy 
n'avoit eu : aussi estoit il sans contredit le plus 
grand et le plus digne personnage qui fust vivant 
de son temps , ainsi que Theopompus mesme l'es- 
crit en quelque passage , comme celuy qui se fai- 
soit estimer plus pour sa vertu , qu'il ne faisoit 
pour la .grandeur de son authorité : toutefois il 
semble qu'en cest endroit il commeit une faulte , 
quand il feit son lieutenant en l'armée de mer un 
Pisander frère de sa femme , là où il y avoit d'au- 
tres capitaines plus aagez et plus expérimentez que 
luy, ayant plus de regard à gratifier à sa femme, 
et à honorer un sien allié , qu'à faire ce qui estoit le 
plus utile pour son païs. 

XVII. Cela fait, il mena son armée ès pro- 
vinces du gouvernement de Pharnabazus, là où il 
trouva non seulement abondance de tous vivres , 
mais aussi y amassa grosse somme d'argent : et de 

' Cent quatre-vingts mille escus. Amyoï. 140,062 livres de 
notre monnoie. 
* Une Scvtalc. C. 

là passa jusques au royaume de Paphlagonie : où 
il feit alliance avec le roy Cotys , qui rechercha 
affectueusement son amitié , pour la vertu et 
la constante foy qui estoit en luy : comme feit 
aussi Spithridates , lequel abandonna Pharnabazus 
pour se rendre à Agesilaus , et depuis qu'il s'y fut 
rendu, jamais ne se partit d'auprès de luy , ains le 
siuvitet l'accompagna tous] ours partout. Il avoit un 
filz qui estoit un tort bel enfant, nommé Megabates, 
duquel Agesilaus estoit amoureux, et une tort belle 
fille preste à marier, qu' Agesilaus feit espouser à 
ce roy Cotys : et prenant de luy mille hommes de 
cheval , avec deux mille hommes de pied armez à 
la légère, s'en retourna en la Phrygie , là où il 
destruisit les provinces du gouvernement de Phar- 
nabazus, lequel ne l'osoit attendre en campagne , 
ny mesme se fier en ses forteresses , ains alloir 
tousjours fuyant devant luy , emportant quant et 
soy la plus part de ce qu'il aimoit le mieulx et qu il 
tenoit le plus cher , en se retirant tousjours arrière , 
d'un lieu en autre, jusques à ce que Spithridates 
accompagné d'un Spartiate nommé lùrippidas , le 
pressa un jour de si près , qu'il luy prit son camp , 
et se saisit de tout le précieux meuble qu'il avoit 
quant et luy. Mais là Erippidas se monstra un peu' 
trop aspre à rechercher ce qui avoit esté soustraict 
du butin, contraignant les Barbares à le rendre, 
jusques à vouloir visiter et fouiller par tout. Cela 
irrita si fort Spithridates , qu'il se retira incontinent 
avec les Pnphlngoniens en la ville de Sardis, de- 
quoy Agesilaus fut aussi fauché que de chose qui 

luy advint en tout ce voyage : car il estoît marry 
d'avoir perdu un si homme de bien que Spithri- 
dates , et la tronppe de gens de guerre qu'il avoit 
emmenée quant et luy , laquelle n'estoit pas pe- 
tite : et si avoit encore peur que Ion le notast de 
ceste mechanique chicheté , dont il avoit tousjonrs 
estudié à se m? intenir pur et net , et non seulement 
soy , ains aussi tous ceulx de sont pais. 

XVIII. Mais oultre ces causes apparentes , en- 
core le poignoit fort l'amour de l'enfant , qui estoit, 
profondement empraint en son cueur , combien 
que lors qu'il l'avoit auprès de luy , suivant son 
naturel de ne vouloir jamais estre vaincu , il s'es- 
forceast de combatre son désir, de manière qu'un 
jour Megabates s'approchant de luy pour le cares- 
ser et baiser , il destourna sa teste : dequoy l'enfant 
ayant eu honte , s'en déporta de lors en avant , et 
ne l'oza plus saluer que de loing. Ce qui despleut 
d'un autre costé à Agesilaus : au moyen dequoy se 
repentant d'avoir destourné le baiser de Megabates, 
il faisoit semblant de s'esmerveiller , pourquoy il ne 
le saluoit plus d'un baiser comme il avoit accous- 
tumé : et quelques uns de ses familiers luy respon- 
dirent adonc , «Tri en es cause toy mesme , syre . 
« qui n'a pas ozé attendre , ains as eu peur du 
« baiser d'un si bel enfant : car encore y retour- 
« neroit il bien qui leluydiroit, pourveu que tu 
« te gardes de le fouir une autre fois, comme tu 
if as ja fait ». Ces paroles ouyes , Agesilaus dé- 
molira un espace de temps tout pensif, sans mot 
dire , puis leur respondit à la fin : « Il n'est point 

« de besoing que vous luy en parliez , car je vous 
« asseure que je serois plus aise de pouvoir .encore 
« un coup résister à un tel baiser , que si tout ce 
« que je voy devant moy me devenoit or ». Ainsi 
se comportoit Agesilaus envers Megabates .lors 
qu'il estoit autour de luy : mais au contraire quand 
H en fut esloigné , il s'en trouva si ardemment 
espris , qu'il seroit malaisé d'affermer si l'enfant 
fust une autre fois retourné et se fut présenté 
devant luy, s'il se fust peu garder de se laisser 
baiser. 

XIX. Depuis Pharnabazus rechercha de parler 
avec luy, et les assembla ensemble un Cyzicenien 
nommé Apoilophanes , qui estoit hoste commun 
à tous deux : si se trouva le premier Agesilaus avec 
s.es amis au lieu assigné pour leur entreveuë, et en 
attendant Pharnabazus se jetta dessoubs un arbre à 
l'umbre sur l'herbe qui y estoit haulte et drue: 
jusques à ce que Pharnabazus y arriva aussi , au- 
quel on estendit des peaux doulces à long poil , 
et des tapis ouvrez de diverses couleurs , pour se 
seoir dessus : mais ayant honte de veoir Agesilaus 
ainsi couché par terre dessus l'herbe nue, il s'y 
coucha aussi auprès de luy , 'combien qu'il fust 
vestu d'une robbe de merveilleusement desliée tis- 
sure et fort riche teincture. Après qu'ilz se furent 
enlresaluez , Pharnabazus commencea à parler , où 
il n'eut point faulte de bonnes remonstrances et 
justes doléances , comme celuy qui avoit fait beau- 
coup de plaisir aux Lacedœmoniens en la guerre 
contre les Athéniens , et en recompense se trou- 

voit lors pillé et saccagé par eulx. Et Agesilaus 
voyant les autres Spartiates qui assistoient à ceste 
entreveuë jettans les yeux contre bas de honte, et 
ne sachans que respondre à cela , pource qu'ilz cog- 
noissoient bien que Ion faisoit tort à Pharnabazus , 
prit la parole et respondit en ceste manière : 
<c Quand nous avons parcy devant esté amis du roy , 
et seigneur Pharnabazus , nous avons usé de ce qui 
« estoit à luy comme amis , et maintenant que nous 
« sommes devenus ses ennemis , nous en usons 
« aussi comme ennemis : et voyans que tu veux 
« estre l'un de ses esclaves , ce n'est pas de mer- 
ce veilles si nous taschons de l'endommager en te 
« mal faisant : mais de l'heure que tu aimeras 
« mieulx estre amy et allié des Grecs, que serf 
« du roy de Perse , estime que ces hommes de 
« guerre , ces armes et ces navires , et nous tous 
« sommes pour garder et défendre tes biens et ta 
« liberté à l'encontre de luy , sans laquelle il n'y a 
« rien de beau , de bon , ny de désirable en ce 
« monde ». A cela luy respondit Pharnabazus ou- 
« vertement, et luy donna à entendre quelle estoit 
son intention : « Car si le roy , dit il , envoyé par 
« deçà un autre capitaine pour estre son lieute- 
« nant , asseurez vous que je me tourneray tout 
« aussi tost des vostres : mais aussi s'il me donne 
« la charge et superintendence de ceste guerre , je 
« n'omettray rien de diligence ny d'affection à faire 
entièrement tout ce que je ponrray pour son ser- 
« vice à l'encontre de vous ». Ceste response pleut 
k Agesilaus, lequel luy prenant la main en se le- 

vant quant et luy , Iuy dit : « Je desirerois , sei- 
« gneur Pharnabazus , qu'ayant le cueur tel, comme 
« tu l'as , tu tusses nostre amy plus tost que nostre 
a ennemy ». 

XX. Mais ainsi que Pharnabazus s'en retour- 
nent avec ses gens , son filz qui estoit demouré der- 
rière accourut à Agesilaus , et en riant luy dit , 
<- Sire Agesilaus , je veux contracter amitié et hos- 
« pitalité avec toy » : et en disant cela luy présenta 
un dard qu'il tenoit en sa main. Agesilaus l'accepta , 
et fut bien aise de veoir l'enfant qui estoit beau , 
et de la gentille caresse qu'il luy faisoit : si regarda 
autour de luy, s'il y auroit quelqu'un en sa com- 
pagnie qui eust quelque chose de beau , qui peust 
estre propre pour luy rendre la pareille , et apper- 
ceut le cheval d'un sien secrettaire nommé Adœus , 
qui estoit accoustré d'un beau et riche harnois : 
il luy feit incontinent oster , et le donna au beau 
et gentil jeune garson , lequel jamais depuis il n'ou- 
blia : ains quelque temps après comme il oust esté 
chassé de la maison de son pere , et privé de ses 
biens par ses frères , estant contrainct de s'en fouir 
au Peloponese , il l'eust tousjours en singulière re- 
commandation , voire jusques à luy aider en quel- 
ques sienes amours 1 : car il aima fort affectueuse- 
ment un jeune garson Athénien y que Ion nourri s- 
>oit aux exercices de la personne pour un jour com- 
bat re ès jeux de prix : mais quand il fut devenu 
grand et roide , et qu'il se vint présenter pour estre 
enrollé au nombre de ceulx qui dévoient combatre 

' \ pyest lc<; Obseï vminii";. <:. 

ès jeux Olympiques , il fut en danger d'en estre de 
tout poinct rejette : parquoy le Persien qui l'aimoit 
eut recours à Agesilaus , le requérant de vouloir 
aider à ce jeune champion , de sorte qu'il ne souf- 
frist point ce deshonneur d'estre refusé. Agesilaus 
luy désirant gratifier jusques à là, s'y employa et 
obteint ce qu'il demandoit, non sans grande peine 
et grande difficulté. 

XXI. Ainsi estoit Agesilaus en toutes autres 
choses bien roide à observer de poinct en poinct 
tout ce que les loix commandoient : mais ès af- 
faires de ses amis , il disoit que garder estroitte- 
ment la rigueur de justice, estoit une couverture , 
dont* se couvroient ceulx qui* ne vouloient point 
faire pour leurs amis. Auquel propos on treuve en- 
core une petite lettre missive qu'il escrivoit 1 à 
Idrien prince de la Carie, pour la délivrance d'un 
sien amy : « Si Nicias n'a point failly , délivre le : 
« s'il a failly , délivre le pour l'amour de moy : 
« mais comment que ce soit, délivre le». Tel don- 
ques estoit Agesilaus en la plus part des affaires 
de ses amis : toutefois il escheoit bien des occasions , 
où il regardoit plus tost à l'utilité publique, comme 
il monstra un jour à quelque deslogement qu'il fut 
contrainct de faire un peu en trouble à la haste , 
tellement qu'il luy fut force qu'il abandonnas! un 
qu'il aimoit , malade : et comme l'autre l'appellast 
par son nom ainsi comme il s'en partoit , et le 
suppliast de ne le vouloir point abandonner, Age- 

laus se retourna et dit , « O qu'il est malaisé 1 d'ai- 
« mer et estre sage tout ensemble »! ainsi l'a escrit le 
philosophe Hieronymus. 

XXII. Or y avoit il ja deux ans entiers qu'il 
estoit en ceste guerre , et ne parloit on plus ès haul- 
tes provinces de l'Asie que d'Agesilaus , courant 
par tout une très glorieuse renommée, de son hon- 
nesteté, sa continence, courtoisie et simplicité: 
car quand il alloit seul avec son train par les 
champs , il logeoit tousjours dedans les plus saincts 
temples des dieux , voulant que les dieux mesmes 
fussent tesmoings de ce qu'il faisoit en son privé , 
là où bien souvent nous ne voulons pas que les 
hommes seulement Voyent ce que nous y faisons : 
qui plus est, entre tant de milliers de soudards 
qui estoient en son camp, à peine eust on trouve 
une paillasse pire que celle , sur laquelle il dor- 
moit : et quant au froid et au chaud , il supportoit 
l'un et l'autre si aiseement , qu'il sembloit qu'il fust 
tousjours né à supporter seulement la qualité de 
l'air et de la saison , où il se trouvoit. Si estoit 
chose fort plaisante aux yeux des Grecs habitans en 
Asie, de veoir les satrapes lieutenans du roy de 
Perse , gouverneurs des provinces , et autres sei- 
gneurs , qui paravant estoient si superbes et si in- 
tolérables , et qui ne pouvoienL pas , par manière 
de dire , tenir en leur peau , tant ilz estoient gorgez 
de richesses , de voluptezet de délices , faisans lors 
la cour , en grande crainte, à un homme qui alloit 

' Aultrcs lisent, avoir pitié et estre sage tout ensemble Amyot. 

simplement vestu d'une pauvre meschante cappe , 
et de veoir comme ilz se resserroient et reformoient 
pour une simple parole courte qu'il leur disoit à la 
Laconiene : de manière qu'il venoit alors en pen- 
sée à plusieurs , de dire ces vers du poète Timo- 
theus : 

Mars est un tyran , et la Grèce 
Ne craint or, argent, ny richesse. 

XXIII. Estans donques toute l'Asie emeuë , et 
se tournant en plusieurs endroits de son costé vou- 
luntairement, après y avoir reformé les villes et 
citez , et leur avoir rendu l'administration de leur 
chose publique en toute liberté et tonte franchise , 
sans effusion de sang humain, et sans bannisse- 
ment d'un seul homme , il délibéra de passer oultre, 
et en transportant la guerre arrière des costes de la 
mer Grecque , aller combatre contre le roy mesme 
de Perse pour sa propre personne , et luy mettre 
en compromis ses richesses et ses délices , dont il 
jouissoit trop à son aise en ses haults païs d'Ecba- 
tane et de Suse, et l'empescher si bien qu'il n'eust 
pas loisir d'entendre à mouvoir la guerre entre les 
Grecs , et en disposer à sa voulunté sans se bouger 
de sa chaire , en corrompant à force d'argent ceulx 
qui avoient authorité au gouvernement de chacune 
des villes. Mais sur les entrefaittes qu'il estoit en ce 
pensement, arriva devers luy Epicydidas Spartiate, 
qui luy apporta nouvelles , comme la ville de Sparte 
estoit fort pressée de. guerres que luy faisoient les 
autres peuples Grecs : au moyen dequoy les epho- 

res le rappelloient , et luy mandoient qu'il eust i 

retourner pour défendre son pais. 

O 1 Grecs, qui plus de maux, vous procurez, 
Qu'oncques n'ont fait Barbares -conj urés ! 

Car comment ponrroit on appeller d'autre nom , 
celle envie ou celle conjuration , que feirent alors 
les Grecs à l'encoutre d'eulx mesmes , par laquelle 
ilz arresterent avec leurs propres mains la fortune 
qui les conduisoit au comble de félicité , et retour- 
nèrent contre leurs propres entrailles , les armes 
qui ja estoient acheminées à l'encontre des Barba- 
res , en rappellant en leur pais la guerre qui en es- 
toit bannie ? Car je ne suis pas de l'opinion de De- 
maratus le Corinthien , quand il dit que les Grecs 
estoient privez d'un singulier plaisir , qui n'avoient 
veu Alexandre le grand assis dedans le throsne royal 
de Darius : ains au contraire , je croy plus tost qu'ilz 
eussent deu plorer , quand ilz eussent pensé qu'ilz 
avoient laissé ceste gloire à Alexandre et aux Macé- 
doniens , lors qu'ilz perdoient follement tant de 
bons capitaines de la Grèce ès batailles de Leuctres, 
de Coronce, de Corinthe et d'Arcadie. 

XXIV. Toutefois Agesilaus ne feit onques acte 
plus méritoire ne plus grand , que de s'en estre re- 
tourné lors en son pais , ny ne feit onques un plus 
bel exemple d'obéissance et de justice deuë à son 
pais , que celuy là. Car s'il est ainsi , que Hannibal 
commenceant desja à faire mal ses besongnes , et à 
estre débouté de l'Italie , ne cuida encore presque 
1 Emipide , les Troyennes , y . 75g. c. 

jamais t 

jamais , sinon à toute force, obeïr à ses citoyens, 
qui le rappelloient pour les aller défendre de la 
guerre qu'ilz avoient sur les bras, et dedans leur 
propre païs : Et Alexandre le grand estant rappelle 
pour mesme cause en son royaume de Macédoine , 
tant s'en fallut qu'il y retournast, qu'encore s'en 
moqua il , quand il entendit la grosse bataille que 
son lieutenant Antipater avoit eue contre le roy 
Agis , disant , « Il me semble quand j'oy compter ces 
« nouvelles , que ce pendant que nous desfaisions 
« par deçà le roy Darius , il y ait eu par delà en Ar- 
« cadie une bataille de rats » : S'il est ( dy-je ) ainsi, 
que ces deux grands capitaines ayent tenu si peu de 
compte de leur païs , ne doibt on pas reputer la cité 
de Sparte bienheureuse , d'avoir eu un roy qui luy 
ait porté tant d'honneur et de révérence , et tant 
d'obéissance à ses loix , que tout aussi tost qu'il eut 
receu le petit billet , par lequel il luy estoit com- 
mandé de s'en retourner , il abandonna et quitta 
tant de biens , et tant de puissance qu'il avoit paisi- 
ble entre ses mains , avec une espérance très bien 
fondée et très bien acheminée de beaucoup encore 
d'avantage, et s'embarqua pour s'en retourner tout 
soudain , laissant oultre cela un très grand regret à 
tous les alliez et confederez de son païs , de ce qu'il 
n'achevoit pas un si beau chef-d'œuvre qu'il avoit si 
bien commencé ? Certes ouy : et si réfuta un dire 
de Demostratus Phasaeien , lequel disoit que les La- 
cedaemoniens estoient plus gens de bien en public, 
et les Athéniens en particulier : car s'il s'estoit mon- 
tré bon roy et excellent capitaine envers le public , 
Tome VI. C 

encore se faisoit il sentir plus doux amy en privé, et 
plus aggreable en familière conversation. Et pource 
qu'en la monnoye persiene il y avoit d'un costé la 
figure d'un archer imprimée, il dit en se départant, 
« que dix mille archers le chassoient de l'Asie » : car 
autant en avoit on porté à Thebes et à Athènes , 
qui avoient esté distribuez entre les harengueurs et 
gouverneurs du peuple , qui suscitèrent par leurs 
harengues ces deux puissantes citez , et leur feirent 
prendre les armes contre les Spartiates. 

XXV. Ayant donques à son retour passé le des- 
troit de l'Hellespont , il prit son chemin à travers 
le païs de la Thrace, là où il ne pria jamais ny peu- 
ple , ny prince Barbare pour son passage , ains leur 
envoyoit seulement demander comment ilz vou- 
loient qu'il passast par leurs terres , comme amy, ou 
comme ennemy. Tous les autres le receurent amia- 
bleuient , et l'honorèrent chacun selon leur puis- 
sance : mais ceulx que Ion y appelle 1 les Troclia- 
hens , ausquelz le roy mesme Xerxès feit des pre- 
sens pour a voir amiable passage par leurs terres , luy 
envoyèrent demander pour le laisser passer cent 
talents 2 en argent , et cent femmes: à quoy Agesi- 
laus se mocquant d'eulx feit response, «Et que ne 
« sont ilz donques venuz quant et vous pour les re- 
« cepvoir» > Et en disant cela feit aussi tost mar- 
cher ses gens contre les Barbares , qui l'attendoient 

• Il faut lire : les Trall'wns , ou les ha bilans de Traite. Voyez 
la note de Dan 1er. C. 

' Soixante mille escus. Amyoi. 46(1,875 livras de notre 
nionnoie. 

en bataille pour le cùider engarder de passer , et les 
ayant rompus en occit un grand nombre sur le cha mp. 
Autant en envoya il demander au roy de Macé- 
doine , s'il passeroit par ses pais , ou comme 'amy, 
ou comme ennemy. Ce roy feit response , qu'il y 
penserait. «Et bien, répliqua Agesilaus , qu'il y 
« pense donques : mais ce pendant nous ne laisse- 
« rons pas de tirer tousjours oultre ». Adonc ce 
roy s'esbahissant de sa grande hardiesse , et crai- 
gnant qu'il ne luy feist quelque desplaisir en pas- 
sant , l'envoya prier qu'il passast comme amy. Or 
estoient pour lors les Thessaliens en alliance avec 
les ennemis des Lacedasmoniens : parquoy en pas- 
sant par leur païs , il le fourragea et pilla comme 
terres d'ennemis , et envoya en la ville de Lariise 
Xenocles et Scytha pour la cuider induire à preii- 
dre party avec les Lacedasmoniens. Ces deux am- 
bassadeurs y furent retenus et arrestez prisonniers : 
dequoy tous les autres Spartiates estans griefve- 
ment indignez , estoient d'advis que Agesilaus y de- 
voit aller mettre le siège devant : mais il leur res- 
pondit qu'il ne voudroit pas avoir gaigné toute la 
Thessalie entière, pour perdre l'un de ces deux 
hommes là , et à ceste cause feit tant qu'il les retira 
par composition. Ce qui n'est pas , à l'adventure , 
trop à esmerveiller en la personne d' Agesilaus , veu 
qu'une autre fois entendant qu'il y avoiteu une 
grosse bataille donnée près la ville de Corinthe, en 
laquelle estoient demourez sur le champ plusieurs 
grands et vaillans personnages du costé de-, enne- 
mis , et bien peu de Spartiates , il n'en feit point 

bonne chere , ny ne veit on point qu'il s'en res- 
jouist : ains au contraire , en souspira très fort et 
du profond du cneur , en disant , « O pauvre Grèce, 
« tant tu es malheureuse d'avoir occis avec tes pro- 
ie près mains tant de bons hommes tiens, qui eus- 
« sent esté sufnsans pour desfaire en un jour de ba- 
« taille tous les Barbares ensemble» ! Mais comme 
les Pharsaliens , ainsi qu'il passoit son chemin le 
harcelassent, et endommageassent la cueuëde son 
armée, il prit cinq cents chevaux, avec lesquelzil 
les alla charger si vifvement, qu'il les rompit à force: 
et de ceste victoire feit dresser un trophée au des- 
soubz du mont qui s'appelle JVarthacîum, et luy 
fut ceste victoire autant ou plus aggreable, que nulle 
autre , pource que avec si petite trouppe de gens de 
cheval , que luy mesme avoit mis sus , et qu'il avoit 
dressez, il se trouva avoir desfait en bataille ceulx, 
qui de tout temps se glorifioient de leur chevalerie. 

XXVI. La le vint trouver Diphridas l'un des 
ephores, estant envoyé exprès de Sparte, pour luy 
commander qu'il entrast incontinent en armes de- 
dans le païs de la Bœoce : et luy, combien qu'il eust 
délibéré d'y entrer une autre fois avec beaucoup 
plus grosse puissance , toutefois ne voulant en au- 
cune chose désobéir aux seigneurs du conseil de son 
païs , dit incontinent à ses gens , que la journée pour 
laquelle ilz estoient retournez de l'Asie s'approchoit, 
et envoya quérir deux compagnies de ceulx qui es- 
toient au camp près de Corinthe. En recompense 
dequoy ceulx de Sparte le voulans honorer , pource 
qu'il avoit si promptement obéi à leur mandement, 

feirent crier en la ville , que les jeunes hommes qui 
voudroient aller secourir le roy de leurs personnes, 
vinsent bailler leurs noms : et adonc n'y en eut pas 
un qui ne s'allast présenter fort affectueusement 
pour se faire enroller : mais les gouverneurs en 
choisirent cinquante seulement des plus vigoureux: 
et mieulx dispos , qu'ilz luy envoyèrent. Ce pen- 
dant Agesilaus passa le pas des Thermopyles , et tra- 
versant le païs de la Phocide amy de ceulx de La- 
cedaemone , entra dedans la Bœoce , et alla planter 
son camp près la ville de Cheronée , là où soudain 
qu'il fut arrivé , il veit le soleil éclipser , qui per- 
dit sa lumière , et prit une forme de lune quand 
elle est en son croissant : et au mesm'e temps enten- 
dit la nouvelle de la mort de Pisander , lequel avoit 
esté tué en une bataille navale, qu'il avoit perdue 
contre Pharnabazus et Conon , près l'isle de Gni- 
dos. Ceste nouvelle luy fut fort desplaisante , 
comme Ion peult penser , tant pour le regret de la 
perte du personnage qui estoit son allié , comme 
aussi pour le dommage du public : toutefois de peur 
que oela ne descoùrageast ses gens , et ne meist quel- 
que frayeur en leurs cueurs, mesmement sur le 
poinct qu'ilz estoient prcsts d'avoir la bataille, il 
commanda à ceulx qui venoient de la marine , qu'ilz 
semassent un bruit tout au contraire de ce qu'ilz luy 
avoient dit , et luy mesme pour seconder leur dire 
sortit en public ayant sur sa teste un chapeau de 
fleurs , et sacrifia aux dieux comme pour les remer- 
cier de ceste bonne nouvelle , envoyant à chacun 
de ses amis sa portion de la chair des bestes im- 

C 3 

molées , comme il a acconstumé de se faire en une 
resjouissance publique : puis marchant en pais , aussi 
tost qu'il apperceut de loing les ennemis , et que luy 
fut aussi apperceu d'eulx , il ordonna ses gens en 
bataille , dont il donna la poincte gauche aux Or- 
'chomeniens , et luy mena la droitte. 

XXVII. Les Thebains de l'autre part se renge- 
rent à la droitte de la leur , et donnèrent la gauche 
aux Argiens. 




Xenophon qui se trouva en ceste bataille 
du costé ^'Agesilaus , avec lequel il estoit revenu 
de l'Asie, escrit qu'il n'en fut jamais une telle. 
Il est bien vray que la première rencontre ne fut 
pas fort opiniastrement debatue , ny ne dura pas 
longuement, pource que les Thebains rompirent 
incontinent les Orchomeniens , et Agesilaus les 
Argiens : mais quand les uns et les autres enten- 
dirent que les poinctes gauches de leurs batailles 
avoient des affaires, et qu'elles reculoient en ar- 
rière , ilz retournèrent tout court , là où Agesilaus 

pouvant avoir la victoire entière sans aucun danger, 
s'il eust seulement voulu laisser passer le bataillon 
des Thebains , et puis les charger sur la cueuë après 
qu'ilz eussent esté passez , par une opiniastreté de 
vouloir monstrer sa prouesse , et par une ardeur 
de courage aima mieulx leur donner en teste , et les 
alla chocquer de front , ne les voulant vaincre si- 
non à vive force. Les Thebains de l'autre costé le 
receurent non moins courageusement , et y eut là 
une meslée fort aspre par tous les endroits de la 
bataille , mais principalement au lieu où il estoit , 
entre les cinquante jeunes hommes qui luy avoient 
esté envoyez pour la garde de sa personne , la vail- 
lance desquelz luy vint adonc fort à propos , et luy 
fut très salutaire: car encore qu'ilz feissent tout le 
devoir qu'il est possible de bien combatre, et qu'ilz 
se meissent au devant pour le garder , ilz ne le peu- 
rent neantmoins sauver d'estre bien blecé, mais bien 
l'emportèrent ilz navré de plusieurs coups de jave- 
line et d'espée qu'il receut à travers son harnois , le- 
quel en fut faulsé en beaucoup de lieux , et se ren- 
geans en trouppe serrée au devant de luy pour h» 
couvrir , tuèrent grand nombre des ennemis , et 
plusieurs d'eulx aussi demourerent morts sur la 
place, jusquesà ce que finablement voyans qn'il es- 
toit trop mal aisé de forcer les Thebains de front , 
ilz furent contraints de faire ce qu'ilz n'avoient pa> 
voulu du commencement : car ilz s'ouvrirent pour 
les laisser passer , puis quand ilz furent passez, pre- 
nans garde qu'ilz marchoient en desordre, comme 
ceuk qui cuidoient bien estre hors de tout danger, 

C 4 

ilz les suivirent , et courans au long d'eulx les re- 
chargèrent de nouveau par les flancs : mais pour 
cela encore ne les peurent ilz tourner en fuitte à 
val de roupte , ains se retirèrent les Thebains au 
petit pas à la montagne de Helicon , se sentans fort 
fiers de l'événement de ceste bataille , en laquelle ilz 
s'estoient quant à eulx maintenus invincible». 

XXVIII. Mais Agesilaus , encore qu'il se por- 
tast fort mal , à cause de plusieurs bleceures qu'il 
avoit sur sa personne , jamais pourtant ne se voulut 
retirer en seureté pour se faire penser , que pre- 
mièrement il n'eust esté au lieu de la bataille , et 
qu'il n'en eust veu emporter les corps morts de ses 
gens dedans leurs armes. Quant aux ennemis, il 
commanda que Ion laissast aller où ilz voudroient 
ceulx qui s'en estoient fouiz dedans le temple de 
Minerve Itonienne , qui.n'estoit pas loing de là , de- 
vant lequel y a un trophée , que les Thebains jadis 
y dressèrent après y avoir desfait en bataille , soubz 
la conduitte de Spàrton , l'armée des Athéniens, et 
y avoir occis sur le champ le capitaine Tolmides. 
Le lendemain au poindre du jour Agesilaus voulant 
esprouver si les Thebains auroient courage de des- 
cendre une autre fois à la bataille , commanda à ses 
soudards qu'ilz meissent des chapeaux de fleurs des- 
sus leur testes, et aux menestriers qu'ilz jouassent 
de leurs flustes , pendant qu'il faisoit dresser et ac- 
coustrer un trophée comme victorieux : et ayans 
ses ennemis envoyé demander licence d'enlever 
leurs morts , il leur ottroya trefves pour ce faire , 
en quoy faisant il confirma sa victoire, puis se feit 

porter en la ville de Delphes , là où se jouoient les 
jeux Pythiques , et y feit la procession et le sacrifice 
ordinaire à Apollo , en luy offrant la décime de tont 
le butin qu'il avoit apporté de l'Asie , qui monta 
bien à la somme de cent talents. 

XXIX. Cela fait il s'en retourna en sa maison , 
là où ses citoyens l'aimèrent, et l'estimèrent plus 
que jamais pour la simplicité de sa vie et de sa con- 
versation : car il ne se monstra point en ses façons 
de faire autre qu'il n'estoit auparavant , ny changé 
de son naturel par les meurs des estrangers , comme 
font ordinairement les autres capitaines quand ilz 
retournent d'une expédition longue et loingtaine , 
de sorte qu'il mesprisast les coustumes de son païs , 
ou desdaignast d'obeïr aux ordonnances d'iceluy : 
ains tout ne plus ne moins que ceulx qui n'avoient 
jamais passé la rivière de Eurotas , continua tous- 
jours à les observer, entretenir et garder, sans rien 
innover en son boire et manger , laver et estuver, 
en l'equippage de sa femme , ès ornemens de ses ar- 
mes , ny aux meubles de sa maison : car il y laissa 
les mesmes portes qui y estoient de tout temps , si 
vieilles et si ancienes , que Ion estimoit que ce f us- 
sent celles mesmes que Aristodemus y avoit mises : 
et dit Xenophon , que le canathre de sa fille n'estoit 
en rien plus magnifique que ceulx des autres. On 
appelloit canathres en Lacedasmone des figures de 
gryphons , de cerfs , ou de boucs , dessus lesquelles 
on portoit les jeunes filles en certaines processions 
solennelles que Ion faisoit par la ville. Xenophon 
n'a point escrit comme s'appelloit ceste fille d'Age- 

silaus : et Dicaearchus se plaint et se courrouce que 
Ion ne sçait le nom d'elle , ny celuy de la mère d'E- 
paminondas : toutefois nous avons trouvé ès regis- 
tres de Laeedaemone que la femme d'Agesilaus se 
nommoit Cleora, l'une de ses filles stpolia, et l'autre 
Prolyta : et voit on encore jusques aujourd'huy en 
la ville de Sparte , sa lance , qui n'est point diffé- 
rente des autres. 

XXX. Mais voyant qu'il y avoit aucuns des ci- 
toyens de Sparte qui se glorifioient , et cuidoient 
bien estre quelque chose d'avantage que les autres , 
pource qu'ilz tenoient des chevaux en l'estable , il 
persuada à sa sœur, qui s'appelloit Cynisca , qu'elle 
envoyast son chariot avec ses chevaulx aux jeux 
Olympiques , pour essayer d'y gaigner le prix de la 
course , à fin de donner à cognoistre et faire veoir 
aux Grecs que cela n'estoit acte de vertu quelcon- 
que , ains de richesses et de despense seulement : et 
ayant autour de luy le philosophe Xenophon qu'il 
aimoit, et duquel il faisoit grand compte, il luy 
suada d'envoyer quérir ses enfans pour les faire 
nourrir en Lacedœmone , là où ilz apprendroient 
la plus belle science que les hommes sçauroient ap- 
prendre , c'est à sçavoir , obeïr et commander. 

XXXI. Après la mort de Lysander il trouva en 
Sparte une ligue de plusieurs citoyens bandez et 
conjurez à l'encontre de luy, que Lysander luy 
avoit suscitée à son retour de l'Asie : et à fin que 
Ion cogneust quel citoyen avoit esté Lysander en 
son vivant , il fut entre deux de monstrer et reciter 
en public une harengue qu'il trouva entre ses pa- 

piers , laquelle l'orateur Cleon Halicarnassien avoit 
_ composée , et Lysander la devoit prononcer en pu- 
blique assemblée devant tout le peuple , par la- 
quelle il vouloit mettre en avant beaucoup de nou- 
veaultez , et remuer presque tout le gouvernement 
de la chose publique de Lacedasmone : mais il y eut 
un des conseillers , homme sage , qui ayant leu la 
harengue , et craignant la vivacité des raisons y al- 
léguées et déduites , luy dit qu'il luy conseilloit de 
ne déterrer point Lysander , ains plus tost d'enter- 
rer sa harengtie quant et luy. Agesilaus le creut, et 
ne remua rien : et quant à ceulx qui luy avoient esté 
ou estoient adversaires , il ne leur voulut point 
nuire ouvertement : mais il trouvoit moyen d'en 
faire tousjours envoyer quelqu'un capitaine d'ar- 
mée , ou bien de luy faire avoir quelqne autre 
charge : et puis faisoit évidemment cognoistre com- 
ment ilz ne s'estoient pas portez en gens de bien ès 
charges que Ion leur avoit données, ains avoient 
esté avaricieux et meschans : et neantmoins s'ilz 
venoient à en estre appeliez en justice , encore les 
secouroit et aidoit il , et se les rendoit par ce moyen 
amis au lieu qu'ilz luy estoient ennemis , et les re- 
gaignoit en ce faisant : de sorte qu'il n'eut à la Hn 
personne qui luy tust adversaire. 

XXXII. Car l'autre roy Agesipolis son concur- 
rent *, estant hlz d'un père 2 que Ion avoit banny, se 

>■ Concurrent n'est pas le mot , puisqu'il y avoit toujours 
deux rois. G'étoit son compagnon , ou , si on permet ce mot , 
co-roi. 

3 Pausanias , fils de Plistoanax, Voyez la Vie de Lysaniire, 
depuis le ch. li î . jusqu'au ch. lvi , T. IV. 

trouvant lors en fort bas aage , et de nature estant 
homme doulx et débonnaire , ne s'entremettoit gue- 
res du gouvernement de la chose publique : toute- 
fois encore se porta il de manière envers luy, qu'il le 
rendit sien : car les deux roys quand ilz estoient en la 
ville , mangeoient ensemble en une mesme salle. Et 
Agesilaus cognoissant que de sa nature il estoit en- 
clin à l'amour , comme aussi estoit il luy mesme, 
luy mettoit tousjours en avant quelque propos des 
beaux enfans de la ville , et incitoit ce jeune homme 
à en aimer quelqu'un qu'il aimoit luy mesme, et le 
secondoit en cela : pource que ès amours Laconi- 
ques il n'y avoit rien de deshoneste, ains toute con- 
tinence et toute honesteté , avec un zele et un soing 
de rendre l'enfant que Ion aimoit le plus vertueux 
et le mieulx conditionné, ainsi que nous avons plus 
amplement déduit en la vie de Lyeurgus. 

XXXIII. Par ces moyens donques Agesilaus es- 
tant parvenu à avoir plus grande authorité que nul 
autre en sa ville, feit avoir la charge de la marine 
à son frère de mère , qui s'appelloit Teleutias , et 
luy s'en alla avec son armée par terre devant la 
ville de Corinthe, de laquelle il prit les longues 
murailles, et Teleutias luy aida à ce faire du costé 
de la mer. Les Argiens la tenoient alors , et cele- 
broient la feste des jeux Isthmiques , ainsi comme 
Agesilaus y arriva , et les en chassa sur le poinct 
qu'ilz venoient de sacrifier au dieu Neptune , et fu- 
rent contraints d'abandonner tous leurs apprests. 
Adonc les bannis de Corinthe qui estoient avec 
luy, le prièrent de vouloir luy mesme présider à 

ceste feste , et ordonner les jeux : mais il ne le vou- 
lut pas faire , ains voulut que eulx mesmes le feis- 
sent et y présidassent , seulement y demoura il 
tant comme les jeux durèrent pour leur donner 
seureté. Depuis quand il en fut party, les Argiens 
y retournèrent , qui célébrèrent une autre fois ces 
jeux Isthmiques , et y eut aucuns de ceulx qui 
avoient gaigné le prix à la première fois , qui l'em- 
portèrent encore à la seconde , et d'autres qui ayans 
vaincu aux premiers , furent vaincus aux seconds. 
En quoy Agesilaus disoit que les Argiens s'estoient 
déclarez hommes de bien peu de cueur , s'ilz esti- 
moient chose si grande et si honorable que de pré- 
sider à ces jeux là , qu'ilz n'avoient ozé venir com- 
batre contre luy le droit qu'ilz y pretendoient. 

XXXIV. Quant à luy, il estimoit qu'il falloit 
garder un moyen en telles choses , sans en estre 
trop curieux : car il honoroit bien de sa présence 
telles assemblées solennelles de danses et de festes 
publiques , qui se faisoient à Sparte d'ancieneté , et 
ne failloit jamais de se trouver avec grand plaisir 
et grande atfection à telz esbatemens , que faisoient 
les jeunes garsons et les jeunes filles à Sparte : mais 
au demourant en matière de jeux , il ne faisoit pas 
semblant de cognoistre seulement ce que les autres 
avoient en singulière admiration. Auquel propos 
on recite que Callipides excellent joueur de tragoe- 
dies,et qui estoit grandement renommé, honoré 
et estimé entre les Grecs pour l'excellence de son 
art , le rencontra un jour , et le salua premièrement, 
puis se jetta assez presumptueusement au renc de 

ceuk qui se promenoient quant et luy, se présen- 
tant devant luy et estimant qu'il commencèrent le 
premier à luy faire quelque caresse : à la fin il luy 
dit: « Comment , sire roy Agesilaus , ne me cognois 
« tu pas»? Agesilaus le regardant au visage, luy 
respondit : «Et n'es tu pas Callipides le farceur » ? 
et n'en feit autre compte. Une autre fois comme 
Ion le conviast à ouyr un qui contrefaisoit naïfve- 
ment le chant du rossignol , il ne le voulut point 
ouyr, disant, « J'ay souvent ouy le rossignol mesme » . 
Et comme le médecin Menecrates pour avoir esté 
heureux en la cure de quelques maladies désespé- 
rées , eust esté surnommé Jupiter , et usurpast un 
peu trop arrogamment ce surnom là , de sorte qu'il 
eut bien la hardiesse de mettre en la suscription 
d'une missive qu'il luy escrivoit , « Menecrates le 
« Jupiter au roy Agesilaus , salut » : Agesilaus luy 
rescrivit , « Agesilaus à Menecrates *, santé ». 

XXXV. Mais pendant qu'il estoit dedans le ter- 
ritoire de Corinthe , où il avoit pris le temple de 
Juno , ainsi comme il regardoit ses gens, qui pil- 
loient et fourrageoient tout le plat pais , il arriva 
devers luy des ambassadeurs de Thebes pour luy 
parler de paix et d'amitié avec les Thebains : mais 
luy qui de tout temps haïssoit ceulx de Thebes , et 
qui oultre cela estimoit qu'il fust lors expédient 
pour le bien de ses affaires , monstrer semblant de 
n'en faire compte , teint contenance comme s'il 
n'eust ny veu ny ouy ceulx qui parloient à luy. Mais 

1 Comme voulant dire, qu'il avoit le cerveau blecé d'estrr si 
presumutueiiX. Aniyot. 

sur l'heure mesme il advint un cas , comme pur ex- 
presse vengeance divine , qui luy rendit bien la pa- 
reille : car avant que les ambassadeurs se départis- 
sent d'avec luy, if eut nouvelles que l'une de leurs 
bendes , qu'ilz appellent Mœres , avoit esté toute 
taillée en pièces par Iphicrates, qui l'ut la plus 
grande perte qu'ilz eussent receuë de bien long- 
temps : car ilz y perdirent grand nombre de bons et 
vaillans hommes tous naturelz Lacedasmoniens , 
qui furent tuez par des adventuriers mercenaires , 
et tous armez à bon esciant par hommes nudz ou 
armez à la légère. Si se meit Agesilaus incontinent 
aux champs pour les cuider aller secourir ou ven- 
ger : mais sur le chemin il fut certainement informé 
qu'ilz estoient tous despeschez , au moyen dequoy 
il s'en retourna , dont il estoit party, au temple de 
Juno , et lors feit appeller les ambassadeurs Bœo- 
tiens pour leur- donner audience : et eulx luy vou- 
lans rendre la pareille du tour de mespris qu'il leur 
avoit fait au paravant, ne feirent aucune mention 
de paix, ains luy requirent seulement qu'il les lais- 
sast entrer dedans Corinthe. Dequoy Agesilaus 
ayant despit , leur respondit , « Si c'est pour veoir 
« voz amiz se glorifier en leur prospérité , vous le 
« pourriez demain seurement faire » : et le lende- 
main les menant quant et luy, il alla gaster et des- 
truire le païs des Corinthiens jusques tout contre les 
murailles de leur ville : et ainsi après avoir fait veoir 
aux ambassadeurs Boeotiens comme ceulx de Corin- 
the n'ozoient sortir aux champs pour défendre leur 
païs , il leur donna congé , et recueillant quelques 

mis qui estoient eschappez de la troupe tlesfaite , 
les remena à Lacedaemone , partant tousjours du 
logis avant jour , et n'y arrivant qu'il ne lust nuict 
toute noire, de peur que les Arcadiens , qui les 
haïssoient et qui leur portoient envie , ne se res- 
jouissent de leur perte. 

XXXVL Depuis ce voyage , pour gratifier aux 
Achasiens, il alla quant et eulx au païs de l'Acar- 
nanie , dont il emmena grande quantité de butin , 
après avoir desfait les Acarnaniens en bataille : 
mais comme les Achœiens le requissent qu'il y vou- 
lust demourer tout l'hy ver , pour oster à leurs en- 
nemis tout moyen d'ensemencer leurs terres, il 
leur respondit qu'il n'en feroitrien : « Pource , dit 
« il , qu'ilz craindront plus la guerre à la saison 
« prochaine , quand ilz auront leurs terres ense- 
<t mencées » , comme il advint: car y estant l'armée 
retournée pour la seconde fois ilz feirent appointe- 
ment avec les Achœiens. 

XXXVII. Environ ce temps Pharnabazus etCo- 
non avec l'armée du roy de Perse, estans sans con- 
tredit seigneurs entièrement de toute la marine , 
pilloient toute la coste de la Laconie: et d'avantage 
les murailles de la ville d'Athènes se rebatissoient 
de l'argent que Pharnabazus leur fournissoit, à rai- 
son dequoy les seigneurs de Lacedœmone furent 
d'advis qu'il valoit mieulx faire paix avec le roy de 
Perse , et pour cest effect envoyèrent Antalcidas 
devers Tiribazus , abandonnans laschement et mes- 
chamment à ce roy Barbare les Grecs habitans en 
l'Asie, pour la liberté desquelz Agesilaus luy avoit 

faict 

faict la guerre. Ainsi n'eut point Agesilaus de part à 
ceste honte et à ceste infamie , pource que Antal- 
cidas , qui etoit son ennemy, chercha par tous 
moyens de faire ceste paix , à cause qu'il voyoit que 
la guerre augmentoit tousjours l'authorite , l'hon- 
neur et la réputation d'Agesilaus , lequel toutefois 
respondit lors à un qui luy reprochoit , que les La- 
cedœmouiens Medisoient , c'est à dire , favorisoient 
aux Medois , «Non font, dit il, mais les Medois 
« Laconisent » : et neantmoins en menaçant, et 
denonceant la guerre à ceulx des Grec.-, qui ne vou- 
loient accepter les conditions de ceste pai\ , il les 
contraignit de consentir à ce que le roy de Perse 
voulut: ce qu'il feit principalement pour le regard 
des Thebains , à fin qu'estans contraincts par les 
capitulations de la paix , de remettre lout le pais 
de la Bceoce en liberté , eulx en demourassent de 
tant plus foibles. 

XXXVIII. C e qu'il déclara bien manifestement 
par ce qui s'ensuivit tantost après : car comme Phce- 
bidas eust fait un meschant et malheureux acte , 
d'avoir en pleine paix surpris et occupé le chasteau 
de la ville de Thebes , que Ion appelloit la Cadinèe^ 
dont tous les autres peuples Grecs estoient fort in- 
dignez , et les Spartiates mesmes n'en estoient pas 
gueres contens , principalement ceulx qui estoient 
contraires à Agesilaus , à l'occasion dequoy, ilz 
demandoient en courroux à Phœbidas , par com- 
mandement et adveu de qui il avoitfait ceste sur- 
prise, pour dériver tonte Ja suspicion du faict sur 
luy, Agesilaus ne f aignit point de dire hanlt et clair 

Tome VI. D 

pour la descharge de Phoebidas, qu'il falloit regar- 
der et considérer le faict en soy, s'il estoit point 
utile pour leur chose publique, et que c'estoit bien 
besongné que de faire de son propre mouvement , 
sans attendre autre commandement , ce que Ion 
cognoissoit estre utile pour le bien public. 

XXXIX. Et toutefois il avoit tousjours accous- 
tumé de dire en ses privez devis , que justice estoit 
la première de toutes les vertus , pour autant , di- 
soit il , que la prouesse ne vault rien , si elle n'est 
conjoincte avec la justice, et que si tous les hom- 
mes estoient justes, alors on n'auroit que faire de 
la prouesse. Et à ceulx qui disoient , « le grand roy 
« le veut ainsi». «Et enquoy, disoit il, est il plus 
« grand que moy, s'il n'est plus juste» ? Ayant en 
cela bonne et droitte opinion, de penser qu'il fal- 
loit prendre la différence du grand au petit roy à 
la justice , comme à la mesure royale. Et comme 
après la paix faitte , Je roy de Perse luy eust parti- 
culièrement envoyé une lettre missive , par laquelle 
il luy escrivoit qu'il desiroit avoir amitié et hospi- 
talité particulière avec luy, il ne la voulut point 
accepter, disant qu'il sulfisoit de l'amitié publique, 
et que tant comme celle làdureroit, il ne seroit 
point besoing d'en contracter d'autre entre eulx. 
Mais puis après quand se venoit aux effectz , il ne 
retenoit plus ceste belle opinion première, ains se 
laissoit bien souvent transporter à l'ambition ou à 
son obstination , mesmement à f encontre de» The- 
bains , comme il feit lors , quand non seulement il 
iauva Phoebidas , ains feit que la ville de Sparte 

prit sur elle et advoua la forfaitture qu'il avoit com- 
mise, en retenant la forteresse de la Cadmée, et 
mettant le gouvernement de la ville deThebes entre 
les mains d'Archidas 1 et de Leontidas , par intelli- 
gence desquelz Phœbidas s'estoit saisy de la Cadmée : 
pourtant eut on incontinent opinion, que c'estoit 
bien Phœbidas , qui avoit fait l'exécution , mais que 
Agesilaus en avoit donné le conseil : et les choses 
qui ensuivirent depuis , déclarèrent que ceste sus- 
picion estoit entièrement véritable. 

XL. Car après que les Thebains eurent chassé 
hors de la Cadmée la garnison Lacedœmoniene , et 
remis la ville en sa liberté , leur mettant sus qu'ilz 
a voient meschamment occis Archidas et Leontidas, 
lesquelz de nom s'appelloient gouverneurs , mais 
de faict estoiént vrais tyrans , il leur commencea 
là dessus la guerre : et Cleombrotus, qui desja re- 
gnoit , après le décès d'Agesipolis , fut envoyé de- 
vant en la Bœoce avec armée , pource que Agesi- 
laus ayant passé quarante ans au dessus de l'aage 
d'adolescence^ et pour ceste cause estant dispensé 
par les loix d'aller plus à la guerre , ne voulut pas 
prendre la charge de ceste expédition , ayant honte 
que Ion le veist combatre pour la querelle de deux 
tyrans , là où peu devant il avoit pris et porté les 
armes en faveur des bannis contre les Phliasierrs. 

XLI. Or y avoit il lors un Laconien nommé 
Spliodrias de faction contraire à celle d'Agesilaus, 
qui pour lors estoit gouverneur en la ville de Thes- 

1 Lisez , Archias , comme les Historiens et Plutarque lui- 
ra^me l'a écrit par-tout ailleurs. 

pies , homme hardy et vaillant de sa personne , mais 
tousjours plein de nouvelle espérance , plus tost 
que de bon sens ny de bon jugement : iceluy dé- 
sirant acquérir renommée , et estimant que Phœbi- 
das estoit venu en honneur et en réputation pour 
la hardie entreprise qu'il avoit exécutée à Thebes , 
se persuada que ce luy seroit chose encore bien plus 
honorable , si de soy mesme il surprenoit le port de 
Pirœe , et qu'il ostast par ce moyen aux Athéniens 
l'usage de la marine en leur courant sus au des- 
prouveu du costé de la terre. On estime que cela 
fut une trame ourdie par Pelopidaset par Gelon », 
gouverneurs de la Bœoce , lesquelz attiltrerent quel- 
ques hommes qui feirent semblant d'estre fort af- 
fectionnez aux party des Lacedasmoniens , et en 
hault louant ce Sphodrias , luy donnèrent à enten- 
dre , qu'il n'y avoit que luy seul qui fust digne 
d'exécuter un si glorieux chef d'oeuvre, de manière 
que par leurs persuasions ilz le conduisirent à en- 
treprendre de faire ceste surprise , qui n'estoit pas 
moins damnableny moins meschant£ , que celle de 
la Cadmée à Thebes : mais elle fut moins hardiment 
et moins diligemment attentée : car le jour le sur- 
prit qu'il estoit encore en la plaine de Thriasium , 
et commencea là l'aube du jour à poindre , là où il 
làisoit son compte d'arriver qu'il seroit encore 
nuict , aux murailles du Pirœe : et dit on que les 
gens qu'il menoit ayans apperceu quelques feuz des 
temples de la ville d'Eleusine, en eurent peur et s'en 
effroyerent : qui plus est , luy mesme voyant qu'il 
■ Voyez les Observations. 



AGESILAUS. 53 
ne se pouvoit plus cacher perdit le courage , de ma- 
nière qu'il s'en retourna honteusement et ignomi- 
nieusement en la ville de Thespies , sans l'aire autre 
chose qu'emmener un peu de pillage. 

XLII. Pour ce cas furent incontinent envoyez 
des accusateurs d'Athènes à Sparte , lesquelz trou- 
vèrent qu'il n'estoit jabesoing de l'accuser, pource 
que desja les gouverneurs et magistrats l'avoient 
faitadjourner à comparoir en personne devant eulx, 
pour luy faire son procès criminel : mais luy ne s'osa 
présenter , redoublant la fureur de ses citoyens , 
pensant bien qu'ilz voudroient monstrer que le tort 
leur a voit esté fait à eulx mesmes, à fin que Ion n'es- 
timast qu'ilz l'eussent fait faire. Or avoit cestuy 
Sphodrias un filz nommé Cleonymus , duquel estant 
encore enfant beau de visage , Archidamus filz d'A- 
gesilaus estoit amoureux , et lors se trouvoit en 
grande peine, comme Ion peult estimer , voyant ce- 
luy qu'il aimoit en la destresse du danger de perdre 
son pere , et si ne luy osoit ouvertement aider , à 
cause que Sphodrias estoit des adversaires d'Agesi- 
laus : toutefois Cleonymus s'en estant addressé a 
luy, et luy ayant requis et prié les larmes aux yeux 
qu'il gaignast son pere , pource que c'estoit celuy 
de tous dont ilz avoient plus grande peur , Archi- 
damus fut trois ou quatre jours après son pere, le 
suivant par tout pas à pas sans luy en oser entamer 
le propos : mais à la fin estant le jour du jugeaient 
prochain , il prit la hardiesse de luy déclarer comme 
Cleonymus l'avoit prié de vouloir intercéder envers 
luy pour le faict de son pere. Et Agesilaus sachant 

D 3 

bien que son filz aimoit Cleonymus , ne le voulut 
point deslourner de ceste affection, pource que 
l'enfant dès les premiers ans de son enfance , avoit 
tousjours donné espérance qu'il deviendroit un jour 
aussi homme de bien que nul autre : mais aussi ne 
monstra il pour lors aucune apparence à son filz 
qu'il voulust rien faire pour ses prières , et ne luy 
respondit antre chose , sinon qu'il adviseroit ce qui 
seroit honeste et convenable de faire en ce cas : par- 
quoy Archidamus en estant honteux , cessa de han- 
ter Cleonymus , là où auparavant il y souloit aller 
plusieurs fois le jour pour le voir : cela feit que 
les amis de Sphodrias désespérèrent de son faict 
encore plus que jamais , jusques à ce que l'un des fa- 
miliers d'Agesilaus nommé Ety modes, devisant avec 
eulx , leur descouvrit ce qu'en pensoit Agesilaus , 
qui estoit, que quant au faict en soy, il le trouvoit 
mauvais, et le blasmoit au possible , mais au demou- 
rant, qu'il tenoit Sphodrias pour un vaillant homme, 
etvoyoit que la chose publique avoit besoin de telz 
hommes de service : car Agesilaus tenoit ordinaire- 
ment ce propos là quand on venoit à parler du pro- 
cès de Sphodrias , pour gratifier à son filz : telle- 
ment que Cleonymus s'apperceut incontinent que 
Archidamus avoit fait de bonne foy tout ce qu'il 
avoit peu pour luy, et les amis de Sphodrias en pri- 
rent adonc plus grand courage de le secourir et de 
soliciter et parler pour luy à bon esciant. Agesilaus 
avoit cela entre autres choses, qu'il aimoit fort ten- 
drement ses enfans: et compte Ion de luy qu'il se 
jouoit avec eulx emmy la maison, quand ilz estoient 

petits , montant dessus un baston ou dessus une 
canne comme sur un cheval, anquel estât l'un de 
ses amis l'ayant un jour trouvé en son privé, il le 
pria de n'en vouloir rien dire, jusques à ce que luy 
mesme eust de petits enfans. Finablement Sphodrias 
par sentence de ses juges fut absouls à pur età plein : 
ce que les Athéniens ayans entendu , en envoyèrent 
dénoncer la guerre aux Lacedœmoniens , dont Age- 
silaus lut fort blasmé, qui pour gratifier à un fol et 
léger appétit de son filz , avoit empesché un juste 
jugement,' et rendu sa ville coulpable envers les 
Grecs, de si griefves forfaittures. 

XLIII. Au reste voyant que l'autre roy son com- 
pagnon Cleombrotus 1 n'alloit point vouluntiers à 
la guerre contre lesThebains, il s'y en alla luy mesme, 
en transgressant l'ordonnance touchant la charge 
de conduire l'armée , que paravant il avoit obser- 
vée, et entrant à main armée dedans le païs de la 
Bœoce , y feit du dommage , et y en récent aussi : 
au moyen dequoy Antalcidas un jour le voyant na- 
vré luy dit , « Certainement tu reçois bien des The- 
« bains le salaire que tu mérites , pour leur avoir 
« enseigné malgré eulx à combatre , ce qu'ilz ne 
« sça voient , ny vouloient faire ». Car à la vérité, 
Ion dit que les Thebains devindrent alors plus bel- 
liqueux que jamais ilz n'a voient esté auparavant, 
s'estans addressez et exercitez aux armes par les con- 
tinuelles invasions des Lacedasmoniens. Aussi estoit 
ce la raison , pour laquelle l'ancien Lycurgus en ses 
loix, que Ion appelloit Retres , leur defendoit de 

1 Voyez les Observations. 

faire souvent la guerre contre un mesme peuple , de 
peur qu'ilz ne le contraignissent en ce taisant d'ap- 
prendre à la faire. 

XLIV. Si en estoit Agesilaus haï des alliez mes- 
.mes de Lacedœmone, lesquelles alloient disans que 
ce n'estoit pour aucune offense qui concernast le 
public , ains pour une particulière rancune et opi- 
niastreté, qu'il cherchoit à perdre et ruiner les 
Thebains, et qu'à l'appétit de luy, il falloit qu'ilz 
se consumassent à aller tous les ans porter les ar- 
mes , tantost cy, tantost là , sans qu'il en fust autre- 
ment besoing, en suivant une petite trouppe de 
Lacedasmoniens , là où ilz estoient eulx en beaucoup 
plus grand nombre. Ce fut lors qu'Agesilaus leur 
voulant faire veoir quel nombre ilz estoient de gens 
de guerre , usa d'un tel artifice : il commanda un 
jour que les alliez pesle mesle se asseissent les uns 
parmy les autres tous d'un costé à part , et les La- 
cedasmoniens à part aussi de l'autre costé : puis feit 
crier par un herault que tous ceulx qui estoient du 
mestier de faire pots de terre se levassent sur leurs 
piedz : quand ceulx là furent levez , il feit crier que 
les fondeurs se levassent aussi, et puis. les charpen- 
tiers , et après les massons , et consequemment 
ainsi de tous autres mestîers , de manière que tous 
les alliez presque, obeïssans à ces proclamations, 
se trouvèrent à peu près debout : et ne s'en leva pas 
un des Lacedasmoniens , pource qu'il leur estoit dé- 
fendu d'apprendre ny exercer aucun art ou mestier 
mechanique : et lors Agesilaus se prenant à rire leur 
dit , « Voyez vous maintenant, mes amis , combien 

« plus de gens de guerre nous mettons aux champs 
« que vous ne faites ». 

XLV. A son retour de ce voyage de Thebes pas- 
sant par la ville de Megare, ainsi comme il mon- 
toit au palais public de la seigneurie qui estoit de- 
dans le chasteau , il luy prit soudainement une 
grande convulsion de nerfs , avec une douleur vé- 
hémente à sa jambe saine , qui s'en enfla et devint 
fort grosse avec une inflammation extrême , et 
pensa Ion que ce fust du sang dont elle fust pleine , 
au moyen dequoy il y eut un médecin de Syracuse 
en Sicile , qui luy feit ouvrir la veine de dessoubz 
la cheville du pied , ce qui appaisa bien les dou- 
leurs : mais H en sortit du sang en si grande abon- 
dance que Ion. ne le pouvoit estancher, de sorte 
qu'il en tumba en grandes pasmoisons , et fut en 
très grand danger de mort soudaine : toutefois à 
la tin on trouva moyen d'estancher le sang, et le 
porta Ion en Lacedasmone , là où il fut malade 
bien long temps , de sorte qu'il ne peult aller à la 
guerre : durant lequel temps il advint beaucoup de 
pertes et de desfaittes aux Lacedœmoniens , tant 
par mer que par terre , entre lesquelles celle de 
Leuctres 1 fut la principale , là où ilz furent la pre- 
mière fois vaincus et desfaits en bataille rengée par 
les Thebains. 

XL VI. S 1 furent d'advis tous les Grecs qu'il fal- 
loit faire une paix universelle , et s'assemblèrent 
ambassadeurs et députez de toutes les villes de la 
Grèce, en Lacedasmone , pour cest effect. L'un de 

' Voyez les Observations. 

ces députez fut Epaminondas homme fort renommé 
pour ses grandes lettres et pour son sçavoir en la 
philosophie , mais qui n'avoit point encore fait 
preuve de grand capitaine. Iceluy voyant comme 
tous les autres ambassadeurs et députez fleschis- 
soieut et plioient dessoubz Agesilaus , prit la har- 
diesse de parler franchement, et feit une haren- 
gue , non pour la cause des Thebains seulement, 
mais pour toute la Grèce ensemble, par laquelle 
il remoastra à la communaulté , comme la guerre 
alloit augmentant la ville de Sparte seule , et au 
contraire , diminuant toutes les autres villes et 
citez de la Grèce. A ceste cause, qu'il conseilloit à 
tous de vouloir entendre à traitter et composer une 
bonne pai\ par bonne équité et égalité entre tous , 
a fin qu'elle durast plus longuement, quand tous 
les contractans seroient egaujx. Agesilaus adonc 
voyans que tous les autres Grecs assistans à ceste 
assemblée luy prestoient l'oreille fort attentive- 
ment , et prenoient fort grand plaisir à l'ouir dis- 
courir ainsi franchement de la paix , il luy de- 
manda tout hault s'il estimoit pas juste et raison- 
nable , que toute la Bœoce fust remise en pleine 
liberté et en toute franchise. Epaminondas de l'au- 
tre costé luy demanda promptement et hardiement, 
si luy aussi n'estimoit pas qu'il fust juste et raison- 
nable de remettre toute la Laconie en son entière 
liberté. Adonc Agesilaus en courroux se dressant 
sur ses pieds, luy commanda de respondre ouver- 
tement , s'ilz remettroient pas toute la province 
de la Bœoce en sa liberté : et Epaminondas luy re- 

pliqua tout de mesme , si eulx remettroient pas 
aussi celle de la Laconie en sa liberté. Cela irrita 
tellement Agesilaus , avec ce qu'il estoit bien aise 
d'avoir ceste couleur pour l'anciene rancune qu'il 
portoit à ceulx de Thebes , que sur l'heure il ef- 
facea le nom des Thebains de la liste de ceulx qui 
dévoient estre compris en la paix , et leur denoncea 
la guerre tout sur le champ, et donna semblablement 
congé aux deputezdes autres peuples Grecs, avec telle 
conclusion, qu'ilz appointeroient amiablement les 
différents qu'ilz avoient ensemble , s'ilz se pou- 
voient accorder par vove de paix , et ceulx qui ne 
se pourroient appointer par voye d'amiable com- 
position, ilz les decideroient par armes, pource 
qu'il estoit bien malaisé de nettoyer , resouldre 
et vuider toutes les querelles qu'ilz avoient en- 
semble. 

XLYII. Or estoit pour lors d'adventure le roy 
Cleombrotus avec une armée au païs de la Pho- 
cide , et luy escrivirent les ephores qu'il eust à 
marcher incontinent au dommage des Thebains , 
et quant et quant envoyèrent par tout pour assem- 
bler le secours de leurs alliez, qui n'estoient point 
gueres affectionnez , et n'alloient point vouluntiers 
à ceste guerre, mais toutefois aussi n'ozoient pas 
ouvertement refuzer d'y aller , ny désobéir aux 
Lacedasmoniens. Et combien qu'il y eut plusieurs 
signes de mauvais présage , comme nous avons es- 
crit en la vie d'Epaminondas , et que Prothous La- 
conien resistast de tout son pouvoir à l'entreprise 
de ceste guerre , Agesilaus pour cela ne laissa point 

de tirer oultre , espérant bien avoir trouvé le point 
de l'occasion pour se venger des Thebains, lors 
que tout le reste de la Grèce estoit en paix et en 
liberté , et eulx seuls exclus du traitté de la paix. 
Mais quand il n'y auroit autre chose que la brièveté 
du temps , elle toute seule monstre bien que ceste 
guerre fut conduitte par cholere, plus tost que par 
discours de raison : pource que le traitté de paix 
universelle entre les autres Grecs fut conclu à 
Sparte le quatorzième jour de may 1 , et les Lace- 
dœmoniens furent desfaits en la bataille de Leuc- 
tres 2 le cinquième de ji^n , de manière qu'il n'y 
eut que vingt jours de l'un à l'autre. Il y mourut 
mille naturelz Lacedœmoniens , avec leur roy 
mesme Cleombrotus , et les plus vaillans Spartiates 
autour de luy , entre lesquelz fut Cleonymus le 
filz de Sphodrias ce beau jeune homme, duquel 
nous avons parlé cy devant, qui ayant esté abbatu 
par trois fois au pied du roy mesme, par trois fois 
se releva, et à la fin finale fut occis en combatant 
vertueusement contre les Thebains. 

XL VIII. Ceste desconfiture estant advenue aux 
Lacedœmoniens contre l'opinion de tout le monde, 
et ceste prospérité aux Thebains si grande et si 
glorieuse , que jamais Grecs combatans contre au- 
tres Grecs n'en gaignerent de telle , la cité neant- 
moins qui fut vaincue , ne fait pas moins à louer 
et estimer pour sa vertu , que celle qui la vainquit. 

• Voyez les Observations. 

3 Leuctros deBéotie, en descendant de Thèbcs vers le midi, 
sur la route de Platée à Thespie. 



AGËSILAUS. Gi 
Car comme Xenophon dit , que les devis , les jeux 
et passetemps des gens de bien à la table mesme 
ont tousjours quelque chose digne d'estre mise en 
mémoire , et dit en cela vérité : aussi ne fait pas 
moins , mais d'avantage , à noter et considérer , ce 
que les gens d'honneur disent , et la contenance 
qu'ilz tienent en leur adversité , qu'en leur pros- 
périté. Car alors il se faisoit d'adventure une feste 
publique à Sparte, et estoitla ville pleine d'estran- 
gers venus pour veoir les danses et jeux qui se font 
à corps nuds dedans le théâtre , quand arrivèrent 
ceulx qui apportèrent les nouvelles de la desfaitte 
de Leuctres : mais les ephores combien que le bruit 
courust incontinent par toute la ville que tout es- 
toit ruiné pour eulx , et qu'ilz avoient perdu toute 
leur principaulté en la Grèce , ne voulurent pas 
neantmoins pour cela, que la danse sortist hors 
du théâtre , ny que la ville changeast en aucune 
chose la forme de la feste , ains envoyèrent par les 
maisons aux parents les noms de ceulx qui estoient 
morts en la bataille , et eulx demourerent au théâtre 
à faire continuer et parachever les jeux et l'esbate- 
ment des danses , qui s'efforcèrent à l'envy à qui 
gaigneroit le prix. Le lendemain au matin quand 
tout le monde sceut certainement ceulx qui estoient 
morts et ceulx qui estoient eschappez , les pères, 
parents , amis et alliez de ceulx qui estoient morts, 
se trouvèrent sur la place avec bons visages et con- 
tenance d'hommes joyeu* , et ayans bon courage 
s'entr'embrassans les uns les autres : et au contraire, 
les parents de ceulx qui s'estoient sauvez demou- 

rerent en leurs maisons avec leurs femmes, comme 
gens qui sont en dueil : et si d'adventure quelqu'un 
d'eulx estoit contraint de sortir dehors pour quel- 
que affaire nécessaire , on luy voyoit une conte- i 
nance si triste et si affligée , qu'il n'osoit pas par- 
ler ferme , haulser la teste , ny lever les yeux : et 
voyoit on encore plus ceste différence entre les 
femmes : car celles qui attendoient leurs enfans 
retournans de celle bataille, estaient mornes et 
tristes , sans mot dire : et au contraire, les mères 
de ceulx que Ion disoit y estre morts , s'en alloient 
par les églises en rendre grâces aux dieux , s'entre- 
visitoient l'une l'autre joyeusement et affectueuse- 
ment : toutefois quand la commune veit que leurs 
alliez comnienceoient à les laisser et se' départir 
d'avec eulx , et que Ion attendoit de jour à autre 
que Epâminondas encouragé par sa victoire se jet- 
tast dedans le Peloponese, alors leur vint il à la 
plus part un remors de conscience touchant les 
oracles des dieux , qui leur defendoient d'eslire un 
roy boitteux comme estoit Agesilaus , et leur pre- 
noit un grand descouragenient et une grande frayeur, 
à cause qu'ilz estimoient leur ville estre tumbéeen 
ce malheur , pour autant qu'ilz avoient débouté de 
la royauté un qui estoit entier , pour y mettre un 
défectueux , dequoy les dieux les avoient advertiz 
qu'ilz se gardassent sur toutes choses. 

XLIX. Mais toutefois son authorité estoit si 
grande pour sa vertu, et sa réputation si bonne, 
que non seulement ilz se servoient de luy à la 
guerre , comme de leur roy et de leur souverain 

capitaine, mais aussi usoient de son conseil et de 
son àdvis , quand il estoit question de trouver ex- 
pédient en quelques difficultés civiles : comme ilz 
feirent lors qu'ilz estoif-nt en doubte , s'ilz dévoient 
imposer à ceulx qui s'en estoient fouiz de la bataille , 
que Ion appelle à Sparte Trusantas , c'est à dire , 
ceulx qui ont eu peur , les notes d'infamie aus- 
quelles les loix les condemnent , pource qu'ilz es- 
toient en grand nombre, et tous des plus nobles 
et plus puissantes maisons de la ville , de peur qu'ilz 
ne leur suscitassent quelque nouvelleté: car oultre 
ce qu'ilz sont déclarez inh biles de jamais tenir of- 
fice ny magistrat quelconque en la chose publique , 
c'est déshonneur que leur donner femme en ma- 
riage ny en prendre d'eulx , et qui les rencontre 
en son chemin les peult frapper s'il veult , et fault 
que eulx l'endurent baissans la teste sans mot dire , 
et sont contraints d'aller vestus salement, et pau- 
vrement de meschantes robes rappiecées de drap 
de couleur , et si sont tenus de taire razer une 
partie de leur barbe , et l'autre non : si leur sem- 
bloit chose dangereuse d'en veoir plusieurs par la 
ville notez de ceste infamie , mesmement lors qu'ilz 
avoient besoing de grand nombre de gens de guerre : 
au moyen de quoy ilz s'en rapportèrent du tout à 
Agesilaus pour y pour\oir. Et luy, sans oster ny 
adjouxter ou changer rien aux loix, en publique 
assemblée de tout le peuple Lacedœmonien , dit 
que pour ce jour là il lailoit laisser dormir ies loix , 
pourveu que de lors en avant elles reprissent leur 
authorité. 

L. Par ce moyen il mainteint les loix sans y 
rien corriger, et si sauva l'honneur à ces pauvres 
gens : mais pour remettre le cueur à leur jeunesse , 
et leur oster l'estonnement qui les avoit saisis , il 
entra en armes dedans l'Arcadie , là où il se garda 
de donner bataille , et seulement prit une petite 
ville 1 sur les Mantiniens , et courut le plat païs : 
ce qui resjouit un peu la ville de Sparte, et la re- 
meit en quelque espérance , comme n'ayant occa- 
sion de se désespérer de tout poinct : mais tantost 
après arriva Epaminondas dedans le païs de la 
Laconie, avec quarante mille hommes de pied ar- 
mez , sans une autre multitude infinie de peuple 
nud ou armé à la légère , qui suivoit son camp pour 
desrober seulement , de manière qu'il y avoit en 
tout jusques au nombre de soixante et dix mille 
combatans , qui entrèrent dedans la Laconie en 
armes quant et luy. Il y avoit bien environ six cents 
ans , que les Doriens estoient entrez en celle pro- 
vince de la Laconie, et s'y estoient habituez, et en 
tout cest espace de temps jamais on n'avoit veu les 
ennemis dedans le païs jusques à ce jour là : car 
au paravant onques ennemy.n'y estoit ozé entrer 
en armes : mais lors ilz le saccagèrent et bruslerent, 
tout entier qu'il estoit, jusques à la rivière d'Eu- 
rotas , et jusques tout contre la ville de Sparte, 
sans que personne en sortist pour leur donner em- 
peschement : pource que Agesilaus , ainsi comme 
escrit Theopompus, ne pouvoit pas permettre que 

1 Appellée Eutée , suivant X^nophon , Hellen. Liv. VI, 

p. 353. 

les 

les Laceclaemoniens se prensentassent contre un 
si impétueux torrent et si violent orage de guerre: 
ains ayant garny le milieu de la ville , et les prin- 
cipales advenues d'icelle , de gens de défense , sup- 
portent patiemment les fieres braveries et menaces 
des Thebains , qui l'appelloient nommeement au 
combat , et luy disoient qu'il sortis!: dehors en cam- 
pagne pour détendre son païs, luy qui seul estoit 
cause de tous ces maulx , ayant allumé et enflammé 
ceste guerre. Si cela perçoit le cueur à Agesilaus , 
non moins de regret luy donnoient les troubles 
qui s'emouvoient dedans la ville , et les cris , allées 
et venues des vieilles gens, qui perdoient patience 
de veoir ce qu'ilz veoyent devant leurs yeux, et 
des femmes mesmement qui ne se pouvoient tenir 
en un lieu , ains couroient çà et là comme per- 
sonnes forcennées d'ouir le bruit que faisoieut les 
ennemis , et de veoir le feu qu'ilz rnettoient par 
tout en la campagne : car ce luy estoit une grande 
destresse de douleur quand il venoit à penser en 
luymesme , qu'estant venu à la royauté lors que sa 
ville estoit la plus puissante et la plus florissante , 
qu'elle eust jamais esté , il veoit de son règne sa di- 
gnité ravallée , et sa gloire retrenchée , veu que luy 
mesme s'estoit souvent vanté que jamais femme 
Laconiene n'avoit veu fumée du camp d'aucun en- 
nemy : comme Ion dit aussi qu'Antalcidas respondit. 
un jour à quelque Athénien , qui contestoit à l'en- 
contre de luy sur la vaillance de l'un et de l'autre 
peuple , en alléguant pour ses raisons que les Athé- 
niens avoient souvent chassé les Lacedœmonien» 
Tome t^I. E 

de la rivière de Cephisus. « Il est vray , dit le Lace— 
« nien , mais nous ne vous chassâmes jamais de 
« celle d'Eurotas ». Semblablement aussi respondit 
un autre Spartiate des moins renommez , à un Ar- 
gien qui luy reprochoit : « Il y a plusieurs de voz 
« gens ensepveliz dedans le pais de l'Argolide : Et 
« il n'y en a point des vostres enterrez en la La- 
« conie ». Lon dit que Antalcidas estant pour lors 
ephore envoya secrettement ses enfans en l'isle de 
Cythere , pour doubte que la ville de Sparte ne fust 
prise. 

Lï. Mais Agesilaus voyant que les ennemis s'ef- 
forceoient de passer la rivière , et pénétrer au de- 
dans de la ville, entendoit à défendre seulement le 
milieu qui estoit le plus hault , au devant duquel 
il tenoit ses gens en bataille. Or estoit lors d'adven- 
ture la rivière d'Eurotas plus grosse qu'elle n'avoit 
accoustumé d'estre, pource qu'il estoit tumbé force 
neges, et faisoit plus de mal à passer aux Thebains 
pour sa froideur , qu'elle ne faisoit pour sa roideur. 
Si y eut quelques uns qui monstrerent à Agesilaus 
Epaminondas marchant le premier devant toute sa 
bataille : il le regarda long temps , le suivant tous- 
jours de l'œil sans dire autre chose que ce mot 
seulement , « O l'homme de grande entreprise que 
« voilà » ! Epaminondas donques ayant fait tout ce 
qui luy estoit possible pour donner bataille aux 
Lacedacmoniens dedans la ville mesme de Sparte , 
et y dresser un trophée , ne peut onques y attirer 
Agesilaus , ny le faire sortir de son fort : par- 
quoy il fut à la nu. contrainct de s'en partir, 

et s'en alla achever de piller et gaster tout le plat 
païs. 

LU. Mais dedans la ville , il y eut environ deux 
cents mutins , hommes qui de long temps avoient 
mauvaise voulunté , lesquelz saisirent un quartier 
de la ville , où est le temple de Diane , lieu fort 
d'assiette et bien malaisé à forcer, qui s'appelle 
Issorium *. Les Lacedœmoniens voulurent incon- 
tinent courir en fureur contre eulx : mais Agesilaus 
craignant que cela ne fust cause de quelque plus 
grande nouvelleté , commanda aux autres qu'ilz ne 
bougeassent , et luy seul en robbe simple sans armes 
s'y en alla , criant à ceulx qui le tenoient , « Vous 
« avez autrement entendu que je n'ay commandé: 
« car ce n'est pas icy que j'avois ordonné que vous 
« vous assemblissiez , ny tous en un lieu : mais 
« j'avois commandé que les uns allassent là , et les 
« autres là » , en leur monstrant divers quartiers 
de la ville. Les séditieux entendans ces paroles , 
en furent bien aises , pource qu'ilz cuiderent que 
leur mauvaise intention ne fust point descouverte : 
et sortans de là se départirent aux endroits qu'il leur 
avoit monstrez : et adonc Agesilaus en faisant venir 
d'autres , se saisit du fort de Issorium , et feit pren- 
dre environ quinze de ces séditieux conjurez, qu'il 
feit tous mourir la nuict ensuivant. 

LUI. Mais il fut lors descouvert une autre conju- 
ration beaucoup plus grande de Spartiates mesmes , 
qui s'estoient assemblez secrettement en une mai- 
son pour y susciter quelque nouveau remuement, 

1 Voyez les Observations. 

E :•. 

,ausquelz il estoit bien mal aisé de faire le procès , 
en un si grand trouble , et bien dangereux de les 
négliger , attendu leur conspiration. Agesilaus en 
ayant communiqué en conseil avec les ephores , les 
feit aussi tous mourir sans autre forme de procès, 
là où jamais au paravant homme Spartiate n'avoit 
esté exécuté à mort , que premier il n'eust esté con- 
demné judiciellement. Et comme tous les jours il 
y eust plusieurs de leurs voisins , et des Ilotes 
mesmes , qu'ilz avoient enrôliez en leurs bandes 
pour gens de guerre , qui se desroboient , et s'al- 
loient rendre aux ennemis , ce qui descourageoit 
fort le demourant , il advertit ses serviteurs , que 
tous les jours aux matins ilz allassent visiter les 
paillasses , ès quelles ilz auroient couché , et qu'ilz 
prissent les armes de ceulx qui s'en seroient fouiz , 
et les cachassent , à fin que Ion ne cogneust point 
le nombre de ceulx qui se seroient desrobez. 

LIV. Et quant au partement des Thebains , les 
uns disent qu'ilz se partirent de la Laconie pour 
l'hyver qui survint, à cause duquel les Arcadiens 
commenceoient desja à se desbander et à se dépar- 
tir en desordre : les autres disent qu'ilz y demou- 
rerent trois mois tous entiers, durant lesquelz ilz 
destruisirent la plus grande partie du pais : mais 
Theopompus escrit que les capitaines des Thebains 
ayans desja concîud de se retirer , il vint devers 
eulx un Spartiate nommé Phrixus , envoyé de la 
part d' Agesilaus , qui leur porta dix talents à fin 
qu'ilz s'en allassent : tellement que pour faire ce 
qu'ilz avoient de long temps arresté de faire d'eulx 

mesmes , encore eurent ilz de l'argent de leurs en- 
nemis pour faire leurs despens par le chemin. Mais 
je ne puis entendre comment il soit possible que 
tous les autres historiens n'ayent rien sceu de 
cela , et que Theopompus seul en ait eu la cog- 
noissance. 

LV. Bien est il certain et confessé de tous, 
que Agesilaus seul fut cause de sauver la ville de 
Sparte , pource que laissant à part son ambition 
et son opiniastreté , qui estoient passions nées avec 
luy , il entendit seulement à prouvoir aux affaires 
seulement ï toutefois jamais depuis ceste lourde 
cheute , il ne la peut relever ny remettre sus en la 
réputation, ny en la puissance, où elle avoit au 
paravant esté. Car tout ainsi comme un corps sain, 
mais qui de tout temps a gardé une diète et régime 
de vivre trop exquis , la moindre faulte et le moin- 
dre desordre qu'il fait puis après , gaste tout : aussi 
estant le gouvernement de la chose publique de 
Sparte très bien estably et bien composé à la vertu , 
pour faire vivre ses citoyens en paix et en con- 
corde les uns avec les autres , quand ilz y vou- 
lurent adjouxter des dominations et seigneuries 
violentes, dont Lycurgus estimait qu'une cité pour 
heureusement et vertueusement vivre , n'a point 
de besoing , ilz allèrent incontinent en décadence 

LVI. Or estoit desja Agesilaus si vieil , que pour 
sa vieillesse il n'alloit plus à la guerre: mais son 
filz Archidainus , ayant le secours que Dionysius 
le tyran de Syracuse leur envoya, gaigna une ba- 
taille contre les Arcadiens , que Ion appella la ba- 

taille sans larmes : car il n'y mourut pas un seul 
de ses gens , et y fut tué grand nombre des enne- 
mis. Geste victoire monstra bien clairement la 
foiblesse et diminution grande de la ville : car pa-^ 
ravant ce leur estoit chose si ordinaire et si cous- 
tumiere , que de vaincre leurs ennemis en bataille, 
qu'ilz n'en sacrifioient aux dieux dedans la ville , 
pour leur rendre grâces de la victoire , autre chose 
qu'un coq : et ceulx qui avoient combatif, ne s'en 
vantoient point , ny ceulx qui en oyoient compter 
les nouvelles , ne s'en esjouissoient point trop : car 
quand ilz gaignerent à Mantinée celle grande ba- 
taille, que Thucydides 1 a descripte, les ephores 
envoyèrent à celuy qui en a voit apporté la nou- 
velle, pour tout présent, une pièce de chair a de 
leur sallé , et non autre chose : mais lors quand on 
apporta la nouvelle de ceste victoire , et que Ion 
entendit qu'Archidamus s'en retournoit victorieux, 
il n'y eut personne qui se peust contenir en la 
ville , ains son pere mesme le premier luy alla au 
devant plorant de joye , et après luy les autres of- 
ficiers , et toute la multitude des vieillards et des 
femmes descendit jusques sur le bord de la rivière, 
tendans* les mains au ciel , et remercians les dieux , 

■ L. V , p. 36t. Cette bataille contre les Athéniens , les Ar- 
giens et les Mautiniens , fut donnée la troisième année de la 
quatre-vingt-dixième olympiade , l'an de Rome 356 , sous le 
commandement d'Agis. 

* Il n'est point dit dans le texte que cette viande fut sallée , 
mais tout simplement , qu'ils lui envoyèrent un morceau de. 
chair de leur banquet. C. 

comme si leur ville eust adonc vengé sa honte et 
recouvré son bonheur , et qu'elle recoinmenceast 
à veoir de rechef le jour clair et serain , comme 
devant. Car jusques là Ion dit que les maris mesmes 
n'osoient pas seulement regarder franchement au 
visage leurs femmes, tant ilz avoient de honte des 
pertes qu'ilz avoient receuës. 

LVII. Mais estant la ville de Messene repeu- 
plée et rebastie par Epaminondas , qui y rappelloit 
les anciens naturelz habitans de tous costez , ilz 
n'osèrent se présenter à combatre pour l'em- 
pescher , combien qu'en leurs cueurs il en fussent 
griefvement indignez , et en sceussent fort grand 
mal à Agesilaus, pource que de son règne ilz avoient 
perdu le territoire d'icelle , qui n'estoit pas de 
moindre estendue que toute la Laconie , et qui en 
bonté combatoit avec les meilleurs endroits de toute 
la Grèce , dont ilz avoient jouy paisiblement par 
tant d'années, et si long temps durant. Ce fut la 
cause pour laquelle Agesilaus ne voulut point ac- 
cepter la paix que les Thebains luy envoyèrent of- 
frir , ne voulant pas quitter de parole , ce que les 
ennemis leur tenoient de faict , mais en s'opinias- 
trant à le vouloir encore combatre et quereller, non 
seulement il ne le recouvra pas , ains s'en fallut bien 
peu qu'il ne perdist d'avantage la ville mesme de 
Sparte par une ruze de guerre , dont il fut affiné : 
pource que s'estans de nouveau les Mantiniens de- 
partis de l'alliance des Thebains, et ayans envoyé 
quérir les Lacedœmoniens , Epaminondas adverty 
comme Agesilaus estoit party avec toute sa puis- 

sance pour venir au secours des Mantiniens, se 
partit une nuict de Tegée sans que ceulx de Man- 
tinée en sceussent rien, et s'en alla droit à Sparte, 
de sorte qu'il ne s'en fallut bien peu qu'en allant 
par un autre chemin que Agesilaus ne venoit, il ne 
surprist au desprouveu la ville de Sparte toute 
vuide de gens de défense : mais un Thespien nommé- 
Eut/iynus , ainsi que dit Callisthenes , ou comme 
escrit Xenophon, un Candiot, en apporta la nou- 
velle à Agesilaus , qui soudainement envoya devant 
un homme de cheval pour en advertir ceulx de la 
ville , et luy mesme se mettant en chemin pour y 
retourner , ne tarda gueres à y arriver : et tantost 
après y arrivèrent aussi les Thebains, qui passans 
la rivière d'Eurotas donnèrent l'assault à la ville. 

LVIII. Et là Agesilaus voyant qu'il n'estoit plus 
temps de se tenir trop sur ses gardes , et de ne 
vouloir rien adventurer , la défendit vigoureuse- 
ment plus que son aage ne portoit , comme celuy 
qui pensoit que l'heure estoit venue qu'il falloit 
s'exposer la teste baissée à tout péril , et combatre 
à la désespérée. Ainsi par desespoir et par hardiesse, 
à quoy jamais au paravant il ne s'estoit voulu fier , 
n'y n'en avoit jamais voulu user , il repoulsa lors 
arrière le danger, et sauva la ville de Sparte des 
mains d'Epaininondas, dont il dressa un trophée 
pour avoir ainsi repoulsé les ennemis , faisant veoir 
aux femmes et aux petits enfans les hommes Lace- 
dœmoniens, qui payoient à leur pais un beau et 
honorable loyer de leur naissance et nourriture : 
mesmement Archidamus qui y feit entre autre mer- 

veilles de combatre , tant pour la gentillesse de son 
courage, que pour la disposition de sa personne, 
courant çà et là par les rues et ruettes de la ville , 
avec peu de suitte , aux endroits où il avoit plus d'af- 
faire , et en repoulsant les ennemis. 

LIX. Lon dit aussi qu'il y eut lors un Isadas 
filz de Phœbidas , qui feit des prouesses estranges 
et admirables à veoir, non seulement à ses citoyens, 
mais aussi aux ennemis : car il estoit fort beau de 
visage et de taille, et se trouvoit justement lors 
en la plus aggreable fleur et en la plus belle saison 
de son aage , lors que l'homme passe de l'enfance 
en la jeunesse , et estant nud non seulement d'ar- 
mes défensives , mais aussi de tous vestemens, et 
ayant tout le corps oinct d'huyle , comme pour 
lucter , tenant en l'une de ses mains une parthi- 
sane , et en l'autre une espée , il sortit hors de sa 
maison en tel estât, et s'alla jetter en la presse de 
ceulx qui combatoient , frappant et abbatant tous 
ceulx des ennemis qu'il trouvoit devant luy, et si 
n'y fut jamais blecé, soit ou pource que dieu le 
voulust préserver à cause de son excellente vertu , 
ou que les ennemis eussent opinion qu'il y eust en- 
ce faict là quelque chose plus que d'homme. Les 
ephores depuis luy donnèrent une couronne pour 
honorer sa prouesse, maisilzle condemnerent quand 
et quand en une amende 1 de mille drachmes d'ar- 
gent , pource qu'il avoit esté si téméraire que de 
se hazarder au péril de la bataille sans armes dé- 
fensives. 

■ Cent escus. ^4myot. jj5 livres de notre monnoie. 

LX. Peu de jours après ilz eurent une autre ba- 
taille devant la ville de Mantinée , là où Epami- 
nondas ayant desja rompu les premiers rencs des 
Lacedasmoniens , et pressant encore vivement les 
autres , en donnant courage aux siens de les pour- 
suivre asprement, il y eut un Laconien nommé 
Anticrates , qui l'attendit de pied coy, et luy donna 
un coup de javeline , comme escrit Dioscorides : 
toutefois les Lacedasmoniens jusques aujourdhuy 
appellent les descendans de cestuy Anticrates Ma- 
chœrionas , qui vault autant à dire comme , Spa- 
dassins , comme s'il l'eust frappé d'un coup d'es- 
pée : car les Lacedasmoniens l'aimèrent et l'esti- 
mèrent tant , à cause de ce coup là , pour la grande 
crainte qu'ilz avoient eue d'Epaminondas vivant, 
qu'ilz ordonnèrent de grands honneurs et de grands 
presens à celuy qui l'avoit tué , et à ses descendans 
affranchissement de toutes charges et contributions 
publiques , duquel affranchissement jouïssoit en- 
core de nostre temps un Callicrates qui estoit des- 
cendu de cestuy Anticrates. 

LXI. Apres ceste bataille et la mort d'Epami- 
noridas , ayans les Grecs fait paix universelle entre 
enlx , Agesilaus voulut encore débouter et exclurre 
les Messeniens de jurer le traitté de celle paix , di- 
sant qu'il ne leur appartenoit point de jurer pour 
un chef, attendu qu'ilz n'avoient point de ville", et 
pource que tous les autres Grecs nonobstant cela 
les receurent au nombre des contractans , et prirent 
leur serment, les Lacedasmoniens se départirent de 
ce traitlé de paix générale , et ne demoura que eulx 

seulz , qui feissent la guerre en espérance de recou- 
vrer le païs et territoire de Messene , le tout à l'ins- 
tigation de Agesilaus , qui fut adonc estimé par les 
Grecs , homme violent, cruel et insatiable de guer- 
res , d'aller ainsi minant par dessoubs , pour faire 
tumber par toute manière le traitté de paix univer- 
selle. Et d'autre costé estant contrainct de fascher 
ses citoyens au dedans de sa ville à faulte d'argent 
du public , en empruntant d'eulx , et les contrai- 
gnant de contribuer , il se meit en mauvaise opi- 
nion de tout le monde , là où il valoit mieulx impo- 
ser fin à tous ces malheurs là , puis que le temps le 
porloit ainsi , non pas après avoir perdu un si grand 
empire de tant de citez et de villes , et avoir esté 
dessaissy de la principaulté de toute la Grèce , tant 
par mer que par terre , se tourmenter encore pour 
recouvrer le revenu des héritages et possessions du 
territoire Messenien. 

LXII. Mais encore perdit il plus de sa réputa- 
tion , quand il se donna à un capitaine AEgyptien 
nommé Tachos , pourceque Ion estima que c'estoit 
chose indigne de luy, qu'un tel personnage , qui es- 
toit réputé le plus grand de toute la Grèce , et qui 
avoit remply toute la terre de la renommée de son 
nom , allast louer sa personne pour de l'argent , 
et la gloire de son nom , à un Barbare traistre et 
rebelle à son maistre , pour faire à son service of- 
fice de capitaine mercenaire : car estant aagé de plus 
de quatre vingt ans , et ayant le corps tout détaillé 
de bleceures ; quand il eust accepté ceste belle et 
honorable charge pour le recouvrement de la li- 

berîé des Grecs , encore n'eust point esté son am- 
bition du tout irrépréhensible , pource que les cho- 
ses qui sont de soy belles, ont leur temps et leur 
saison, ou pour mieulx dire, les bonnes et belles 
ne différent d'avec les laides et mauvaises , sinon en 
tant qu'elles consistent en une certaine modération 
et médiocrité. Toutefois Agesilaus ne se soucia 
point de tout cela , et n'estima point qu'il y eust in- 
diguité quelconque en service qui se fait au bien de 
la chose publique , ains plus tost se persuada , que 
c'estoit chose indigne de luy, de vivre oisif sans 
rien faire en une ville , attendant que la mort le 
vinst saisir : pourtant assembla il en la Grèce gens 
de guerre de l'argent que Tachos luy envoya , avec 
lesquelz il s'embarqua , ayant pour ses conseillers et 
collatéraux trente Spartiates , comme il avoit eu à 
son premier voyage. 

LXIII. Arrivé qu'il fut en AEgypte , incontinent 
les principaux gouverneurs et capitaines du roy Ta- 
chos descendirent vers la marine pour le recueillir 
et luy faire honneur : et non ceulx là seulement , 
mais aussi plusieurs autres AEgyptiens de tous es- 
tats et de toutes sortes , qui l'attendoient en grande 
dévotion , pour la grande renommée du nom d'Age- 
silaus, y accoururent de tons costez pour veoir 
quel homme c'estoit : mais quand ilz n'y veirent 
magnificence quelconque de suitte ny d'equippage , 
ains seulement un vieillard couché sur l'herbe le 
long de la marine, petit de personne, simple en sa 
contenance et de nulle monstre , vestu grossement 
d'une meschante robbe toute usée , il leur prit adonc 

envie de rire et de se mocquer , disans entre eulx 
que c'estoit véritablement ce qu'il y avoit en la fa- 
ble, «Que une montagne fut quelquefois en tra- 
« vail d'enfant , et puis qu'enfin elle s'accoucha 
« d'une souris ». Encore le trouvèrent ilz plus es- 
trange quand on luy apporta des presens pour sa 
bien venue : car il prit bien des farines , des veaux 
et des oisons , mais des confitures , pastisseries , sen- 
teurs et parfums , il les refuza : et comme ceulx qui 
les avoient apportez le pressassent d'en prendre , il 
leur dit qu'ilz les portassent aux Ilotes ses esclaves. 
Theophrastus escrit qu'il prit alors plaisir à l'herbe 
du papier , et qu'il trouya beaux les chappeilets qui 
s'en font pour la netteté et polisseure d'icelle, et 
qu'il en emporta quand il s'en alla. 

LXIV. Mais pour lors ayant parlé à Tachos , qui 
estoit après à mettre sus son armée , et à dresser 
son voyage, il ne fut pas fait capitaine gênerai, 
comme il l'avoit espéré, ains fut fait seulement 
coulonnel des estraugers , Chabi ias gênerai de l'ar- 
mée de mer , et le chef du total par dessus estoit 
Tachos en personne : cela premièrement despleut 
fort à Agesilaus . car il estoit contrainct , voulust 
ou non , de supporter la vaine gloire et folle arn> 
gance de cest AEgyptien : ce qui luy grevoit beau- 
coup, et fallut qu'il allast par mer quant et luy con- 
tre les Phœniciens , ployant sonbz le joug , et en- 
durant malgré luy contre sa dignité et contre sa 
nature , jusques à ce que l'occasion fust venue de 
s'en ressentir. Car un nepveu de ce Tachos nommé 

' Les couronnes. 

JVectanebos , ayant charge d'une partie de l'armée t 
se rebella contre luy, et ayant esté eleu roy par les 
AEgyptiens , envoya devers Agesilaus le prier de le 
venir secourir : aussi envoya il devers Chabrias le 
soliciter de prendre party avec luy, leur promet- 
tant à l'un et à l'autre de grands presens : dequoy 
Tachos s'estant apperceu , se meit à les supplier 
tous deux de ne l'abandonner point : ce que feit 
Chabrias , qui reconfortant Agesilaus , et luy fai- 
sant plusieurs remonstrances , tascha de le conte- 
nir en l'amitié de Tachos. A quoy Agesilaus luy 
respondit, « Quanta toy, Chabrias , qui es icy venu 
« de ton propre mouvement , tu puis bien faire 
« tout ce que bon te semble, mais c'est autre 
ce chose de moy : car mon pais m'a cy envoyé pour 
« capitaine au service des AEgyptiens, pourtant ne 
« me seroit il pas honeste que je feisse la guerre à 
« ceulx que Ion m'a envoyé pour servir et secou- 
<c rir , si n'estoit que ceulx mesmes qui m'y ont en- 
« voyé, me commandassent maintenant le con- 
« traire ». Ceste response faitte , il despescha quel- 
ques uns de ses gens à Sparte pour y aller accuser 
Tachos , et louer Nectanebos : et eulx y envoyèrent 
aussi chascun de son costé pour prier le conseil de 
Lacedœmone , l'un comme estant leur amy et allié 
de tout temps , et l'autre promettant leur estre à 
l'advenir de tant plus loyal et plus affectionné amy. 
Les Lacedaemoniens ces prières des deux ouyes , res- 
pondirent en public , qu'Agesilaus auroit soing de 
prouveoir à cela , et en secret luy escrivirent qu'il 
feist ce qu'il verroit estre le plus expédient pour la 



AGESILAUS. 79 
chose publique de Sparte. Ainsi Agesilaus prenant 
avec luy les adventuriers qu'il avoit amenez de la 
Grèce , se retira devers Nectanebos , se couvrant 
de ceste couverture , que c'estoit pour le bien de 
son païs , pour desguiser une mauvaise et meschante 
chose : car qui luy osteroit ce masque de l'utilité pu- 
blique , on trouveroit que le plus juste nom qu'on 
luy sçauroit bailler , seroit trahison : mais les La- 
cedœmoniens mettans le premier poinct d'hon- 
neur en ce qui est utile à leur païs , ne cognoissoient 
autre justice , que ce qu'ilz pensoient devoir servir 
à l'accroissement et à l'augmentation de Sparte. 

LXV. Ainsi Tachos se voyant abandonné par ces 
mercenaires estrangers, s'en fouit : mais d'un autre 
costé il se leva aussi en la ville de Mendes un autre 
roy à l'encontre de ce Nectanebos , lequel ayant mis 
ensemble jusques au nombre de cent mille comba- 
tans , venoit pour trouver et combatre Nectanebos. 
Et Nectanebos cuidant donner bon courage à Age- 
silaus , luy alloit disant , que les ennemis estoient 
bien en grand nombre , mais que c'estoient hommes 
ramassez de toutes pièces , gens de mestier la plus 
part, dont il ne falloit point taire de compte, pource 
qu'ilz ne sçavoient que c'estoit de la guerre : et 
Agesilaus luy respondit : « Mais au contraire , je ne 
« crains pas leur multitude , ains leur ignorance et 
« faulte d'expérience, comme celle qui est plus 
« malaisée à décevoir : car les ruzes de guerre valent 
« et servent à l'encontre de ceulx qui se voulans 
« défendre , et se tenans sur leurs gardes, se doub- 
'< tent et déifient, et par ce moyen attendent, une 

« chose plus tost que une autre : la où celuy qui 
« ne se doubte de rien, et qui n'attend point une 
« chose plus tost que l'autre , ne donne aucune prise 
« à celuy qui tasche à l'abuser , non plus que celuy 
« qui ne se remue point à la lucte, ne donne point 
« de pente ny de moyen de l'esbranler à son adver- 
«c saire qui lucte contre luy ». Depuis le Mendesien 
mesme envoya devers Agesilaus pour tascher à le 
prattiquer , dequoy Neclanebos eut crainte et def- 
fiance : au moyen dequoy comme Agesilaus luy con- 
seillast de descendre à la bataille le plus tost qu'il 
ponrroit, et ne tirer point ce^te guerre en longueur 
contre gens qui ne sçavoient que c'estoit de com- 
batre, mais qui pour leur grande multitude le pou- 
voient bien environner et l'enfermer de trenchées, 
et le prévenir en plusieurs choses , il en entra en- 
cores en plus grand souspeçon et plus grande def- 
fiance de luy, tellement qu'à la fin il se retira de- 
dans une grande ville bien close de bonnes murailles, 
et qui estoit de fort grand pourpris : dont Agesilaus 
fut bien malcontent , et luv despleut fort de veoir 
que Ion se deffiast ainsi de sa foy : mais neant- 
moins ayant honte de se tourner de rechef vers un 
autre , ou de s'en retourner enfin sans rien taire , 
il le suivit et entra quant et luy dedans celle lor- 
teresse , là où les ennemis le poursuivirent, et ar- 
rivez qu'ils lurent devant la place , commencèrent 
à trencher tout à l'entour pour le renfermer : à rai- 
son dequoy l'AEgyptien Nectanebos craignant d'un 
autre costé d'estre long temps assiégé, vouloit ve- 
nir à la bataille , et avoit les adventurieis Grecs de 

son advis , qui ne demandoient autre chose, mes- 
mement pource qu'il y avoit bien peu de bled en la 
place: et au contraire Agesilaus l'empeschant , et 
ne s'y voulant pas accorder , fut encore en plus 
mauvaise estime que paravant à l'endroit des AEgyp- 
tiens , jusques à dire qu'il estoit traistre à leur roy : 
mais ilcommenceoit à endurer plus patiemment les 
injurieuses calumnies, dont on le chargeoit , atten- 
dant le temps à propos pour exécuter une ruze qu'il 
avoit en son entendement , laquelle estoit telle : Les 
ennemis faisoient une trenchée grande et profonde 
à l'entour de la ville pour de tout point l'enfermer : 
parquoy quand les deux bouts de la trenchée fu- 
rent assez près l'un de l'autre, et qu'il s'en falut bien 
peu qu'ilz ne se vinsent à rencontrer , attendant que 
le soir de ce jour là fust venu , il commanda aux 
Grecs qu'ilz s'armassent et se teinssent tous prests , 
puis s'addressa à FAEgyptien , et luy dit : « Voicy le 
« poinct de l'occasion propre pour te sauver, la- 
ce quelle occasion je ne t'ay point voulu dire , jus- 
ce ques à ce qu'elle fust venue , de peur de la per- 
ce dre. Parquoy, maintenant que les ennemis eulx 
ce mesmes avec leurs propres mains nous ont pro- 
« curé le moyen de nous retirer à sauveté , en fai- 
cc sant ceste trenchée , de laquelle ce qui est desja 
ce finy les empesche de se pouvoir servir de leur 
ce multitude , et ce qui est à faire nous donne corn- 
ée modité de les pouvoir combatre avec nombre égal 
« et mesure pareille , délibère toy de te monstrer à 
« ce coup homme de cueur , et nous suivant à la 
ce trace , sauve toy de vistesse toy et tes gens : car 
Tome VI. F 

« ceulx des ennemis que nous rencontrerons de 
« front , ne nous soustiendront jamais , et les au- 
« très à cause de la trenchée qui nous couvrira 
« par les costez, ne nous pourront porter dom- 
« mage ». Ces paroles ouyes Nectanebos s'esmer- 
veilla grandement de son bon sens , et se mettant 
au milieu des Grecs alla donner dedans ses ennemis, 
lesquelz en peu d'heure furent facilement mis en 
roupte , au moins ceulx qui attendirent, et qui osè- 
rent faire teste. 

LXVI. Depuis qu'Agesilaus eut gaigné ce poinct, 
que Nectanebos le voulust croire, il affina encore 
les ennemis de la mesme ruze , dont il les avoit ja 
affinez , ne plus ne moins que d'un mesme tour de 
lucte, dont ilz ne se sceurent pas garder : car tan- 
tost faisant semblant de fouir, et les attirant après 
luy, et tantost tournoyant çà et là, il feit tant qu'à 
la fin tira toute ceste grande multitude en une 
chaussée estroite , serrée de deux costez de grands 
fossez , larges et profonds , pleins d'eau courante : 
puis quand ilz furent au milieu , il leur serra sou- 
dain le pas avec le front de sa bataille , qu'il égala 
à la largeur de la chaussée , et en ce faisant égala 
aussi le nombre de ses combatans à la multitude des 
ennemis , pource qu'ilz ne le peurent pins environ- 
ner , ny par les flancs , ny par derrière : au moyen 
dequoy après avoir lait bien peu de resistence , ilz 
lurent tous tournez en fuitte , et en demoura grand 
nombre de morts sur la place , et les autres depuis 
qu'ilz eurent esté une fois rompuz , se desbande- 
rent et s'escarterent luyans çà et là : tellement que 

depuis les affaires de ce roy AEgyptien se portèrent 
bien , et se trouva asseuré en son estât , dont il 
aima de là en avant singulièrement Agesilans j et 
en luy faisant tout l'honneur et toutes les caresses 
qu'il luy estoit possible de faire, le pria de vouloir 
encore demourer et passer l'hyver avec luy : mais 
il se voulut haster de retourner au païs , ponrce 
que la guerre y estoit, sachant que sa ville avoit 
faulte d'argent , attendu qu'elle estoit contrainte 
d'entretenir à sa soude des soudards estrangers. 

LXVII. Parquoy Nectanebos luy donna enfin 
congé fort honorablement et fort magnifiquement , 
en luy faisant don , oulti e tous autres honneurs et 
presens , de deux cents trente talents 1 d'argent 
comptant , pour survenir aux frais de la guerre que 
soustenoit son pais : mais estant la mer tourmen- 
tée , comme en la saison d'hyver , il mourut par le 
chemin , ayant toutefois ja gaigné terre avec ses 
vaisseaux en un lieu désert de la coste de Libye, 
qui s'appelle le Port de .Menelaus 2 , après avoir 
vescu quatre vingts et quatre ans_, desquelz il en 
avoit esté quarante et un roy de Sparte , et durant 
trente d'iceulx , et plus , avoit tousjours continuel- 
lement esté estimé le plus grand et le plus puissant 
homme , et quasi comme capitaine gênerai de toute 
la Grèce , jusques à la journée de Leuctres. Au 

• 

* Cent trente huict mille cscus. Amyot. 1,073,812 livre de 
notre monnoie. 

a Sur la Méditerranée , au dessus du promontoire d'Ardane , 
dans la partie de l'Afrique appellée Marmarique , entre l'iïgypte 
à l'orient, et la Cyrénaïque à l'occident. 

reste estant la coustumedes Lacedasmoniens , qu'ilz 
inhumoient les corps de leurs citoyens qui dece- 
doient hors du païs, au lieu mesme où ilz mou- 
roient , et les y laissoient , exceptez ceulx des roys 
que Ion rapportoit au païs, les Spartiates qui lors 
estoient à l'entour d'Agesilaus, à faulte de miel, 
feirent fondre de la cire sur son corps , et le repor- 
tèrent en ce poinct à Sparte. Son filz Archidamus 
luy succéda en la royauté , laquelle demoura par 
succession continuelle aux descendons de luy , jus- 
ques à Agis que Leonidas feit mourir , à cause qu'il 
taschoit à remettre sus l'ancîene discipline et forme 
de vivre de Lacedœmone , estant le cinquième roy 
de père en filz après Agesilaus. 

IL/ e peuple Romain semble avoir eu toute pa- 
reille af fection envers Pompeius dès son commen- 
cement , que Prometheus en une tragœdie d'AEs- 
chylus 1 monstre avoir envers Hercules , après 
avoir esté délivré par luy , quand il dit: 

Du filz autant m'est la personne chère , 
Comme j'ay eu à contrecueur le pere. 

Car jamais les Romains ne fuirent démonstration 
de haine plus aigre , ny plus aspre , à l'encontre 
d'autre capitaine , qu'ilz feirent à l'encontre de 
Strabon pere de Pompeius : vray est que tant qu'il 
vescut ilz redoubterent sa puissance en armes, 
pour autant que c'estoit un très grand homme de 
guerre : mais quand il fut mort , ayans esté frappé 
d'un coup de tonnerre, ilz arrachèrent le corps de des- 
sus le lict, ainsi comme on le portoit en terre, et luy 
feirent infiniz oultrages et villanies : et au contraire, 
' Voyez les Observations. 

jamais Romain n'eut l'amour du peuple si véhé- 
mente , ne qui commenceast de si bonne heure, 
qui plus florisc en sa prospérité, ne qui plus cons- 
tamment perseverast en son adversité , comme l'eut 
Pompeius. 

Et. Il n'y avoit qu'une seule cause qui feist ainsi 
haïr son pere, c'estoit une avarice extrême et une 
convoitise insatiable d'avoir , mais plusieurs , au 
contraire, faisoient aimer le filz , tempérance en 
sa vie , addresse aux armes , éloquence en son par- 
ler , foy en sa parole , bonne grâce en son entre- 
gens , et amiable recueil à qui avoit à faire à luy ■ 
de sorte qu'il n'y avoit homme ne qui demandast 
plus envis que luy , ne qui feist plus vouluntiers 
plaisir quaud on l'en requeroit : car il donnoit 
sans arrogance , et prenoit avec dignité. D'avan- 
tage en ses premiers ans son visage luy aidoît beau- 
coup à la première rencontre à gaigner la bonne 
grâce de chaacun , parlant, en manière de dire, 
avant sa voix : car il y avoit ne sçay quoy de doul- 
ceur aggreable conjoint avec une gravité humaine, 
et dès la fleur et vigueur de sa jeunesse , se monstra 
incontinent en ses meurs et en ses façons de faire , 
une vénérable haultesse de majesté royale. Il avoit 
aussi les cheveux un peu relevez , le regard et mou- 
vement des yeulxdoulx, qui causoient celle ressem- 
blance que Ion disoit qu'il avoit , plus qu'elle n'ap- 
paroist, avec lès images du roy Alexandre le grand : 
mais pource que plusieurs luy en donnoient le nom , 
luy mesme ne le refuyoit pas , de sorte qu'il y en 
avoit qui en Jouant l'appelloient assez notoirement 

Alexandre : au moyen dequoy Philippus , homme 
consulaire , ne feignit point de dire publiquement 
en une siene harengue, qu'il fàisoit en sa laveur, 
que ce n'estoit pas de merveille , si luy estant Phi- 
lippus aimoit Alexandre. 

III. O n dit aussi que la cour.tisane Flora estant 
devenue vieille , prenoit grand plaisir à compter 
ordinairement de la fréquentation qu'elle avoitenë 
en ses jeunes ans avec Pompeius , disant qu'il estoit 
impossible quand elle couchoit avec luy , qu'elle 
s'en départit sans le mordre. Elle comptoit aussi 
que l'un de ses familiers qui se nommoit Gemi- 
nius , devint une fois amoureux d'elle , et qu'il luy 
rompoit la teste à f orce de la prier et solliciter con- 
tinuellement : « elle luy respondit qu'elle n'en feroit 
« jamais rien, pour l'affection qu'elle portoit à Pom- 
« peius ». Parquoy Geminius en parla luy mesme à 
Pompeius : lequel voulant luy gratifier en cela , luy 
permeit: mais onques puis ne luy toucha ne parla 
à elle , combien qu'il semblast qu'il en fust encore 
amoureux : et elle ne le porta pas en femme de son 
mestier , ains en fut longuement malade dé dou- 
leur et de regret : et neantmoins on dit que ceste 
Flora estoit lors si renommée pour sa grâce et sa 
beaulté , que Cecilius Metellus faisant orner et em- 
bellir le temple de Castor et de Pollux , de beaux 
tableaux et de belles peintures , y feit mettre entre 
autres le portrait d'elle au naturel pour son excel- 
lente beaulté. 

IV. Qui plus est Pompeius traitta durement et 
illiberalement , contre son naturel , la femme d'un 

de ses serfs affranchis nommé Demetrius , qui en 
son vivant avoit eu très grand crédit autour de luy, 
et qui estoit mort riche de quatre mille talents 
craignant sa beaulté , qui estoit singulière et fort 
renommée, de peur que Ion n'estimast qu'il en fust 
amoureux. Mais quoy qu'il fust en cela si retenu 
et prévoyant deloing, ce neantmoins encore ne 
peut il pas éviter que ses malveuillans ne l'en taxas- 
sent et blasmassent : car on le calumnia , que pour 
gratifier et complaire à ses femmes , il laissoit aller 
et ne faisoit pas semblant de veoir beaucoup de 
choses qui concernoient le bien public. 

V. Quant à la facilité et simplicité de son vivre 
ordinaire , on en recite nn mot notable qu'il dit en 
une siene maladie , estant desgousté et ne pouvant 
manger : car pour le remettre en son appétit , le 
médecin luy ordonna qu'il mangeast d'une grive. 
On en chercha par tout, et n'en peut on trouver 
à vendre, pource que c'estoit hors de leur saison : 
mais il y eut quelqu'un qui dit que Ion en trouve- 
i oit chez Lucullus , qui en faisoit nourrir tout le 
long de l'an : « Comment , dit il , si Lucullus n'es- 
« toit friant , Pompeius ne vivroit-il pas?» Et 
laissant l'ordonnance de son médecin , se feit ac- 
coustrer de ce que Ion recouvroit facilement : 
mais quant à cela nous en parlerons cy après. 

VI. Au reste, estant encore fort jeune au camp 
avec son père , qui faisoit la guerre à Cinna, il avoit 
pour familier et compagnon , logeant en une mesme 

■ Deux millions, quatre cents mille escus. Amjot. 18, 
676,000 livres de notre moonoie. 

tente avec luy, un Lucius Terentius , lequel ayant 
esté gaigné pour un prix d'argent , avoit promis à 
Cinna de le tuer , et d'autres conjurez avoient aussi 
promis de mettre le feu dedans la tente de leur ca- 
pitaine. Ceste conspiration fut descouverte à Pom- 
peius ainsi comme il estoit à table, dont il ne s'es- 
tonna point , ains au contraire se monstra plus dé- 
libéré , et feit meilleure chère à ce Terentius , qu'il 
n'avoit appris de faire : mais quand il fut heure de 
se retirer pour dormir , il se desrobba secrettement 
de sa tente , et s'en alla donner ordre à la seureté 
de la personne de son pere , et se teint en son lo- 
gis. Terentius. , quand il pensa que l'heure d'exé- 
cuter son entreprise fust venue , se leva et s'en alla 
l'espée nue en la main au lict où souloit coucher 
Pompeius , et donna plusieurs coups de poincte 
dedans les matterats. Cela lait il se leva une grande 
émeute par tout le camp , pour la haine que Ion 
portoit au capitaine , et vouloient les soudards à 
toute force s'aller rendre à l'ennemy, commenceans 
ja à destendre leurs tentes , à serrer bagage , et à 
prendre leurs armes pour y aller : et quant au ca- 
pitaine, craignant ce tumulte, il n'oza pas sortir 
de son logis : mais son fUz se jetta au milieu des 
soudards mutinez , en les suppliant humblement les 
larmes aux yeux , de ne vouloir pas faire ce mauvais 
tour à leur capitaine : et finablement se jetta la face 
contre terre tout de son long à travers la porte du 
camp , leur disant qu'ilz passassent par dessus son 
corps s'ilz avoient si grande envie de s'en aller : 
dequoy ilz eurent si grande honte , qu'ilz s'en re- 

tournèrent en leur logis, et changeans de voulunté 
se réconcilièrent avec leur capitaine , exceptez huit 
cents qui s'en allèrent. 

VII. Mais depuis, incontinent après le décès de 
son pere , qui estoit surnommé Strabon , il fut 
comme son héritier appellé en justice au lieu de 
luy, que Ion accusa de maie versation , et de larcin 
des deniers publiques : mais il descouvrit et avéra 
que c'estoit un de ses serfs affranchiz , nommé 
Alexander , qui en avoit soubstrait la plus grande 
partie, et le représenta aux juges : toutefois encore 
le chargea Ion luy mesme en son propre et privé 
nom , d'avoir desiourné des toiles et des pents de 
retz à chasser , et des livres qui avoient esté pris en 
la ville d'Asculum. Ce qui estoit vray : car son pere 
les luy avoit donnez à la prise de celle ville, mais 
il les avoit perduz depuis , quand les satellites de 
Cinna à son retour dedans Rome, entrèrent par 
force en sa maison , et la pillèrent. Si y eut en ce 
procès plusieurs plaidoyers avant la sentence dif- 
finitive , ès quelz Pompeius se faisant cognoistre 
aux juges aigu, de bon entendement, et constant 
plus que ne portoit l'aage auquel il estoit , en ac- 
quit si bonne reputatio'n , et si grande grâce , que 
Antistius qui pour lors estoit praeteur , et qui pre- 
sidoit en celle cause , pour la bonne opinion qu'il 
en conceut de luy, l'en aima , et luy feit offrir soubz 
main sa fille en mariage : et luy en ayant fait porter 
paroles par ses amis , Pompeius l'accepta , et en 
furent secrettement faittes les promesses entre eulx. 

VIII. Dequoy toutefois le peuple s'apperceut 

bien , pour la peine et le soing que Antistius pre- 
noit à luy favoriser : tellement , que quand il vint à 
prononcer la sentence des juges , qui estoit abso- 
lutoire , tout le peuple assistant , ne plus ne moins 
que si c'eust esté par un commandement , se prit à 
crier d'une voix, Talassio , Talassio , quiestlecry 
que Ion a accoustumé de crier de toute ancieneté 
aux nopces à Rome : et en est la coustume proce- 
dée , ainsi que Ion dit , d'une telle origine : Lors 
que les principaux et les plus nobles des Romains 
ravirent les filles des Sabins , estans venues à Rome 
pour y veoir l'esbattement des jeux publiques qui 
s'y faisoient , il y eut quelques gens de bien petite 
et vile qualité , comme des bouviers ou des ber- 
gers , qui en enlevèrent une fort belle et grande : 
et de peur que d'autres de plus grand estât qu'eulx 
ne la leur ostassent , allèrent crians par les rues , 
Talassio , Talassio , comme s'ilz eussent voulu 
dire , c'est pour Talassius , à cause que ce Talas- 
sius estoit un jeune gentilhomme cogneu et bien 
voulu de tout le monde : tellement que ceulx qui 
ouyrent nommer son nom , s'en prirent à frapper 
des mains en signe de resjouissance , et à crier aussi, 
Talassio comme eulx , louans le choix qu'ilz 
avoient fait. De là dit on qu'est venue la cous- 
tume , que Ion a tousjours depuis crié ce mot à 
ceulx qui se marient , pour autant mesmement 
que le mariage de celle belle hlle fut heureux à 
Talassius. C'est ce qui me semble plus vraysem- 
blable de tout ce que Ion compte de ce cry nup- 
tial de Talassio. < 

IX. Peu de jours donques après ce jugement > 
Pompeius espousa Antistia , et depuis s'en estant 
allé au camp de China , on luy meit sus à tort et 
le calumnia Ion de quelque chose dont il eut peur , 
et àceste cause se desrobba secrettement : et pource 
qu'il ne comparoissoit plus, il courut incontinent 
un bruit parmy le camp, que Cinna l'avoit fait 
mourir , qui fut occasion que ceulx qui de long 
temps estoient faschez de luy, et qui le haïssoient , 
luy coururent sus. Si cuida bien se sauver de vis- 
tesse , mais il fut tantost attainct par un des par- 
ticuliers capitaines qui le suivoit l'espée traitte en 
la main : quoy voyant Cinna , se jetta à ses pieds , 
et luy tendit son anneau duquel il seelloit et ca- 
chettoit ses lettres , qui valoit beaucoup : mais le 
capitaine luy dit fort oultrageusement , « Je ne 
« viens point icy pour seeller aucun contract, ains 
« pour chastier un meschant et cruel, tyran » : et 
en disant cela il le tua sur la place *. Cinna ayant 
ainsi esté tué , Carbo luy succéda , et prit les af- 
faires en main , estant encore plus cruel tyran que 
le premier, et tantost après survint Sylla désiré de 
la plus part des Piomains , pour les griefz maulx qui 
les oppressoient en si grande extrémité, qu'ilzn'es- 
timoient pas peu de soulagement que de changer 
de maistre, ayans les misères passées réduit la ville 
de Rome à ce poinct , que n'espérant pas de pou- 
voir jamais recouvrer sa liberté , elle ne cherchoit 
plus que la plus doulce et plus équitable servitude. 

' Voyez Appien , des Guéries civiles, L. I , ch. 78, qui 
raconte un peu différemment la mort de Cinna. c. 

X. 

X. Or estoit lors Pompeius en celle partie de 
l'Italie qui se nomme la Marque d'Ancone x , là où 
il avoit des terres , plus toutefois pour l'amour et 
la bienvueillance héréditaire de pere en filz, que luy 
portoient les villes du païs , que pour autre chose : 
et voyant que les plus nobles et les plus gens de 
biens des Romains abandonnoient leurs maisons 
et leurs biens pour s'en fouir»de tous costez , comme 
en un port de salut , au camp de Sylla , il ne voulut 
point aller devers luy en fugitif , sans rien contri- 
buer à l'augmentation de ses forces , comme per- 
sonne destituée de tout moyen qui ne cherchast 
qu'à se sauver, ains y voulut aller honorablement 
avec armée , comme celuy qui luy vouloit à luy 
mesme le premier faire plaisir : si commencea à 
sonder les vouluntez, et à soliciter ceulx du païs, 
qui luy presterent vouluntiers l'oreille , et ne vou- 
lurent rien faire pour ceulx qui venoient de la part 
' de Carbon ; entre lesquelzy en eut un nommé Vin- 
dius, qui s'avancea de dire, que Pompeius au sor- 
tir de l'eschole estoit soudain devenu capitaine, 
dequoy ilz furent si courroucez qu'il se ruèrent sur 
luy, et le tuèrent en la place. Depuis cela Pom- 
peius qui n'avoit que vingt et trois ans , sans at- 
tendre que personne luy donnast authorité de com- 
mander , la prit de luy mesme , et feit dresser au 
milieu de la place d'Auximum , grande et puissante 
ville , un tribunal , là où il feit commandement à 
deux frères , qui s'appelloient a les Ventidiens , les 

■ Picenum. 
3 Vettidius. 

Tome VI. G 

deux premiers hommes de celle ville , qui en fa- 
veur de Garbon resistoient à ce qu'il faisoit , qu'ilz 
eussent incontinent et sans delay à sortir de la 
ville , et commencea à lever gens , establissant des 
capitaines , sergens de bendes , centeniers et au- 
tres estats , selon les ordonnances de la discipline 
militaire. 

XL Puis alla par toutes les autres villes de celle 
marche en faire autant , là où tous ceulx qui fai- 
soient pour Carbon en tout ce quartier là , luy ce- 
doient et s'ostoient de devant luy., et les autres se 
joignoient vouluntairement à luy, de manière qu'en 
bien peu de temps il eut mis trois légions ensemble 
toutes entières , assemblé munition pour les nour- 
rir , et recouvré sommiers , chariots et autres voi- 
tures pour porter le bagage : et puis cela fait se 
meit en chemin pour mener tout cest equippage à 
Sylla , non pointa grandes journées comme homme 
qui eust crainte d'estre rencontré , et qui eust esté- 
bien aise que Ion ne l'eust point veu par le chemin, 
ains séjournant aux endroits où il pouvoit endom- 
mager l'ennemy en quelque chose , sollicitant les 
villes par où il passoit à se rebeller contre Carbon , 
jusques à ce que trois capitaines de la part con- 
traire , Carinna , Coclius et Brutus , tous trois en- 
semble l'allerent assaillir , non pas tous trois de 
front , ny d'un mesme costé , ains par trois divers 
endroits , l'environnans tout à l'entour avec trois 
armées , cuidans bien l'emporter de primsault : tou- 
tefois Pompeius ne s'en estonna point , ains assem- 
bla toutes ses forces en un lieu , et marcha premier 

contre l'armée de Briitus , ayant mis au front de 
sa bataille devant les gens de pied , ceulx de cheval , 
entre lesquelz il estoit luy mesme en personne. Et 
comme les hommes d'armes de l'ennemy, qui es- 
toient Gaulois , luy marchassent aussi à l'encontre, 
il donna le premier au plus apparent et plus puissant 
d'entre eulx un si grand coup de javeline , qu'il le 
porta par terre : ce que voyans les autres , se tour- 
nèrent aussi tost en fuitte , et rompirent eulx mes- 
mes leurs gens de pied , de sorte que tous se mei- 
rent à fouir : à l'occasion dequoy les capitaines 
entrèrent en dissension les uns contre les autres , 
et se retirèrent les uns d'un costé , les autres d'un 
antre , au mieulx qu'ilz peurent. Et adonc les villes 
d alenviron , pensans qu'ilz s'escartassent ainsi de 
peur, se rendirent toutes à la dévotion de Pom- 
peius. Depuis le consul Scipion s'estant aussi ap- 
proché de luy pour le combatre , quand les deux 
batailles furent l'une devant l'autre , avant qu'ilz 
fussent près à lancer leurs javelots , ceulx de Sci- 
pion saluans ceulx de Pompeius se tournèrent de 
son costé , et ne peut Scipion faire autre chose 
que s'enfouir. Finablement Carbon mesme luy ayant 
envoyé à la cueuë plusieurs compagnies de gens de 
cheval près la rivière d'Arsis , il tourna visage contre 
eulx , et les chargea si rudement , qu'il les mena 
bâtant jusques en des lieux dont il estoit impossible 
que gens de cheval.se peussent tirer : au moyen de- 
quoy eulx voyans qu'ilz n'avoient moyen de se sau- 
ver , se rendirent à sa mercy eulx , leurs armes et 
leurs chevaux. 

G a 

XII. Sylla n'avoit encore rien entendu de toutes 
ces desfaittes : parquoy au premier bruit qu'il en 
ouit , craignant qu'il ne se perdist , estant enveloppé 
de tant de capitaines ennemis , il se hasta de tirer 
celle part pour l'alIeF secourir : et quand Pompehi9 
fut adverty qu'il approchoit, il commanda à ses 
capitaines qu'ilz feissent armer leurs gens, et qu'ilz 
les rengeassent en bataille , à fin que leur gênerai 
les trouvast plus braves et mieulx en poinct quand 
il les luy presenteroit : car il esperoit bien que 
Sylla luy f'eroit grand honneur , mais il luy en feit 
encore plus qu'il n'eu esperoit , pource que quand 
il l'apperceut de tout loing venant à luy, et qu'il 
veit son armée si bien en ordre , où il y avoit de 
si beaux hommes , et qui monstroient si bons visa- 
ges , et portoient tous les testes droittes pour tant 
d'avantages qu'ilz venoient de gaîgner sur leurs 
ennemis , il descendit de cheval à pied : et comme 
Pompeius le saluast en l'appeliant Imperacor , qui 
est à dire , capitaine en chef, Sylla le resalua tout 
de mesme , contre l'attente et l'opinion de tous les 
assistans , qui ne s'attendoient pas qu'il fust pour 
communiquer l'honneur de ce nom là à un si jeune 
homme , mesmement qu'il n'estoit point encore 
receu au corps du sénat , attendu qu'il combatoit 
contre des 1 Mariens et des Scipions pour ce tiltre 
là. Au reste le traittement que Sylla luy faisoit en 
toute autre chose , respondoit à ses premières ca- 
resses là : car quand Pompeius" arri voit au lieu où 
il estoit , il se levoit au devant de luy, et se des- 
couvroit en retirant sa robbe de dessus sa teste , ce 

' Des Marins. 

qu'il ne faisoit pas facilement à d'autres , encore 
qu'il y eust beaucoup de gens de bien et de grands 
personnages autour de luy : toutefois ces honneurs 
là n'enorgueillirent point Pompeius : ains comme 
Sylla le voulust incontinent envoyer en la Gaule , 
là où estoit Metellus , qui ne sembloit point y faire 
exploit digne des forces qu'il avoit, Pompeius res- 
pondit qu'il ne luy sembloit point raisonnable d'os- 
ter un ancien capitaine qui avoit plus fait et plus 
veu que luy : mais si Metellus de luy mesme le 
vouloit et l'en prioit , qu'il iroit vouluntiers luy ar- 
der à conduire ceste guerre. 

XIII. Metellus en fut bien content , et luy es- 
crivit qu'il y allast , et adonc donnant dedans , il y 
feit à par soy de merveilleux exploits d'armes, et 
si eschauffa d'avantage la hardiesse et vertu mili- 
taire de Metellus , qui commenceoit desja un peu 
à vieillir , ne plus ne moins que Ion dit que le cui- 
vre ja fondu venant à couler à l'entour de celuy qui 
est encore froid et dur , l'amollit et le dissould plus 
facilement et plus tost, que ne fait le feu mesme. 
Mais tout ainsi comme d'un vaillant champion de 
lucte ou d'escrime , qui a tousjours honorablement 
vaincu par tout où il a combatu , on ne met point 
en ligne de compte les victoires puériles qu'il a 
gaignées contre ses compagnons lors qu'il estoit 
encore jeune garson , et ne les met on point par 
escript : aussi ay-je craint de toucher aux faicts 
d'armes que Pompeius feit alors , encore qu'ilz 
soyent en soymesme admirables , pource qu'ilz sont 
cachez, obscurcis et enfoncez soubz la grandeur 

et le nombre infiny des guerres , batailles et affaires 
qu'il eut depuis , de peur que si je m'amusoye beau- 
coup à descrire par le menu ces premiers commen- 
cemens là , je ne passasse puis après de léger les 
principaux actes et plus notables accidens de ce 
personnage , qui plus clairement mettent et exposent 
son naturel en évidence. 

XIV. Après donques que Sylla fut venu au des- 
sus de ses affaires en Italie , et qu'il eust esté dé- 
claré dictateur , il recompensa ses autres lieutenans 
et capitaines, qui avoient tenu son party, en les 
avanceantaux honneurs et aux dignitez de la chose 
publique , et en leur ottroyant libéralement tout ce 
qu'ilz luy demandoient : mais quant à Pompeius , 
l'ayant en admiration pour sa vertu , et estimant 
que ce luy seroit un grand appuy pour la seureté 
de ses affaires , il chercha de s'en allier et de le se 
joindre , comment que ce fust , par alliance : en 
quoy Metella sa femme estant bien de son advis , 
ilz feirent tant qu'ilz persuadèrent à Pompeius de 
répudier sa femme Antistia , pour espouser AEmylia 
Mlle de Metella , et de son premier mary AEmylius 
Scaurus , laquelle estoit aussi mariée à un autre , 
et enceincte. Ces nopces furent violentes et tyran- 
niques , plus convenables au temps de Sylla , que 
non pas à la nature ny aux meurs de Pompeius , de 
veoir oster ceste nouvelle espousée AEmylia à son 
mary légitime, pour la luy mener toute grosse, et 
chasser Antistia honteusement et piteusement , at- 
tendu que de nagueres elle avoit perdu son pere , 
et pour cause de son mary qui la repudioit : car 

Antistius fut occis dedans le sénat mesme , à cause 
qu'il fut estimé tenir le party de Sylla pour l'amour 
de son gendre Pompeius : et sa mère voyant le 
grand tort que Ion taisoit à sa fille , se feit voulun- 
tairement mourir elle mesme , tellement que cest 
inconvénient fut comme un accessoire de la tra- 
gœdie de ces malheureuses nopces , et aussi la mort 
d'AEmylia mesme , laquelle bien tost après mourut 
en travail d'enfant chez Pompeius. 

XV. Mais sur ces entrefaites vindrent nouvelles 
à Rome , que Perpenna s'estoit emparé de la Si- 
cile , et qu'il se preparoit pour faire de ceste isle 
un fort et une retraitte à ceulx qui estoient de la 
part et faction contraire à Sylla : joinct que Carbon 
rodoit à l'entour avec quelque nombre de vaisseaux , 
et que Domitius estoit passé en Afrique , et plu- 
sieursautres grands personnages bannis, qui avoient 
peu se sauver des proscriptions , s'estoient jettez de 
ce costé là. Si fut envoyé Pompeius contre tous 
ceulx là avec grosse puissance : mais il n'eut pas 
plus tost mis le pied en la Sicile , que Perpenna la 
luy céda et quitta toute : là où il traitta humaine- 
ment et remeit sus toutes les autres villes , qui pa- 
ra vant avoient esté fort travaillées et fort affligées, 
exceptez les Mamertins seuls habitans en la ville de 
Messine , lesquelz voulurent décliner son tribunal 
et sa jurisdiction , alleguans qu'ilz en avoient pri- 
vilèges exprès et anciene ordonnance du peuple 
Romain , et il leur respondit en cholere : « Nous 
« alléguerez vous meshuy les loix, à nous qui avons 
« les espées au costé » ? 

G 4 

XVI. Aussi semble il qu'il se porta un peu oul- 
trageusement en la calamité de Carbon : car s'il es- 
toit nécessaire , comme à l'adventure il estoit , de 
le faire mourir , il le falloit faire incontinent qu'il 
l'eut entre ses mains : car en ce faisant on eust at- 
tribué toute la haine du faict à celuy qui l'avoit 
commandé : mais il se le feit amener devant soy , 
et l'interrogua publiquement à la veuë de tout le 
monde , dont plusieurs des assistans furent très 
mal contents , puis commanda que Ion l'allast faire 
mourir. Il fut emmené , et dit on que quand il veit 
l'espée desguainée , dont on luy vouloit trencher la 
teste , il pria les exécuteurs qu'on luy donnast un 
peu de temps et de lieu pour descharger son ven- 
tre qui le pressoit. Caius Oppius l'un des familiers 
de Julius Caesar escrit aussi , qu'il se porta inhu- 
mainement envers Quintus Valerius : car sçachant, 
dit il, qu'il estoit homme lettré et si sçavant qu'il 
en avoit peu de semblables , quand on le luy amena 
il le tira à part , et se promena quelques tours avec 
luy , puis après avoir enquis et appris de luy ce 
qu'il vouloit, il commanda à ses satellites qu'ilz 
l'emmenassent et le feissent mourir incontinent: 
mais il ne fault pas croire légèrement à tout ce 
qu'escrit Oppius , quand il parle des amis ou enne- 
mis de Julius Cassar : car Pompeius estoit contrainct 
de faire punir les plus notables personnages des en- 
nemis de Sylla qui tumboient entre ses mains , 
quand ilz estoient notoirement pris: mais au reste, 
tous ceulx qu'il pouvoit laisser soy cacher , il le 
faisoit, et feignoit ne les point snavoir: et, qui 

plus est , donna encore moyen à quelques uns de 
se sauver. 

XVII. Bien avoit il délibéré de chastier aspre- 
ment la ville des Himeriens , à cause qu'elle avoit 
opiniastrement tenu le parry des ennemis : mais 
Sthenis l'un des gouverneurs de la ville , luy ayant 
requis audience , luy dit , qu'il ne feroit pas juste- 
ment , si pardonnant à celuy qui estoit autheur de. 
toute la faulte il destruisoit ceulx qui n'avoient 
point failly. Pompeius adonc luy demanda qui es- 
toit celuy, qu'il vouloit dire estre autheur de tout 
le mal: et Sthenis luy respondit , que c'estoit luy 
mesme , qui avoit persuadé à ses amis , el contrainct 
par force ses ennemis de faire tout ce qu'ilz avoient 
t'ait. Pompeius ayant pris plaisir à ouïr parler ainsi 
franchement et magnanimement cest homme , luy 
pardonna , remettant le crime à luy premier , et 
consequemment à tous les autres Himeriens : mais 
estant averty que ses soudards faisoient quelques 
violences par les chemins , il leur seella à tous leurs 
espées , et en punit ceulx qui ne gardèrent le seel en 
son entier. 

XVIII. Ainsi comme il estoit après à exécuter 
et ordonner ces choses en la Sicile, il récent un 
mandement du sénat et lettres de Sylla , par les- 
quelles il luy estoit commandé , qu'il passast incon- 
tinent en Afrique , pour y faire la guerre avec 
toutes ses forces à Domitius, qui avoit ja assemblé 
beaucoup plus de gens de guerre, que Marius n'en 
avoit eu quand il estoit non gueres au paravant 
passé de l'Afrique en Italie , et avoit mis sans dessus 

dessoubs les affaires des Romains , estant devenu 
de banny fugitif aspre tyran. Parquoy Pompeius 
en peu de temps ayant préparé tout son equippage 
pour s'embarquer , laissa en son lieu gouverneur 
de la Sicile , le mary de sa sœur Memmius , et luy 
monta en mer avec six vingts vaisseaux à rames , et 
bien huit cents autres vaisseaux de charge pour 
porter les vivres , les armes , l'argent et les engins 
de baterie , et tout le reste du bagage. Descendu 
qu'il fut avec toute sa flotte , partie à Utique 1 , et 
partie à Carthage, il y eut incontinent bien sept 
mille hommes de guerre des ennemis , qui se vin- 
drent rendre à luy , oultre sept légions toutes com- 
plettes qu'il menoit quant et luy : et dit on qu'à 
son arrivée il luy advint un cas pour rire : car il y 
eut , ce dit on , quelques soudards qui trouvèrent 
un trésor , là où ilz gaignerent grosse somme de 
deniers. Ce qu'estant venu à la cognoissance des 
autres, ilz prirent opinioD que ce champ où le tr&- 
sor avoit esté trouvé, devoit estre tout plein d'or 
et d'argent, que les Carthaginois y avoient anciene- 
ment caché du temps de leurs calamitez. Si ne fut 
pas adonc possible à Pompeius de se servir de ses 
soudards à chose quelconque plusieurs jours durans, 
et n'y peut faire autre chose que s'en rire , voyant 
tant de milliers d'hommes fouillans en la terre, et 
renversans ce champ , jusques à ce qu'eulx mesmes 
s'en lassèrent à la fin , et luy dirent qu'il les me- 

• Sur la cote d'Afrique , vis-à-vis l'île de Sardnigne , à 
gauche , et Carthage à droite du fleuve Bagrada , qui descend 
du mont Mampsare , et se jette dans la Méditerranée. 

nast où bon luy sembleroit , pource qu'ilz avoient 
suffisamment payé la peine de leur folie. 

XIX. Domitius luy alla au dèvant avec son ar- 
mée en bataille : mais il avoit au devant une fon- 
drière d'un torrent aspre et mal aisée à passer , avec 
ce que dès le matin il se leva un grand vent avec 
une grosse pluye, de sorte que Domitius ne pen- 
sant pas que de tout ce jour là ilz deussent com- 
batre , commanda à ses gens que Ion troussast ba- 
gage pour desloger de là. Pompeius au contraire le 
prenant à occasion propre pour luy , feit soudaine- 
ment marcher .ses gens , et passa la vallée. Ce que 
voyans les ennemis qui estoient en desarroy s'en 
troublèrent , et en ce trouble voulurent faire teste : 
mais ilz n'estoient ne tous ensemble , ny également 
rengez en bataille , joinct que le vent leur chassoit 
la pluye contre les visages : toutefois ceste tem- 
peste faisoit bien aussi de l'ennuy aux Romains , 
pource qu'ilz ne s'entrevoyoient pas les uns les au- 
tres , de manière que Pompeius luy mesme fut en 
danger d'estre occis par un de ses soudards , qui 
ne le cognoissant pas , luy demanda le mot de la 
bataille , et il demoura un peu trop longuement 
à luy respondre. Finablement après avoir desfait 
les ennemis avec grande effusion de sang ( car on 
dit que de vingt mille qu'ilz estoient, il ne s'en 
sauva que trois ) les soudards saluèrent Pompeius 
du nom d jmperator: mais il leur respondit qu'il 
n'accepteroit point l'honneur de ce nom là , tant 
comme il verroit le camp de l'ennemy estant en- 
core debout , et que s'ilz le jugeoient digne de ce 

nom là , qu'il falloit donc qu'ilz abbatissent pre- 
mièrement ceste closture là , qui remparoit le camp 
de l'ennemy. Ce qu'entendans les soudards , y al- 
lèrent tout de ce pas l'assaillir : là où Pompeius 
combatit la teste nue , de peur de tumber en l'in- 
convénient où il estoit desja cheut une fois : si fut 
adonc le camp pris à force , et Domitius luy mesme 
tué dedans. 

XX. Depuis laquelle desfaitte les villes du païs 
se rendirent , aucunes vouluntairement , autres 
furent prises d'assault et par force , comme fut aussi 
pris le roy Jarbas qui avoit combatu pour Domi- 
tius , et son royaume donné à Hiampsal. Mais Pom- 
peius voulant encore d'avantage employer ses forces 
et la bonne fortune de son armée , entra avant en 
la Numidie 1 , et pénétra plusieurs journées au de- 
dans , gaignant et conquérant tout ce par où il 
passoit , et rendant par ce moyen la puissance des 
Romains espouvantable et redoubtable aux Bar- 
bares de ce païs là , qui commenceoient desja à n'en 
faire plus de compte. Et si dit d'avantage qu'il ne 
falloit pas que les bestes sauvages mesmes de l'A- 
frique demourassent sans esprouver la force et la 
fortune des Romains , au moyen dequoy il employa 
quelques jours , mais peu , à chasser aux lions et 
aux elephans : car dedans l'espace de quarante jours 
en tout , il eut desfait les ennemis , reconquis le 
païs d'Afrique , et ordonné les affaires des roys et 
provinces de tout le pais , n'ayant encore que vingt 
et quatre ans. 

■ Sur la gauche du fleuve Bagrada. 

XXI. Quand il fut de retour en la ville d'Uti- 
que , on luy apporta lettres de Sylla , qui luy mân- 
doit qu'il eust à casser tout le reste de son armée , 
et demourer là avec une légion seulemeut , atten- 
dant un autre capitaine qui y seroit envoyé pour 
luy succéder au gouvernement du pais. Ce mande- 
ment luy fascha , encore qu'il n'en donnast rien à 
cognoistre , et en fut marry en son cueur : mais ses 
soudards monstrerent évidemment qu'ilzen estoient 
malcontents , et comme il les priast de s'en vouloir 
aller devant , ilz se prirent à dire paroles oultra- 
geuses et injurieuses de Sylla , adjouxtans qu'ilz 
n'estoient point délibérez , quoy qu'il y eust , de l'a- 
bandonner , et qu'ilz ne vouloient point qu'il se 
fiast à un tyran. Mais voyant qu'il ne les pouvoit 
gaigner , quelques remonstrances qu'il leur feist , 
il descendit de son tribunal et se retira plorant 
en sa tente , là où les soudards l'allerent quérir , 
et le rapportèrent en son siège , et consumèrent 
un bonne partie du jour , eulx à luy remonstrer 
qu'il voulust demourer et leur commander , et luy à 
les prier qu'ilz voulussent obeïr à Sylla , et ne point 
se mutiner , jusques à ce que voyant qu'ilz ne ces- 
soient point de crier au contraire , et de le presser, 
il jura que plus tost il se tueroit s'ilz le vouloient 
forcer , encore ne cuiderent ilz jamais pour cela 
s'appaiser. 

XXII. Si fut premièrement rapporté à Sylla , que 
Pompeius s'estoit rebellé contre luy : ce qu'ayant 
entendu , il dit à ses amis : « II estoit doncques , 

« à ce que je voy , prédestiné que j'aurois en mes 
« vieux jours à combatre contre des enfans ». Ce 
qu'il disoit à cause du jeune Marius qui luy avoit 
donné beaucoup d'affaires , et l'avoit rengé en un 
extrême danger. Mais quand il fut bien informé 
de la vérité , sentant que tout le monde à Rome se 
deliberoit de luy aller audevant, et de le recevoir 
avec tout l'honneur et démonstration de bienvueil- 
lance qu'ilz luy pouvoient faire : il voulut luymesme 
faire encore plus que les autres , et sortant de sa 
maison luy alla à l'encontre , et en l'embrassant le 
plus affectueusement qu'il peut, le salua , en l'ap- 
pellant Magtius , qui signifie le grand , et com- 
manda aux assistans qu'ilz le nommassent aussi de 
mesme : toutefois il y en a qui disent que ce fut en 
Afrique où ce nom luy fut premièrement donné 
par une publique clameur de toute son armée, mais 
qu'il luy fut puis après confirmé et ratifié parSylla. 
Bien est il vray que luy fut le dernier long temps 
après , quand on l'envoya proconsul en Hespagne 
à l'encontre de Sertorius , qui s'escrivit en ses 
lettres missives , et en ses mandemens et lettres 
patentes , Pompeius Magnus , pource que lors ce 
nom estant ja tout accoustumé, ne luy causoit plus 
d'envie. Dont à bon droit fait à louer et à admirer 
la sagesse des anciens Romains, lesquelz ne re- 
compensoient pas de telz honorables tiltres et noms 
les haults faicts d'armes et exploits de guerre seu- 
lement, mais aussi les vertus civiles et louables 
actions de la paix : car il y en a eu deux que le 

peuple a surnommé Maximi, c'est à dire, très 
grands , desquelz l'un fut Valerius 1 , pource qu'il 
remeit en union et concorde la commune avec le 
sénat , avec lequel il estoit en discord , et l'autre 
estoit Fabius Rullus , pourautant qu'il osta du nom- 
bre des sénateurs quelques personnages nez de serfs 
affranchiz , qui moyennant leur richesse , par fa- 
veur y avoient esté mis. 

XXIII. Apres cela Pompeius demanda l'honneur 
du triumphe 2 , et Sylla s'y opposa , alléguant 
pour ses raisons , qu'il n'appartenoit d'entrer en 
triumphe dedans la ville de Rome , sinon aux con- 
sulz ou aux prêteurs : à l'occasion de quoy le pre- 
mier Scipion ayant desfait les Carthaginois en plus 
grandes et plus grosses batailles dedans l'Hespagne, 
n'avoit jamais demandé ce»t honneur , pource 
qu'il n'estoit ny consul ny prœteur , et que si Pom- 
peius s'opiniastroît à vouloir faire entrée trium- 
phale dedans Rome , lors que pour sa grande jeu- 
nesse , à faulte d'aage , il n'estoit pas encore du 
sénat , cela seroit cause de faire envier à luy cest 
honneur , et à soy sa puissance. Voilà les raisons 
que Sylla luy alleguoit , en luy donnant à enten- 
dre qu'il n'estoit point délibéré de luy permettre , 
ains qu'il luy resisteroit et l'en engarderoit s'il se 
vouloit obstiner au contraire : toutefois cela ne 
f eit point de peur- à Pompeius , lequel luy dit fran- 
chement , qu'il devoit penser , que plus de gens 
adoroient le soleil levant, que le soleil couchant : 

• Voyez les Observations. 

* L'an de Rome 673 , avant J. C. 81. 

comme s'il eust voulu dire , que son crédit et son 
authorité venoit à croistre , et celuy de Sylla à se 
diminuer. Sylla n'ouyt pas lors clairement ce qu'il 
avoit dit , mais appercevant aux visages et à la 
contenance de ceulx qui estoient presens qu'ilz 
s'en esbahisoient , il leur demanda , que c'estoit 
qu'il luy avoit respondu , et quand il l'eut entendu , 
s'esmerveillant de l'audace d'un si jeune homme , 
il s'escria par deux fois coup sur coup, « qu'il trium- 
« phe , qu'il triumphe donques de par dieu ». De- 
quoy plusieurs estans marris et malcontents , Pom- 
peius , à ce que Ion dit , pour leur faire encore plus 
grand despit , voulut estre en ce triumphe porté 
sur un chariot triumphal , trainné par quatre ele- 
phans : car il en avoit amené plusieurs captifz de 
ceulx que tenoient les princes et roys qu'il avoit 
subjuguez : mais la porte de la ville se trouvant trop 
estroitte, il fut contraint de s'ên déporter , et se 
contenta de se faire mener par des chevaux. Et 
comme ses soudards n'ayans pas obtenu tout ce 
qu'ilz esperoient , et qu'ilz s'estoient promis , luy 
voulussent faire quelque trouble , et donner quel- 
que empeschement, il dit qu'ilne s'en soucioit point, 
et qu'il laisseroit plus tost là tout l'appareil de son 
triumphe , que de se soubmettre à lesllatter : à raison 
dequoy y eut un notable personnage nommé Ser- 
vilius , l'un de ceulx qui plus asprement s'estoit op- 
posé à l'ottroy de ce triumphe , qui dit publique- 
ment , qu'il cognoissoit alors , que Pompeius estoit 
véritablement Bflagnus , c'est à dire , grand , et digne 

du 

du triumphe. Et estant tout évident, que s'il eust 
voulu , il eust dès lors -esté facilement receu au 
nombre des sénateurs , il ne le prochassa point , 
ainsi comme Ion dit , cherchant honneur en ce qui 
estoit plus estrange et plus esloigné de l'ordinaire : 
car ce n'eust pas esté chose grandement esmerveil- 
lable , s'il eust esté receu au corps du sénat avant 
l'aage légitime : mais bien estoit ce à luy une gloire 
illustre , de triumpher avant que d'estre sénateur : 
ce qui encore luy servit beaucoup à gaigner tous- 
jours de plus en plus la bonne grâce du commun 
populaire : car il estoit fort aise de le veoir après 
son triumphe se maintenir au reng des chevaliers 
Romains : et au contraire Sylla estoit fort fasché 
de le veoir monter en telle gloire et venir en si 
grand crédit : mais toutefois ayant honte de l'em- 
pescher , il s'en teut jusques à ce , que malgré luy 
et par force il feit parvenir un Lepidus au consulat 1 , 
moyennant le port et la faveur qu'il luy feit en sa 
brigue , à cause que le peuple luy fut favorable à 
sa requeste et pour l'amour de luy seulement : à 
l'occasion dequoy Sylla le voyant retourner de l'é- 
lection à travers la place , avec une longue suitte 
de gens qui l'accompagnoient par honqeur , il ne 
se peut tenir de luy dire , « Je voy , jouvenceau 
« mon amy , que tu es fort joyeux d'avoir vaincu 
« en ceste brigue , et aussi y a il bien dequoy 
« vrayement : car c'est une belle chose et magna- 
<c nime d'avoir eu tant de pouvoir envers le peu- 



1 L'an de Rome 676 ; Sylla mourut celtcannée même. 
Tome VI. H 



n4 P O M P E I U S. 

« pie , que par ta faveur le plus meschant homme 
« du monde Lepidus, a emporté le consulat devant 
« Catulus, l'un des plus hommes de bien de toute 
« ceste ville : mais je te veux bien advenir qu'il te 
« fault bien garder de dormir maintenant , et avoir 
« bien l'œil aux affaires , pource que tu as armé 
« et fait fort un dangereux adversaire contre toy 
« mesme ». Mais ce en quoy principalement Sylla 
monstra qu'il ne vouloit point de bien à Pom- 
peius, fut en son testament : car il laissa quelque lay 
testamentaire à tous ses autres amis, et en institua 
aucuns tuteurs et Curateurs de son filz , sans faire 
aucune mention de Pompeius : ce que toutefois il 
supporta fort doulcement et fort civilement, de 
manière que Lepidus et quelques autres voulans 
empescher que le corps ne fust inhumé dedans le 
champ de Mars , et que ses funérailles ne se feis-» 
sent publiquement, luy teint la main au contraire, 
à ce que le convoy s'en feist honorablement et * 
seulement. 

XXIV. Mais tantost après le trespas de Sylla se 
veit clairement ce qu'il avoit prédit : car Lepidus 
se voulant attribuer l'authorité et la puissance qu'il 
avoit eue sans rien desguiser et sans tournoyer à 
l'entour , se fortifia d'armes incontinent , remuant 
de rechef les reliques delà partie contraire de Ma- 
rins , que Sylla n'avoit du tout peu extirper ny 
esteindre , et qui de long temps estoient aux es- 
coutes , ne demandans que quelque occasion de se 
renouveller. Vray est que son compagnon au con- 
sulat Catulus , que la meilleure et la plus saine par- 

l ie du sénat et du peuple suivoit, estoit estimé un 
très homme de bien , tempérant , sage et droittu- 
rier : mais il estoit plus propre à gouverner affaires 
de paix , qu'à conduire une armée et manier une 
guerre : tellement que les affaires mesmes sem- 
bloient requérir Pompeius : lequel ne branla point 
à consulter en quelle part il inclineroit, ains se 
rengea tout incontinent du costé des gens de bien , 
et tout aussi tost fut eleu chef des forces que Ion 
meit sus pour résister à Lepidus , lequel avoit ja ré- 
duit en son obéissance une bonne partie de toute 
l'Italie , et tenoit la Gaule de deçà les monts avec 
une armée qu'il avoit mise entre les mains deBru- 
tus. Or quant à tout le demourant, Pompeius en 
veint facilement à bout : mais il demoura long 
temps devant Modene 1 à l'encontre de Brutus. Et 
cependant Lepidus s'estant coulé jusques à Piome, 
et s'en tenant auprès , envoya demander un second 
consulat , effroyant ceulx qui estoient dedans la 
ville avec une grosse trouppe de gens ramassez de 
toutes pièces qu'il avoit autour de luy : mais cest 
effroy fut tantost amorty par une lettre missive 
qu'escrivit Pompeius , contenant comme il avoit 
mis fin à toute ceste guerre sans coup ferir , pource 
que Brutus , soit ou que luy eust trahy son armée 
ou que son armée l'eust trahy, luy mesme se ren- 
dit à la discrétion de Pompeius , qui luy bailla quel- 
que nombre de gens de cheval, qui le menèrent 

' Grec , Mutins , entre les fleuves Scultenna à droite , et 
Gabellus à gauche, dans la partie de l'Italie appellée Gaule 
Cispadane , c'est-à-dire , en-deçà du Pô. 

jusques à une petite ville assise sur le Po : et un 
jour après y envoya Geminius qui le feit mourir, 
dequoy Pompeius fut depuis fort blasmé ? pource 
que ayant escrit au sénat dès le commencement de 
la mutation, que Brutus s'estoit vouluntairement 
rendu à luy, il escrivit depuis d'autres lettres qui 
le chargeoient après l'avoir fait mourir. Ce Brutus 
estoit pere de celuy qui depuis occit Julius Cassar 
avec l'aide de Cassius : mais il ne se porta pas si las- 
çhement , ny en faisant la guerre , ny en mourant , 
comme feit son pere , ainsi comme nous avons es- 
crit au long en sa vie. Lepidus donques estant con- 
traint d'abandonner l'Italie, s'enfouit en l'isle de 
Sardaigne, là où il mourut de maladie qui luy 
vint , non tant du regret de la ruine de ses affaires , 
ainsi que Ion dit , comme de la douleur qu'il receut 
d'une lettre qui tumba entre ses mains , par la- 
quelle il cogneut que sa femme avoit forfait à son 
honneur. 

XXV. Or restoit il encore Sertorius , lequel es- 
toit bien, autre homme de guerre et autre capitaine 
que Lepidus , et avoit occupé l'Hespagne , tenant 
les Romains suspendus en grande crainte , pource 
que toutes les reliques des guerres civiles s'estoient 
retirées à l'enlour de luy, ne plus ne moins qu'une 
dernière maladie , et avoit ja desfait plusieurs au- 
tres moindres capitaines : mais pour lors estoit aux 
prises avec Metellus Pius , qui eu son temps avoit 
bien esté homme de guerre et vaillant de sa per- 
sonne , mais pour lors à cause de sa vieillesse , sem- 
blait aller un peu trop laschement en besongne , 

et n'embrasser pas assez vivement les occasions de 
la guerre, que Sertorius par sa soudaineté et sa lé- 
gèreté luy ravissoit d'entre les mains , en se trou- 
vant à tous coups devant luy alors qu'il y pensoit le 
moins , plus tost en guise de capitaine de brigans 
qu'autrement , et en le troublant par embusches 
qu'il luy dressoit à toutes heures , par traverses 
qu'il luy donnoit , et par courses qu'il f'akoit sans 
cesse autour de luy : là où le bon homme Metel- 
lus avoit appris à combatre de pied ferme , et en 
bataille rengée, et à conduire gens pesamment ar- 
mez. A raison dequoy Pompeius tenant tousjours 
son armée ensemble , alloit pratiquant à Rome 
que Ion l'envovast en Hespagne pour secourir Me- 
tellus : et combien que Catulus luy mandast qu'il 
cassast son armée , il n'en feit rien , ains soubz 
quelques nouvelles couvertures qu'il inventoit , feit 
tant qu'il demoura tousjours en armes à l'entour de 
Rome , jusques à ce qu'on luy eust donné la charge 
qu'il demandoit , dont fut autheur Lucius Philip- 
pus , qui le meit en avant au sénat : là où Ion dit, 
que comme l'un des sénateurs trouvant estrange de 
luy ouyr proposer cela , luy demandast , « Com- 
« ment , Philippus , estimes tu donc qu'il soit ex- 
« pedient d'envoyer Pompeius en Hespagne pro- 
ie consul »? c'est à dire , pour un consul ». Non pas 
« certes , respondit Philippus , proconsul seule- 
« ment , mais pro co.nsulibus » : c'est à dire , pour 
les deux consulz. Voulant dire que tous les deux 
consulz de ceste année là estoient personnes de 
nulle valeur. 

H 3 

XXVI. Arrivé donc que fut Pompeius en Hes- 
pagne , les hommes, ainsi qu'il advient à la venue 
de tous nouveaux gouverneurs , en prirent toute 
autre espérance qu'ilz n'avoient eue au paravant : 
tellement que les villes et les peuples qui n'estoient 
pas trop fermes en la dévotion de Sertorius , se re- 
bellèrent incontinent , et se tournèrent contre luy : 
à l'occasion dequoy Sertorius sema quelques paro- 
les fieres et orgueilleuses à l'encontre de luy, disant 
par manière de moquerie ,' qu'il ne voudroit que 
des verges pour chastier cest enfant , s'il ne crai- 
gnoit ceste vieille : voulant entendre Metellus : 
mais quelque chose qu'il dist, si se tenoit il bien 
plus sur ses gardes et alloit bien plus retenu k la 
guerre, qu'il ne faisoit auparavant, pour la doubte 
qu'il avoit de Pompeius. Car Metellus estoit fort 
dissolu en sa vie ( ce que Ion n'eust pas pensé ) s'es- 
tant du tout laissé aller aux délices et à la volupté : 
1 mais on veit soudainement une grande mutation en 
luy, tant au rabaissement de la gravité et de la 
pompe et magnificence qu'il tenoit au paravant, 
qu'au retranchement de la superfltiité de sa des- 
pense. Cela , oultre ce qu'il apportoit grand hon- 
neur à. Pompeius , luy acqueroit encore de plus en 
plus l'amour et bienveuillance du peuple, quand ou 

• Lisez d'après le grec : « et iî avoit changé subitement en 
« se livrant au luxe et à des dépens s superflues , tle manière, 
« crue Pompée s'acquit non seulement l'admiration, mais encore 
" I amitié de tout le monde en augmentant encore la simplicité 
« de sa manière de vivre; il n'eut pas besoin de beaucoup d'ef- 
ic forts |>our cela , pource que , etc ». O. 



P O M P E I U S. ng 
veit qu'il estroissît et resserra encore plus la sim- 
plicité de son vivre ordinaire. Il n'eut pas beaucoup 
de peine à s'y accoustumer , pource que de sa na- 
ture il estoit homme réglé et ordonné en ses ap- 
pétits. 

XXVII. Or y eut il en ceste guerre plusieurs ad- 
ventures diverses , et plusieurs accidents telz que 
les portent les armes , mais il n'y en eut point qui 
le faschast tant, comme feit la prise de la ville de 
Lauron 1 , que Sertorius prit sur luy : car là où il le 
cuidoit tenir enfermé , et que jà il s'en estoit laissé 
eschapper de la bouche quelque parole de vanterie, 
il fut tout esbahy qu'il se trouva luy mesme en- 
vironné par derrière, de manière que ne s'ozant 
bouger de là où il estoit campé , il fut contraint de 
voir brusler la ville devant ses yeux : mais depuis 
il desfeit en bataille rengée près de Valence 2 He- 
rennius et Perpenna , tous deux gens de guerre et 
lieutenans de Sertorius , devers lequel ilz s'estoient 
retirez , et en ceste roupte leur occit plus de dix 
mille hommes. Ceste victoire luy ayant élevé le 
cueur , il se hastoit pour aller trouver Sertorius en 
personne , et le combatre seul , à fin que Metellus 
n'eust point de part à l'honneur de la victoire. Si 
vindrent au combat près la rivière de Sucron 3 , en^ 
viron le soleil couchant , tous deux craignans que 
Metellus n'y survinst , l'un à fin qu'il combatist 
seul, et l'autre à un seul. L'issue de ceste bataille 

■ Voyez la Vie de Sertorius et les Observations , T. V , ch. 

XXVII. 

3 Ibid. 3 Ibid. 

fut douteuse , pource qu'il y eut tant deçà que delà 
l'une des poinctes , qui eut avantage sur l'autre : 
mais quant aux capitaines, Sertorius en emporta 
l'honneur : car il desfeit seul tout ce qu'il trouva 
en teste devant soy : et quant à Pompeius , il y eut 
un grand homme d'armes , qui estant à pied s'ad- 
dressa à luy, et comme ilz vindrent à s'entrechar- 
ger , les espées croisans glissèrent jusques sur leurs 
mains , mais non pas en mesme sorte : car Pom- 
peius ne lut qu'un peu blecé seulement , et l'homme 
d'armes eut la main couppée toute nette, et adonc 
se jetterent plusieurs ensemble sur luy, pource que 
desja ses gens en cest endroit là estoient tournez 
en fuitte : mais il se sauva d'une estrange sorte con- 
tre son espérance , en abandonnant aux ennemis 
son cheval , lequel estoit richement enharnaché 
d'un harnois d'or , et couvert d'un caparanson qui 
valoit beaucoup , et cependant que les ennemis le 
partageoient entre eulx , et se combatoient à qui en 
auroit, il leur eschappa. Le lendemain au poinct 
du jour l'un et l'autre rengea de rechef ses troupes 
en bataille , pour se conlirmer la victoire que cha- 
cun d'eulx pretendoit avoir eue : mais Metellus 
survint là dessus , qui fut cause que Sertorius se re- 
tira à la desbandée : car son camp se rompoit ainsi 
facilement , et puis se ramassoit aussi soudaine- 
ment , de manière que Sertorius alloit quelquefois 
errant tout seul par les champs , et puis tout à 
coup se trouvoit avec cent cinquante mille com- 
batans , ne plus ne moins qu'un torrent , qui 
quelquefois est à sec, et puis se remplit en un 
instant. 



POMPEIUS. rai 
XXVIII. Mais Pompeius après teste bataille al- 
lant pour saluer Metellus , quand ilz turent assez 
près l'un de l'autre , commanda à ses sergens qu'ilz 
baissassent les faisceaux de verges et les haches 
qu'ilz portoient devant luy pour honorer Metel- 
lus , comme personnage de plus grande dignité que 
luy : ce que Metellus ne voulut pas permettre , ains 
en cela et en toutes autres choses se monstra bon 
et équitable envers luy, sans s'attribuer rien de plus 
qu'à luy pour avoir esté consul, et estre s*n an- 
cien, sinon que quand ilz carnpoient ensemble, 
c'estott luy qui donnoit le mot du guet à tout le 
camp : toutefois le plus du temps ilz carnpoient se- 
pareement , pource que leur emiemy, qui esloit 
si remuant qu'il n'arrestoit jamais en une place , 
et en peu de temps se faisoit veoir en divers lieux , 
les contreignoit de se séparer et diviser pour prou- 
veoir à tout , les tirant soudainement d'un affaire 
en un autre , tellement qu'à la fin en leur couppant 
vivres de tous costez , pillant leur pais , et tenant 
la coste de la marine , il les chassa tous deux , et les 
feit sortir hors des provinces de leurs gouverne- 
mens qu'ilz avoient en Hespagne , les contreignant 
de se retirer ailleurs à faulte de vivres. Cependant 
Pompeius qui avoit employé et despendu la meil- 
leure partie de son bien en ceste guerre , demanda 
de l'argent au sénat pour payer ses gens , mena- 
çant que si on ne luy en envoyoit , il s'en retour- 
neroit en Italie avec son armée : parquoy Lucul- 
lus qui lors estoit consul 1 encore qu'il fust adver- 
1 L'an de Rome 68o , avant J. C. 74. 

saire à Pompeius , toutefois poûrce qu'il prochas- 
soit d'avoir la charge d'aller faire la guerre au roy 
Mithridates, sollicita que Ion luy en envoyast, 
craignant de donner occasion à Pompeius , lequel 
ne demandoit autre chose que de laisser Sertorius 
pour tourner ses forces contre Mithridates , lades- 
faitte duquel luy seroit plus glorieuse , et non pas 
si difficile ne si dangereuse. 

XXIX. En ces entrefaittes mourut 1 Sertorius 
occis en trahison par ceulx qu'il estimoit ses amis, 
entre lesquelz Perpenna estoit le principal , qui 
voulut après sa mort essayer de faire comme luy, 
ayant les mesmes moyens, le mesme equippage, 
et les mesmes forces que luy : mais non pas le 
mesme entendement pour les employer et en sça- 
voir user. Parquoy Pompeius marchant inconti- 
nent droit à luy, et voyant qu'il ne sçavoit par 
quel bout se prendre à ses affaires, luyattiltra une 
araorchc de dix cohortes , qu'il envoya piller la 
campagne , leur ayant commandé , de s'escarter les 
uns des autres , et se respandre le plus qu'ilz pour- 
roient. Perpenna ne faillit pas de donner aussi tost 
dedans et de les poursuivre : mais Pompeius qui 
l'attendoit au passage, se trouva soudain au devant 
avec toute son armée en bonne ordonnance, qui 
luy donna la bataille , par laquelle il obteint victoire 
finale de toute celle guerre, pource que la plus part 
des capitaines y fut tuée sur le champ, et Perpenna 
mesme le chef de tous luy fut amené prisonnier, 
qu'il feit mourir incontinent : en quoy il ne mérite 

' L'an Je Rome 681, 

point d'estre blasmé ny condemné d'ingratitude, 
comme mal recognoissant les bons tours et plaisirs 
que Perpenna luy avoit faits en la Sicile , ains 
plus tost fait à louer en cela , comme ayant fait 
acte de grande magnanimité , et usé de conseil sa- 
lutaire à toute la chose publique , pource que Per- 
penna s'estant saisy des papiers de Sertorius , mons- 
troit des lettres missives des plus grands et plus 
puissans hommes de Rome , lesquelz desirans re- 
muer Testât et changer le gouvernement , appel- 
loient Sertorius en Italie : parquoy Pompeius crai- 
gnant que cela ne fust cause d'exciter encore de 
plus grandes séditions et guerres civiles, que celles 
qui estoient assopies , feit mourir le plus tost qu'il 
peut ce Perpenna , et brusla toutes ses lettres et 
tous ses papiers, sans en lire rien. 

XXX. Cela faict il séjourna encore en Hes- 
pagne quelque temps , jusques à ce qu'il eust es- 
teinct les plus violentes émotions, et que les af- 
faires les plus embrouillez et plus troublez y fussent 
un peu appaisez et rassis , puis remena son armée 
en Italie , là où il arriva comme la guerre servile 
y estoit encore en sa plus grande vigueur : et pour- 
tant Crassus à qui la charge en avoit esté commise 
se hasta de donner vistement la bataille 1 , laquelle 
il gaigna , et occit bien douze mille trois cents 
hommes de ces serfs fugitifs : mais la fortune voulant 
que Pompeius, comment que ce fust, eust encore 
part à la décision de ceste guerre , feit que cinq 
mille de ces fugitifs , qui s'estoient sauvez de la ba- 

■ L'un de Rome 683. 

taille, luy tumberent entre les mains, et escrivit 
au sénat le premier, que Crassus avoit bien desfait 
en bataille rengée les gladiateurs , mais que luy avoit 
couppé jusques au fond toutes les racines de la 
giu'rre : ce que les Romains estoient bien aises de 
dite et ouir dire , tant ilz luy portoient d'amour et 
de bienvueillance. 

XXXI. Mais quant au recouvrement de l'Hes- 
pagne et à la desfaitte de Sertorius , il n'y avoit per- 
sonne qui dist , non pas en jeu seulement , qu'autre 
que Pompeius y eust rien fait : toutefois quelque 
honneur ne quelque affection qu'ilz luy portassent , 
si y avoit il tousjours quelque souspeçon et quel- 
que crainte qu'il ne voudrait pas laisser son armée , 
aius voudroit à la descouverte prendre et suy vre le 
chemin qu'avoit tenu Sylla , qui estoit , par force 
d'armes usurper puissance et authorité souveraine: 
au moyen dequoy il n'y avoit pas moins de ceulx 
qui couroient au devant de luy , et qui luy alloient 
f aire les caresses de la bien venue , par crainte, que 
de ceulx qui le faisoient pour bonne affection : mais 
depuis qu'il eut retranché toute ceste suspicion , en 
déclarant qu'il romprait son armée tout aussi tost 
comme il aurait lait son entrée en triumphe, il ne res- 
toit plus rien que ses envieux peussent reprendre en 
luy , sinon qu'il enclinoit plus en la partie dn peu- 
ple , qu'il ne faisoit en celle du sénat , et qu'il avoit 
voulunté de remettre sus l'authorité et dignité du 
tribunat du peuple , que Sylla avoit abbatue , pour 
eh acquérir la bonne grâce de la commune en tout 
ce qu'il pourrait : ce qui estoit vray : car jamais le 

peuple Romain ne chercha ny ne désira si ardem- 
ment chose quelconque , comme il feît de veoir re- 
mettre ce magistrat là en son entier. De sorte que 
Pompeius mesme reputoit un grand heur à luy de 
s'estre rencontré à temps de pouvoir exécuter un 
tel acte , pource qu'il n'eust pas sceu imaginer ne 
trouver une autre grâce , de laquelle il eust peu si 
aggreablemejut recompenser la bienvueillance que 
ses citoyens luy portoient, si quelque autre l'eust 
prévenu à ce faire. Luy ayant donques par décret 
du sénat esté ordonné un second triumphe et pre- 
mier consulat, cela ne le feit point trouver plus 
esmerveillable ne plus grand : mais bien jugea Ion 
estre un indice très exprès de sa grandeur , ce que 
Crassus, le plus riche, le plus éloquent et le plus 
grand de tous ceulx qui pour lors s'entremettoient 
du gouvernement de la chose publique, et qui s'es- 
timoit plus que Pompeius et que tous les autres , 
n'oza jamais demander le consulat , qu'il n'en eust 
premièrement prié et requis Pompeius , qui en lut 
bien aise , pource que de long temps il ne cherchoit 
que quelque occasion de luy faire plaisir : au moyen 
dequoy il brigua luy mesme effectivement en sa 
faveur, et en pria le peuple , promettant qu'il leur 
sçauroit aussi bon gré de luy donner Crassus pour 
compagnon , que de l'eslire luy mesme pour consul. 
Ce neantmoins ayans esté ensemble eleuz », ilz 
furent tousjours contraires l'un à l'autre en toutes 
choses , et ne s accordèrent jamais de rien en tout 
le temps de leur consulat. 

! L'an de Rome 684 , avant J. C. 70. 

XXXII. Crassus avoit plus d'authorité au sénat, 
mais Pompeius avoit aussi plus de crédit envers le 
peuple : car il leur rendit l'office du tribunat , et si 
permeit que la puissance de juger et cognoistre des 
causes , tant civiles que criminelles , par edict ex- 
près fust rendue et transférée à l'ordre des cheva- 
liers Romains : aussi fust ce chose fort plaisante 
et aggreable à veoir au peuple Romain, quand lny 
mesme alla se présenter devant les censeurs pour 
avoir exemption d'aller à la guerre , pource que la 
coustume estoit ancienement à Rome , que les 
chevaliers Romains , quand ilz avoient hanté les 
armes et suivy les guerres certain temps, qui estoit 
prefix par les ordonnances, amenoient leur cheval 
au milieu de la place devant deux magistrats , que 
Ion appeloit les censeurs, là où ilz nommoient les 
voyages, les lieux , et les capitaines soubs lesquelz 
ilz avoient esté à la guerre , et après avoir rendu 
compte de leurs deportemens , alors s'ilz s'y es- 
toient portez en gens de bien , ilz estoient déclarez 
exempts d'aller à la guerre s'ilz ne vouloient , et 
estoit là chascun ou honoré, ou chastié selon qu'il 
l'avoit deservy en sa vie. Si lors estoient les deux 
censeurs Gellius et Lentulus assis honorablement 
en leur tribunal , et faisoit on la reveuë des che- 
valiers Romains , qui passoient par devant eulx pour 
estre examinez et visitez à la monstre , quand on 
fut tout esbahy que Ion veit d'un bout de la place 
venir Pompeius, ayant bien devant luy les autres 
marques et enseignes du consulat , mais au demou- 
rant menant luy mesme son cheval par la bride. 

Quand il fut assez près , et que Ion cogneut certaine- 
•ment que c'estoit luy , il commanda aux sergens 
qui portoient les haches devant luy , qu'ilz s'ou- 
vrissent pour le laisser passer , et approcha son 
cheval du parquet et tribunal des censeurs. Si fut 
le peuple espandu tout à l'environ ravy d'esbahis- 
sement , et se feit un très grand silence. Les cen- 
seurs mesmes furent fort joyeux de le veoir ainsi 
se soubmetrre aux loix , et luy en monstrerent une 
grande révérence. A la fin les plus aagé d'eulx l'in- 
terrogua en ceste sorte : « Je te demande , Porn- 
« peius Magnus , si tu as esté autant de temps à la 
« guerre comme il est ordonné par les loix ». Adonc 
respondit Pompeius à.haulte voiz : « Oui , je y ay 
« esté voirement autant de temps comme il fault, 
« et non soubz autre capitaine que soubz moy- 
« mesme ». Le peuple ayant ouy ceste response 
s'escria de joye , et ne se peut tenir d'exclamer à 
haute voix , tant il en fut aise : et les censeurs 
mesmes descendirent de leur tribunal , et l'allerent 
par honneur reconduire jusquesen sa maison pour 
gratifier et complaire à une multitude grande de 
peuple qui les suivoit avec grands batemens de 
mains et toutes démonstrations de resjouïssance. 

XXXIII. Sur la fin de Teur consulat comme la 
dissension d'entre luy et Crassus allast tousjours 
croissant de plus en plus , il y eut un Gaius Aure- 
lius qui estoit bien chevalier Romain, mais au reste 
ne s'estoit jamais entremis des affaires publiques , 
jusques alors qu'en publique assemblée de ville il 
monta sur la tribune aux harengues , et dit pu- 

bliquement devant tout le peuple, que Jupiter s'es- 
toit la nuict apparu à luy , et luy avoit commandé* 
de faire entendre de sa part aux deux consulz , 
qu'ilz n'eussent pointa se déposer de leur consulat, 
que premièrement ilzne fussent reconciliez ensem- 
ble. Pour ces paroles Pompeius ne se bougea point : 
mais Crassus le prit par la main , et le saluant le 
premier dit hault et clair devant tout le monde : 
ce Seigneurs Romains, je ne pense point faire chose 
« Jasche ny de cueur bas de céder le premier à 
« Pompeius , attendu que vous mesmes l'avez es- 
<t timé digne d'estre surnommé le grand , avant 
« que la barbe luy fust venue, et auquel vous avez 
« décerné l'honneur de deux triumphes avant qu'il 
« fust du sénat ». 

XXXIV. Cela dit, ilz feirent appointement 
ensemble , et puis se déposèrent tous deux de leur 
magistrat : et quant à Crassus , il continua tous- 
jours la manière de vivre qu'il avoit commencée : 
mais Pompeius fuyoit le plus qu'il pouvoit à plai- 
der pour autruy , et commenceoit petit à petit à 
se retirer de fréquenter la place , les jugemens , et 
de se mesler de procès, sortant peu souvent en 
public, et quand il y sortoit c'estoit tousjours en 
grosse trouppe: car iNestoit mal aisé de le veoir 
plus hors son logis , et de parler à luy qu'il n'y 
eust tousjours grande multitude de personnes au- 
tour de luy , et esroit bien aise que Ion veist ainsi 
grande suitte de gens après luy , pource que cela 
luy donnoit une grandeur et une majesté vénérable, 
d'estre yen tousjours grandement suivy et accom- 
pagné, 

pagné , estimant qu'il falloit pour maintenir sa 
dignité , qu'il ne se laissast pas hanter ny fréquen- 
ter familièrement à petites gens : pource que ceulx 
qui se sont faicts grands par les armes vienent fa- 
cilement en haine et en mespris , quand ilz se met- 
tent puis après à vivre en gens de ville : car ilz 
ne peuvent se renger à l'égalité populaire , qui doibt 
estre gardée entre bourgeois d'une mesme ville , 
et veulent tousjours estre plus que les autres , aussi 
bien en la ville comme au camp. Et au contraire, 
ceulx qui se sentent et confessent estre inférieurs 
en guerre , estiment que ce leur seroit un reproche 
intolérable, de n'estre supérieurs à tout le moins 
en paix : au moyen dequoy s'ilz peuvent tenir au 
palais et en affaires de ville , un homme de guerre , 
qui se soit rendu illustre par triumphes et par vic- 
toires , ilz le ravallent et le tienent soubs eulx , là 
où ilz ne portent point d'envie à la gloire mili- 
taire de ceulx qui leur cèdent réciproquement le 
crédit et l'honneur ès affaires de ville , ainsi comme 
il apparut évidemment peu de jours après en la per- 
sonne de Pompeius. 

XXXV. Par un tel moyen la puissance des cour- 
saires escumeurs de mer prit sa première origine au 
païs de la Cilicie , et n'en feit on point de cas du 
commencement, pource que Ion ne s'en apperceut 
pas : mais ilz vindrent à prendre cueur et hardiesse 
de s'augmenter au temps de la guerre contre le roy 
Mithridates , là où ilz se louèrent à faire quelques 
services à ce roy. Et puis les Romains estans em- 
peschez à leurs querelles civiles, et se combatans 

Tome VI. 1 

entre eulx aux portes mesmes de la ville de Rome, 
la mer ce pendant demourant sans garde, les tira en 
avant, et leur donna courage de passer plus oultre 
qu'ilz n'avoient encore fait , de sorte que non seule- 
ment ilz destroussoient les marchands allans et 
venans par la mer ,. ains forceo v ient aussi les isles 
et les villes maritimes , de sorte qu'il y avoit ja des 
hommes opulents en biens , d'anciene noblesse , et 
qui estoient tenus pour gens de fort bon sens , qui 
s'embarquoient sur des vaisseaux de coursaires , et 
se joignoient à eulx , comme si le mestier en fust 
devenu louable et honeste. 

XXXVI. Si avoient desja dressé en plusieurs 
lieux des arsenaux , des ports et des tours , et guettes 
à faire les signes de feu le long de la marine bien 
fortifiées , et oultre cela , de grosses flottes de vais- 
seaux fourniz non seulement de bons et forts galiots 
pour la rame , de ruzez pilotes , et d'experts mari- 
niers , leurs vaisseaux adroits et légers pour bien 
servir en un bon affaire , mais aussi accoustrez si 
superbement , que Ion haïssoit encore plus leur 
superfluité , que Ion ne redoubtoit le danger de leurs 
forces : car ilz avoient les pouppes de leurs galères 
toutes dorées , les tapis et couvertures de pourpre, 
les rames argentées , comme prenans plaisir à faire 
monstre de leur brigandage. Lon ne voyoit et 
n'oyoit autre chose par toutes les costes de la ma- 
rine , que sons d'instrumens de musique , chansons, 
banquets et festins , prises de capitaines et gens de 
grande qualité , renoonnemens 1 de mille prison- 

' Il faut lire : de -villes prises. Il n'est point question dans le 
Uxte de pr'nonnieri. c. 

nîers , toutes lesquelles choses se raisoient au grand 
déshonneur et à la honte du peuple Romain. Car ilz 
avoient bien de tous vaisseaux de coursaires jusques 
au nombre de mille, et avoient desja bien pris quatre 
cents villes , où ilz destruisoient et voloient plu- 
sieurs saincts temples des dieux , qui jusques alors 
jamais n'a voient esté ne polluz ne pillez , comme 
celuy des Jumeaux en l'isle de Claros 1 , celuy de 
Samothrace 2 , celuy de la Terre en la ville de Her- 
mione 3 , celuy d'AEsculapius en Epidaure , ceulx 
de Neptune en Isthmos 4 , à Tasnare 5 , et 6 en Ca- 
labre , ceulx d'Apollo en Actium 7 , en l'isle de 
Leucade s , ceulx de Juno en Samos 9, en Argos 
et en Leucanie I0 . Hz faisoient aussi entre eulx quel- 
ques estranges sacrifices au mont d'Olympe , et 
quelques secrettes cerimonies de religion, entre 
lesquelles estoit celle de Mithres, qui est le soleil, 
laquelle dure encore jusques aujourd'huy, ayant 
esté monstrée par eulx premièrement. 

■ Voyez les Observations. 

5 Ile de la mer Egée au-dessous de la Thrace , vis-à-vis 
l'embouchure de l'Hèbre. 

3 Hermione et Epidaure sont deux villes de l'Argolide. 

4 Grec : dans l'isthme; c'est l'isthme de Corinthe 

5 Promontoire du Péloponèse entre celui de Malée , et celui 
de Coryphase. 

8 Lisez : à Calaurie. Calaurie étoit une lie , sur la côte de 
la Trœzenie , ou il j avoit un temple de Neptune. V. Pausa- 
nias , L. II , ch. 33. C. 

- Sur le golfe d Ambracieau nord-ouest de l'Acarnanie. 
* Leucade , petite île le long des côtes de l'Acarnanie. 

9 Sur les côtes de l'Ionie. 

Vpvez les Observations. 

XXXVII. Mais oultre plusieurs insolences et 
injures qu'ilz feirent aux Romains sur la mer, ilz 
sortoient encore en terre et alloient espier les che- 
mins, ruiner et destruire leurs maisons de plai- 
sance , qui estoient aux champs le long de la marine , 
et prirent une fois deux prœteurs Romains , Sextilius 
et Bellinus , vestus de leurs grandes robbes de pour- 
pre , avec leurs sergens mesmes et leurs officiers , 
qu'ilz emportèrent tous quant et eulx. Aussi fut 
surprise par eulx la fille d'Antonius , personnage 
qui avoit eu l'honneur du triumphe , ainsi comme 
elle s'en alloit aux champs , et fut racheptée d'une 
grosse somme d'argent : mais ce en quoy il y avoit 
plus de mespris et de mocquerie estoit , que quand 
ilz avoient pris quelqu'un , et qu'il se prenoit à 
crier qu'il estoit citoyen Romain, et qu'il nommoit 
son nom , alors ilz faisoient semblant d'estre tous 
estonnez et d'avoir bien grande peur : car ilz frap- 
poient des mains sur leurs cuisses , et se mettoient 
à genoux devant luy , en luy suppliant de leur vou- 
loir pardonner. Le pauvre prisonnier pensoit qu'il 
feissent tout cela à bon esciant , les voyant ainsi 
humiliez et contrefaisans si bien les espouventez : 
il en venoit aucuns qui luy mettoient des souliers 
aux piedz , et d'autres qui luy vestoient une robbe 
longue à la romaine , de peur ( ce disoient ilz ) qu'il 
ne fust une autre fois mescogneu : puis quand ilz 
s'estoient assez moquez de luy , et en avoient assez 
pris leur plaisir , tant comme ilz avoient voulu , 
fiuablement en pleine haulte mer , ilz jettoient hors 
le vaisseau une eschelle , et luy disoient qu'il mon- 

tâst dessus et qu'il s'en allast à la bonne heure : 
mais s'il ne vouloit descendre de luy mesme , ilz 
le poulsoient à force en la mer , et le faisoient ainsi 
noyer. 

XXXVIII. Ceste puissance de larrons occupoit 
et tenoit entièrement toute la mer Mediterrane en 
sa subjection : tellement qu'il n'y avoit marchand 
de sorte quelconque, qui y peust naviger ny traf- 
fiquer. Ce qui fut la cause principale qui émeut les 
Romains , craignans la nécessité de vivres , et at- 
tendans une grande famine , d'envoyer Pompeius 
pour oster la domination de la mer à ces coursaires , 
et celuy qui premièrement en meit le propos en 
avant fut Geminius , l'un de ses familiers , ne luy 
donnant pas par son edict l'authorité d'un admirai, 
ou d'un gênerai de la marine seulement , ains ma- 
nifestement puissance de monarchie souveraine sur 
toutes sortes de personnes , sans estre subject 
rendre compte , ny à estre puis après syndiqué de 
ce qu'il auroit fait en ceste charge : car la teneur 
de son edict luy donnoit plein pouvoir de com- 
mander souverainement en toutes les mers qui sont 
entre les terres , depuis les coulonnes de Hercules, 
et en toute la terre ferme à l'environ , jusques à 
vingt et cinq lieues arrière de la mer. ( Il y avoit 
pour lors bien peu de païs soubs l'empire Romain , 
qui en fussent reculez de plus loing que cela, ains 
estoient compris là dessoubs de très grandes na- 
tions , et de très puissans princes). D'avantage il 
luy donna aussi pouvoir d'élire du sénat quinze 
lieutenans pour leur départir à chacun les charges 

particulières , et les quartiers que bon luy semblè- 
rent , et de prendre argent au trésor , ou ès mains 
des receveurs de la chose publique , pour entretenir 
une flotte de deux cents voiles , avec entière puis- 
sance de lever tant de gens de guerre , tant de 
galiots et de gens de rame , comme il luy en 
plairoit. 

XXXIX. Ceste proposition ayant esté leuë pu- 
bliquement , le peuple l'advoua et authorisa de 
merveilleuse affection : mais aux principaux hom- 
mes et plus gens de bien du sénat , il sembla que 
c'estoit un pouvoir qui ne surpassoit pas seulement 
toute envie , mais qui leur apportoit occasion de 
grande crainte , de donner ainsi à un particulier 
puissance si absolue, et si peu limitée : au moyen de- 
quoy ilz s'y opposèrent tous, excepté Cassar, le- 
quel y favorisa , non qu'il se souciast de faire plaisir 
à Pompeius , mais pource que dès lors il taschoit ja 
de s'insinuer en la bonne grâce du peuple : mais 
tous les autres hommes d'honneur en tenserent et 
reprirent griefvement Pompeius, jusques à tant 
que l'un des consulz luy reprocha qu'il vouloit en- 
suivre la trace de Romulus , mais qu'à l'adventure 
aussi ne fauldroit il pas d'avoir une m es me fin que 
luy. Le peuple le cuida assommer pour ceste pa- 
role. Catullus se présenta puis après pour parler à 
l'encontre de cest edict : le peuple du commence- 
ment luy don:-.T paisible audience, pource que c'es. 
toit une personne vénérable : et luy commenceà à 
déduire sans aucune démonstration d'envie beau- 
coup de belles choses à la louange de Pompeius , et 

à la fin conseilla au peuple de l'espargner , et d« 
n'exposer pas à tout propos au danger de tant de 
guerres les unes sur les autres un personnage , le- 
quel ilz dévoient tenir si cher : «Car si vous veniez 
« à le perdre , dit il, quel autre avez vous que vous 
« puissiez mettre en son lieu»? Le peuple adonc 
escria tout haut , « Toy mesme » : parquoy voyant 
qu'il perdoit sa peine de cuider divertir le peuple 
de ceste voulunté , il s'en déporta. Roscius se pré- 
senta après pour cuider aussi parler, mais il ne 
peut onques avoir audience : et luy voyant que Ion 
ne le vouloit autrement escouter , monstra par si- 
gne des doigtz que Ion ne devoit pas bailler ceste 
charge à Pompeius seul , ains à un autre encore 
avec luy. Ce que le peuple n'ayant pas trouvé bon , 
se prit à crier si f ort , qu]un corbeau volant à l'ins- 
tant par dessus , s'en esblquit et tumba emmy la 
presse du peuple : par où Ion peut comprendre, 
que les oyseaux qui tumbent de l'air en terre , ne 
cheent pas 1 pource que l'air agité par aucune vé- 
hémente concussion se rompe ny se fende : mais 
pource que le coup de la voix , quand elle est si 
forte et si violente , qu'elle fait comme une tour- 
mente en l'air , les frappe et les attaint. 

XL. Si lut pour ce jour là l'assemblée rompue 
sans y rien arrester ny conclurre , et au jour prefix 
que Ion devoit faire passer le décret par les voix et 
suffrages du peuple , Pompeius s'en alla aux champs : 

» Il y a double lecture en cest endroit , et selon l'autre il 
faudroit traduire :« pource quel'aîr fendu et entrouvert recoyve 
« beaucoup de vukle i kv/qv ttqMj ». Amyot. 

D 4 

là où estant adverty comme le peuple l'avoit au- 
thorisé , il retourna et rentra la nuict dedans la 
ville pour éviter l'envie que Ion eust eue à l'en- 
contre de luy, quand on eust veu le monde qui 
fust couru de toutes les parts de la ville au devant 
de luy, et qui l'eust accompagné jusques en sa mai- 
son. Le lendemain au matin sortant en public , il 
sacriHa aux dieux , et luy estant donnée audience 
en pleine assemblée du peuple , il f'eit de sorte que 
Ion luy adjouxta encore beaucoup de cboses à son 
pouvoir , au double presque de l'appareil qui luy 
avoit esté ordonné au premier décret : car il ob- 
teint que le public luy armeroit cinq cents vais- 
seaux , et luy leva Ion bien six vingts mille comba- 
tans à pied, et cinq mille à cheval, et choisit on 
dedans le sénat vingt et quatre personnages qui 
tous avoient eu gouvernemens et charges d'armées , 
et aussi deux trésoriers généraux. Sur ces entre- 
fautes les vivres d'aventure ravallerent , dont le 
peuple estant fort aise , prit occasion de dire , 
que le seul nom de Pompeius avoit desja amorty 
ceste guerre. 

XLI. Toutefois il divisa toute la mer d'entre 
les terres en treze régions , en chacune desquelles 
il ordonna certain nombre de vaisseaux , et par 
dessus un de ses lieutenans : ainsi ayant espandu 
ses forces par tout , il enveloppa dedans ses retz 
tous les vaisseaux des coursaires qui se trouvoient 
ensemble en flotte : et les ayant pris, les feit tous 
tirer en terre : mais ceulx qui s'estoient de bonne 
heure desbandez, ou qui autrement peurent es- 

chapper de ceste chasse générale , s'en fouyrent 
tous cacher en la Cilicie , ne plus ne moins que 
les abeilles en leur ruche, contre lesquelz il voulut 
aller luy mesme en personne avec soixante des 
meilleurs vaisseaux : toutefois il ne passa point pour 
y aller , que premièrement il n'eust nettoyé toute 
la mer de la Thoscane , les costes de la Libye , de 
la Sardagne , de la Sicile et de la Corse , de tous 
ces larrons , qui paravant y souloient escumer : ce 
qu'il eut fait en l'espace de quarante jours : moyen- 
nant une peine infinie qu'il en prit , et la bonne di- 
ligence que feirent aussi se* lieutenans. 

XLII. Mais comme l'un des consulz nommé 
Piso , par despit et envie qu'il portoit à sa gloire, 
feist tout le destourbier qu'il pouvoit à son appa- 
reil , et entre autres choses , luy eust cassé ses hom- 
mes de rame , il envoya devant ses vaisseaux faire 
le tour de l'Italie pour se rendre en la ville de 
Brundusium , et luy s'en alla cependant par la Thos- 
cane à Rome , là où sitost qu'il fust sceu qu'il ve- 
noit, tout le peuple s'espandit hors la ville pour 
luy aller au devant , comme s'il y eust ja long 
temps qu'il en fust sorty : et ce qui augmentoir 
encore d'avantage l'aise que le peuple avoit de le 
veoir , c'estoit la mutation plus prompte et plus 
soudaine qu'ilz n'avoient espéré , des vivres qui 
arrivoient tous les jours en abondance de touscos- 
tez , tellement qu'il s'en fallut bien peu , que Piso 
ne fust privé et déposé de son consulat : car Ga- 
binius en avoit ja le décret tout escrit et prest à 
présenter au peuple , mais Pompeius l'en engarda : 

et après avoir moyenne et fait tout doulcement , ce 
qu'il avoit à faire , il se rendit en la ville de Brun- 
dusium , là où il monta en mer et feit voile. Et 
combien qu'il fust si pressé du temps et de l'occa- 
sion en ce voyage , qu'il passoit au long des bonnes 
villes sans entrer dedans , tant il avoit de haste : 
ce neantmoins il ne voulut point ainsi passer la 
ville d'Athènes, ains y descendit en terre , et après 
y avoir sacrifié aux dieux , et salué le peuple , s'en 
retourna rembarquer , et en sortant de la ville , il 
leut deux escripteaux qui avoient esté faits en sa 
louange , l'un au dedans de la porte , qui disoit , 

D'autant es tu dieu , comme 
Tu te recognois homme : 

Et l'autre au dehors de la mesnie porte , qui di- 
soit, 

Nous t'attendions , nous te voyons, 
Nous t'adorons , et convoyons. 

XLIII. Et pource qu'ayant pris quelques cour- 
saires de ceulx qui se tenans encore ensemble al- 
loient escumans la mer çà et là , il les traitta humai- 
nement quand ilz luy requirent pardon , et tenant 
leurs vaisseaux et leurs personnes en sa puissance , 
ne leur feit mal quelconque , leurs compagnons en 
prenans bonne espérance , fouyrent les autres ca- 
pitaines , ses lieutenans , et s'allèrent rendre , eulx , 
leurs femmes et leurs enfans , entre ses mains. 
Pompeius leur pardonna à tous ceulx qui se ren- 
dirent vouluntairement , par le moyen desquelz il 
vint à descouvrir et à suivre à la trace les autres . 

qu'il prit à la fin,, lesquelz se sentans coulpables de 
cas irrémissibles se cachoient : toutefois le plus 
grand nombre d'iceulx , et les plus riches et plus 
puissans avoient retiré leurs femmes , leurs enfans , 
leurs biens et tout leur peuple inutile à la guerre , 
dedans des chasteaux et petites villettes fortes du 
mont de Taurus , et ce qu'il y avoit d'hommes de 
défense s'embarqua sur leurs vaisseaux devant la 
ville de Coracesium là où ilz attendirent Pom- 
peius , et luy donnèrent la bataille , en laquelle ilz 
furent desfaits premièrement en mer , puis assié- 
gez en terre : mais tantost après ilz requirent qu'on 
les prist à mercy, et se rendirent eulx , leurs villes 
et leurs isles qu'ilz avoient fortifiées , de sorte 
qu'elles estoient bien mal aisées non seulement à 
forcer , mais aussi à approcher. Ainsi fut ceste 
guerre achevée , et tous les coursaires , en quelque 
part ou endroit qu'ilz fussent , chassez hors de la 
mer en l'espace de trois mois , et non plus. Si y gai- 
gna grand nombre de tous autres vaisseaux, oultre 
quatre vingts et dix galères armées d'esperons d'ai- 
rain : et quant aux personnes , qui estoient plus de 
vingt mille, il ne meit pas seulement en délibéra- 
tion , s'il les devoit faire mourir : mais aussi de les 
laisser aller et s'escarter à leur voulunté , ou bien 
se rassembler encore de rechef, veu qu'ilz estoient 
en si grand nombre , pressez de la pauvreté , et tous 
hommes de guerre , il ne luy sembla pas que ce fust 

1 Ville «le Cilicie , à l'extrémité, du côté de la Pamphylie , 
près de la mer Méditerranée , qui s'appelloit le long de cette 
côte , mer de Pamphylie. 

sagement fait. Parquoy discourant en luy mesme 
que l'homme de sa nature n'est point un animal in- 
domptable ny farouche de soy mesme , ains au con- 
traire, qu'il sort hors de son propre et de son na- 
turel , quand il s'adonne à vice , et qu'il s'appri- 
voise par accoustumance petit à petit , et par chan- 
gemens de lieux et de façons de vivre : attendu 
que les bestes mesmee qui de leur nature sont sau- 
vages et farouches, s'addoulcissent bien et des- 
pouillent leur fierté naturelle , en les accoustumant 
peu à peu à une vie plus doulce : il résolut de trans- 
porter ces coursaiies de la mer en la terre , et leur 
faire gouster la vie juste et innocente , en deraou- 
rant ès villes , et labourant la terre. Si en logea au- 
cuns dedans quelques petites villes des Ciliciens qui 
estoient à demy désertes , et qui pour ceste cause 
les receurent vouluntiers , moyennant qu'on leur 
bailla des terres pour les nourrir. La ville aussi des 
Soliens 1 avoit nagueres esté destruitte et dépeu- 
plée par Tigranes le roy des Arméniens : la vou- 
lant remettre sus, il y en meit un nombre : et en lo- 
gea semblablement plusieurs en la ville de Dyme 
au pais d'Achaie , qui lors avoit faulte d'habitans, 
et tenoit grande quantité de belles et bonnes 
terres. 

XLIV. Or quant à cela , ses envieux et malvueil- 
lans l'en blasmoient : mais quant à ce qu'il feit en 
Candie , ceulx mesmes qui estoient ses plus grands 
et meilleurs amis , ne s'en pouvoient contenter. Car 

■ Soles , autre ville de la Cilicic , près l'embouchure du 

fleuve Cydnus. 

Metellus qui estoit parent de celuy qui avoit fait 
la guerre quant et luy en Hespagne à l'encontre de 
Sertorius , avoit esté envoyé prasteur et gouverneur 
en Candie , avant que Pompeius fust eleu capitaine 
gênerai à l'encontre des coursaires , pource que la 
Candie estoit comme la seconde tesniere et re- 
traitte de ces larrons , après la Cilicie : et Metel- 
lus y en ayant trouvé un grand nombre, les alloit 
par tout exterminant , et les faisoit mourir là où 
il les rencontroit : mais ceulx qui s'estoient peu sau- 
ver jusques là , estans estroittement assiégez , en- 
voyèrent devers Pompeius le requérir de leur vou- 
loir pardonner et les prendre à mercy, en luy re- 
monstrant que celle isle estoit dedans les bornes 
de sa charge, comme celle qui en tous endroits 
que Ion eust sceu la prendre , venoit à se rencon- 
trer au dedans de la mesure que Ion luy avoit pré- 
fixe sur la terre arrière de la mer. Pompeius les 
receut à mercy, et escrivit à Metellus qu'il se de- 
portast de continuer ceste guerre , et quant et quant 
feit sçavoir aux villes qu'elles n'eussent à obeïr à 
ses commandemens : puis envoya l'un de ses lieu- 
tenans Lucius Octavius, lequel entra dedans les 
villes que Metellus tenoit assiégées , et combatit 
' pour les coursaires. Cela rendit Pompeius , non 
seulement envié et haï , mais aussi subject à moc- 
querie , de prester ainsi la sauvegarde de son nom à 
des meschans larrons qui n'avoient ne dieu , ne 
loy, et leur attacher son authorité, ne plus ne moins 
qu'un préservatif, à fin de les respiter de la mort , 
pour une envie et opiniastreté qu'il prit à l'encon- 

tre de Metellus. Car à bon droit reprend on mesme 
Achilles , et dit on qu'il ne feit point en homme 
sage , ains en jeune fol estourdy, et transporté par 
convoitise d'honneur , en ce qu'il faisoit signe aux 
autres Grecs au fort de la bataille , et leur defen- 
doit de tirer coup à Hector , ainsi que dit Homère , 

Que 1 cest honneur autre ne luy levast , 
Et que trop tard puis il n'y arrivast, 

Mais Pompeius feit bien pis : car il combatit pour 
des communs ennemis de tout le monde , à fin de 
priver de l'honneur du triumphe un prœteur Ro- 
main, qui avoit beaucoup travaillé pour les des- 
truire et exterminer : toutefois Metellus ne désista 
point pour ses défenses , ains ayant pris d'assault 
les conrsaires , les feit exécuter à mort , et après 
avoir fait et dit plusieurs oultrages et injures à Oc- 
taviiis parmy son camp, le laissa enfin aller. 

XLV. Si tostque la nouvellle fut arrivée à Rome 
que ceste guerre de coursaires estoit entièrement 
parachevée , et que Pompeius n'ayant plus que 
faire, alloit visitant les villes , il' y eut un tribun 
du peuple nommé Manilius , qui proposa un autre 
décret au peuple , que Pompeius prenant toutes les 
forces et toutes les provinces , qui estoient lors 
dessoubs la charge de Lucullus , et de plus toute 
la Bithynie , que tenoit aussi Glabrio , allast faire 
la guerre aux roys Tigranes et Mithridates, rete- 
nant oultre cela tousjours son armée de mer , et 
sa puissance sur la marine en la mesme qualité et 

l Iliade; , l . XXII , v. 207. C. 



P O M P E I U S. ï43 
condition qu'il la tenoit au paravant. Cela estoit , 
à brief parler soubmettre à un seul homme toute 
la puissance entière de l'empire Romain : car les 
provinces ausquelles sa première commission ne 
s'estendoit , comme la Phrygie , la Lycaonie , la 
Galatie , Cappadocie , Cilicie , la haulte Colchide 
et l'Arménie , toutes luy estoient adjouxtées par 
ceste seconde , avec les armées et les forces des- 
quelles Lucullus avoit desja batu ces deux puis- 
sans roys. Si ne s'arrestoient pas tant 1 ceulx du 
sénat au tort que Ion faisoit en cela à Lucullus , 
que Ion privoit de la gloire de ses propres faicts , 
pour la donner à un autre , qui luy succederoit 
plus tost à l'honneur du trinmphe , que non pas 
au travail ny au péril de la guerre , combien qu'ilz 
cogneussent évidemment que Ion luy faisoit une 
grande injustice , et luy usoit on d'une très-grande 
ingratitude : toutefois cela , dis- je , ne les mou voit 
pas encore tant , comme il leur desplaisoit de veoir 
establir la puissance de Pompeius en une manifeste 
t yrannie : et pourtant alloyent s'admonestans les 
uns les autres , et s'entredonnans courage de ré- 
sister fort et ferme à cest edict, et de ne laisser 
point ainsi perdre leur liberté. Toutefois quand 
le jour fut escheut , auquel le décret devoit estre 
passé , ilz eurent si grande peur d'irriter le peuple, 
que le courage leur faillit à tous , et n'y eut per- 
sonne qui ozast dire un mot à l'encontre , sinon 
Catullus , qui l'accusa et le blâma fort longuement : 

1 Daus Je Grec , ceulx qui tenoient le parti aristocra- 
tique, c. 

mais à la fin voyant qu'il ne pouvoit gaigner un 
seul homme du peuple, il se prit à crier aux séna- 
teurs à haulte voix par plusieurs fois , qu'ilz ad- 
yisassent donques de trouver quelque montagne 
ou quelque haulte roche , sur laquelle ilz se peus- 
sent retirer pour sauver et défendre leur liberté, 
ainsi comme autrefois anciennement avoient fait 
leurs ancestres. Mais nonobstant tout cela , le dé- 
cret fut passé et authorisê par les voix de toutes 
les lignées , à ce que Ion dit : et par ainsi fut Pom- 
peius absent fait seigneur presque de tout ce que 
Sylla par force d'armes et effusion de sang hu- 
main , s'estant fait maistre de Rome , avoit eu en sa 
puissance. 

XLVI. Quand il receut les lettres par les- 
quelles on luy mandoit ce qui avoit esté ordonné 
par le peuple en sa faveur, Ion dit qu'en la pré- 
sence de ses familiers amis , qui lors estoient au- 
tour de luy , et s'enesjouïssoient avec luy, il froncea 
ses sourcilzet frappa sa cuisse, comme estant désor- 
mais fasché et ennuyé de tant de charges les unes 
sur les autres , en disant : « O dieu ! ne seray-je 
« donques jamais au bout de tant de travaux ? 
« N'eust il pas mieulx valu pour moy, que j'eusse 
« es té quelquepetite personne base et incogneue, que 
« d'estre ainsi continuellement à la guerre le har- 
<c nois sur le dos ? Ne verray-je jamais le temps , 
« que me despestrant des lacs de ceste envie , je 
« puisse vivre doulcement avec ma femme et mes 
« enfans , aux champs en ma maison » ? Telles pa- 
roles alloit disant Pompeius : mais ses plus privez 

amis 

amis mesmes ne peurent endurer ne supporter ceste 
trop évidente simulation , cognoissant très bien 
que oultre son ambition naturelle et convoitise 
de dominer , il estoit très aise d'avoir obtenu ceste 
charge, pour le différent et la querelle qu'il avoit 
avec Lucullus : aussi le descouvrirent bien incon- 
tinent les effects. 

XL VII. Car il envoya soudain ses mande- 
mens par tout , par lesquelz il enjoiguoit très ex- 
1 pressement à toutes sortes de gens de guerre qu'ilz 
eussent à se retirer par devers luy, et feit aussi venir 
tous L-j princes et roys compris dedans le destroit 
de sa charge , et en allant par pais ne laissa rien 
qu'il ne remuast et changeast de tout ce que Lu- 
cnllus avoit fait et ordonné , jusques à remettre à 
plusieurs les peines , et à oster les grâces qu'il avoit 
données , et s'opiniastra en somme à faire toutes 
choses pour donner à cognoistre à ceulx qui sui- 
voient et honoroient Lucullus , qu'il n'avoit au- 
thorité ne puissance quelconque : dequoy comme 
Lucullus feist ses plaintes , leurs amis furent d'ad- 
vis qu'ilz s'entreveissent pour parler l'un avec l'au- 
tre : ce qu'ilz feirent au pais de la Galatie : et comme 
deux grands chefz d'armées Romaines qui avoient 
fait de belles et triumphantes choses, les sergens 
portoient devant eulx les faisceaux de verges en- 
tortillées de rameaux de laurier. Mais quand ilz se 
rencontrèrent, Lucullus vénoit de lieux couverts 
et umbragez d'arbres et de verdure , et Pompeiin 
au contraire avoit passé par un grand pais aride et 
sec, où il n'y avoit arbre quelconque : parquoy le* 
lome VI. K 

sergens de Lucullus voyans les branches de laurier 
que portoient ceulx de Ponipeius toutes seiches et 
fenées, leur en baillèrent des leurs qui estoient 
fresches et vertes, dont itz ornèrent et entortil- 
lèrent leurs verges et leurs haches. Cela sembla 
proprement estre un signe que Pompeius venoit 
pour oster et emporter le prix d'honneur à Lu- 
cullus. Vray est que Lucullus avoit esté consul de- 
vant Pompeius, aussi estoit il plus aagé que luy: 
mais la dignité de Pompeius estoit plus grande , 
d'autant qu'il avoit desja triumphé par deux fois. 
Si furent leurs propos à la première renconne les 
plus gracieux et les plus honestes qu'il est possible : 
car ilz magnifièrent honorablement les haults f'aicts 
l'un de l'autre, et dirent qu'ilzs'esjouïssoient chas- 
cundela prospérité de son compagnon : mais à la 
fin la conclusion n'en fut ny belle ny bonne, ains 
vindrent jusques à grosses paroles , Pompeius re- 
prochant à Lucullus son avarice , et Lucullus à 
Pompeius son ambition , de sorte que leurs amis 
eurent bien à faire à les départir. Sortant de là 
Lucullus distribua des terres en la Galatie 1 , comme 
par luy conquises , et donna d'autres grâces et pre- 
sens à qui bon luy sembla : et Pompeius estant 
campé assez près de luy defendoit par mandement 
qu'il envoyoit par tout , que Ion n'obeïst à chose 
quelconque qu'il ordonnast, et si luy osta tous ses 
gens de guerre , exceptez seize cents , encore es- 
toient ce de ceulx qu'il estimoit qui luy seroient 
inutiles pour leur arrogance, et qui vouloient mal 

' Au midi de la Paphlagonic. 

à Lucullus. D'avantage pour diminuer la gloire de 
ses faicts , il disoit publiquement , que Lucullus 
avoit combatu la pompe et la monstre seulement 
de ces deux roys , et luy avoit laissé à combaire 
leur vraye , saine et assagie puissance , pource que 
Mitrhidates avoit lors mis son recours aux armes , 
aux pavois , espées et chevaux : et Lucullus pour sa 
revenche disoit , quePompeius s'en alloit combatre 
à un fantasme et à une umbre seulement, ne plus ne 
moins qu'un oyseau de cueur lasche , ayant tous- 
jours accoustumé de se jettersur des corps morts , 
que d'autres ont portez par terre, et à venir dis- 
siper les reliques des guerres faittes par autruy , 
comme il avoit fait, en s'attribuant l'honneur de 
la desfaitte de Sertorius , de Lepidus , de Spartacus , 
là où Metellus, Crassus etCatullus les avoient des- 
faits : et pourtant qu'il ne falloit point s'esmer- 
veiller s'il avoit cherché les moyens de se faire 
supposer à la gloire et aux triumphes des royaumes 
de Pont et d'Arménie , veu qu'il avoit tant fait 
par ses menées , qu'il s'estoit ingéré , comment 
que ce fust, jusques au triumphe des esclaves fu- 
gitifs. 

XLVIII. Depuis Lucullus s'en estant party, Pom- 
peius disposa bonnes garnisons par toutes les costes 
et mers qu'il y a depuis la province de la Phœnicie 1 , 
jusques au royaume du Bosphore : et cela fait , prit 
son chemin par terre pour aller en personne trou- 
ver Mithridates , lequel avoit en un camp*trente 

' Iille»s'étend du nord au midi depuis la Seleucie jusqu'à 
la Palestine. 

mille hommes de pied , et deux mille chevaux en- 
semble , et neantmoins ne s'ozoit à tout cela pré- 
senter à la bataille , ains s'estoit campé première- 
ment dessus une montagne forte d'assiette, et ma- 
laisée à assaillir , toutefois il l'abandonna depuis , 
à cause qu'il n'y trouvoit point d'eaux : mais il n'en 
fut pas plus tost party , que Pompeius s'en saisit 
incontinent : et conjecturant par la nature des plan- 
tes et des arbres qui y verdoyoient, et semblable- 
ment par des vallons et cavains qu'il y voyoit , que 
selon raison il y devoit aussi avoir des sources de 
fonteines , il commanda que Ion y creusast des puits 
par tout , de manière qu'en peu d'heure son camp 
eut très grande abondance d'eau , et s'esmerveilla 
fort comment Mithridates avoit ignoré cela si lon- 
guement : à la fin , il alla camper tout à l'entour de 
luy , et l'enferma de muraille dedazis son propre 
camp , là où après avoir enduré le siège quarante 
et cinq jours , Mithridates avec l'eslite de toute son 
armée s'en fouit , sans que Pompeius en apperceust 
rien , ayant premièrement fait occire toutes les 
personnes inutiles et les malades de son camp. 

XLIX. Depuis Pompeius le retrouva une autre 
fois près la rivière d'Euphrates , et s'en alla loger 
tout joignant luy : mais craignant qu'il ne passast la 
rivière premier qu'il y peust estre à temps pour 
l'empescher , il feit desloger son armée et marcher 
en bataille dès la nuict : environ laquelle heure 
justem#nt , on dit que Mithridates eut en songe une 
vision qui luy pronostiqnoit ce qui luy devoit ad- 
venir : car il luy fut advis, qu'ayant le vent en 



P O M P E I U S. i4 9 
pouppe il cingloit à pleines voiles au beau milieu 
de la mer de Pont , et qu'jj voyoit desja le destroit 
du Bosphore , dont il s'esjouïssoit fort , et en fai- 
soit grande feste à ceulx qui naviguoient quant et 
luy , comme celuy qui pensoit estre desja certaine- 
ment arrivé à port de salut , mais que soudain il se 
trouva destitué de toutes choses errant à la mercy 
des vents parmy les undes de la mer sur une petite 
pièce de sa navire rompue. Et comme il estoit en 
la destresse de ceste illusion , il arriva quelques uns 
de ses plus familiers , qui luy dirent , que Pom- 
peius estoit desja si près d'eulx , qu'il n'y avoit plus 
autre ordre, sinon qu'il falloit combatre pour dé- 
fendre leur camp. Si commencèrent incontinent les 
capitaines à renger les trouppes en bataille pour 
combatre : et Pompeius estant adverty qu'ilz se 
preparoient pour le recevoir, feit doubte d'ex- 
poser ses gens au hazard du combat en ténèbres , 
et futd'advis qu'il valoit mieulx les enfermer seule- 
ment tout à l'entour pour leur oster tout moyen 
de s'en pouvoir fouir, puis quand le jour seroit 
venu , qu'il les feroit alors assaillir tout à l'aise par 
ses gens qui estoient meilleurs combatans : mais 
les plus vieux capitaines et chefz des bendes luy 
feirent tant de prières et tant de remonstrances , 
que finablement ilz l'emeurent à faire tout prompte- 
ment donner l'assault , pource qu'il ne faisoit pas 
si obscur que Ion ne veistdutout goutte, à cause que 
la lune qui estoit basse , et prochaine de son cou- 
cher , i"endoit encore assez de clarté pour veoir les 
corps des hommes : mais pource qu'elle baissoit fort, 

les timbres qui s'estendoient bien plus loing que les 
corps, attaignoient de tout loing les ennemis, de 
sorte qu'ilz ne pouvaient pour cela juger certaine- 
ment la vraye distance qu'il y avoit jusques à eulx > 
et comme s'ilz eussent esté tout auprès d'eulx , ilz 
leur lanceoient leurs dards et javelots , dont ilz 
n'assenoient personne , pource qu'ilz estoient trop 
loing. Ce que voyans les Romains , leur coururent 
sus avec grands criz : mais les Barbares ne les 
osèrent attendre , ains s'ef Troyerent , et leur tour- 
nèrent le dos fuyans à val de roupie , là où il en 
fut fait une grande boucherie : car il y en eut de 
tuez là plus de dix mille, et fut leur camp mesme 
pris. 

L. Quant à Mithridates , il fendit la presse des 
Romains dès le commencement de la meslée, avec 
bien environ huit cents chevaux , et passa oultre : 
mais incontinent ses gens s'escarterent , les vins 
deçà, les autres delà, en manière qu'il se trouva 
seul avec trois autres , dont l'un estoit Hypsicratia 
l'une de ses concubines , laquelle avoit bien tons- 
jours esté hardie et avoit eu cueur d'homme , telle- 
ment que Mithridates pour l'amour de cela l'appe- 
loit Hypsicrates : mais lors estant vestue en homme 
d'armes Persien, et ayant le cheval de mesme , elle 
ne se trouva jamais lasse ny recrue pour quelques 
longues courses que feit le roy , ny jamais ne se 
lassa de servir sa personne , ny de penser son che- 
val , jûsques à ce qu'ilz arrivèrent en un chasteau ' 
fort , qui s'appelloit lnora , qui estoit plein d'or 
et d'argent et d'autres précieux meubles du roy. Si 

y prit Mithridates force riches accoustremens , 
qu'il distribua à ceulx qui se rassemblèrent là au- 
tour de luy, et donna à chascun de ses amis un 
mortel poison pour porter quant et eulx , à fin que 
nul d'eulx ne tumbast vif s'il ne vouloît, entre les 
mains des ennemis. De là il voulut prendre son 
chemin en Arménie devers le roy Tigranes : mais 
Tigranes le luy envoya au devant défendre , et qui 
plus est, feit crier à son de trompe, qu'il donneroit 
cent talents 1 à qui l'occiroit : au moyen dequoy , 
passant la source du fleuve d'Euphrates , il s'en fouit 
à travers le pais de la Colchide. 

LI. C e pendant Pompeius entra dedans le pais 
d'Arménie à l'instance du jeune Tigranes , qui s'es- 
toit desja rebellé contre son pere , et estoit allé 
rencontrer Pompeius sur la rivière d'Araxes , la- 
quelle sourd ès mesmes lieux presque que fait celle 
d'Euphrates : mais elle prent son cours devers le 
soleil levant , et va tumber en la mer Caspiene. Si 
marchèrent avant en pais eulx deux ensemble , 
recevans les villes qui se rendoient à eulx. Mais 
le roy Tigranes , qui peu avant avoit presque esté 
destruit et ruiné par Lucullus, entendant que Pom- 
peius estoit doulx et bening de sa nature , récent 
garnison en ses fortes places et ses maisons royales, 
et prenant avec soy ses parents et amis , se meit en 
chemin pour aller se rendre luy mesmeà Pompeius. 
Quand il fut arrivé estant à cheval jusques tout 
joignant la closture du camp , il en sortit deux ser- 

1 Soixante mille escus. Ainyot. 466,875 livres de iiotr« 
monnoie. 

gens de Pompeius , qui luy feirent commandement 
de descendre de cheval , et entrer dedans à pied , 
pource que jamais on n'avoit veu homme à cheval 
dedans le camp des Romains. Tigranes non seule- 
ment obéit à cela , mais d'avantage desceignit son 
espée qu'il leur bailla : et finablement quand il fut 
assez près de Pompeius , ostant son chappeau royal 
de dessus sa teste , il le voulut mettre devant les 
piedz de Pompeius , et en se prosternant en terre 
le plus honteusement du monde se démettre jusques 
à luy embrasser les genoux : mais Pompeius luy 
mesme le prévint , et le prenant par la main le 
mena seoir auprès de luy à l'un de ses costez, et 
son filz à l'autre , puis leur Ait à tous deux , « Quant 
« aux autres pertes que vous avez faittes , il vous en 
« fault prendre à Lucullus , lequel vous a osté la 
«c Syrie, la Phœnicie, Cilicie, Galatie et la So- 
« phene 1 : mais ce qui vous est demonré jusques 
« à mon temps, je le vous laisse encore, en payant 
« aux Romains pour l'amende du tort que vous 
« leur avez fait , six mille talents 2 , et veux que ton 
" filz ait pour sa part la Sophene». Tigranes ac- 
cepta ces conditions de paix , et adonc les Romains 
le saluèrent roy , dont il fut si aise, qu'il promeit 
de donner à chasque simple soudard la valeur de 
cinq escus 5 , et à chasque centenier cent 4 , et à 

' Au nord de la Comagène et de la Mésopotamie. 
' Trois millions six cents mille esens. Amjol. 28,012, 5oo 
livres de nuire monnoie. 

9 Une demi-mine. 
4 Dix mines. 

chaque conlonnel de mille hommes six cents 1 : 
mais son filz en fut au contraire très mal content: 
tellement que Pompeius l'ayant envoyé semondre 
de venir soupper en son logis , il feit response que 
ce n'estoient pas de telles faveurs , ny de telz hon- 
neurs , qu'il attendoit de Pompeius , pource qu'il 
trouveroit assez d'autres Romains qui luy en fe- 
roient autant. Pour ces paroles Pompeius le feit 
prendre prisonnier , et garder pour estre mené en 
triumphe à Rorng. Peu de temps a^>rès Phraates 
roy des Parthes envoya devers Pompeius luy de- 
mander ce jeune prince , comme estant son gendre , 
et aussi luy remonstrer qu'il se devoit contenter 
de terminer ses conquestes à la rivière d'Euphrates. 
A quoy Pompeius luy feit response , que le jeune 
Tigranes touchoit de plus près à son pere qu'à son 
beau pere : et quant aux bornes de ses conquestes , 
qu'il les limiteroit là où le droit et la justice le 
requerroit. 

LU. Au demourant laissant Afranius en l'Ar- 
ménie pour la garde du pais , il passa à travers les 
nations qui habitent au long du mont de Caucasus , 
poursuivant Mithridates , desquelles nations les 
deux plus grandes et plus puissantes sont les Al- 
baniens et les Hiberiens , dont les Hiberiens s'é- 
tendent jusques aux montages Moschiques et au 
royaume de Pont , et les Albaniens gisent devers 
le soleil levant et la mer Caspiene. Ceulx cy du 
commencement ottroyerent passage par leurs terres 
à Pompeius qui le leur envoya demander. Mais 

■ Un talent. 

l'iiy ver surprit les Romains en leur païs , et avec cela 
la feste des Saturnales escheut aussi pendant qu'ilz y 
estoient. Et lors les Barbares s'assemblèrent plus de 
quarante mille combatans en un camp , et passans 
la rivière de Cyrnus , laquelle descend des mon- 
tagnes Hiberienes , et recevant celle d'Araxes qui 
passe à travers l'Arménie, se va descharger par 
douze bouches en la mer Caspiene : toutefois les 
autres disent que ce Cyrnus ne reçoit pas l'Araxes , 
mais qu'il va "à par soy tumber en la mesme mer 
près des bouches de l'autre : passans , dis- je, la ri- 
vière d'Araxes, ilz allèrent courir sus aux Romains. 
Pompeius les eust bien peu' garder de passer la 
rivière s'il eust voulu , mais neantmoins il les laissa 
à leur aise, puis quand ilz turent tous passez, il 
leut alla à l'encontre et les desfeit en bataille ren- 
gf'e , et en occit sur le champ un très grand nombre : 
toutefois depuis il pardonna l'offense à leur roy , 
qui l'en envoya requérir par ambassadeurs exprès , 
et feit paiv avec luy : et partant delà tira contre les 
! libériens , qui n'estoientpas moins en nombre que 
les premiers, mais bien meilleurs combatans, et 
qui desiroient singulièrement faire quelque bon ser- 
vice au besoing à Mithridates , et repoulser arrière 
Pompeius. Ces Hiberiens ne furent jamais subjects 
à l'empire ny des Perses , ny des Medois , et si es- 
rhapperent la subjection mesme des Macédoniens , 
pour autant qu'Alexandre ne s'arresta point au païs 
d'Hyrcanie : toutefois Pompeius alors les desfeiten 
une grosse et sanglante bataille : car il en demoura 
neuf mille morts sur la place , et en fut pris bien dix 

mille : puis au sortir de là il entra dedans le païs de 
la Colchide , là où Servilius l'alla rencontrer joignant 
la rivière de Phasis avec la Hotte de vaisseaux, dont 
il gai doit la mer de Pont. 

LUI. Or d'aller poursuivre Mithridates , qui s'es- 
toit caché parmy les nations voisines du destroit 
de Bosphore 1 et des maretz Mœotides , il y avoit 
beaucoup de diffieultez : et d'avantage , il y eut en- 
core nouvelles que les Albaniens s'estoient une au- 
tre fois rebellez , contre lesquelz son courroux et 
obstiné désir d'en faire la vengeance le tiroient : à 
l'occasion dequoy il repassa de rechef la rivière de 
Cyrnus , avec grande peine et grand danger : pource 
que les Barbares a voient remparé un long espace 
de l'autre rive, avec force arbres , grands et gros , 
traversez en croix : et encore après qu'il l'eut à 
toute peine traversé , il se trouva en un fascheux 
païs , où il avoit à faire bien long chemin sans 
trouver aisance d'eau quelconque : au moyen de- 
quoy il feit emplir d'eau bien dix mille peaux de 
chèvre , et marcha en avant pour rencontrer ses 
ennemis , qu'il trouva auprès de la rivière d'Abas , 
où ilz avoient soixante mille combattans à pied, et 
douze mille à cheval, mais tous mal armez, de 
peaux de bestes sauvages la pluspart. Leur chef es- 
toit le frère propre du roy nommé Cosis : lequel 

* Ce Bosphore n'est pas celui rie Thrace, mais le Bosphore 
Cimmérien qui réunit les Palus-Mœotides avec le Pont-Euxin, 
et sépare la Chersonése Taurique , aujourd'hui la Crimée delà 
Sarmatie d'Asie. 

quand se vint aux coups de main , s'addressa ù 
Pompeius mesme , et luy tira un coup de javelot 
qui l'assena à l'endroit propre où default la cui- 
race : mais Pompeius luy en tira un autre d'une ja- 
veline , dont il le percea de part en part , et le porta 
roide mort en terre. Aucuns disent qu'en ceste ba- 
taille il y eut des Amazones qui combatirent du 
oosté des Barbares, estans descendues des monta- 
gnes qui sont au long du fleuve de Thermodon , 
pource qu après la desconfiture , les Romains en 
despouillant les morts trouvèrent des boucliers et 
des brodequins , telz que souloient porter les Ama- 
zones : mais il ne s'y trouva jamais un seul corps 
de femme : aussi habitent elles au costé delà mon- 
tagne de Caucasus , regardant vers la mer d'Hyr- 
canie , et ne confinent point aux Albaniens , ainsy 
a entre deux les Gelés et les Leleges , avec les- 
qnelz elles hantent deux mois par chascun an seu- 
lement , se trouvans ensemble au long de la rivière 
de Thermodon , et tout le reste de l'année elles vi- 
vent et demeurent à part. 

LIV. Après ceste dernière bataille Pompeius s'es- 
tant mis en chemin pour pénétrer jusques au pais 
d'Hyrcanie , et à la mer Caspiene , il fut contraint 
de s'en retourner arrière pour la multitude grande 
des serpens venimeux et mortelz qu'il y trouva , en 
estant approché de trois journées. Si s'en retourna 
en Arménie la mineur , là où il receut des presens 
que luy envoyèrent les roys des Elymiens et des 
Medois, et leur rescrivit amiablement : mais il en- 

voya Aphranius avec partie de son armée contre le 
roy des Parthes , lequel estoit entré en armes dans 
la province Gordiœne , où il travailloit les subjects 
du roy Tigranes : mais il en fut chassé , et pour- 
suivi jusques à l'Arbelitide. Au demourant de toutes 
les amies et concubines du roy Mithridates qui lny 
furent amenées , il n'en cognent jamais pas une , 
ains les renvoya toutes à leurs parents et amis , 
pource qu'elles estoient la plus part filles de prin- ' 
ces, seigneurs ou capitaines. Toutefois Stratonice, 
celle qui avoit plus de crédit autour de luy, et à 
qui il avoit baillé en garde le chasteau où estoit la 
plus grande quantité de son or et de son argent , 
estoit fille d'un musicien chantre , lequel n'esloit 
au demourant gueres riche, sinon d'ans, dont il 
estoit fort chargé. Mais ayant un soir en un festin 
chanté devant Mithridates , elle le ravit si fort de 
son amour, qu'il voulut la nuict mesme l'avoir à 
coucher avec luy, et son vieillard de pere s'en alla 
en sa maison tout fasché , de ce que le roy ne luy 
avoit pas daigné dire seulement une gratiense pa- 
role : mais le lendemain matin à son resveil , il fut 
tout esbahy qu'il trouva en son logis les tables 
toutes chargées de vaisselle d'or et d'argent, une 
grande suitte de serviteurs , de valets de chambre 
et de pages , et qu'on luy apporta de lort beaux et 
riches accoustremens , et devant la porte un che- 
val bien equippé , ainsi comme festoient ceulx des 
mignons du roy, quand ilz vouloient aller par la 
ville. Si pensa que ce fust un tour de mocqucrie 
dont on luy voulust jouer, tellement qu'il s'en 

voulut fouir , n'eust esté que les serviteurs le re- 
teindrent, qui luy dirent , que c'estoient les biens 
d'un grand riche homme de nagueres mort , que le 
roy luy avoit donnez, et que tout ce qu'il en voyoit 
là n'estoit qu'un eschantillon , par manière de par- 
ler , au prix des autres meubles et possessions qui 
estoient en celle succession : ainsi commenceant 
petit à petit à le croire , il vestit à grande peine la 
robbe de pourpre que Ion luy avoit apportée, et 
montant à cheval s'en alla promener par la ville , 
criant , «Tout cecy est à moy, tout cecy est à moy ». 
Dequoy comme quelques uns se mocquassent, il 
leur dit qu'il?, ne se dévoient point esmerveiller 
de l'ouir crier ce qu'il disoit , mais plus tost de ce 
qu'il ne jettoit des pierres à ceulx qu'il rencontroit 
parmy les rues, tant il estoit transporté de joye 
hors de soy. Stratonice donques estant née de telle 
race et de tel ^ang , livra la place entre les mains de 
Pompeius , et luy offrit encore plusieurs beaux et 
riches presens , dont il ne prit que ceulx qui pou- 
voient servir ou à orner les temples des dieux , ou 
à embellir son triumphe , et voulut que Stratonice 
reteinst tout le demourant pour elle. 

LV. Semblablement aussi , luy ayant le roy des 
Hiberiens envoyé un chalit , une table et une chaire, 
le tout d'or massif , en le priant de les vouloir re- 
cevoir de luy en don , il consigna le tout entre les 
mains des trésoriers pour en tenir compte à la 
chose publique. En un autre chasteau nommé Cs- 
non , il trouva quelques papiers et quelques lettres 
missives secrettes de Muhridates qu'il leut avec 

grand plaisir , pource que par icelles il descouvroit 
évidemment quelle estoit la nature de ce roy : car 
il y avoit des mémoires , par lesquelz il apparoissoit 
qu'il avoit empoisonné , oultre plusieurs autres , 
son propre filz Ariarathes , et Alcseus le Satdia- 
nien , pource qu'il avoit emporté devant luy le 
prix de la course des chevaux. Il y avoit aussi des 
interprétations de songes que luy ou ses femmes 
avoient songez , et des lettres lascives d'amour , 
de Monime à luy, et de luy à elle. Theoplianes dit 
d'avantage que Ion y trouva un discours de Ru- 
tilius , par lequel il luy suadoit et l'incitoit à faire 
mourir tous les Romains qui estoient en l'Asie , 
ce que toutefois Ion estime avec grande raison 
estre un mensonge malignement controuvé par 
cestuy Theoplianes, lequel haïssoit Rutilius, pour 
autant à l'adventure qu'il ne luy ressembloit en 
chose quelconque : ou peult estre aussi pour gra- 
tifier à Pompeius , le pere duquel Rutilius descrit 
en ses histoires pour le plus meschant homme du 
monde. Au partir de Jà Pompeius tira vers la cité 
d'Amisus , là où son ambition le conduisit à faire 
des actes , par lesquelz il se coudemnoit soymesme 
en ce , que auparavant il avoit fort repris et blasmé 
Lucullus , de ce que vivant encore l'ennemy, il 
avoit fait des mandemens et ordonnances , distri- 
bué des dons , et conféré des honneurs , que les ca- 
pitaines victorieux avoient accoustumé de faire 
après que la guerre estoit de tout poinct achevée, 
et qu'ilz l'avoient conduitte à fin : luy mesme , es- 
tant encore Mithridates au royaume de Bosphore 

le plus fort , et y ayant assemblé une grosse et puis- 
sante armée , f'eit tout ce qu'il blasmoit et repre- 
noit en autruy, ordonnant des provinces , et distri- 
buant des dons et presens à chascun selon son mé- 
rite : estans là venus devers luy douze roys Bar- 
bares , avec plusieurs autres princes , seigneurs et 
capitaines , pour ausquelz gratifier , en rescrivant 
au roy des Parthes , il ne daigna mettre le tiltre 
que les autres avoient accoustumé de luy donner 
en la superscription de leurs lettres , le nornmans 
le roy des roys. 

LVI. Mais il luy prit une grande envie et grand 
désir de recouvrer la Syrie , et de pénétrer à tra- 
vers l'Arabie jusques à la mer Rouge, à fin d'es- 
tendre ses victoires et conquestes de tous costez, 
jusques à la grande mer Oceane , qui environne la 
terre. Car en la Lybie il fut le premier des Ro- 
mains qui alla victorieux jusques à la grande mer : 
et d'autre costé en Hespague il eslargit l'empire 
Romain , et le termina à l'Océan Atlantique : et 
pour le troisième costé , nagueres en poursuivant 
les Albaniens, il s'en fallut bien peu qu'il n'attai- 
gnist jusques à la mer d'Hyrcanie. Si se meit en 
chemin avec intention d'estendre le circuit de son 
voyage jusques à la mer Rouge, mesmement qu'il 
voyoit que Mithridates estoit bien mal aisé à 
chasser et à prendre par armes , et plus difficile à 
vaincre quand il fuyoit, que quand il combatoit , 
au moyen dequoy il dit qu'il luy laisseroit à la cueue 
un plus fort et plus aspre ennemy que soymesme , 
ce seroit la famine : car il ordonna des gardes avec 

nombre 

nombre suffisant de vaisseaux , pour espier les mar- 
chands qui navigueroient au païs de Bosphore pour 
y porter vivres ou autres marchandises , ayant es- 
tably peine de mort à ceulx qui le feroient : puis 
avec la meilleure partie de son armée , se meit en 
chemin , sur lequel il trouva les corps des Ro- 
mains qui avoient esté desfaits par Mithridates 
soubs la charge de Triarius, et n'avoient point 
encore esté inhumez : si les feit tous recueillir et 
enterrer honorablement et magnifiquement. Ce qui 
ayant esté omis par Lucullus , fut , à mon advis , 
l'une des principales cause de le faire haïr à ses 
gens : et ayant subjugué par Afranius les Arabes 
habitans autour du mont dAmanus , il descendit 
luy mesme en personne dedans la Syrie , de la- 
quelle il feit un gouvernement et une province ac- 
quise à l'empire Romain , pource qu'elle n'avoit 
nul roy légitime : et conquit aussi la Judée, où 
il prit le roy Aristobulus , et y fonda aucunes vil- 
les , et en affranchit et délivra de servitude d'autres, 
qui estoient usurpées et détenues à force par des ty- 
rans qu'il feit punir : mais le plus du temps qu'il y 
consuma , fut à juger les différents , et à pacifier 
. par arbitrage les querelles et différents qui es- 
toient entre les villes franches , les princes et les 
roys, envoyant de ses amis aux lieux où il ne pou- 
voit aller luy mesme. Comme ayant esté eleu ar- 
bitre entre les Parthes et les Arméniens, touchant 
un certain païs qu'ilz pretendoient les uns et les 
autres , il y envoya trois députez, pour en décider 
et juger définitivement: car si la renommée do sa 
Tome VI. L 

puissance estoit grande , celle de sa vertu , de sa 
justice et bonté , ne l'estoit pas moins , tellement 
qu'elle couvroit beaucoup de faultes , que com- 
mettoientses familiers, et ceulx qui avoient crédit 
autour de luy : car il estoit de si bonne nature, qu'il 
ne les pouvoit engarder de mal faire , ny chastier 
et punir quand ilz avoient forfait: mais il se de- 
portoit en sorte vers ceulx qui s'en venoient plain- 
dre, ou qui avoient à faire à luy, qu'ilz estoient 
contrainctsd'endurerpatiemment leurs convoitises, 
avarices et importunitez. 

LVII. Celuv de ses domestiques qui avoit plus 
de crédit autour de luy, estoit un serf affranchy 
nommé Demetrius , lequel estoit bien advisé au 
demourant , excepté qu'il abusoit un peu de sa for- 
tune : auquel propos on fait de luy un tel compte : 
Caton le philosophe estant encore jeune, mais ayant 
desja grande réputation de sagesse et tenant bien 
son renc , s'en alla en Antiochie pour veoir la ville , 
ny estant point Pompeius , et quant à luy, selon sa 
coustume , il cheminoit à pied , et ses amis qui 
l'accompagnoient par honneur , estoient à cheval. 
Si apperceut à l'entrée de là ville une trouppe de 
gens vestus de robbes blanches , et le long de la 
rue d'un costé des enfans , et de l'autre costé des 
garsons rengez en manière de haye , dont il se 
courroucea , pensant que ce fust pour l'amour de 
luy et pour luy faire honneur, que Ion feist ceste 
procession , ce qu'il ne vouloit aucunement. Si 
commanda à ses amis qu'ilz descendissent de che- 
val et marchassent à pied comme luy: mais quand 

ilz furent près la porte de la ville , le maistre des 
cerimonies qui conduisent toute celle procession , 
ayant un chappeau de fleurs sur sa teste , et une 
verge en la main , leur vint au devant , qui leur 
demanda , où ilz avoient laissé Demetrius , et quand 
il viendroit. Les amis de Caton se prirent à rire de 
ceste demande : mais__Çaton ne feit que dire , «O 
«t pauvre malheureuse ville » ! et passa oultre. Tou- 
tefois Pompeius mesine estoit cause qu'on luy por- 
toit moins d'envie que Ion n'eust fait autrement , 
pource que Ion voyoit l'audace , dont ce Demetrius 
usoit envers luy, et qu'il ne le prenoit point à mal, 
ny ne s'en courrouçoit point. Car Ion dit que bien 
souvent, quand Pompeius avoit convié quelques 
gens de venir manger en son logis avec luy, il re- 
cueilloitluy mesme les conviez , et attendoit qu'ilz 
fussent tous venus , que ce Demetrius estoit desja 
à table , et avoit presumptueusement sa robbe sur 
la teste baissée jusques aux aureilles. Et avant qu'il 
fust de retour de ce voyage en Italie, il avoit desja 
acquis les plus belles maisons de plaisance, et les 
plus beaux parcs et vergers qui fussent à l'entour 
de Piome , et avoit aussi de très sumptueux jardins , 
que Ion surnommoit communément les jardins de 
Demetrius , combien que son maistre Pompeius jus- 
ques à son troisième consulat , fust logé simple- 
ment et petitement. Mais depuis ayant fait bastir 
ce tant magnifique et tant renommé théâtre , que 
Ion appelle le théâtre de Pompeius , il feit aussi 
édifier auprès, comme un appenty de son théâtre, 
une autre maison, laquelle fut bien plus honora- 
is 

ble que la première , mais où il n'y eut rien de 
trop pourtant : de sorte que celuy qui en fut sei- 
gneur après luy, quand il entra dedans , s'esmer- 
veilla , et demanda : « Et où est-ce que mangeoit 
« le grand Pompeius » ? ainsi le compte Ion. 

LVIII. Au demourant le roy des Arabes habi- 
tans à l'entour de la forteresse qui se nomme Petra } 
n'ayant jusques là jamais fait compte de la puis- 
sance des Romains , en eut alors grande peur , et 
escrivit à Pompeius qu'il estoit prest et appareillé 
de faire tout ce qu'il luy plairoit luy commander : 
et Pompeius voulant esprouver ce qu'il avoit sur 
le cueur, mena son armée devant ceste place de 
Petra : mais ce voyage ne fut approuvé de gueres 
de gens , pource que Ion l'interpretoit , que c'estoit 
une occasion cherchée pour éviter d'aller après Mi- 
thridates , contre lequel on vouloit qu'il tournast 
plus tost toutes ses forces , comme contre l'ancien 
ennemy, qui commenceoit à se remettre sus , et se 
preparoit pour mener , à ce que Ion entendoit , une 
grosse et puissante armée à travers la 1 Tartarie et 
la Hongrie , en Italie. Mais Pompeius estimant que 
pins tost il luy mineroit sa puissance , en luy lais- 
sant faire la guerre , qu'il ne le prendroit au corps 
en fuyant, ne se voulut pas travailler pour néant 
à le poursuivre : et à ceste cause alloit cherchant ces 
entrejects d'autres guerres , et tirant ainsi le temps 
en longueur, jusques à ce que finablement la for- 
tune luy dénoua la difficulté de ce nœud : car es- 
tant ja près de la place de Petra , et ayant ja logé 

1 Dans le grec : la Scythie et la Paruionie. C. 

son camp pour ce jour là , ainsi comme il s'f;xerci- 
toit à picquer et manier un cheval à l'entour de 
son camp , il arriva des messagers du royaume de 
Pont , qui luy apportoient de bonnes nouvelles , 
comme Ion pouvoit cognoistre et juger de tout 
loing aux fers de leurs javelines , pource qu'ilz es- 
toient entortillez de branches de laurier. Ce que 
les soudards ayans apperçeu , s'en coururent incon- 
tinent devers luy, qui vouloit premièrement ache- 
ver son exercice , que lire ces lettres : mais comme 
ilz criassent et le pressassent, il descendit de cheval, 
et prenaDt les lettres s'en retourna en son camp , 
là où il n'y avoit point de perron hault élevé , dont il 
peust harenguer , et si n'avoient pas les soudards la 
patience d'en faire un à la mode du camp , que les 
gens de guerre font eulx mesmes avec de gros ga- 
zons et grosses mottes de terre qu'ilz entassent les 
unes sur les autres : mais de haste et d'affection 
grande qu'ilz avoient d'entendre ce que portoient 
ces lettres , ilz amassèrent en un monceau les bas- 
tines et selles des chevaulx, sur lequel Pompeius 
montant leur déclara , pomme Mithridates estoit 
mort , s'estant luy mesme fait mourir , pourautant 
que son filz Pharnaces s'estoit soubslevé et avoit 
pris les armes contre luy, et s'estoit emparé de 
tout ce que possedoit son père, luy escrivant 
qu'il le tenoit et gardoit pour soy et pour les Ro- 
mains. 

LIX. Ces nouvelles entendues , tout le camp , 
comme Ion peult penser , en démena grande joye : 
et se meit tout le monde à sacrifier aux dieux pour 

L 3 

leur rendre grâces , et à faire bonne chère , comme 
si en la personne seule de Mithridates , il leur fust 
mort un nombre infiny d'ennemis : et Pompeius 
par ce moyen ayant trouvé fin à ceste guerre plus 
facilement qu'il n'avoit espéré, se partit inconti- 
nent de l'Arabie, et ayant traversé en peu de temps 
les provinces qui sont entre deux , feit tant par ses 
journées, qu'il arriva en la ville d'Amisus, là où il 
trouva force presens que Ion luy avoit apportez de 
la part de Pharnaces , et plusieurs corps de sang 
royal, entre lesquelz estoit celuy mesme de Mi- 
thridates , que Ion ne pouvoit pas bien recognoistre 
au visage , à cause que ses serviteurs avoient oublié 
d'en faire escouler ou dessécher la cervelle , tou- 
tefois encore le recognoissoit on bien à quelques 
cicatrices qu'il avoit en la face , au moins ceulx qui 
desiroient le veoir : car quant à Pompeius il ne le 
voulut jamais regarder , de peur d'irriter encontre 
soy l'ire vengeresse des dieux , ains l'envoya en la 
ville de Sinope : mais bien s'esmerveilla il de veoir 
la grandeur , et la sumptuosité et magnificence des 
vestemens et des armes qu'il portoit : toutefois il 
y eut un nommé Publius , qui ayant desrobbé le 
fourreau de son espée , lequel avoit cousté trois 
cents talents 1 à faire , le vendit à Ariarathes : et 
un autre nommé Caius , qui avoit de jeunesse esté 
nourry avec Mithridates, ayant semblablement des- 
robbé le chappeau , qui estoit fait d'un merveilleux 
artifice , le donna à Faustus , filz de Sylla , qui le 

• Cent quatre vingts mille escus. Amyol. 1,073,812 livres 
de noire monnoie. II y a dans le grec : quatre cents talents. C. 

luy demanda , dont Pompeius ne sceut rien pour 
lors , mais Pharnaces l'ayant descouvert , en feit 
punir ceulx qui les avoient desrobbez. 

LX. Apres donques avoir donné ordre aux af- 
faires de delà, et y avoir estably toutes choses, il 
se meit alors en chemin pour s'en retourner en 
toute joye et toute feste : car en passant par Miry- 
lene , il affranchit de toutes charges la ville pour 
l'amour de Theophanes , et assista à un jeu de prix 
qu'ilz ont accoustumé de faire tous les ans , où les 
poètes recitent de leurs œuvres à l'cnvy les uns des 
autres , n'ayans ceste fois là pris autre subjest de 
leurs compositions que les faicts et gestes de Pom- 
peius. Il trouva le' théâtre où se faisoient ces jeux, 
de belle façon, et en feit prendre le plan et la 
forme pour en faire un pareil à Piome, mais bien 
plus grand et plus magnifique. En passant aussi par 
la ville de Rhodes , il voulut ouyr hiirenguer et dé- 
clamer tous les maistres de rhétorique , et leur feit 
à chascun présent d'un talent *. Posidonius a re~ 
digé par escript le discours et la dispute qu'il eut 
en sa présence à l'encontre de Hermagôras le rhe- 
toricien , sur le subject que Pompeius mesme leur 
donna , touchant la Question générale 2 et univer- 
selle : et à Athènes il en feit tout autant aux 
philosophes , mais il donna d'avantage à la ville 
cinquante talents 3 pour la faire reparer. 

1 Six cents escus. Amyot. 4668 liv. »5s. de notre monnoie. 
3 Voyez les Observations. 

3 Trente mille escus. Amyot. 233,437 liv 10s.de notre 
monnoie. 

LXI. Si pensoit bien à son retour en Italie y de- 
voir arriver le plus honoré homme du monde, et 
desiroit se retrouver en sa maison avec sa femme 
et ses enfans , comme aussi il cuidoit bien y estre 
attendu d'eulx en grande dévotion : mais le dieu 
qui a soing de mesler tousjours parmy les grandes 
et illustres faveurs de la fortune, quelque chose 
de sinistre , le guettoit en chemin , et luy dressoit 
embusche en sa propre maison pour luy rendre son 
retour douloureux : car sa femme Mutia en son ab- 
sence s'estoit mal gouvernée. Or pendant qu'il en 
estoit loing , il ne teint compte des rapports que 
Ion luy en feit : mais quand il approcha de l'Ita- 
lie , et qu'il eut , ainsi comme je pense, l'entende- 
ment plus à délivre gpur penser de près aux mau- 
vais rapports qu'on luy en avoit fait , alors il luy 
envoya dénoncer qu'il la renonceoit et repudioit 
pour femme , sans avoir lors escrit , ny jamais dit 
depuis pour quelle cause il la repudioit : mais la 
cause en est escritte ès epistres de Ciceron. Au 
demourant avant son arrivée il courut plusieurs 
bruits de luy par la ville de Rome , qui en estoit 
en peine et en trouble , pource que Ion y disoit 
qu'il meneroit son armée tout droit en la ville , et 
se feroit certainement seigneur de tout l'empire 
Romain : tellement que Crassus en sortit à la des- 
robbée , emportant quant et luy ses enfans et son 
argent , soit on pource que véritablement il en eust 
crainte , ou plus tost , comme il sembloit , pour faire 
la calumnie vraysemblable , et rendre l'envie plus 
aspre à l'encontre de luy. Parqtioy si tost qu'il eut 

le pied on Italie, il feit assembler tous ses gens de 
guerre , et après les avoir preschez et remerciez , 
selon que le temps et l'occasion le requeroit , leur 
commanda qu'ilz se desbandassent et se retirassent 
chascun en sa maison pour donner ordre à leurs 
affaires , pourveu qu'ilz eussent souvenance de se 
r etrouver ensemble à Rome , au jour de son trium- 
phe. Â insi s'estant son armée incontinent rompue, 
et la nouvelle en estant aussi tost courue par tout , 
il advint une chose merveilleuse : car les villes 
voyans Pompeius le grand , sans compagnie de 
gens de guerre , avec petite suitte de ses domesti- 
ques et familiers amis seulement, ne plus ne moins, 
que s'il fust retourné, non de ses grandes con- 
questes , mais de quelque voyage où il fust allé 
pour son plaisir , se vuiderent toutes pour aller au 
devant de luy, tant les pexiples luy portoient d'a- 
mour et de bienvueillance , et l'accompagnèrent , 
voulust ou non, jusques dedans Rome, avec plus 
grande puissance que celle qu'il avoit ramenée en 
Italie, de manière que s'il eust eu envie de re- 
muer quelque chose en Testât de la chose publi- 
que , il n'eust point eu besoing de son armée. 

LXII. Et pource que la loy et coustume defen- 
doit d'entrer dedans la ville devant le triumpho , 
il envoya requérir le sénat , de vouloir différer pour 
quelques jours l'élection des consuls , et luy faire 
ceste grâce , à fin que présent il peust assister et 
favoriser à Piso , qui demandoit ceste année là le 
consulat : mais il fut débouté de sa requeste , par 
1a resistence que luy feit Cuton qui l'empescha, 

dont Pompeius s'esbahissant , et s'esmerveillant de 
sa franchise de parler , et de la roidenr , de laquelle 
il usoit à soustenir et défendre les choses justes et 
raisonnables , il eut envie de le gaigner, comment 
que ce fust. Parquoy ayant Caton deux niepces , 
il en demanda l'une en mariage pour soy, et l'autre 
pour son filz : mais Caton se doubtant qu'il faisoit 
ceste poursuitte pour le gaigner et le corrumpre, 
soubs couleur de ceste prétendue alliance , l'en es- 
conduisit. Sa sœur et sa femme estoient très mal 
contentes , de ce qu'il refusoit ainsi l'alliance du 
grand Pompeius. Mais environ ce mesme temps , il 
advint que luy, désirant par toutes voyes promou- 
voir Afranius au consulat, feit distribuer quelque 
argent par les lignées du peuple, et fut l'argent dé- 
livré ès jardins mesmes de Pompeius , de sorte que 
la chose en fut toute divulguée par la ville , et les 
blasma Ion fort de ce qu'il vouloit rendre vénal , et 
faire achepter par argent , à cenlx qui ne le pou- 
voient acquérir ne mériter par vertu, le souverain 
magistrat delà chose publique , que luy mesme a voit 
obtenu en recompense de ses haultz faictz : et adonc 
Caton remonstra à sa femme et à sa sœur , «Voyez 
« vous , il nous eust fallu maintenant participer à 
« ce blasme là , si nous eussions pris l'alliance de 
« Pompeius >>. Ce qu'elles ayans entendu , confes- 
sèrent que son advis avôit esté le meilleur , eu es- 
gard au devoir et à l'honneur. 

LXIII. Au reste quant à la magnificence de son 
triomphe , encore qu'il fust departy en deux jours, 
il n'y eut pas du temps assez , ains y eut plusieurs 

choses que Ion avoit préparée* pour estre portées 
à la monstre , qui demourerent , de manière qu'il 
y en avoit largement pour honorer , embellir et 
orner encore un autre triumphe. Entre autres cho- 
ses, on y porta devant des escritteaux où estoient 
contenus les noms des nations dont il triumphoit, 
qui estoient celles qui s'ensuivent , le royaume de 
Pont , l'Arménie , la Cappadocie , la Paphlagonie , 
la Medie , la Colchide , les Hiberiens , les Alba- 
niens , la Syrie , la Cilicie , la Mésopotamie , la 
Phœnicie , la Palestine, la Judée, l'Arabie, les 
coursaires et escumeurs de mer desfaits par tous 
les quartiers du monde , tant par mer que par terre : 
en tous lesquelz pais il prit jusques au nombre de 
mille chasteaux , et non gueres moins de neuf cents 
villes et citez : et de vaisseaux de coursaires , envi- 
ron huit cents : et de villes auparavant désertes , 
par luy repeuplées , trente neuf. D'avantage les es- 
critteaux portoient aussi, que paravant ses con- 
questes , le revenu ordinaire de la chose publique 
ne montoit par chascun an *, qu'à cinq millions 
d'escus , et que lors de ce qu'il avoit adjouxté et 
acquis à l'empire Romain, ilz en recevoient 2 huit 
millions et cinq cents mille escus , et qu'il appor- 
toit présentement au trésor de l'espargne publi- 
que , tant en or et argent monnoyé , qu'en bagues 
et joyaux , la valeur 3 de deux millions d'or , sans 

1 Dans le grec : qu'à cinquante millions. C. 
1 Dans le grec : quatre-vingt-cinq millions, c. 
- 1 Dans le grer. : de vingt mille talents. C. 

ce qui avoit esté donné et distribué aux gens de 
guerre , dont celuy qui en avoit eu le moins selon 
sa qualité , en avoit receu 1 cent cinquante escus. 
Les prisonniers que Ion mena en la monstre de ce 
triumphe , oultre les capitaines de coursaires , fu- 
rent le filz de Tigranes roy d'Arménie , avec sa 
femme et sa fille , et la femme mesme du roy Ti- 
granes , laquelle s'appelloit Zosime , le roy des 
Juifs Aristobulus , la sœur de Mithridates avec 
cinq de ses enfans, quelques dames de la Scythie, 
les ostages des Hiberiens et Albaniens , et ceulx du 
roy de la Commagene, et oultre cela grand nom- 
bre de trophées , autant comme luy ou ses lieute- 
nans avoient gaigné de batailles en divers lieux. 

^LXIV. Mais encore ce qui luy tournoit à plus 
grande gloire , et qui n'advint jamais ny devant ny 
après à un autre capitaine Romain qu'à luy , fut 
qu'en ce troisième triumphe , il trinmpha de la 
troisième partie du monde : car il y avoit bien eu 
d'autres Romains paravarit luy qui avoient triumphe 
par trois fois : mais luy triumpha la première fois 
de l'Afrique, la seconde de l'Europe, et la troisième 
de l'Asie , tellement qu'en ces trois triumphes, 
il semble avoir , par manière de dire , triumphé de 
toute la terre habitable entièrement , et si estoit 
lors , ainsi que disent ceulx qui le comparent , et 
qui le veulent faire en toutes choses ressembler à 
Alexandre le grand , au dessoubs de trente et quatre 
ans : toutefois, à la vérité , quoy qu'ilz dient , il ap- 



• Dans le grec : quinze cens drachmes. C. 

prochoit lors des quarante 1 : et bien heureux eust 
il esté , si sa vie ne se fust point prolongée oultre le 
poinct que luydurala fortune d'Alexandre, pource 
que tout le temps qu'il vescut depuis ne luy apporta 
que ou des prosperitez odieuses , ou des adversitez 
irrémédiables : car en employant le crédit et l'au- 
thorité qu'il avoit acquis par bons moyens pour fa- 
voriser à d'autres injustement , autant comme il 
leur ad jouxta de puissance , autant se diminua il de 
sa gloire , et ne se donna garde qu'il se trouva ruiné 
par sa propre grandeur , ne plus ne moins que les 
villes qui laissent entrer leurs ennemis jusques de- 
dans les plus forts endroits et meilleurs quartiers 
qu'elles ayent , leur adjouxtent leurs propres forces 
d'elles mesmes : aussi Caesar s'estant aggrandy 
moyennant la faveur de la puissance de Pompeius , 
le desfeit et le ruina puis après luymesme , avec les 
propres moyens dont il l'avoit fait fort contre les 
autres : ce qui advint en ceste manière : Lucullus 
à son retour de l'Asie, où Pompeius l'avoit inju- 
rieusement traitté , fut dès lors bien veu et bien 
receu du sénat , et encore plus depuis quand Pom- 
peius fut aussi arrivé : car le sénat mesme l'incita 
à se faire valoir et prendre les matières à cueur à 
bon esciant : mais il rebouchoit desja au demou- 
rant , et estoit sa chaleur active ès affaires de la 
chose publique ja toute refroidie , pour s'estre trop 
adonné à l'aise de sa personne , et au plaisir de 

1 II étoit né l'an de Rome 648 ; il triompha de Mithridate 
l'an de Rome 6g3 , le jour même de l'anniversaire de sa nais- 
sance. Il avoit donc précisément /,5 ans. 

jouir de sa richesse et de ses biens en repos : toute^ 
fois Pompeius ne fut pas plus tost de retour , qu'il 
s'attacha vifvement à luy , touchant les choses qu'il 
avoit establies et ordonnées en Asie , que Pompeius 
avoit toutes cassées et annullées , et l'emportoit 
au sénat , moyenant le port et la faveur que Caton 
luy faisoit : à l'occasion dequoy Pompeius se trou- 
vant ainsi rebutté et harassé au sénat, futcontrainct 
de recourir aux tribuns du peuple , et de s'accointer 
de jeunes hommes esventez, dont le plus meschant, 
leplusaudacieuxetleplustemeraireestoit un nommé 
Clodius, qui le vous prit incontinent et le bailla 
en proye au peuple , l'ayant tousjours à ses costez , 
et le tramant à tout propos par la place après luy , 
contre sa dignité , pour luy faire confirmer toutes 
les nouvelletez que luy proposoit et mettoit en, 
avant pour flatter la commune , et s'insinuer en la 
grâce du menu populaire : mais d'avantage encore 
luy demanda il pour son salaire , comme si ce n'eust 
pas esté une honte , ains une grâce qu'il luy eust 
requise , qu'il abandonnast Ciceron , qui estoit son 
amy , et qui avoit lait beaucoup pour luy en l'ad- 
ministration de la chose publique: ce qu'il obteint 
de luy , tellement que quand Ciceron se voyant ap- 
pelle en justice en danger de sa personne , l'envova 
requérir de luy aider , il feit fermer la porte de de- 
vant de son logis à ceulx qui venoient de sa part, 
et s'en sortit par une autre porte de derrière : à 
l'occasion dequoy, Ciceron craignant l'issue du 
jugement, s'en alla vouluntaireinent 1 hors de Rome. 
' L'an de Rome 696. 

XXV. Environ lequel temps Cœsar retournant 1 
de sa praeture d'Hespagne, commencea dèslors à me- 
ner une prattique, qui promptement luy acquit une 
singulière bienveuillance , et depuis luy apporta 
une grande puissance , mais au contraire un très 
grand dommage à Pompeius et à la chose publique: 
car il estoit après à poursuivre son premier consu- 
lat : et voyant que tant comme Pompeius seroit en 
inimitié avec Crassus, en se joignant à l'un , il au- 
roit l'autre pour ennemy , il chercha les moyens 
de les mettre d'accord : chose qui de prime face 
sembloit la meilleure et la plushoneste du monde , 
mais qui estoit entreprise finement et malicieuse- 
ment à mauvaise intention. Car la force qui para- 
vant estant divisée en deux parts maintenoit la 
chose publique en égal contrepoids , ne plus ne 
moins qu'un bateau également chargé autant d'un 
costé que d'autre , tellement qu'il ne peult pan- 
cher ny çà ny là., venant à se conjoindre en un 
corps , et à n'estre plus qu'une , feit l'inclination 
si forte , qu'il ne se trouva personne qui y peust 
entrepezer, de manière qu'à la fin aussi renversa 
»lle tout sans dessus dessoubs. 

LXVI. Pourtant disoit le sage Caton à ceulx qui 
alloient discourans , que la querelle et inimitié de 
Pompeius et de Cassar avoit ruiné la chose publique, 
qu'ilz se mescomptoient grandement de s'en pren- 
dre à ce qui avoit esté le dernier, pource que ce 
n'avoit pas esté leur discord ny leur inimitié , qui 

' Un peu avant; car il revînt d'Espagne l'an de Pionie 594, 
m fut consul pour la première fois l'an de Rome6g5. 

avoit esté première et principale cause de ceste 
ruine, ains plus tostleur amitié et concorde: car 
par icelle Cœsar fut eleu consul , lequel se meit 
incontinent à caresser et flatter le menu populaire 
et la multitude des souffreteux et indigens , met- 
tant en avant des repeuplemens de villes , des dis- 
tributions de terres à ceulx qui n'en avoient point , 
derogant en cela la dignité du souverain magistrat, 
et rendant , par manière de dire , le consulat un 
tribunat du peuple. Son compagnon Bibulus luy 
resistoit le mieulx qu'il pouvoit , et Caton se deli- 
beroit bien de seconder et aider Bibulus de toute 
sa puissance, jusques à ce que Cœsar amena en la 
tribune des harengues , Pompeius , devant toute 
l'asbistence du peuple , et en l'appelant par son nom, 
luy demanda s'il approuvoit pas tous les décrets 
qu'il avoit mis en avant. Pompeius respondit que 
ouy. «Si donque il se treuve quelqu'un, dit Çaesar , 
« qui par force veuille empescher qu'ilz ne soient 
« authorisez par les voix du peuple , ne viendras 
«. tu pas pour soustenir et défendre le bien du peu- 
« pie » ? « Ouy , respondit Pompeius , je y vien- 
« dray voirement : et contre ceulx qui meçacent 
« de l'espée , j'apporteray l'espée et le bouclier ». 

LXVII. Jamais Pompeius n'avoit en toute sa vie 
ne fait ne dit chose si importune que celle là, de 
sorte que ses amis mesmes , pour le cuider excuser , 
disent que ceste parole luy eschappa sans^penser : 
toutefois par ce qui s'ensuivit puis après , il apparut 
bien évidemment qu'il s'estoit du tout donné à 

Cœsar, 

Caesar, pour en faire tout ce que bon luy semble- 
roit : car à peu de jours de là il espousa Julia sa 
fille , sans que personne s'en fust jamais doubté , 
combien qu'elle fust fiancée à Servilius Cœpio , qui 
la devoit bien tost espouser : et pour appaiser le 
mal talent de Caspio , Pompeius luy donna en ma- 
riage sa fille, qu'il avoit aussi au paravant promise 
à Faustus filz de Sylla , et Ccesar espousa Calpurnia 
fille de Piso. Cela fait , Pompeius emplissant toute 
la ville de gens de guerre , feit à force tout ce qu'il 
voulut : car ainsi comme le consul Bibulus s'en al- 
loit en la place accompagné de Lucullus et de Caton, 
ilz se ruèrent sur luy à l'improuveu , et rompirent 
les faisceaux de verges que Ion portoit devant luy, 
et y eut quelqu'un qui par dérision luy jetta un 
plein panier de fiente sur la teste : deux des tribuns 
du peuple qui estoient en sa suitte , y furent 
blecez. Et par ce moyen ayans vuidé la place de 
ceulx qui leur contrarioient , ilz feirent à leur aise 
passer le décret de la distribution des terres : du- 
,.quel appast le menu peuple estant alléché, se laissa 
mener par eulx à tout ce qu'ilz voulurent , et ne 
s'enquitplus de rien àl'encontre, ains sa ris mot dire 
au contraire, il donna sa voix pour authoriser tout 
ce qu'il leur plaisoit proposer. Si furent là ratifiées 
les ordonnances , pour lesquelles Pompeius avoit 
débat avec Lucullus, et décréta Ion à Caesar le gou- 
vernement des Gaules , tant deçà que delà les 
monts des Alpes , et de l'Esclavonnie , pour l'es- 
pace de cinq ans, avec quatre légions complettes. 

1 De l'Illyrie. 

lome VI^ M 

Et pour l'année ensuivant furent désignez consuls 
Piso beaupere de Cassai- , et Gabinius le plus grand 

flatteur que Pompeius eust à l'enîour de luy. 

LXVIII. Or pendant que ces choses sepassoient, 
Bibulus se mainteint lenfermé dedans sa maison 
sans en ozer sortir huit mois durans , quoy qu'il 
fust consul , et envoyoit seulement dehors des af- 
fiches pour attacher ès lieux publiques, par les- 
quelles il chargeoit etaccusoit Pompeius etCassar: 
d'autre part Caton , ne plus ne moins que s'il eust 
esté inspiré de quelque esprit prophétique, alloit 
preschant et prédisant publiquement en plein sénat, 
ce qui estoit pour en advenir à la chose publique, et 
à Pompeius mesme : mais Lucullus ne se voulant 
plus travailler se tenoit coy, et jouissoit de son 
repos comme n'estant plus pour porter la peine, 
ny d'aage pour se mesler d'affaires : et fut lors 
que Pompeius dit , « qu'il estoit plus hors de saison 
« à homme vieil de vacquer à son plaisir, que vac- 
« que raux affaires de la chose publique » : et neant- 
moins luy mesme fut aussi tantost amolly de l'a- 
mour de sa nouvelle espouse , et n'entendit plus à 
autre chose la plus part du temps qu'à luy complaire, 
se tenant le plus souvent avec elle en ses maisons 
de plaisance qu'il avoit aux champs , ou bien en ses 
jardins , sans plus se soucier de ce que Ion faisoit 
en l'administration de la chose publique , de ma- 
nière que Clodius, qui lors estoit tribun du peuple, 
vint à l'en mespriser , et à entreprendre des choses 
fort séditieuses : car ayant chassé Ciceron , et en- 
voyé Caton hors de Rome en Cypre , soubz couleur 
d une commission et administration publique, et 

d'un autre costé Ccesar s'en estant allé ès Gaules , 
voyant que le commun peuple luy obeïssoit, à cause 
qu'il faisoit et disoit tout ce qu'il pouvoit imaginer 
pour le flatter et luy aggreer , il attenta incontinent 
à l'encontre des ordonnances de Pompeius, tas- 
chant à en taire casser et annuller quelques unes : 
comme entre autres il tira par force le jeune Ti- 
granes hors de prison, lequel il menoit tousjours 
par la ville quant et luy , et alloit suscitant tous les 
jours des querelles et procès aux amis de Pompeius , 
pour esprouver en leur faict quel crédit et quelle 
puissance il auroit. Finablement un jour que Pom- 
peius estoit sorty de sa maison en public, pour as- 
sister au jugement de l'un de ces procès , ce Clodius 
ayant autour de luy une caterve de vagabonds , 
hommes abandonnez , à qui il ne chaloit qu'ilz feis- 
sent , se planta dessus un endroit relevé , où il es- 
toit veu de tous costez de la place, et commencea 
à faire tout hault de telles interrogatoires : « Qui 
« est le capitaine de ceste ville , le plus luxurieux ? 
« Qui est l'homme qui cherche l'homme? Qui est 
« celuy qui gratte sa teste avec un doigt » ? Et ses 
satellites luy respondoient , crians à haulte voix 
à chasque demande qu'il faisoit , comme si c'eust 
esté un chœur 1 qui eust alternativement respondu 
au presbtre à chaslque fois qu'il secouoit un pan de 
sa robbe , « C'est Pompeius ». 

LX1X. Cela grevoit fort Pompeius , qui n'avoit 
point accoustumé d'ouir ainsi publiquement mes- 

1 Lisnz d'après le grec : à chaque fois qu il secouait sa rôle. 
Il n'est point question de prêtre dans le texte, c. 

M 2 



i8o POMPEIUS. 
dire de soy , et n'avoit point appris de combatre 
de ceste sorte : mais encore estoit il plus marry de 
ce qu'il appercevoit que le sénat estoit bien aise 
de luy voir faire ceste honte et cest oultrage , en 
vengeance de ce qu'il avoit laschement trahy et 
abandonné Ciceron. Parquoy s'estant d'avantage 
fait quelque baterie sur la place mesme , là où il y 
eut des gens blecez , et ayant esté surpris un des 
serls de Clodius , avec une espée , qui s'estoit à force 
coulé à travers la presse , jusques auprès de la per- 
sonne de Pompeius , prenant la couverture de ceste 
occasion, mais à la vérité craignant l'insolence et 
les paroles injurieuses de Clodius , il ne voulut on- 
ques*puis se trouver en la place , tant que son tri- 
bunat dura , ains se teint tousjours en sa maison , 
consultant avec ses amis, comment il pourroit faire 
pour appaiser l'ire du sénat à l'encontre de luy : et 
y en eut un nommé Culeo , qui luy conseilla de 
répudier sa femme Julia , pour renoncer du tout à 
l'amitié de Cajsar, et se retourner entièrement du 
costédu sénat : ce qu'il ne voulut pas faire. Mais bien 
presta il l'oreille à ceulx qui luy conseillèrent de faire 
rappeller Ciceron, personnage qui estoit ennemy 
mortel de Clodius et très aimé du sénat. Si conduisit 
le frère de Ciceron , qui en devoit faire la requeste 
au peuple , sur la place avec bon* nombre de gens 
de défense, là^où il y eut des coups ruez et des hom- 
mes tuez d'une part et d'autre : toutefois il demoura 
à la fin plus fort que Clodius. 

LXX. Et ainsi Ciceron estant rappelle 1 par de- 

■ L'an de Rome U97. 



1 



P O M P E I U S. 181 
cret exprès du peuple , si tost qu'il fut de retour 
remeit Pompeius en la bonne grâce du sénat , et 
persuada la proposition que Ion avoit ja mise en 
avant , de donner à Pompeius commission de faire 
venir des bledz à Rome , par laquelle il remeit une 
autre fois en la puissance de Pompeius tout tant 
de mer et de terre , par manière de dire , qu'il y 
avoit dessoubs l'empire Romain : car par la teneur 
du décret qui en fut passé, se trouvèrent en sa main 
tous les ports , toutes les estappes et marchez , toute 
la vente des grains et des fruicts de la terre , et pour 
dire en un mot , tout le faict et traffic des marchands 
trafRcquans sur la mer , et des laboureurs cul t i va ns 
la terre. Ce que Clodius calumniant , alloit disant 
que la charté et faulte de bledz n'avoit point fait in- 
venter, ny proposer ledecret.de ceste commission; 
mais au contraire , que pour avoir ceste commis- 
sion , Ion avoit fait naistre la faulte de bledz , à fin 
de faire revenir comme d'une pasmoison et remettre 
un petit sus par ceste nouvelle charge l'authorité 
de Pompeius et sa puissance , qui s'en alloit languis- 
sant. Les autres disent que ce fut une ruze du con- 
sul Spinther , lequel voulut employer Pompeius en 
ceste plus grande charge , à fin que Iuy fust envoyé 
pour secourir et remettre en son royaume le roy 
Ptolomaeus 1 : toutefois Canidius tribun du peuple 
meit encore en avant d'y envoyer Pompeius sans 
armée , avec deux sergens portans les haches devant 
luy seulement , pour remettre d'accord ce roy Pto- 
lomasus avec ceulx d'Alexandrie : laquelle charge 
1 Aulétts. 

n'eust pas esté desaggreable à Pompeius: mais le 
sénat rejetta ceste proposition soubz honeste cou- 
leur, faignant qu'il avoit peur qu'en ce faisant Pom- 
peius ne rneist sa personne en danger. Ce neant- 
moins on trouvoit souvent par la place et emmy le 
sénat de petits billets , ès quelz estoit escrit, comme 
Ptolomœus requeroit qu'on luy baillast Pompeius au 
lieu de Spinther pour le remener : toutefois Tima- 
genes escrit que Ptolomœus s'en alla à Rome, et 
laissa l'AEgypte sans qu'il en fust autrement be- 
soing , à la suasion et suscitation d'un Theophanes , 
qui luy rneit en teste de ce faire, à fin de donner 
nouveaux moyens à Pompeius de bien faire ses be- 
songnes et matière de nouvelles guerres : mais la 
malignité de ce Theophanes n'a pas tant rendu 
cela croyable , comme le naturel de Pompeius l'a 
fait tenir pour incroyable , pource que son ambi- 
tion n'avoit rien de si maling ny de si meschant 
comme cela. 

LXXI. Luy ayant donques esté donnée la com- 
mission de faire venir des bleds , il envoya par tout 
ailleurs ses lieutenans et amis , et luy en personne 
i'en alla en Sicile : et comme il lut prest à s'en re- 
venir , il se leva un grand vent en mer, tellement 
que les mariniers faisoient doubte de lever les ancres : 
mais luy mesme le premier monta dedans la navire, 
et commanda que Ion meist les voiles au vent in- 
continent , criant tout hault , « Il est nécessaire que 
« j'aille , non pas nécessaire que je vive » : et ainsi 
par sa bonne diligence et sa hardiesse , joinct la 
bonne fortune qui Luy favorisa , il emplit toutes les 

•stappes et marchez de bledz , et toute la mer de 
navires , de manière que l'abondance qu'il en feit 
venir, Fournit non seulement à la ville de Rome, 
mais aussi aux environs , et en sourdit comme une 
vive fonteine , et un large ruisseau qui s'espandit 
par toute l'Italie. 

LXXII. Or environ ce mesme temps , les grandes 
conquestes que Cœsar faisoit ès Gaules , l'elevoient 
bien fort hault : mais là où il sembloit qu'il fust 
bien loing de Rome attaché à faire la guerre aux 
Belges 1 , aux Sueviens 2 et aux Anglois 3 , on ne se 
donna garde qu'il la faisoit par secrettes menées au 
milieu du peuple Romain et ès principaux poincts 
des affaires de la chose publique contre Pompeius , 
pource qu'il avoit autour de sa personne les forces 
d'une armée comme un corps militaire qu'il aguer- 
rissoitet endurcissoit au travail, non point en in- 
tention de s'en valoir contre les Barbares seule- 
ment : car les combats qu'il avoit contre eulx , ne 
luy estoient que comme une manière de chasse , par 
lesquelz il tendoit à la rendre invincible et redoub- 
table à tout le monde : mais au demourant l'or et 
l'argent, les despouilles et autres richesses qu'il 
gaignoit en si grande abondance sur les ennemis 
qu'il desfaisoit , luy estoient comme l'aine de ce 
corps , par le moyen de laquelle il gaignoit et cor- 
rompoit beaucoup d'hommes , en envoyant de 
grands presens à Rome à ceulx qui venoient à estre 

■ Peuples des Pays-bas. 
a Peuples au-delà de l'Elbe. 
3 Grnc : Bretons. 

aediles, praeteurs, ou consulz, et à leurs femmes 
mesmes : tellement qu'ayant repassé les Alpes , et 
estant venu faire son hyver en la ville de Luques, 
il y eut une grande multitude d'autres personnes, 
hommes et femmes , qui y coururent à l'envy les 
uns des autres : mais du sénat mesme il y en eut 
deux cents qui y furent devers luy , entre lesqnelz 
nommeement furent Crassus et Pompeius : et veit 
on pour un coup six vingts sergens portans les 
haches devant prêteurs ou proconsulz à la porte de 
son logis. 

LXXIII. Si renvoya tous les autres pleins d'ar- 
gent et de promesses : mais avec Pompeius et Cras- 
sus il feit une paction qu'eulx deux ensemble de- 
manderoient encore le consulat , à quoy Caesar les 
devoit aider , en envoyant à Rome au jour de l'é- 
lection bon nombre de ses gens de guerre pour y 
donner leurs voix en leur faveur, et que si tost 
qu'ilz auroient esté eleuz, ilz prattiqueroient de se 
faire donner à eulx , par décret du peuple , les gou- 
vernemens de quelques nouvelles provinces et nou- 
velles armées aussi , et feroient confirmer et prolon- 
ger en son nom , celles qu'il tenoit , pour autres 
cinq années. Quand la nouvelle de ceste marchan- 
dise fut divulguée parmy le peuple de Rome , les 
plus geas de bien et les principaux de la ville en 
lurent fort desplaisans , tant que Marcellinus en 
pleine assemblée du peuple leur demanda à eulx 
deux s'ilz poursuivroient le consulat à la prochaine 
élection : à quoy le peuple mesme leur commandant 
de respondre , Pompeius respondit le premier, que 

peult estre le demandèrent il voirement , et peult 
estre aussi que non : mais Crassus respondit plus 
civilement, qu'il en feroit ce qu'il verroit estre le 
plus expédient pour le bien et l'utilité de la chose 
publique. 

LXXIV. Marcellinus adonc s'attacha à Pom- 
peius , et parla de grande véhémence contre luy, 
jusques à tant que Pompeius luy reprocha à la fin 
en courroux, qu'il estoit le plus injuste et le plus 
ingrat homme du monde , veu qu'il ne recognois- 
soit point en son endroit, que par son moyen il es- 
toit, devenu de muet, éloquent, et de pauvre af- 
famé, saoul jusques à rendre souvent sa gorge. Ce 
neantmoins tous ceulx qui parayant avoient pro- 
posé de demander le consulat , s'en déportèrent 
adonc, excepté LuciusDomitius, auquel Caton con- 
seilla et donna courage de ne désister point, « pource 
« (luy disoit il) que tu ne combats'point pour obte- 
« nir un magistrat, ains pour défendre la liberté pu- 
te blique à l'encontrede deux tyrans*. Parquoy Pom- 
peius et ses adherens , craignans la véhémence de 
Caton , de peur qu'ayant ja tout le sénat à sa dévo- 
tion , il n'attirast aussi de son costé la plus saine 
partie du peuple , pensèrent qu'il ne falloit pas lais- 
ser venir Domitius jusques en la place , et à ceste 
fin envoyèrent des gens en armes contre luy, qui 
d'arrivée occirent celuy qui portoit la torche devant 
luy, et contraignirent les autres de prendre la fuitte, 
entre Iesquelz Caton fut le dernier à se retirer , 
ayant esté blecé au coude du bras droit en défendant 
Domitius. 

LXXV. Estans doncques Pompeius et Crassus 
parvenus au consulat par telle voye *, ilz ne se por- 
tèrent de rien plus modestement, ny plus honeste- 
ment au demourant. Car premièrement comme le 
peuple fust après à eslire Caton prasteur, Pom- 
peius qui presidoit en l'assemblée de l'élection , 
voyant qu'il s'en alloit estre eleu , la^rompit , allé- 
guant faulsemeni qu'il avoit observé quelques mau- 
vais présages pour avoir occasion de la rompre , et 
depuis ilz corrompirent par argent les lignées du 
peuple pour faire eslire prasteurs Antias et Vati- 
nius , et consequemment feirent proposer par un 
tribun du peuple des edicts , par lesquelz la charge 
que Cassar avoit , luy estoit prolongée pour autres 
cinq ans , suivant ce qu'ilz avoient contracté en- 
semble : et le gouvernement de la Syrie , avec la 
charge de faire la guerre aux Parthes , estoit com- 
mis à Crassus : et à Pompeius toute l'Afrique et 
toutes les Hespagnes , avec quatre légions , dont il 
en presta lors deux à Cœsar, qui les luy demanda 
pour la guerre qu'il avoit en la Gaule. Cela fait, 
Crassus se partit pour aller -en son gouvernement , 
au sortir de son consulat : et Pompeius demourant 
à Rome , à la dedication de son théâtre feit jouer de 
beaux jeux de pris , tant d'exercices de la personne, 
comme de lettres et de la musique, et feit aussi 
faire des chasses et combats de bestes sauvages , ès 
quelles il y eut bien jusques au nombre de cinq 
cents lions tuez : mais après tout , il n'y eut rien 



L'aa de Rome 69g. 



POMPEIUS. 187 
si esmerveillable ne si espouventable , que les com- 
bats des elephans. 

LXXVI. Ces liberalitez et despenses faittes pour 
donner passetemps au peuple, le feirent de rechef 
beaucoup estimer , et luy apportèrent une grande 
bienveillance de la commune : mais d'un autre costé, 
il ne se suscita pas moins d'envie , quand il commeit 
la charge de ses gouverhemens et de ses légions à 1 
ses lieutenans , pendant que luy alloit çà et là su 
donnant du bon temps avec sa femme par tous les 
beaux lieux de plaisance de l'Italie, soit ou qu'il fust 
amoureux de sa femme , ou qu'elle estant amou- 
reuse de luy, il 11'eust pas le cueur de la laisser. Car 
Ion disoit partout, et estoit chose assez notoire, 
que ceste jeune dame Julia aimoit son mary plus 
ardemment , que ne sembloit porter l'aage où il es- 
toit : dont il m'est advis que la cause estoit l'hon- 
neste continence de luy, qui ne cognoissoit autre 
femme que celle qu'il avoit espousée, joint que sa 
gravité naturelle n'estoit point fascheuse , ains es- 
toit sa compagnie et sa conversation fort plaisante 
et fort aggreable aux femmes , si en cela nous ne 
voulons reprouver le tesmoignage de la courtisane 
Flora : mais il est bien certain qu'en une élection 
d'aîdiles, estans quelques uns venus jusques à met- 
tre la main aux armes , il y eut plusieurs hommes 
tuez tout contre Pompeius , de manière que luy en 
estant tout souillé de sang , il fallut qu'il changeast 
d'habillemens : à raison dequoy ses serviteurs cou- 
rurent à grande haste en son logis reporter ses ac- 

■ Lisez : à des lieutenans ses amis. C. 

coustremens ensanglantez pour luy en porter d'au- 
tres. La jeune dame se trouvant pour lors enceinte, 
apperceut d'adventure sa robbe toute sanglante , 
dont elle entra soudain en si grande frayeur, qu'elle 
en tumba toute pasmée , et eut on beaucoup de 
peine à la faire revenir de ceste pasmoison, mais 
elle en avorta sur l'heure : an moyen dequoy ceulx 
mesmes qui estoient les plus aspres à reprendre l'a- 
mitié qu'il avoit avec Caesar , ne le pouvoient blas- 
mer de l'amour qu'il portoit à sa femme. Elle de- 
vint encore une autre fois grosse depuis, dont elle 
mourut en travail d'enfant, et l'enfant ne surves- 
cut guère» de jours après la mere. Et comme Pom- 
peius se disposast pour l'aller inhumer en une siene 
terre qu'il avoit près la ville d'Alba , le peuple par 
force en emporta le corps au champ de Mars , 
plus pour la pitié et compassion qu'il eut de la 
jeune dame , que pour envie de gratifier , ny à Cae- 
sar , ny à Pompeius : et neantmoins encore de ce 
que le peuple en faisoit pour le regard d'eulx , il 
sembloit en faire plus pour l'amour de Cassar ab- 
sent , que de Pompeius présent. 

LXXYII. Mais aussi tost que ceste alliance , la- 
quelle couvroit plus tost , qu'elle ne refrenoit leur 
ambitieuse convoitise de dominer , fut estaincte , 
il se leva incontinent dedans Rome une tourmente, 
et commencèrent toutes choses à branler , et à se 
semer parmy le peuple des paroles et propos de sé- 
dition et de division : puis tantost après survint 
aussi de renfort la nouvelle de la mort et desfaitte 
de Crassus , qui fut comme une grande barrière os- 

tée , laquelle empeschoit que ces deux parts rie s'en- 
treheurtassent et n'entrassent en guerre civile : car 
l'un et l'autre des deux chefz le redoubtant ,«e ren- 
geoit encore aucunement à la raison envers son 
compagnon. Mais aussi tost que la fortune leur eut 
osté ce tiers , qui eust encore peu contester contre 
celuy des deux qui fust demouré vaincueur , alors 
eust on peu véritablement dire de ces deux qui de- 
mourerent , ce que le poëte comique dit , 

L 1 un contre l'autre adonc se met en poinct, 
Ses mains saupoudre et d'huile son corps oingt. 

Tant est la fortune peu de chose au pris de la na- 
ture , dont elle ne peult jamais assouvir la cupidité , 
veu que si grande longueur et largeur d'empire, et 
si vaste estendue de pais , ne peut encore arrester 
ne borner la convoitise de ces deux personnages : 
ains combien qu'ilz eussent souvent ouy dire, et 
souvent leù eulx mesmes , que 

Les dieux, ayans le monde en trois party, 
Chascun se tient content de son party : 

ilz ne pensoient pas neantmoins , que l'empire Ro- 
main fust suffisant pour eulx qui n'estoient que 
deux : toutefois Pompeius dit lors en une harengue 
qu'il feit devant le peuple , que tous les estats et 
toutes les charges qu'il avoit eues en l'administra- 
tion de la chose publique , ce avoit tousjours esté 
plus tost qu'il n'avoit espéré, et les avoit aussi tous- 
jours quittées plus tost que Ion n'avoit attendu. Ce 
qu'à la vérité tesmoignoient toutes les armées qu'il 
avoit eues entre mains , lesquelles il avoit tousjours 

cassées de bonne heure : mais lors voyant bien que 
Ca3sar ne casseroit pas la siene , il chercha de se 
fortifier des estats et offices de la ville contre luy, 
sans remuer autre chose , ny monstrer autrement 
qu'il se deffiast de luy, ains plus tost faisant sem- 
blant de le mespriser et de n'en faire point.de 
compte : mais quand il veit que ces magistrats de 
la ville ne se distribuoient pas à son gré ny à sa 
voulante , pour autant que les citoyens qui les eli- 
soient , estoient corrompus par argent , il laissa 
adonc tout aller en abandon , de manière qu'il n'y 
avoit plus de magistrat qui commandast , ny au- 
quel on obeist en la ville. 

LXXVIII. A l'occasion de laquelle confusion il 
courut incontinent par la ville un grand bruit , qu'il 
estoit besoing d'élire un dictateur : et fut le premier 
qui l'oza mettre en avant un tribun du peuple 
nommé Lucillius, qui suada que Ion eleust Pom- 
peius : à quoy Caton contredit si vivement , que 
le tribun fut en danger d'estre sur le champ de- 
posé de son office : mais plusieurs des amis de Pom- 
peius se tirèrent lors en avant, qui l'excusèrent, 
remonstrans qu'il n'avoit ny recherché ny désiré 
aucunement cest estât de dictature , dont Caton 
le loua grandement , et le pria et enhorta de vou- 
loir tenir la main à ce que les choses se peussent 
remettre en bon estât. Pompeius eut honte de re- 
culer à chose si raisonnable, et y eut l'oeil , si bien 
que Ion eleut deux consuls , Domitius et Messala 1 : 
mais depuis les choses estans retunibées encore en 

' L'an de Rome 701. 

plus grande confusion que jamais, de sorte que 
Ion ne pouvoit élire de nouveaux magistratz : et à 
l'occasion de ce, plusieurs remettans en avant le 
propos d'élire un dictateur plus audacieusement 
que paravant , Caton craignant d'estre force à ceste 
fois, délibéra de jetter à Pompeius quelque magis- 
trat de puissance et authorité limitée , pour le des- 
tourner de celuy qni avoit authorité excessive et 
tyrannique. Bibulus mesme qui estoit ennemy de 
Pompeius , fut le premier qui meit en avant au 
sénat qne Ion l'eleust seul consul, «Pource, dit— 
« il , que par ce moyen , ou la chose publique 
« sortira du trouble , auquel elle est maintenant , 
« ou si elle doit tumber en servitude , au moins 
« servira elle à celuy qui est le plus homme de 
« bien ». Ceste opinion fut trouvée bien estrange , 
mesmement pour le regard de celuy qui la pro- 
posa : et Caton s'estant dressé en piedz , chascun 
imagina soudain que ce lust pour y contredire : 
mais luy estant fait silence , il dit hault et clair , 
que quant à luy il n'eust jamais proposé le premier 
celle opinion , mais puis qu'elle estoit proposée par 
un autre , qu'il estoit bien d'advis qu'on la suivist , 
« Pour autant , dit-il , qu'il vault mieulx avoir un 
« magistrat qui commande , qui qu'il soit , que de 
« n'en avoir point du tout , et qu'il ne voyoit per- 
te sonne qui fust pour sçavoir bien commander en 
n si grands troubles que feroit Pompeius ». Le sé- 
nat approuva ceste opinion , et ordonna que Pom- 
peius seroit eleu seul consul, et que s'il voyoit 
qu'il eust besoing de compagnon , qu'il en pourroit 

nommer un tel que bon luy sembleroit , mais non 
devant deux mois. Ainsi fut Pompeius déclaré seul 
consul 1 par Sulpitius , qui ce jour là estoit à son 
tour entreroy : et adonc Pompeius caressa f ort amia- 
blement Caton , en le remerciant de l'honneur 
qu'il luy avoit fait , et le priant de le vouloir en 
particulier aider de son conseil aux affaires de son 
consulat. Caton luy respondit qu'il ne falloit point 
qu'il le remerciast , pource qu'il n'avoit rien dit en 
tout ce qu'il avoit opiné , pour l'amour de luy, ains 
pour l'amour de la chose publique seulement , et 
que là où il l'en requerroit , il le conseilleroit vou- 
luntiers en particulier : mais quand il ne l'en re- 
querroit point , il ne laisseroit pas de dire en pu- 
blic ce que bon luy sembleroit. Tel estoit Caton en 
toutes choses. 

LXXIX. Mais Pompeius retournant en la ville , 
espousa Cornelia , la fille de Metellus Scipion , 
non fille, ains de nagueres demourée veufve de Pu- 
blius Crassus le filz , qui fut occis par les Parthes , 
auquel elle avoit esté mariée la première fois. Ceste 
dame avoit beaucoup de grâces pour attraire un 
homme à l'aimer, oultre celles de sa beaulté : car 
elle estoit honestement exercitée aux lettres , bien 
apprise à jouer de la lyre , et sçavante en la géo- 
métrie , et si prenoit plaisir à ouïr propos de la phi- 
losophie , non point en vain ny sans fruict : mais , 
qui plus est , elle n'estoit point pour tout cela ny 
fascheuse , ny glorieuse , comme le devienent ordi- 
nairement les jeunes femmes , qui ont ces parties 

1 L'an du Rome 702. 

et ces sciences là. D'avantage elle estoit fille d'un 
pere , auquel on n'eust sceu que reprendre , ny 
quant à la noblesse de sa race , ny quant à l'hon- 
neur de sa vie : toutefois les uns reprenoient en ce 
mariage , que l'aage n'estoit point sortable, pource 
que Cornelia estoit jeune assez pour estre plus tost 
mariée à son filz : et les plus honestes estimoient , 
qu'en ce faisant il avoit mis à nonchaloir la chose 
publique au temps qu'elle estoit en si grands affai- 
res , pour ausquelz remédier elle mesme l'avoit 
choisi comme médecin , et s'estoit jettée entre les 
bras de luy seul : et cependant 1 il s'amusoit à faire 
nopees et festes , là où plus tost il devoit penser, 
que son consulat estoit une publique calamité , 
pource qu'il ne luy eust pas esté ainsi baillé ex- 
traordinairement à luy seul, contre la coustume 
et les loix , si les affaires publiques se fussent bien 
portez. 

LXXX. Au demourant , il se meit à faire procé- 
der à l'encontre de ceulx qui par voyes indeués de 
bourse desliée et d'argent distribué , estoient par- 
venus aux honneurs , et avoient obtenu des magis- 
trats : et ayant fait des loix et ordonnances , selon 
lesquelles les procès et jugemens s'en devroient 
faire , il administra bien dignement et sincèrement 
toutes autres choses au reste , donnant seureté , 
ordre, silence eu gravité aux jugemens, en y assis- 
tant luy mesme en personne , avec force d'armes , 
excepté que quand son beaupere en fut aussi , en- 

1 Le grec porte : « il se couronnoit , et sacrifioit aux tlieux 
« pour son mariage, tandis qu'il devoit penser , etc. » c. 
Tome TH. N 

tre les autres , appelle en justice, il envoya quérir 
en sa maison les trois cents soixante juges , et les 
pria de luy vouloir estre en aide, tellement que 
l'accusateur se déporta de son accusation , quand il 
veit Scipion accompagné et convoyé par ses juges 
mesmes, en retournant de la place. Cela donna de 
rechef mauvais bruit à Pompeius , et encore fut il 
blasmé d'avantage , de ce qu'ayant par ordonnance 
expresse défendu que Ion ne louast plus publique- 
ment ceulx qui seroient appeliez en justice pour 
aucun crime , pendant que Ion feroit leur procès, 
luy mesme un jour entra au parquet , où se fai- 
soient les jugemens , pour louer publiquement 
Plancus : à l'occasion de quoy, Caton qui lors es- 
toit l'un des juges , se boucha les oreilles avec les 
deux mains-, disant qu'il ne luy estoit pas loisible 
de ouïr louer un criminel , veu qu'il estoit défendu 
expressément par les loix : ce qui fut cause de faire 
récuser Caton à juge , avant qu'il donnast sa sen- 
tence : mais nonobstant cela Plancus fut condemne 
par tous les autres juges , à la grande honte et vi- 
tupère de Pompeius : car peu de jours après , Hyp- 
seus homme consulaire , estant aussi semblable- 
ment accusé , l'attendit un jour comme il sortoit 
du bain g pour s'aller mettre à table , et luy em- 
brassant les genoux le supplia de luy vouloir estre 
en aide : mais il passa oultre superbement , sans luy 
respondre autre chose , sinon , qu'il luy gastoit son 
soupper , et ne faisoit autre chose : pour laquelle in- 
constance et inégalité de faire faveur aux uns , et 
tenir rigueur aux autres , il fut à bon droit repris et 

blasmé : mais au reste il réduisit toutes autres cho- 
ses en bon estât , et opta pour compagnon au con- 
sulat son beau pere Scipion , pour les cinq derniers 
mois : puis se feit continuer ses gouvernemens 
pour autres quatre ans , avec estât de prendre à 
l'espargne 1 mille talents par chascun an , pour en- 
tretenir et soudoyer ses gens de guerre. 

LXXXI. Ce que voyans les amis de Caesar com- 
mencèrent à s'attacher là , et requirent que Ion 
eust donques aussi quelque regard à Cassar , qui 
menoit de si grandes et si lourdes guerres pour 
l'empire Romain , disans qu'il estoit bien raison- 
nable , attendu ses grands services , que Ion luy 
donnast un autre consulat , ou que Ion luy prolon- 
geast encore le temps de son gouvernement, durant 
lequel il peust au moins jouir en paix de l'honneur 
de commander à ce que luy mesme avoir acquis, 
sans qu'un autre successeur luy vinst oster le fruict 
de son labeur. Sur quoy s'estant meuë grande dis- 
pute et grande contention à Rome , Pompeius 
comme voulant reparerjà l'envie que Ion en eust 
peu concevoir contre Cœsar , pour l'amitié qu'il 
luy portoit , dit qu'il avoit lettres de luy, par les- 
quelles il demandoit qu'on luy envoyast un suc- 
cesseur , et que Ion le deachargeast de la guerre : 
et au surplus , qu'il luy sembloit bien raisonnable 
que Ion luy ottroyast privilège de demander un se- 
cond consulat, encore qu'il f'ust absent : à quoy Ca- 
ton s'opposa formellement , disant qn'il falloit qu'il 

' Six cents mille escus. Amyot, 4,668,775 livres Je notre 
monnoie. 

s'en retournast homme privé , et que posant les ar- 
mes il vinst luy mesme prochasser d'obtenir quel- 
que bien et quelque recompense de ses citoyens. 
Mais pourautant que Pompeius ne répliqua ny ne 
contesta point à cela , ains se teut comme n'ayant 
que dire à l'encontre , on souspeçonna et interpréta 
Ion d'avantage , qu'il n'avoit point bonne opinion 
de la voulunté de Caasar, joinct qu'il luy envoya 
redemander les deux légions qu'il luy avoitprestées, 
soubs couleur de la guerre des Parthes : toutefois 
Cœsar , encore qu'il entendist bien pour quelle oc- 
casion on les luy redemandoit , les luy renvoya 
grandement honorées de beaux et bons presens. 

LXXXII. Environ ce temps Pompeius tumba 
malade à Naples d'une grosse et dangereuse mala- 
die , de laquelle toutefois il guarit : et les Neapoli- 
tains à la persuasion d'un des principaux de leur 
ville nommé Praxagoras , sacrifièrent publiquement 
aux dieux pour leur rendre grâces de sa convales- 
cence : leurs prochains voisins en feirent après au- 
tant , de sorte que cela de main en main s'estendit 
par toute l'Italie, et n'y eut ne petite ne grande 
ville qui n'en feit feste et resjouissance publique 
par plusieurs jours : et ne trouvoit on lieu assez 
capable pour tenir ceulx qui luy alloient de tous 
costez au devant, ains en rompoient les chemins : 
tous les villages , les bourgs , les ports de mer es- 
toieni pleins de gens qui sacrifioient aux dieux , et 
faisoient festin pour la joye du recouvrement de 
sa santé. Il y en avoit mesme plusieurs qui luy al- 
loient au devant et le recueilloient avec des tor- 

ches allumées , portans chappeaux de fleurs sur 
leurs testes , et puis le convoyoient et l'accompa- 
gnoient , en luy jettant force bouquets et force 
fleurs dessus luy, tellement que le convoy qu'il 
eut à ce retour là , tout le long du chemin , fut 
l'une des plus belles , plus honorables et plus ma- 
gnifiques choses à veoir qu'il eut onques en sa vie : 
mais aussi tient on qu'elle fut cause , autant que 
nulle autre occasion , de susciter la guerre civile : 
car l'opinion presumptueuse de soy mesme qui luy 
entra en la teste , avec l'extrême joye qu'il sentit 
de se veoir ainsi honorer et aimer, surmonta le 
discours de la raison qu'il devoit fonder sur les 
choses vrayes , non sur l'apparence , et luy faisant 
oublier la diligence de soy tenir sur ses gardes, 
qui luy avoit tousjours auparavant asseuré ses pros- 
peritez et ses faicts , la changea en audacieuse bra- 
verie , qui luy feit mespriser la puissance de Cae- 
sar, jusques à dire qu'il n'auroit que faire d'ar- 
mes ny d'autre laborieuse solicitude à l'encontre de 
luy, et qu'il le desferoit quand il voudroit beaucoup 
plus facilement qu'il ne l'avoit fait premièrement. 
D'avantage Appius retourna là dessus de la Gaule, 
qui luy ramena les gens de guerre qu'il avoit pres- 
tez à Cassar , rabaissant fort de paroles les choses 
qu'il avoit faittes par delà , et tenant plusieurs pro- 
pos oultrageux et injurieux à l'encontre de Cassar : 
car il disoit que Pompeius ne cognoissoit pas bien 
ses propres forces ny sa réputation , de se vouloir 
fortifier d'autres armes contre luy, pource qu'il le 
desferoit avec les sienes propres, si tost que Ion 

N 3 

le verroit , tant les soudards , disoit il , portoieut 
de haine à Cœsar, et avoient grand désir de veoir 
Pompeius. Ces propos enflèrent si fort Pompeius , 
et le remplirent de si grande nonchalance , par se 
fier et présumer trop de soy, qu'il se mocqua de 
ceulx qui craignoient trop la guerre : et à ceulx qui 
luy disoient, si Csesar s'en venoit droit à Rome, 
qu'ilz ne voyoient pas avec quelles forces ilz luy 
peussent résister, il respondit d'un visage riant et 
avec une chère ouverte , qu'ilz ne se donnassent 
point de soucy quant à cela : « Car toutes et quan- 
» tes fois , dit il , que je frapperay du pied seule- 
« ment la terre d'Italie , je feray sourdre de toutes 
« parts gens de guerre à pied et à cheval ». 

LXXXJII. Ce pendant Cassar au contraire en- 
tendoit à bon esciant à ses affaires s'approchant de 
l'Italie , et envoyant tousjours de ses soudards à 
Rome pour estre à l'élection des magistrats , en gai- 
gnant soubs main et corrompanf tousjours plusieurs 
de ceulx qui estoient en office, à force d'argent , 
entre lesquelz fut Paulus l'un des consulz I , auquel 
il feit tourner sa robbe, moyenant la somme de 
mille cinq cents talents 2 , et Curio tribun du peu- 
ple qu'il acquitta d'une infinie somme de debtes , 
et Marcus Antonius qui pour l'amitié qu'il portoit 
à Curio , avoit aussi part à ses debtes , en estant 
obligé comme luy. Il fut d'avantage trouvé que l'un 
des capitaine venus de la part de Cœsar estant au- 

■ L'an rie Rome 704. 

a Neuf cenls mille escus. Amyot. 7.003,162 liv de notre 
monnoie. 

près du sénat 1 , et entendant que le conseil ne luy 
vouloit pas ottroyer la prolongation de son gouver- 
nement qu'il demandoit, en frappant de la main 
sur le pommeau de son espée : « Ceste cy , dit il , 
«c la luy baillera ». Brief tout ce qu'il ourdissoit et 
qu'il faisoit , tendoit à ceste fin là : toutefois les 
demandes et requestes que faisoit Curio au nom de 
Caesar , sembloient un peu plus raisonnables et plus 
populaires : car il demandoit l'un des deux , ou que 
Ion feist poser les armes à Pompeius , ou que Ion 
ne contraignist point Caesar de les poser non plus 
que luy : « Car ou estans ( ce disoit il ) tous deux 
« privez , ilz se rengeront d'eulx mesmesà la raison , 
« ou retenans leurs armées aussi fortes l'une que 
« l'autre , ilz se contenteront de ce qu'ilz ont , sans 
« rien remuer l'un pqur la peur de l'autre : mais qui 
« osteroit les forces à l'un , et les laisseroit à l'au- 
« tre , il doubleroit la puissance qu'il redoubtoit ». 
A cela répliqua Marcellus le eonsul oultrageuse- 
ment , appellant Cœsar un brigand, disant que Ion 
le devoit déclarer ennemy public du peuple Ro- 
main, s'il ne posoit les armes : toutefois à la fin 
Curio , Antonius etPiso feirent tant, que la chose 
fut mise en preuve de la pluralité des voix du sénat : 
car il dit que ceulx qui seroient d'advis que Cassar 
seul posast les armes , et que Pompeius, reteinst les 
sienes , passassent tous d'un costé. Il y en eut la 
plus part qui y passèrent : puis après il commanda 
que ceulx qui voudroient que l'un et l'autre les po 

«si :>t f ' 

■ Du lieu où le sénat s'assembloit. 

sassent , et que ny l'un ny l'autre ne les reteinst , 
passassent : et adonc il n'en demoura que vingt et 
deux seulement qui feissent pour Pompeius , et 
tous les autres ensemble se rengerent du costé de 
Curio , lequel à ceste cause sortit en la place la teste 
hault levée de joye comme victorieux , et fut re- 
cueilly par ceulx de sa ligue avec haults cris et grands 
battemens de mains en signe de resjouissance , et 
avec force festons , bouquets et chappeaux de fleurs 
qu'ilz jetterent sur luy. Pompeius n'estoit pas pré- 
sent à ceste épreuve qui se feit de la voulunté du 
sénat , pource que ceulx qui ont charge et comman- 
dement sur des armées , ne peuvent par les loix Ro- 
maines entrer dedans la ville : Mais Marcellus se 
levant , dit qu'il ne vouloit pas demourer assis s'a- 
musant à ouir des harengues et des disputes , ce pen- 
dant qu'il sçavoit de vray que dix légions passoient 
desja les monts des Alpes pour venir en armes droit 
contre eulx , et qu'il envoyeroit au devant homme 
qui leur feroit teste pour la défense de la chose pu- 
blique. 

LXXXIV. Depuis cela Ion changea de robbes à 
Rome , comme Ion a accoustumé de faire en un deuil 
public : et Marcellus passant à travers la place suivy 
du sénat, s'en alla devers Pompeius , devant lequel 
estant arrivé , il luy dit tout hault , « Je te corn- 
et mande , Pompeius, que tu ayesà secourir la chose 
« publique, avec les forces que tu as ja toutes pres- 
« tes , et que tu en levés encore d'autres ». Autant 

luy en dit aussi Lentulus l'un de ceulx qui estoient 

* 

désignez consulz pour l'année ensuivant : mais 
comme Pompeius cuida lever et enroller gens de 
guerre dedans Rome, les uns ne vouloient point 
obeïr à son mandement, les autres y venoient à re- 
gret en petit nombre , froidement, et avec peu d'af- 
fection : et la plus part crioient , « Appointement , 
appointeuient. », à cause que Antonius avoit leu 
devant tout le peuple , malgré le sénat , une lettre 
missive de Cœsar, contenant certaines demandes et 
offres fort à propos pour attraire le menu peuple : 
car il requeroit que Pompeius et luy sortissent tous 
deux hors de leurs gouvernemens , etqu'ilz laissas- 
sent leurs armées pour ester à droit , et se remettre 
entièrement au jugement du peuple , en luy rendant 
compte et raison de tout ce qu'ilz avoient fait. Len- 
tulus qui estoit desja entré en possession de son 
consulat , ne faisoit point assembler le sénat : mais 
Ciceron nagueres retourné de la Cilicie alloit tas- 
chant de moyener accord, mettant en avant que 
Caasar laissast les Gaules , et tout lè reste de son 
armée , exceptées deux légions seulement , qu'il re- 
tiendroit avec le gouvernement de l'Esclavonie , 
attendant un second consulat. Pompeius trouva cest 
expédient mauvais * et les amis de Cœsar se lais- 
sèrent conduire jusques à concéder que Cœsar lais- 
serait encore l'une de ses légions : mais Lentulus 
s'y opposa , et Caton d'un autre costé aussi , criant 
quePompeius s'abusoitet semescontoit, de manière 
que toutes ces voyes d'appointement n'eurentpoint 
de lieu. 

LXXXV. Et ce pendant nouvelles virïdrent à 

Rome que Csesar s'estoit desja saisi d'Ariminutn 1 
bonne et grande ville de l'Italie , et qu'il s'en venoit 
avec toute sa puissance droit à Rome: ce qui estoit 
faulx : car il n'avoit pas encore avec luy plus de trois 
cents chevaux , et cinq mille hommes de pied , 
n'ayant voulu attendre le reste de son armée , qui 
estoit encore delà les monts en la Gaule,- ains se 
hastant pour surprendre ses adversaires au desprou- 
veu pendant qu'ilz estoient en trouble et en effroy , 
et qu'ilz ne se doubtoient pas que sa venue deust 
estre si soudaine , plus tost que de leur donner temps 
de se prouveoir , et les combatre lors qu'ilz seroient 
tous préparez : car quand il fut arrivé sur le bord 
de la rivière du Rubicon 2 qui fait la séparation du 
gouvernement qui luy avoit esté baillé d'avec l'Italie, 
il s'arresta tout coy un espace de temps sans mol 
dire , et différa un peu, pensant en soy mesme la 
grande et hardie entreprise où il s'alloit jetter : puis 

■ Arimin, aujourd'hui Rimini , ville située sur la mer Adria- 
tique, dans la province d'Ombrie à l'embouchure de la rivière 
du même nom , à 58 lieues de Rome. C'est là que se tint l'an 
o5g de Jesus-Christ , ce fameux concile , où plus de quatre 
cens évêques vaincus par les violences de Taurus , préfet de 
l'empereur Constance , signèrent cette formule par laquelle, 
selon l'expression de S. Jérôme, tout l'univers fut surpris de se 
trouver Arien , mais qui fournit au pape Libère , en refusant 
d'y souscrire , une heureuse occasion de réparer la faute qu'il 
avoit faite deux ans_ auparavant , en adhérant à la condamna- 
tion de S. Athanase, et en signant une formule de/oi Arienne , 
suivant l'expression de S. Hilaire, qui l'anathématisa avec son 
auteur. 

a Un peu au-desjus du fleuve Arimin. 

tout soudain , ne plus ne moins que ceulx qui se 
lancent d'un hault rocher en abyme de profondeur 
infinie , fermant la bouche à la raison , et clouant 
les yeux à l'imagination du péril , il escria à ceulx 
qui estoient à l'entour de luy en langage grec , «Le 
« dé soit jette » , ( 1 comme s'il eust voulu dire , 
prenons en l'adventure : à tout perdre n'y a qu'un 
coup périlleux : ) et feit passer son armée. 

LXXXVI. Si tost que la nouvelle en fut divul- 
guée à Rome , il y eut un si grand effroy que Ion n'en 
avoit encore point veu de pareil : car tout le sénat 
s'en courut incontinent devers Pompeius , et s'y en 
fouirent aussi tous les magistrats de la ville , là où 
Tullus 2 luy demanda quelles forces et quelle armée 
il avoit pour les défendre : Pompeius luy respondit 
avec quelque demeure , et d'une parole mal asseu- 
rée, qu'il avoit les deux légions, que Caesar luy avoit 
renvoyées, toutes prestes, et qu'il pensoit que de 
ceulx qu'il avoit nagueres fait lever à la haste , il 
feroit bien jusques au nombre de trente mille com- 
batans. Tullus adonc s'escria tout hault : « Tu nous 
« as abusez , Pompeius » : et conseilla que Ion en- 
voyast des ambassadeurs devers Cœsar. Il y avoit 
en celle compagnie un nommé Faonius, lequel 
n'estoit pas mauvais homme au demourant , sinon 
que par une opiniastreté et une audace , il cuidoit 
bien contrefaire la franche liberté de parler dont 

1 Ceci n'est point dans le texte. 

J Luoiiis Volcatius Tullus , qui avoit été consul l'an <le 
Rome 688. 

usoit Caton : celuy la luy dit alors , qu'il frappast 
du pied contre la terre, pour en faire sourdre les 
gens de guerre qu'il leur avoit promis- Pompeius 
supporta doulcement l'importunité oultrageuse de 
cest homme : et comme Caton luy ramenast en mé- 
moire ce qu'il luy avoit prédit de Cassar dès le com- 
mencement , il luy respondit, « En ce que tu m'en 
« as prédit, tu as certes prophetizé plus veritable- 
« ment : mais ce que j'en ay fait, je l'ay fait à la 
« bonne foy plus amiablement ». Si fut adonc Caton 
d'advis q\ie Ion eleust Pompeius capitaine gênerai 
de la chose publique , avec plein pouvoir et puis- 
sance souveraine de toutes choses, disant, «Que 
« les hommes qui font les grands maulx , sont ceulx 
« qui mieulx y sça vent remédier » : et incontinent se 
partit pour aller en la Sicile , le gouvernement de 
laquelle luy estait escheut par le sort , et chascun 
des autres sénateurs pareillement s'en alla aux pro- 
vinces qui leur estoient advenues. 

LXXXVII. Ainsi estant presque toute l'Italie es- 
branlée , il n'y avoit ordre ny raison quelconque en 
tout ce qui s'y faisoit : car ceulx qui estoient hors 
de Rome , y accouroient fuyans de tous costez : et 
au contraire , ceulx qui habitoient dedans , en sor- 
toient à grande haste , et Fabandonnoient en tel 
trouble et telle confusion , que ce qui pouvoit ser- 
vir ayant bon vouloir d'obéir , se trouvoit débile , 
et ce qui nuisoit pour la désobéissance , y estoit 
puissant et malaisé à régir et à manier aux magis- 
trats qui avoient loy de commander. Car il n'y avoit 
moyen quelconque d'appaiser leur effroy , et ne 

laissent on pas à Pompeius ordonner des choses* à 
son jugement, ains selon que chascun se trouvoit 
passionné de douleur , de crainte ou de doubte , il 
l'en alloit remplissant : tellement que bien souvent 
en un mesme jour se prenoient toutes contraires 
resolutions de conseil. Il ne pouvoit entendre rien 
de certain des ennemis , pource que les uns luy rap- 
portoient tantost d'un , et les autres tantost d'un 
autre , et s'il ne les vouloit croire , ilz s'en courrou- 
ceoient à luy. Finablement ayant arresté qu'il / 
voyoit le tumulte et la confusion si grande à Rome, 
qu'il n'y avoit ordre d'en venir à bout , il commanda 
à tous ceulx du sénat qu'ilz s'en allassent après luy , 
denonceant à ceulx qui demoureroient qu'il les 
tiendroit pour adherens de Cœsar , et sur les vespres 
abandonna la ville. Les deux consulz sans sacrifier 
aux dieux , ainsi que Ion a accoustumé de faire , 
avant que partir pour aller à la guerre , s'en f ouirent 
aussi , de façon que Pompeius au plus fort de ses 
affaires et au milieu du péril , se pouvoit dire heu- 
reux , pour veoir la grande affection et bienvueil- 
lance que tout le monde luy portoit : car encore 
que plusieurs reprissent la manière de sa conduitte , 
il n'y en avoit neantmoins pas un qui haïst le con- 
ducteur, ains en eut on trouvé plus de ceulx qui 
ne pouvoient abandonner Pompeius pour l'amour 
qu'ilz luy portoient que de ceulx qui le suivoient 
pour maintenir leur liberté. 

LXXXVIII. Peu de jours après qu'il fut party , 
Caesar arriva à Rome , lequel se saisissant de la ville, 
parla humainement à tous les autres qu'il y trouva 

appaisant leur effroy , excepté qu'il menaça de faire 
mourir Metellus l'un des tribuns du peuple , qui le 
voulut empescher de prendre de l'argent au trésor 
de la chose publique : et si adjouxta à ceste cruelle 
menace une parole encore plus aspre : car il luy dit, 
« que le dire luyestoit plus difficile que le faire». 
Ainsi ayant reboutté Metellus , et pris ce qu'il vou- 
lut , il se meit à suivre Pompeius à la trace , taschant 
à le chasser dehors de l'Italie , premier que l'armée 
qu'il avoit en Hespagne luy peust arriver. Ce pen- 
dant Pompeius s'estant saisi de la ville de Brundu- 
sium , et ayant recouvré quelques vaisseaux , feit 
incontinent embarquer dessus les deux consulzavec 
trente enseignes de gens de pied, qu'il envoya de- 
vant oultremer, àDyrrachium : et despescha quant 
et quant Scipion son beaupere, et Gneus Pompeius 
son filz , pour aller en Syrie faire provision de na- 
vires : et luy ayant bien remparé les portes de la 
ville , et disposé sur les murailles les plus vistes et 
plus légers de ses soudards, avec exprès comman- 
dement à ceulx de la ville qu'ilz ne bougeassent de 
leurs maisons , il feit encore fossoyer et trencher 
par le dedans de la ville les rues en plusieurs en- 
droits , et remplir les dittes fosses et trenchées de 
paux pointus aguisez par les bouts , exceptés deux 
rues par lesquelles il devoit se rendre sur le port. 
Puis le troisième jour après , ayant desja embarqué 
à loisir toute l'autre multitude de ses gens , il feit 
soudainement haulser un signe en l'air à ceulx qu'il 
avoit laissez pour la garde des murailles , lesquelz 
accoururent aussi tost à luy, et les ayant habile- 

ment recueillis en ses vaisseaux , il leva les ancres 
et traversa la mer. 

LXXXIX. Incontinent que Cresar apperceut les 
murailles dénuées de gens , il se doubla bien que 
Pompeius s'en estoit fouy, et voulant courir après, 
s'en fallut bien peu qu'il ne s'enferrast en ces paux 
fichez , et qu'il ne tumbast dedans les trenchées , 
n'eust esté que ceulx de la ville l'en advertirent: 
ainsi se garda il de passer par le travers de la ville , 
et tournoya à l'entour pour aller au port, où il 
trouva que toute la flotte avoit desja fait voile , ex- 
ceptez deux vaisseaux seulement , sur lesquelz il y 
avoit peu de gens de guerre. Or y en a qui mettent 
ce département de Pompeius entre les meilleures 
ruzes de guerre dont il usa jamais: toutefois Csesar 
mesmes'esbahissoit comment, ayant une ville forte 
en sa puissance , et attendant son armée qui luy 
venoit d'Hespagne , et estant maistre de la mer , il 
abandonna onques l'Italie. Ciceron 1 aussi le reprent 
de ce qu'il ensuivoit plus tost le gouvernement et la 
conduitte de Themistocles , que de Pericles , ven 
• que les affaires ressembloient plus au temps de cestuy 
cy , que de celuy là : et Cœsar mesme monstra bien 
par effect qu'il craignoit fort le temps : car ayant 
surpris Numerius l'un des amis de Pompeius , il 
l'envoya à Brundusium devers Pompeius , luy faire 
offre d'appointer avec égales conditions : mais ce 
Numerius feit voile quant et Pompeius. Par ce 
moyen donques , Cœsar s'estant emparé et fait sei- 
gneur de toute l'Italie en soixante jours , sans coup 

' Cicéron , Episc ad Attkum , L. 7, Ep. uî G. 

ferir , ny sang espandre , vouloit bien tout prompte- 
ment aller après Pompeius : mais.pour autant qu'il 
n'avoit point de vaisseaux prests , il s'en déporta , 
et tira en diligence vers Hespagne , pour trouver 
moyen de gaigner l'armée qui y estoit. 

XC. Et ce pendant Pompeius assembla une très 
grosse puissance par mer et par terre : celle de mér 
estoit de tout poinct invincible : car il y avoit de 
vaisseaux pour combatre j'usqueS au nombre de cinq 
cents , et de galiottes , fustes et frégates un nombre 
infiny : et quant à celle de terre , il y avoit toute la 
fleur de la chevalerie Romaine et de l'Italie aussi , 
jusquesau nombre de sept mille chevaux , tous hom- 
mes riches , de grandes maisons , et de hault cou- 
rage : mais ses gens de pied estoient hommes ramas- 
sez de toutes pièces , qui avoient besoing d'estre 
aguerriz et exercitez à loisir au faict des armes , 
comme aussi les faisoit Pompeius exerciter conti- 
nuellement, estant de séjour près la ville de Berroee 1 , 
là où il ne se tenoit point luy mesme oisif, ains 
travailloit autant de sa personne, que s'il eust esté 
en la fleur de son aage : ce qui estoit de grande effi- 
cace pour asseurer et encourager les autres , de veoir 
le grand Pompeius aagéde soixante ans , il ne s'en 
falloit que deux, combatre à pied tout armé, et 
puis à cheval desguainner son espée sans difficulté , 
pendant que son cheval couroit à bride abatue , et 
puis la renguainner tout aussi facilement, lancer 
le javelot, non seulement avec dextérité de donner 

• Ville de Macédoine au pied du Mont lîermius. 

à poinct nommé, mais aussi avec force de l'en- 
voyer si loing , que peu de jeunes gens le pouvoient 
passer. • 

XCI. A luy se venoient rendre les roys , princes 
et seigneurs de païs: et de capitaines Romains qui 
avoient charges , il s'en trouva autour de luy un 
nombre de sénat complet : entre lesquelz s'y en alla 
Labienus mesme , qui estoit paravant l'un des amis 
de Caîsar , et qui avoit tousjours esté quant et luy 
ès guerres de la Gaule : et Brutus le filz de celuy qui 
fut occis en la Gaule , nomme de grand cueur , et 
qui jamais au paravant n'avoit parlé à Pompeius , 
liy ne l'avoit salué , pource qu'il le reputoit avoir 
esté meurtrier de son pere : et neantmoins s'alla 
lors vouluntairement soubmettre à luy , comme à 
celuy qui combatoit pour la liberté de Rome. Ci- 
ceron mesme , combien qu'il eust autrement escrit 
et conseillé, eut honte de n'estre pas du nombre 
de ceulx qui vouloient hazarder leur vie pour la 
défense du païs. Aussi y alla Tidius Sextius jusques 
en Macédoine , encore qu'il fust extrêmement vieil , 
et qu'il fust boiteux d'une jambe : tellement que les 
autres s'en gaudissoient et mocquoient : mais Pom- 
peius quand il l'apperceut se leva et luy courut ai; 
devant , estimant que c'estoit un bieji évident tes- 
moignage de la bonne opinion que Ion avoit de 
luy , que de si vieilles gens , faisans plus que leur 
aage ny leur force ne portoit , aimassent mieulx 
estre en péril avec luy , qu'en toute seureté en leur9 
maisons. D'avantage il fut tenu une assemblée de 
conseil, en laquelle suivant l'opinion de Caton , 

Ion arresta que Ion ne feroit mourir pas un citoyen 
Romain , sinon en bataille , et ne saccageroit Ion 
ville quelconque qui fut subjecte à l'empire Romain. 
Cela feit que la part de Pompeius en fut encore bien 
plus aimée : car ceulx qui ne se mesloient aucune- 
ment de ceste guerre , ou pource qu'ilz en habi- 
toient trop loing , ou pource qu'ilz avoient si peu 
de force et de moyen , que Ion n'en faisoit pas au- 
trement compte , encore favorisoient ilz de vou- 
lante et de parole la plus juste partie , estimans 
celny estre ennemy des dieux et des hommes qui 
ne desiroit que Pompeius vainquist. 

XCII. Toutefois Cœsar aussi de sa part se mons- 
troit doulx et gracieux , là où il estoit le plus fort : 
car ayant pris et gaigné toute l'armée de Pompeius , 
qui estoit en Hespagne , il en laissa aller les capi- 
taines où bon leur sembla , et se servit des soudards, 
puis repassant de rechef les monts, il traversa à 
grandes journées toute l'Italie , tant qu'il arriva 
en la ville de Brundusium 1 qu'il estoit desja au 
cueur d'hyver , là où passant la mer , il alla pren- 
dre terre en la ville d'Oricum 2 , menant quant et 
luy Vibius l'un des amis de Pompeius qu'il avoit 
pris prisonnier, et l'envoya devers luy pour luy 
offrir de rechef qu'ilz se trouvassent ensemble , et 
que dedans trois jours ilz eussent à casser et rom- 
pre leurs armées tous deux , et que s'estans recon- 
ciliez l'un avec l'autre , et s'estans donné la foy l'un 
à l'autre , ilz s'en retournassent ensemble bons amis 

■ Brindes dans lu Calabre, 

1 Dans l'ff.pire sur la mer Ionienne. 

en Italie. Pompeius estima de rechef que ce fustun 
agnet et une embusche pour le surprendre , et des- 
cendant soudainement vers la marine se saisit de 
tous les lieux propres et assiettes fortes de nature 
pour loger un camp à seureté, et semblablement 
de tous les ports , plages et rades de bon abry pour 
les navires , et où Ion pouvoit seurement aborder , 
de manière que tout vent souffloit bon pour luy , 
apportant en son camp , ou gens , ou vivres et 
argent. 

XCIII. Au contraire, Caesar estoit si pressé et 
si à destroit , tant par terre que par mer , qu'il es- 
toit contrainct de chercher la bataille en allant as- 
saillir Pompeius jusques dedans ses forts pour es- 
sayer de l'attirer au combat , où il avoit du meil- 
leur la plus part du temps , et emportoit l'avantage 
presque en toutes les escarmouches qui s'y faisoient, 
excepté une fois qu'il faillit à perdre toute son ar- 
mée , et à estre du tout ruiné , parce que Pompeius 
rembarra si vaillamment ses gens , qu'il leur feit 
à tous tourner le dos, après en avoir tué deux mille 
sur le champ: mais il ne peut , ou pour mieulx dire, 
à mon ad vis , il n'oza entrer pesle mesle dedans leur 
camp parmy les fuyans , tellement que le soir Cassar 
en son privé dit à ses amis , que ce jour là les enne- 
mis eussent emporté la victoire finale , s'ilz eus- 
sent eu un chef qui eust sceu vaincre. 

XC1 V. Ceste victoire éleva le cueur à ceulx du 
party de Pompeius , de manière qu'ilz voulurent à 
toute force hazarder la bataille. Pompeius mesme 
escrivit aux roys estrangers, princes, seigneurs et 

O ;< 

villes de son alliance, comme s'il eust eu desja tout 
gaigné, combien qu'il redoubtast grandement l'issu» 
d'une bataille, et voulust plus tost miner ses enne- 
mis par longueurs de temps à faulte de vivres , 
voyant bien qu'autrement ilzestoient, en manière 
de dire , invincibles par armes, attendu que de long 
temps ilz avoient tousjoiirs accoustumé dedemou 
rer victorieux quand ilz combatoient ensemble , et 
que désormais pour leur vieillesse ilz se faschoient 
de faire d'autre sorte la guerre , comme d'aller er- 
rans çà et là par divers païs , remuer souvent de 
logis, creuser des trenchées , bastir des clostures 
et remparemens de camp , tellement que pour ceste 
cause ilz ne demandoient autre chose que de venir 
bien tost aux mains, et attacher une bataille. Ce 
neantmoins au paravant encore persuadoit aucune- 
ment Pompeius à ses gens, par les remonstrances 
qu'il leur faisoit, qu'ilz ne bougeassent : mais quand 
ilz veirent qu'après ceste dernière rencontre , Cassar 
forcé parla nécessité de vivres, se leva de là où il 
estoit campé , pour aller en la Thessalie à travers 
le païs des Athainaniens 1 , alors n'y eut il plus 
ordre de contenir la fierté et la gloire de ses gens , 
qui crioient que Cœsar s'enlnyoit , et vouloient les 
uns que Ion allast après , et que Ion le poursuivist 
vivement , les autres que Ion repassast en Italie. Il 
y en eut qui envoyèrent devant à Rome de leurs 
serviteurs et de leurs amis , pour retenir les logis 
et maisons plus prochaines de la place, pom ce qu'ilz 
avoient bien intention qu'incontinent qu'ilz se- 
• Canton de l'Èpire prùs du Pinde. 

roient de retour en la ville , ilz demanderoient des 
offices et estats de la chose publique : et y en eut 
d'autres, qui de guayeté de cueur naviguèrent en 
l'isle de Lesbos 1 , devers Cornelia , que Pompeius 
avoit fait retirer là , pour luy porter ceste bonne 
nouvelle que la guerre estoit achevée. 

XCV. Mais estant le conseil assemblé là dessus, 
pour résoudre ce que Ion avoit à faire , Afranius 
fut d'advis que Ion de voit entendre à retourner 
le plus tost qu'on pourroit en Italie , pource que 
c'estoit le principal pris que Ion pretendoit en 
ceste guerre , et que ceulx qui en seroient seigneurs, 
auroient incontinent après à leur dévotion la Si- 
cile , la Sardagne , la Corsiqne , l'Hespagne et la 
Gaule : et d'avantage qu'il n'estoi t pas honeste ( ce 
qui plus devoit émouvoir Pompeius que nulle autre 
chose ) de laisser tyranniquement oultrager et inju- 
rieusement traitter leur païs , qui leur tendoit , par 
manière de dire , les mains de si près , estant de- 
tenu en servitude par des esclaves et des flatteurs 
de tyrans. Mais Pompeius ne jugea pas qu'il fust 
ny honorable pour luy de fouir une autre fois de- 
vant Cassar , et de se faire suivre , là où la fortune 
luy donnoit moyen de le chasser et poursuivre luy 
mesme , ny sainct envers les dieux d'abandonner 
Scipion son beau père , et plusieurs autres person- 
nages consulaires , qui estoient en la Grèce et en 
la Thessalie, lesquelz ne faudroient pas de tumber 

> Ile de la mer Ègée , près les côtes de la partie d'Asie , ap- 
pellée Eolie, au-dessus de la Troade," entre 3g et 40 degrés de 
latitude. 

incontinent entre les mains de Cœsar, qui ne les 
secourroit, avec toute la chevance et les forces 
qu'ilz avoient , lesquelles n'estoient pas petites , et 
que ceulx provoyoient le mieulx au bien de la ville 
de Rome, qui en tiroient le plus loing la guerre, 
à fin que sans souffrir, veoir ny ouir rien des maulx 
que la guerre apporte quant et soy, elle attendist 
en paix celuy qui finablement demoureroit victo- 
rieux. Ola conclut, il se remeit à suivre Cassar à 
la trace , délibéré de ne luy donner point de ba- 
taille, mais bien de le tenir assiégé, et le miner à 
faulte de vivres , en le poursuivant et serrant tous- 
jours de près , estimant qu'il luy estoit expédient 
d'ainsi le faire encore pour une autre raison , à 
cause qu'il luy fut rapporté un propos qui s'estoit 
tenu entre les chevaliers Romains , lesquelz discou- 
roient qu'il falloit desfaire le plus vistement que 
Ion pourroit Caesar , à fin de le desfaire luy mesme 
aussi incontinent après : et dit on que cela fut la 
cause, pour laquelle Pompeius n'employa onques 
Caton en chose de conséquence durant toute ceste 
guerre : car quand il se meit à marcher après Cas- 
sar , il le laissa sur la coste de la marine à la garde 
du bagage , craignant que soudain qu'ilz auroient 
ruiné Caesar, il ne le voulust contraindre de quitter 
aussi tost toute son authorité. 

XCVI. Ainsi se mettant à marcher tout belle- 
ment à la cueué de Cœsar , il fut caluranié , et com- 
mencea Ion h crier contre luy qu'il ne faisoit pas la 
guerre à Caesar , ains à son propre pais et au sénat, 
à fin qu'il demourast tousjours en authorité de 

commander , et que jamais il ne cessast d'avoir au- 
tour d«: luy comme ses satellites et ses ministres , 
ceulx qui pretendoient devoir estre eulx mesmes 
seigneurs de tout le monde. D'avantage Domitius 
AEnobarbus l'appelloit à tous coups Agamemnon 
et le roy des roys , ce qui luy suscitoit envie : et 
Faonius n'estoit pas moins fascheux en se moc- 
quant importunement, que ceulx qui parloient li- 
brement : car il alloit criant , « Messieurs , je vous 
" advise que vous ne mangerez point encore pour 
« ceste année des Hgues de Thusculum ». Et Lucius 
Afranius , lequel avoit perdu l'armée qui estoit en 
Hespagne , et en estoit souspeçonné de trahison , 
voyant que Pompeius lors reculoit à la bataille : «Je 
« m'esmerveille ( disoit il ) que ceulx qui m'accusent» 
« ne vont franchement trouver celuy, qu'ilz appel- 
le lent marchand et achepteur de provinces , pour 
« le combatre incontinent ». Par ces langages et 
beaucoup d'autres semblables ilz contraignirent à 
la lin Pompeius , lequel ne pouvoit endurer que Ion 
mesdist de luy, et ne pouvoit rien refuzer à ses 
amis , de suivre leurs espérances et leurs appétits , 
en se départant de ses sages conseils : ce que ne 
devoit pas faire un pilote de navire seulement , tant 
s'en faut qu'il fust excusable en un capitaine gêne- 
rai , ayant entier pouvoir et authorité souveraine 
sur tant de nations , et sur de si puissantes armées : 
et là où il souloit louer les médecins , qui ne com- 
plaisoient jamais aux vouluntez et appétits desor- 
donnez de leurs patiens , luymesme se laissa aller 
à obtempérer à la plus mal saine partie de son ar- 

O 4 

mée, craignant de leur desplaire, là où il estait 
question de leur vie et de leur salut. Car qui ju- 
geroit ne sains ne sages ceulx quien.se promenant 
par leur camp, briguoient desja les offices et es- 
ta ts de consulz et de prasteurs , et veu que Spin- 
ther, Domitius et Scipion debatoient desja entre 
eulx , et faisoient des brigues et menées pour la pre- 
lature de souverain pontife, que tenoit Ca^sar, 
comme s'ilz eussent eu à faire à un roy d'Arménie 
Tigranes, ou à un roy des Nabateiens qui fust 
campé auprès d'eulx , non pas à Ca;sar , et à son 
armée , laquelle avoit pris à force d'assault mille 
villes, avoit subjugué plus de trois cents diverses 
nations, avoit gaigné infinies batailles contre les 
Allemans et Gaulois, sans jamais avoir esté vain- 
cue, avoit pris un million d'hommes prisonniers, 
et en avoit occis un autre million en batailles ren- 
gées. 

XCVII. Mais nonobstant tout cela ceulx du parly 
de Pompeius estans tousjours à crier après luy et à 
luy rompre la teste, finablement quand il z furent 
descendus en la plaine de Pharsale 1 , ilz le forcèrent 
de mettre la chose à la délibération du conseil , au- 
quel Labienus estant chef de la chevalerie , se dressa 
le premier sur ses piedz, et jura devant tout le 
inonde, qu'il ne retourneroit point de la bataille 
qu'il n'eut desfait et mis en roupte les ennemis : 

■ Dans la Thessalie , au-dessus de Larisse. Elle est traversée 
par le fleuve Apidanus , qui va se jetter dans le golfe Trier- 
marque , après avoir passé avec le Pénée et l'Knipée par les 
■vallées du ment Olympe , connues sons le nom de Tempe. 

autant en jurèrent aussi tous les autres après luy. 
Et la nuict ensuivant il fut advis à Pompeius en 
donnant, qu'il entroit dedans le théâtre, là où le. 
peuple le recueilloit avec grands bateraens de mains 
par honneur , et que luy ornoit le temple de Venus 
victorieuse de plusieurs despouilles. Ceste vision de 
songe d'un costé luy donnoit bon courage , et d'un 
autre costé le luy rompoit aussi , pour autant qu'il 
avoit peur , qu'estant la race de Cassar descendue 
de la déesse Venus , son songe ne voulust signifier 
qu'elle seroit annoblie et illustrée par la victoire 
et par les despouilles qu'il gaigneroit sur luy. Qui 
plus est , il y eut en son camp des bruits et tumul- 
tes effroyans , sans aucune cause apparente, que 
Ion appelle vulgairement frayeurs paniques, qui 
l'esveillerent en sursault : et environ l'heure que 
Ion remue le guet au matin , Ion apperceut dessus 
le camp de Crcsar , dont Ion n'oyoit bruit quelcon- 
que, une grande clarté, et s'en alluma comme un 
flambeau ardent qui vint fondre sur le camp de 
Pompeius : ce que Cœsar luy mesme dit avoir veu 
ainsi comme il alloit visiter ses guets. 1 Et sur l'aube 
du jour ayant proposé de desloger pour tirer vers la 
ville de Scotuse 2 , ainsi comme les soudards abba- 

1 II n'en est point question dans les Commentaires de César , 
c'est pourquoi je crois qu'il faut adopter le changement que pro- 
pose Ousoul, et traduire : On dit que Cœsar lui même avoit veu 
ainsi, comme il alloit visiter ses guets. C. 

3 Ville de Tliessalie, un peu au nord dePbarsale , qu'il ne 
Jaut pas confondre avec Scotuse , ville de Tbrace sur le fleuve 
Snymon. 

toient desja leurs tentes et leurs logis , et envoyoient 
devant leurs sommiers et leurs valets , il vint des 
coureurs qui rapportèrent qu'ilz avoient apperceu 
dedans le camp des ennemis force armes que Ion 
portoit çà et là , et que Ion y entendoit une émeute 
et un bruit , comme de gens qui se preparoient à 
la bataille : après ces premiers il en arriva encore 
d'autres , qui rapportèrent que les premiers rengs 
estoient desja ordonnez en bataille. 

XCVIII. Parquoy Cassar se prit à dire que le jour 
donques qu'ilz avoient tant désiré estoit venu , au- 
quel ilz auroient à combatre contre des hommes , 
non pas contre la faim ny contre la disette de vi- 
vres ; et incontinent ordonna que Ion estendist de- 
vant sa tente une cotte d'armes rouge : car c'est le 
signe , duquel usent les Romains pour signifier qu'il 
doibt avoir bataille : ce que voyans les soudards , 
laissèrent là leur bagage et leurs tentes , et avec 
grands cris de joye s'en coururent prendre leurs 
armes , et les chefz des bendes menans leurs gens 
chascun aux lieux où ilz dévoient estre , les renge- 
rent en leurs rengs , sans trouble ne tumulte quel- 
conque, tout aussi paisiblement et aussi aiseement, 
comme s'ilz eussent ordonné une danse. Si avoit 
Pompeius pris à conduire la poincte droitte de son 
armée , ayant en teste devant luy Antonius : son 
beau pere Scipion menoit le milieu de la bataille, 
qui venoit à rencontrer de front Domitius Calvi- 
nus : et la poincte gauche estoit commandée par 
L«cius Domitius AEnobarbus , avec un gros ren- 
fort de gendarmerie, pource que les gens de cheval 

s'estoient presque tous jettez en ce costé là , pour 
tascher à forcer Caesar qui estoit à l'opposite , et 
rompre la dixième légion, dont on faisoit compte, 
comme de la plus belliqueuse qui fust entoutl'ost 
de l'ennemy, de manière que Caesar combatoit 
tousj ours de sa personne au milieu d'elle: mais voyant 
la poinctfe gauche de ses ennemis ainsi fortifiée de 
chevalerie , et craignant leur bel equippage et la 
lueur de leurs harnois fourbis à blanc , il feit venir 
six enseignes de renfort qu'il meit derrière sa 
dixième légion , leur enjoignant qu'ilz ne bougeas- 
sent aucunement , de peur que les ennemis ne les 
descouvrissent : mais si tost que la gendarmerie des 
ennemis viendroit à charger , qu'alors courans de 
roideur ilz se jettassent à costé des premiers rengs, 
sans toutefois lancer leurs javelots de loing , comme 
ont accoustumé de faire les plus vaillans comba- 
tans , à fin de plus tost venir à l'escrime des espées : 
ains les dresser contremont , et en donner aux 
yeux et aux visages des ennemis , « Pource , dit il, 
ce que ces beaux danseurs icy mignons n'attendront 
« jamais, de peur que vous ne leur gastiez leurs 
« beaux visages et leurs beaux teincts , ny ne pour- 
« ront jamais endurer la lueur de voz ferremens , 
« quand vous les leur approcherez près des yeux ». 
Voilà ce que faisoit Caesar. 

XCIX. Mais Pompeius estant à cheval alloit con- 
sidérant l'ordonnance et la contenance des uns et 
des autres , et observa que ses ennemis attendoient 
tous de pied quoy sans bouger de leurs rengs , le 
temps et le signe de charger : et au contraire ? que 

la pluspart de ses gens n'avoit pas la patience d'at- 
tendre ferme en un lieu , aias branloit et flottoit à 
faulte d'expérience et de bien sçavoir le mestier de 
la guerre : à l'occasion dequoy il eut peur qu'il ne 
se desbendassent , avant inesme que la bataille f'ust 
commencée : »i enjoignit expressément à ceulx des 
premiers reng» , qu'ilz demourassent fermes sur 
leurs marches en défense , et que soy tenans bien 
«errez ensemble ilz attendissent sans bouger le choc 
de l'ennemy. Ca;sar depuis blasma ce commande- 
ment là , pour autant (disoit il ) que cela affoiblit 
la violence que le courir donne aux premiers coups, 
et quant et quant oste l'eslancement des combatans 
les uns contre les autres, qui a accoustnmé de les 
remplir d'impétuosité et de fureur plus que nulle 
autre chose , quand ilz viennent à s'entrechocquer 
de roideur , leur augmentant le courage par le cry 
et la course, et rend la chaleur des soudards, en 
manière de dire, refroidie et figée. Ilpouvoit avoir 
en l'armée de Cajsar environ vingt et deux mille 
combatans, et en celle de Pompeius un peu plus 
que deux fois autant. 

C. Comme donques le mot de la bataille eust ja 
esté donné d'une part et d'autre , et que les trom- 
pettes commencèrent à sonner, donnez dedans , le 
commun ne pensa plus qu'à son affaire particulier : 
mais quelques uns des plus gens de bien Romains , 
et quelques Grecs qui se trouvèrent sur les lieux , 
hors toutefois des batailles, voyans les choses si 
près du péril , allèrent considerans en eulx mesmes, 
à quelz termes la convoitise et l'opiniastreté de 

deux hommes avoit conduit les forces de l'empire 
Piomain : car c'estoient mesmes armes , ordonnan- 
ces de batailles toutes semblables , enseignes com- 
munes et en tout pareilles , la fleur de tant de vail- 
lans hommes d'une mesme cité , et une si grosse 
puissance qui s'alloit destruire elle mesme , servant 
de notable exemple pour monstrer combien la na- 
ture de l'homme est aveuglée, furieuse et forsenée, 
depuis qu elle se laisse une fois transporter à quel- 
que passion : car s'ilz eussent voulu régir et gou- 
verner en paix ce qu'ilz avoient conquis , et se con- 
tenter de jouir de ce qu'ilz avoient tout acquis , la 
plus grande et la meilleure partie du monde, delà 
mer et de la terre estoit soubz leur obéissance. Ou 
bien encore s'ilz eussent voulu servir à leurs cupi- 
ditez de victoires et de triumphes , et en rassasier 
leur soif, ilz avoient assez matière de faire la guerre 
contre les Parthes et contre les Allemans , et si ne 
leur restoit pas peu d'affaire à conquérir et subju- 
guer toute la Scythie , ou les Indes : et si avoient 
en cela honeste couleur pour couvrir leur avarice : 
car ilz eussent peu dire que c'estoit pour enseigner 
la vie civile à ces nations là barbares. Et quelle 
chevalerie de la Scythie , ny quelles flesches des 
Parthes , ou richesse des Indiens eust peu souste- 
nir l'effort de soixante et dix mille combatans Pio- 
mains , mesmement soubs la conduitte de deux tels 
capitaines , comme Pompeius et Cœsar ? desquelz 
ces estranges et loingtaines nations là , ont plus 
tost entendu les noms , que celuy mesme des Pio- 
mains , tant ilz ont pénétré avant par leurs Vie- 

toires , en subjuguant des peuples farouches , sau- 
vages et barbares. Et lors estoit l'un devant l'autre 
en armes pour s'entredesfaire , sans avoir , à tout 
le moins , pitié de souiller et maculer leur gloire , 
dont ilz estoient si ambitieux , que pour elle ilz 
n'espargnoient pas leur propre pais , ayans jusques 
à ce jour là esté de faict et de renom invincibles. 
Car l'affinité qu'dz avoient contractée ensemble , 
l'amour de Julia et ses nopces dès le commence- 
ment lurent suspectes de n'estre que tromperie , 
et plus tost ostage et plege d'une conspiration 
faitte entre eulx pour le regard de quelque com- 
modité particulière , que non pas arre de vraye 
amitié. 

CI. Quand donques la plaine de Pharsale 1 fut 
couverte d'hommes , de chevaux et d'armes , et que 
le signe de chocquer eut esté donné d'une part et 
d'autre , le premier de l'armée de Cœsar qui se prit 
à courir pour charger , fut Caius Crassianus capi- 
taine de cent vingt et cinq hommes , voulant sa- 
tisfaire à une grande promesse qu'il avoit faite à 
Cœsar , lequel l'ayant veu le matin sortir le pre- 
mier du camp , luy avoit demandé en le s.nluant par 
son nom , qu'il luy sembloit de l'issue deceste ba- 
taille , et le capitaine luy tendant la main luy cria 
tout hault , « Tu la gaigneras bravement , Ca3sar, 
« n'en fais point de doubte , et me loueras aujour- 
« d'huy ou vif ou mort ». Se souvenant donques 
de ceste parole , il fut le premier qui se jetta hors 
des rengs , et en tirant plusieurs autres après luy, 
' L'an de Rome 706 , avant J. C. 48. 

alla donner la teste baissée au beau milieu des en- 
nemis : si vindrent incontinent au combat des es- 
pées à coups de main , et s'y faisoit grand meurtre 
d'hommes : car ce capitaine poulsoit tousjours en 
avant, et alloit fendant la presse, et mettant en 
pièces tout ce qu'il rencontroit au devant de luy, 
jusques à ce qu'il y en eut un qui l'arresta d'un coup 
d'estoc qui luy donna droit dedans la bouche , et le 
percea de part en part , tellement que la poincte 
de l'espée venoit à sortir au chinon du col. Ainsi 
estant cestuy Crassianus tumbé mort enterre, le 
combat vint à estre égal en cest endroit là. 

CH. Mais Pompeius ne feit pas soudainement 
marcher la poincte gauche de sa bataille où il es- 
toit, ains differoit tousjours, et jettoit ses yeux çà 
et là pour veoir ce que feroient ses gens de che- 
val , lesquelz estendoient desja leurs trouppes , en 
intention d'envelopper Caesar , et de renverser les 
gens de cheval , qu'il avoit en petit nombre devant 
luy, dessus le bataillon de ses gens de pied. Au con- 
traire , si tost que Caesar eut fait lever en l'air le 
signe de la bataille , ses gens de cheval se tirèrent 
un peu arrière , et les six cohortes qu'il avoit mises 
en aguet , où il y avoit trois mille combatans , se 
prirent soudainement à courir pour charger l'en- 
nemy par le flanc : et comme ilz furent joignant 
les chevaux , ilz dressèrent les fers de leurs vouges 
et javelots contremont , ainsi que Cassar leur avoit 
enseigné de faire , et en donnèrent droit aux visages 
de ces jeunes gentilzhommes , qui ne s'estoient ja- 
mais trouvez en combat quelconque, et n'atten- 

doient point ceste escrime là , ny ne l'avoient point 
apprise : aussi n'eurent ilzpas la hardiesse déparer 
ny soustenir les coups , qui leur estoient ainsi tirez 
aux yeux et à la face, ains destournans les testes, 
et mettans les mains au devant de leurs visages se 
tournèrent honteusement en hutte. Ceulx là estans 
rompus, les gens de Caesarne teindrent compte de 
courir après , ains s'allèrent ruer sur le bataillon 
des gens de pied , mesmement à l'endroit où il es- 
toit dénué de gens de cheval, et consequemment 
plus aisé à coustoyer et environner. Ainsi estans 
chargez en flanc par ceulx là, et de front par la 
dixième légion , ilz ne peurent résister ny faire teste 
longuement, voyans qu'au rebours de ce qu'ilz 
avoient espéré ,qui estoit d'envelopper leurs enne- 
mis , ilz se trouvoient eulx mesmes enfermez. Ceulx 
là estans donques aussi tournez en fuitte, quand 
Pompeius en veit la poulciere en l'air, il se doubla 
incontinent bien que c'estoit la desfaitte de sa che- 
valerie. Et seroit mal aisé de dire , quelle pensée luy 
vint adonc en l'entendement: mais bien peult on 
asseurer que à sa contenance , il ressembla propre- 
ment à une personne estonnée ou abestie , et qui 
a perdu le sens et l'entendement , ne se souvenant 
plus qu'il estoit le grand Pompeius : car sans mot 
dire à personne il se retira pas à pas en son camp , 
représentant au vif ce qui est deseript en ces vers 
d'Homère : 

• Le liault tonant Jupiter envoya 

Au preux Ajax la peur, qui Telfroya : 

'Iliade , L. II , v. 643. 

Dont 

Dont esperdu il s'arresia tout coy, 
Et sur son dos jetta derrière soy 
Son large escu , où estoient par dessus 
Sept cuirs de boeuf, l'un sur l'autre tissus : 
Puis se tira hors la presse en fuyant , 
Tousjours les yeux çà et là tournoyant. 

CIII. En tel estât entra Pompeius dedans sa 
tente , là où il demoura assis quelque temps sans 
parler , jusques à ce que plusieurs des ennemis en- 
trèrent pesle rnesle avec ses gens fuyans dedans 
son camp : et lors encore ne dit il autre parole si- 
non , « Comment jusques en nostre camp »> ! et non 
autre chose : ains se levant prit une robbe conve- 
nable à sa fortune , et s'en so-rtit. Les autres légions 
fouirent aussi : et fut fait un grand meurtre des va- 
lets et des gardes que Ion avoit laissez dedans le 
camp. Car de soudards , Asinius Pollio qui com- 
batit luy mesme en ceste bataille du costé de Ca?- 
sar y escrit qu'il n'en mourut en tout que six mille. 
Mais à la prise de leur camp les gens de Cassar 
cogneurent bien évidemment la folie , la vanité et 
légèreté de ceulx de Pompeius : car il n'y avoit ny 
tente ny pavillon qui ne fust plein de festons et de 
chappeaux de meurte », les licts tous couverts de 
fleurs , les tables chargées de pots et de couppes 
pleines de vin, et un appareil et preparatif de gens, 
qui veulent sacrifier et faire feste, plus tost que 
s'armer pour aller au combat : tant ilz alloient abu- 
sez de vaine espérance, et pleins de folle oultre- 

' Myrte. 

Tome VI. F 

cuidance , à ceste bataille. Quand Pompeius fut un 
peu loing de son camp , il laissa son cheval ayant 
peu de gens autour de luy : et voyant que personne 
ne le poursuivoit , il marcha à pied lentement , 
avec telles imaginations en son entendement , que 
Ion peut penser que devoit avoir un personnage, le- 
quel avoit accoustumé par l'espace <be trente et 
quatre ans de vaincre continuellement, et d'estre 
tousjours le plus fort , là où il «ommenceoit lors- 
premier à essayer sur sa vieillesse , que c'est de se 
trouver vaincu et de fouir, et qui discouroit en 
luy mesme , comment il avoit perdu en une seule 
heure, la gloire, la puissance et l'authorité qu'il 
avoit acquise par tant de guerres et tant de batail- 
les : et pour laquelle il estoit nagueres suivy et obeï 
«le tant de milliers d'hommes de guerre, de tant de 
chevaux et d'une si grosse flotte de vaisseaux : et 
lors il s'en alloit ainsi petit et réduit à si peu de 
train , que ses ennemis mesmes qui le cherchoient 
l'en mescognoissoient. Passé qu'il eut la ville de 
Larisse , il entra dedans la vallée de Tempé , là où 
ayant soif il se coucha sur le ventre, et beut en 
la rivière , puis se relevant chemina tant qu'il ar- 
riva sur le bord de la mer dedans une pauvre ca- 
bane de pescheurs, puis environ l'aube dn jour en- 
tra dedans un petit bateau de rivière avec ceulx 
qui l'avoient suivy estans de condition libre : car 
quant aux serfs , il les renvoya et leur conseilla qu'ilz 
$e retirassent devers Cassar hardiment , et qu'ilz 
n'eussent point de peur. 

CIV. Ainsi comme il alloit rengeant la coste 

avec ce petit bateau , il apperceut une grosse na- 
vire de charge au large de la mer à la rade , qui es- 
toit preste à lever l'ancre pour faire voile : le mais- 
tre de la navire estoit un Romain , lequel combien 
qu'il ne fust familier de Pompeius , le cognoissoit 
bien de veué. Il s'appelloit Peticius , et la nuict pré- 
cédente avoit songé qu'il voyoit Pompeius, non 
tel Comme il avoit accoustumé de le veoir , mais 
bien plus ravalé et plus affligé, parlant avec luy. 
Si avoit raconté son songe à ceulx qui naviguoient 
avec luy, ainsi comme Ion fait souvent , mesme- 
ment quand Ion songe choses de grande consé- 
quence , et que Ion se treuve de loisir : et à l'ins- 
tant y eut quelqu'un des mariniers qui luy dit qu'il 
voyoit un bateau de rivière , qui venoit droit à toute 
vogue vers eulx , et qu'il y avoit dedans des person- 
nes qui secouoient leurs habillemens , et leur ten- 
doient les mains. Parquoy Peticius se dressant sur 
ses piedz recogneut incontinent Pompeius , tout 
tel comme il l'avoit veu la nuict en songeant : et 
se bâtant la teste de douleur , commanda aux ma- 
riniers qu'ilz devallassent l'esquif, et tendit la main , 
appellant Pompeius par son nom , se doubtant bien 
à le veoir en tel estât, de ce qui luy estoit advenu , 
et que fortune luy avoit couru sus : au moyen de- 
quoy, sans attendre qu'il le priast ne qu'il luy par- 
last de sa desconvenue , il le recueillit en sa navire , 
et tous ceulx qu'il voulut quant et luy, puis se 
meit à la voile. Avec luy estoient les deux Len- 
tilles et Faonius : et tantost après apperceurent en- 
core sur le rivage le roy Dejotarus, qui se deba- 

P 2 

toit à leur faire signe qu'ilz le receussent aussi, 
comme ilz feirent : et quand l'heure du soupper 
fut venue , le maistre de la navire leur appresta à 
soupper de ce qu'il avoit : et Faonius voyant que 
Pompeius à faulte de valets , commenceoit à se 
laver soy mesme , courut à luy et le lava et oignit , 
et depuis continua tousjours à le servir et luy mi- 
nistrer tout ce que font les serfz à leurs maistres , 
jusques à luy nettoyer les pieds .et à luy apprester à 
soupper : au moyen dequoy y eut quelqu'un qui 
Voyant comme il faisoitce service libéralement avec 
une simplicité naïfve, sans afféterie ny feintise 
quelconque , luy dit ce vers , 

Que tout siet bien à un gentil courage ! 

CV. Ainsi Pompeius passant par devant la ville 
d'Amphipolis 1 traversa de là en l'isle de Lesbos pour 
y prendre sa femme Cornelia et son filz , qui es- 
toientenla ville deMitylene 2 : parquoy ayant posé 
l'ancre en la rade , il envoya un messager en la ville 
devers elle, non pas tel comme elle l'attendoit : car 
selon les nouvelles que Ion luy escrivoit pour luy 
gratifier, et que Ion luy rapportoit tous les jours, 
elle esperoit que la guerre eust esté entièrement 
décidée près la ville de Dyrrachiuin 5 , et qu'il ne 
restast plus à Pompeius que de' poursuivre Cœsar 

■ Près de l'embouchure du fleuve Strymon. 
* Capitale de l'île de Lesbos. 

3 Dyrrachium ou Epidamne, sur la mer Ionienne au-dessous 
des montagues qui séparent l'Ulyrie de la Macédoine, C'en 
aujourd'hui Durazzo. 

qui s'en seroit fouy. Le messager donqnes la trou- 
vant en- telle espérance , n'eut pas le cueur assez 
ferme pour la saluer seulement , ains luy donnant à 
entendre plus par ses larmes que par ses paroles , le 
principal du malheur, luy dit, qu'elle se hastast viste- 
ment si elle vouloit voir Pompeius en une navire 
seule, et encore non siene, mais empruntée. La jeune 
dame oyant ceste nouvelle , tumba tout à plat con- 
tre terre, où elle demoura long temps evanouye sans 
parler ny muer: et après qu'elle se fut revenue de 
pâmoison , considérant qu'il n'estoit pas temps de 
lamenter ny larmoyer, elle descendit en diligence 
par le travers de la ville sur le bord de la mer , là où 
Pompeius luy alla au devant , et la prit entre ses 
bras , pource qu'elle ne se pouvoit pas soustenir , 
ains se laissoit tumber de douleur , en disant , 
« Helas ! c'est bien une œuvre de ma fortune , non 
« pas de la tiene , cher mary , que je te voy main- 
te tenant réduit à une seule pauvre petite navire , 
« là où devant que tu espousasses la malheureuse 
« Cornelia , tu soulois cingler en ceste mer avec 
« cinq cents voiles. Helas ! pourquoy m'es tu don- 
« ques venu veoir? Et que ne m'as tu laissée avec ma 
« sinistre et malencontreuse destinée , puis que c'est 
« moy qui t'ay apporté tant de malheur? Helas! 
« tant j'eusse esté femme heureuse, si je fusse morte 
« avant que de entendre la mort de Publius Crassus 
« mon premier mary , que les Parthes me tuèrent ! 
« Et tant j'eusse esté sage , si comme j'en fus en 
« propos , je eusse abandonné ma vie incontinent 
« après luy , là où je suis demourée pour porter 

P 3 

« encore malheur au grand Pompeius » ! Lon dit 
que-Cornelia prononcea lors de telles paroles , et 
que Pompeius luy respondit : « Tu ire cognoissois à 
« l'adventure que la bonne fortune , Cornelia , la- 
ïc quelle t'a , peult estre , abusée , pour autant qu'elle 
« avoit demouré avec moy plus longuement que 
<i elle n'a accoustumé de s'arrester en un lieu : mais 
« puis que nous sommes nez hommes , il est force 
« que nous supportions patiemment ces adversitez 
« cy , et que nous tentions encore la fortune: car 
« il n'est pas hors d'espérance , que nous ne puh- 
« sions de la calamité présente retourner en la 
« prospérité passée , aussi bien que de la prospe- 
« rite passée nous sommes tumbés en la calamité 
« présente ». 

CVI. Ces paroles ouyes , Cornelia renvoya 
en la ville quérir son bagage et sa famille, et 
les Mityleniens vindrent publiquement visiter et 
saluer Pompeius , en le priant de vouloir descen- 
dre en terre, et se venir refreschir en leur ville: 
ce qu'il ne voulut faire : ains luy mesme leur 
conseilla d'obeïr au vainqueur , sans avoir peur 
de rien , pource que Cœsar estoit homme équitable 
«H de bénigne nature : et se tournant devers le phi- 
losophe Cratippus , qui estoit aussi descendu de la 
ville entre les autres citoyens pour le veoir, se plai- 
gnit et disputa un peu avec luy touchant la provi- 
dence divine: en quoy Cratippus luy cedoit tout 
doulcement, le remettant tousjours en meilleure 
espérance , de peur qu'il ne luy fnst trop ennuyeux 
ci importun , s'il eust voulu à bon esciant contester 

à l'encontre de ses raisons : pource que Pompeius 
luy eust peu demander quelle providence des dieux 
il y avoit en son faict, et Cratippus luy eust res- 
pondu , que pour le mauvais gouvernement des af- 
faires à Rome, il estoit besoing que la chose pu- 
blique tumbast entre les mains d'un prince souve- 
rain : et puis il luy eust à l'adventure demandé, 
« Comment et à quelles enseignes véux tu , Pom- 
« peius , que nous croyons , que tu eusses mieulx 
« usé de la fortune , si tu fusses demouré vain- 
« queur , que ne fait ou fera Cœsar ? Mais il fault 
« laisser cela ainsi comme il plaist aux dieux d'en 
« ordonner ». 

CVII. Ayant donques Pompeius pris sa femme 
et ses amis , il se meit à la voile sans aborder nulle 
part , sinon où il estoit contrainct à ce faire, pour 
prendre vivres , ou faire eau. La première ville où 
il entra fut Attalie 1 , au pais de la Pamphylie , là 
où quelques galères de Cilicie l'allerent trouver , et 
se rassemblèrent autour de luy quelques gens de 
guerre, et se trouvèrent de rechef soixante sénateurs 
Romains en sa compagnie : mais entendant que son 
armée de mer estoit encore en estre , et que Caton 
avoit recueilly bon nombre de soudards de la des- 
faitte , qu'il avoit transportez quant et luy en Afri- 
que, il se prit à lamenter en se plaignant à ses amis , 
de ce que Ion l'a voit contrainct à combatre par terre, 
et n'a voit on pas souffert qu'il s'aidast de l'autre 
puissance , en laquelle il estoit sans point de doubte 
■ Sur la côte méridionale de l'Asie , regardant presque l'île 
de Cypre, quoiqu'un peu plus occidentale. 

le plus fort , et qu'il se teinst tousjours auprès de 
son armée de mer , à fin que si la fortune luy disoit 
mal sur terre ; il eust incontinent ses forces de la 
marine toutes prestcis pour en résister à son ennemy : 
aussi, à la vérité, jamais Pompeius ne feit en celle 
guerre une plus grande faulte, ny Csesar ne s'advisa 
d'une meilleure ruze , que de tirer son ennemy à 
bataille ainsi loing du secours de son armée de mer. 
Mais estant Pompeius contrainct de remuer et faire 
quelque chose selon le peu de moyen qu'il avoit , 
il alloit çà et là par les villes prochaines , et à au- 
cunes alloit luy mesme en personne leur demander 
de l'argent , dont il equippoit et armoit des vais- 
seaux : et neantmoins redoublant la vistesse et sou- 
daineté de son ennemy , qu'il ne le previnst avant 
qu'il peust mettre sus aucun suffisant appareil pour 
luy faire teste , il se meit à considérer quelle re- 
traite et quel recours il pouvoit avoir pour lors , 
où il se peust retirer à seureté : et après avoir le 
tout bien consulté, il luy sembla qu'il n'y avoit pas 
une province de l'empire Romain qu'ilz peussent 
garder ny maintenir : et quant aux royaumes estran- 
gers , luy fut advis que pour le présent il n'y en avoit 
point qui les peust mieulx recueillir ny couvrir plus 
seurement , ainsi foibles qu'ilz estoient , pour puis 
après les remettre sus et les accompagner de plus 
de forces , que feroit celuy des Parthes. Les autres 
de son conseil tournoient leur opinion devers l'A- 
frique et le roy Juba : mais Theophanes Lesbien, 
disoit que ce luy sembloit une grande folie , que de 
laisser le royaume d'AEgypte, qui n'estoit qu'à trois 

journées de navigation loing de là , et le roy Ptolo- 
mceus 1 qui ne faisoit encore que sortir de son en- 
fance , estant debteur héréditaire de l'amitié et de 
la grâce que son père avoit receués de Pompeius, pour 
s'aller jetter entre les mains des Parthes, la plus 
infidèle et plus desloyale nation du monde, et ne se 
vouloir pas démettre jusques à seconder seulement 
un homme Romain , qui auroit esté son beau-pere, 
et au demourant pouvoir estre le premier de tous 
les hommes , ny ne vouloir esprouver son équité, 
et plustost aller soumettre sa propre personne à la 
puissance de Arsaces 2 , qui n'a voit pas seulement 
peu avoir celle de Crassus vivant , et mener une 
jeune femme de la maison des Scipions entre des 
Barbares , qui ne mesurent leur puissance ny leur 
grandeur , sinon à la licence de commettre toutes 
les villanies et foutes les infamies qu'il leur plaist : 
car posé encore qu'elle ne soit point violée par eulx, 
si est ce neantmoins chose indigne , que Ion puisse 
penser qu'elle l'ait peu estre, pour avoir esté en la 
puissance de ceulx qui ont eu moyen de le faire. 
Il n'y eut que ceste raison seule , ainsi comme Ion 
dit , qui destournast Pompeius de prendre le chemin 
d'Euphrates , au moins si nous voulons consentir 
que ce ait esté le discours de la raison , et non sa 
mauvaise fortune qui l'ait guidé à prendre le che- 
min qu'il suivit. Ayant donques esté résolu au con- 
seil , que le meilleur estoit de s'enfouir en AEgypte , 

■ Surnommé Dionysius , frère de Cléopàtre. 

a Voyez la note sur la Vie de Crassus , ch. xxxv , p. 228 , 

T. V. 

il se partit de Cypre en une galère Seleuciene avec 
sa femme : et les autres de sa compagnie s'embar- 
quèrent semblablement , les uns sur des galères 
aussi , et les autres dedans de grosses naves de mar- 
chands , où ilz traversèrent la mer sans danger : et 
ayans nouvelles que le roy estoit en la ville dePe- 
' lusium 1 avec son armée , où il faisoit la guerre à sa 
sœur , il teint celle route , et envoya devant faire 
soavoir au roy qu'il estoit là arrivé , et le prier de 
le vouloir recevoir. 

CVIII. Ce rov Ptolomreus estoit encore fort 
jeune, mais cc-!u y qui menoit tous ses affaires nommé 
Pothinus , assembla un conseil des principaux hom- 
mes et plus advisez de la cour , lesquelz avoient au- 
thorité et crédit selon qu'il luy plaisoit leur en dé- 
partir : et assemblez qu'ilz furent , leur commanda 
de la part du roy de luy dire chascun son advis ? 
touchant ceste réception de Pompeius, à sçavoir 
si le roy le devoit recevoir ou non. Si estoit ce 
desja une grande pitié de voir un Pothinus valet 
de chambre de roy d'AEgypte, et un Theodotion 2 
maistre d'eschole, natif de Chio , que Ion avoit loué 
pour enseigner la rhétorique à ce jeune roy, et un 
Achillas AEgyptien , consulter entre eulx , ce que 
Ion devoit faire du grand Pompeius : car ceulx là 
estoient les principaux conseillers et entremetteurs 
des aff aires du roy , entre les autres valets de cham- 
bre et ceulx quil'avoient nourry. Si attendoit Pom- 

1 Sur la mer Méditerranée , à l'embouchure la plus orientale 
«tu Nil. 

' Grec : Theojote. 

peins , ayant pose l'ancre en la rade assez loing de 
la coste , la resolution de ce conseil : auquel les 
opinions des autres lurent différentes , en ce que 
les uns vouloient que Ion le renvoyast , les antres 
que Ion l'appellast et que Ion le receust. Mais le 
rhetoricien Theodotion voulant monstrer son élo- 
quence, alla discourir que l'un ny l'autre n'estoit 
seur : « Pource , dit il , que s'ilz le recevoient , ilz 
« auroient Cœsar pour ennemy , et Pompeius pour 
« maistre, et que s'ilz l'esconduisoient, Pompeius 
« leur tourneroit à crime, ce qu'ilzl'auroient chassé, 
« et Cœsar ce qu'ilz ne l'auroient retenu : à raison 
« de quoy le meilleur estoit le mander pour le faire 
« mourir, pource qu'en ce faisant ilz acquerroient 
« la bonne grâce de l'un , et ne craindroient plus 
« la maie grâce de l'autre » : encore dit on qu'il ad- 
jouxta 1 à son dire ce traict de risée. « Un homme 
« mort ne mord point». 

CIX. Ayans donques arresté cela entre eulx , ilz 
donnèrent la commission de l'exécuter à Achillas : 
lequel prenant avec soy un Septimius , qui autre- 
fois avoit eu charge de gens soubs Pompeius , et 
Salvius un autre centenier aussi , avec trois ©u qua- 
tre autres satellites , se feit mener à la galère où 
estoit Pompeius , dedans laquelle s'estoient aussi 
rendus tous les principaux personnages de sa suitte, 
pour voir que ce seroit : mais quand ilz veirent. ceste 
manière de recueil, qui n'estoit royale, ny magni- 

' Dans le grec : en souriant , un homme mon ne mord 
point c. 

lique, ny en chose quelconque respondant à l'espé- 
rance que leur avoit donnée Theophanes , attendu 
qu'ilz ne voyoient que bien peu de gens qui ve- 
noient à eulx dedans une barque de pescheur , ilz 
commencèrent à avoir suspect le peu de compte 
que Ion faisoit d'eulx , et conseillèrent à Pompeius 
de tourner arrière et s'eslargir en haulte mer , pen- 
dant qu'ilz estoient encore hors la volée du traict. 
Ce pendant la barque s'approcha , et Septimius se 
leva le premier en pieds qui salua Pompeius en 
langage Romain du nom d' imperator , qui est à 
dire, souverain capitaine, et Achillas le salua aussi 
en langage Grec, et luy dit qu'il passast en sa bar- 
que, pource que le long du rivage il y avoit force 
vase et des bancs de sable, tellement qu'il n'y avoit 
pas assez eau pour sa galère : mais en mesme temps 
on voyoit de loing plusieurs galères de celles du 
roy , que Ion armoit en diligence , et toute la 
coste couverte de gens de guerre , tellement que 
quand Pompeius et ceulx de sa compagnie eussent 
voulu changer d'advis , ilz n'eussent plus sceu se 
sauver, et si y avoit d'avantage qu'en monstrant 
de se deffier , ilz donnoient au meurtrier quelque 
couleur d'exécuter sa meschanceté. Parquoy pre 
nant congé de sa femme Cornelia , laquelle desja 
avant le coup faisoit les lamentation de sa fin, 
il commanda à deux centeniers qu'ilz entrassent 
en la barque de l'AEgyptien devant luy , et à un 
de ses serfs affranchi^ qui s'appelloit Philippus , 
avec un autre esclave qui se nonimoit Scynes. Et 



P O M P E I U S. a3 7 
comme ja Achillas luy tendoit la main de dedans 
sa barque , il se retourna devers sa femme et son 
filz, et leur dit ces vers de Sophocles : 

Qui en maison de prince entre , devient 
SerF, quoy qu'il soit libre quand il y vient. 

CX. Ce furent les dernières paroles qu'il dit 
aux siens , quand il passa de sa galère en la barque : 
et pource qu'il y avoit loing de la galère jusques 
à la terre ferme , voyant que par le chemin per- 
sonne ne luy entamoit propos d'amiable entretien, 
il regarda Septimius au visage , et luy dit : «Il me 
» semble que je te recognois , compagnon , pour 
« avoir autrefois esté à la guerre avec moy ». L'au- 
tre luy feit signe de la teste seulement , qu'il estoit 
vray, sans luy faire autre response ne caresse quel- 
conque : parquoy n'y ayant plus personne qui dist 
mot , il prit en sa main un petit livret , dedans le- 
quel il avoit escript une harengue en langage Grec, 
qu'il vouloit faire à Ptolomaeus , et se meit à la lire. 
Quand ilz vindrent à approcher de la terre , Cor- 
nelia avec ses domestiques et familiers amis se leva 
sur ses pieds , regardant en grande destresse quelle 
seroit l'issue. Si luy sembla qu'elle devoit bien es- 
pérer quand elle apperceut plusieurs des gens du 
roy, qui se présentèrent à la descente comme pour 
le recueillir et l'honorer : mais sur ce poinct ainsi 
comme il prenoit la main de son affranchy Philip- 
pus pour se lever plus à son aise , Septimius vint 
le premier par derrière qui luy passa son espée à 
travers le corps, après lequel Salvius et Achillas 

desguainnerent aussi leurs espées , et adonc Pom- 
peius tira sa robbe à deux mains au devant de sa 
face, sans dire ne faire aucune chose indigne de 
luy, et endura vertueusement les coups qu'ilz luy 
donnèrent , en souspirant un peu seulement, estant 
aagé de cinquante 1 neuf ans, et ayant achevé sa 
vie le jour ensuivant celuy de sa nativité. Ceulx 
qui estoient dedans les vaisseaux à la rade , quand 
ilz apperceurent ce meurtre , jetterent une si grande 
clameur , que Ion l'entendoit jusques à la coste, et 
levans en diligence les ancres se meirent à la voile 
pour s'enfouir, à quoy leur servit le vent qui se 
leva incontinent frais aussi tost qu'ilz eurent gai- 
gné la haulte mer, de manière que les AEgyptiens 
qui s'appareilloient pour voguer après eulx , quand 
ilz veirent cela , s'en déportèrent , et ayans couppc 
la teste en jetterent le tronc du corps hors de la 
barque, exposé à qui eut envie de veoir un si mi- 
sérable spectacle. 

CXI. Philippus son affranchy demoura tousjours 
auprès , jusques à ce que les AEgyptiens furent as- 
souvis de le regarder , et puis l'ayant lavé de l'eau 
de la mer , et enveloppé d'une siene pauvre che- 
mise, pource qu'il n'avoit autre chose , il chercha 
au long de la grève , où il trouva quelque démou- 
lant d'un vieil bateau de pescheur , dont les pièces 
estoient bien vieilles , mais suffisantes pour brus- 
ler un pauvre corps nud , et encore non tout en- 
tier. Ainsi comme il les amassoit et assembloit, il 

1 Cin<|tiante-liuit ans et un jour. 

survint un Romain homme d'aage , qui en ses jeu- 
nes ans avoit esté à la guerre soubs Pompeius: si 
luy demanda, «Qui es tu, mon amy, qui fais cest 
« apprest pour les funérailles du grand Pompeius »? 
Philippus luy respondit, qu'il estoitun sien affran- 
chy. « Ha , dit le Romain , tu n'auras pas tout seul 
« cest honneur , et te prie vueille moy recevoir 
« pour compagnon en une si saincte et si dévote 
« rencontre : à fin que je n'aye point occasion de 
« me plaindre en tout et par tout de m'estre ha- 
« bitué en païs estranger , ayant en recompense de 
« plusieurs maulx que j'y ay endurez , rencontré 
« au moins ceste bonne adventure , de pouvoir 
« toucher avec mes mains , et aider à ensepvelir le 
« plus grand capitaine des Romains ». Voilà com- 
ment Pompeius fut ensepulturé. Le lendemain Lu- 
cius Lentulus ne sachant rien de ce qui estoit 
passé , ains venant de Cypre , alloit cinglant au 
long du rivage , et apperceut un feu de funérailles , 
et Philippus auprès , lequel il ne recogneut pas du 
premier coup : si luy demanda , « Qui est celuy qui 
« ayant ici achevé le cours de sa destinée , repose 
« en ce lieu? Mais soudain jettant un grand sous- 
« pir , il adjouxta : Helas ! à l'adventure est-ce toy, 
« grand Pompeius » ? Puis descendit en terre , là 
où tantost après il fut pris et tué. Telle fut la fin 
du grand Pompeius. 

CXII. Il ne passa gueres de temps après que 
Caesar n'arrivast en AEgypte ainsi troublée et es- 
tonnée, là où luy fut la teste de Pompeius pré- 
sentée, mais il tourna la face arrière pour ne !a 

point veoir, et ayant en horreur celuy qui la luy 
presentoit comme un meurtrier excommunié , se 
prit à plorer : bien prit il l'anneau , duquel il ca- 
chettoit ses lettres , qui luy fut aussi présenté , et 
où il y avoit engravé en la pierre un lion tenant 
une espée : mais il feit mourir Achillas et Pothinus t 
et leur roy mesme Ptolomseus ayant esté desfait en 
une bataille au long de la rivière du Nil , disparut, 
de manière que Ion ne sceut onques puis qu'il es- 
toit devenu. Quant au rethoricien Theodotus , il 
eschappa la punition de Caesar : car il s'en fouit de 
bonne heure , et s'en alla errant çà et là par le païs 
d'AEgypte , estant misérable et haï de tout le monde. 
Mais depuis Marcus Brutus après avoir occis Caesar, 
se trouvant le plus fort en Asie , le rencontra par 
cas d'adventure , et après luy avoir fait endurer 
tous les tourmens dont il se peut adviser , le feit fina- 
lement mourir. Les cendres du corps de Pom- 
peius furent depuis rapportées à sa femme Cornelia, 
laquelle les posa en une siene terre qu'il avoit près 
la ville de Alba. 



COMPARAISON 

DE POMPEIUS AVEC AGESILAUS, 

A-yant donques exposé les vies d'Agesilaus et de 
Pompeius , venons maintenant à les conférer en- 
semble , en touchant légèrement les différences 

qu'il 

qu'il y a entre eulx , qui sont telles : la première 
est , que Pompeius parvint à sa gloire et puissance 
par une très juste voye , s'estant luy mesme ponlsé 
en avant , et ayant en plusieurs grandes choses aidé 
Sylla à délivrer l'Italie de la domination des ty j 
rans : là où il semble qu'Agesilaus usurpa la royauté 
de Lacedaemone contre tout droit et des dieux et 
des hommes , ayant fait déclarer Leotychides bas- 
tard , que son frère avoit advoué pour son filz lé- 
gitime : et ayant tourné en mocquerie la prophé- 
tie des dieux , qui parloit d'une royauté boitteuse* 
La seconde est , qu'il porta tousjours honneur et 
révérence à Sylla , tant comme il vescut : et en- 
core quant il fut mort en ensepultura le corps ho- 
norablement malgré Lepidus , et donna sa fille en 
mariage à Faustus Sylla son filz : là où Agesilaus 
chassa et deshonora Lysander pour bien légère oc- 
casion , et neantmoins Pompeius n'avoit pas moins 
fait pour Sylla , que Sylla pour luy. Au contraire, 
Lysander avoit fait Agesilaus roy de Lacedaemone, 
et capitaine gênerai de toute la Grèce. La troi- 
sième est, que les injustices , que commeit Pom- 
peius au gouvernement de la chose publique , fu- 
rent pour ses alliez : car la plus part des erreurs 
qu'il y feit, fut pour complaire à Ca?sar et à Sci- 
pion ses deux beaux pères. Là où Agesilaus pour 
gratifier à l'amour de son filz, sauva 1 vie à Spho- 
drias, qui avoit mérité la mort pour le tort qu'il 
avoit fait aux Athéniens, et sousteint affectueuse- 
ment Phœbidas , non pour autre chose , que pour 
le crime mesme qu'il avoit commis oultrageant les 
Tome VI. Q 

Thebains en pleine paix. Brief , les mesmes maulx 
que Pompeius suscita aux Romains par ignorance, 
ou par n'avoir rien peu refuzer à ses amis, Age- 
silaus les feit par cholere et par opiniastreté aux 
siens, ayant allumé la guerre contre les Bœotiens. 

II. Et s'il fault compter la fortune de l'un et de 
l'autre entre les erreurs qu'ilz ont commis, les Ro- 
mains ne pouvoient espérer ny craindre celle de 
Pompeius : là où Agesilaus ne permeit pas aux La- 
cedaemoniens d'éviter les inconveniens qu'ilz sça- 
voient et prevoyoient leur devoir advenir par un 
roy boitteux. Car quand bien Leotychides eust esté 
dix mille fois prouvé et adveré bastard , la race des 
Eurytionidt s pour cela ne fust pas demourée courte» 
qu'elle n'eust peu fournir un autre roy légitime, 
qui eust marché droit , si n'eust esté que Lysander 
en faveur d'Agesilaus desguisa aux Lacedœmoniens 
la vraye intelligence de l'oracle. Mais aussi de l'au- 
tre costé , il ne lut onques trouvé une si sage inven- 
tion en matière de gouvernement , que fut celle 
que trouva Agesilaus pour remédier à la double et 
difficulté où estoient les Lacedasmoniens , touchant 
ceulx qui s'en estoient fouys de la bataille de Leuc- 
tres quand il conseilla que Ion laissast dormir les 
loix pour ce jour ik , ny ne sçauroit on en mettre 
à l'encontre un semblable de Pompeius , lequel au 
contraire ne voulut pas observer les loix que luy 
mesme avoit faittes , pour monstrer à ses amis com- 
bien il avoit de pouvoir. Là où Agesilaus se trouvant 
en un tel destroit, qu'il estoit contraint d'abolir les 
loix pour sauver la vie à ses citoyens , inventa un 

tel expédient, par lequel les loix ne feirent point 
fie dommage au public , ny ne furent point abolies 
de peur qu'elles n'en feissent. 

III. Je donne aussi tiltre de vertu civile et d'acte 
de sage gouvernement à ce faict incomparable d'A- 
gesilaus , quand il abandonna toutes les conquestes 
qu'il avoit faittes en Asie , soudain qu'il eut receu 
le petit bitletin , qu'on luy envoya de son pais pour 
le faire retourner : car il ne feit pas comme Pom- 
peius , lequel se rendit grand en profitant à la chose 
publique , ains à l'opposite pour le regard du bien 
de la chose publique , il abandonna une telle gloire 
et si grande puissance , que nul capitaine , ny de- 
vant ny depuis ne l'eut pareille en ces quartiers 
là , excepté Alexandre le grand. Et pour reprendre 
un autre commencement touchant les faicts de 
guerre et exploits d'armes : quant au nombre des 
triumphes pour les victoires gaignées, et à la puis- 
sance des armées que Pompeius a condnittes , je 
pense que Xenophon mesme , s'il vivoit , ne sçaii- 
roit y comparer les victoires d'Agesilaus , encore 
que pour les autres belles et bonnes qualitez qu'il 
a en luv, on luy ait concédé cela , comme un pri- 
vilège spécial , de pouvoir dire et escrîre tout ce 
qu'il luy a pieu de ce prince là : et si me semble 
qu'il y a encore différence entre ces deux person- 
nages icy, quant à l'équité et bonté qu'ilz gardèrent 
envers leurs ennemis : car l'un voulant asservir Ja 
ville de Thebes , et de tout poinct exterminer et 
destruire celle de Messenef, l'une estant en tout et 

' Voies les Observations, o. 

Q » 

par tout cité anciene de son pais , et l'autre ville 
mère et capitale de toute la nation Bœotiene, il 
s'en fallut bien peu qu'il ne perdist luy mesme 
celle de Sparte : car au moins en perdit il la prin- 
cipauté qu'elle avoit sur le demourant de la Grèce. 
Et l'autre à l'opposite , donna des villes pour habi- 
ter aux coursaires, qui voulurent changer leur ma- 
nière de vivre: et estant en sa puissance de mener 
Tigranes à Rome en triumphe, il aima mieulx le 
faire allié et confédéré des Romains , disant « qu'il 
« avoit plus chère la gloire de tout un siècle , que 
«t celle d'un jour ». 

IV. Mais s'il est raisonnable d'attribuer le pre- 
mier lieu et le premier prix d'honneur de la vertu 
militaire d'un capitaine , aux plus grands exploits 
et, conseils d'armes de plus grande conséquence , le 
Lacedaemonien laisse le Romain beaucoup derrière : 
car premièrement il n'abandonna jamais sa ville, 
ny n'en sortit point , encore qu'elle fust assaillie 
par soixante et dix mille combatans, et qu'il y eust 
dedans peu de gens de défenses , lesquelz avoient 
encore un peu devant esté desfaits en la bataille 
de Leuctres : et Pompeius pour avoir entendu que 
Cœsar avec cinq mille hommes de pied seulement 
avoit pris une ville d'Italie , s'en fouit de Rome , 
si fort il estoit effroyé : en quoy il ne se peult sau- 
ver de l'un des deux , ou qu'il ne s'en soit fouy 
laschement pour si peu de gens , ou qu'il n'en ait 
imaginé d'avantage faulsement : car il emmena 
bien sa femme et ses enfans , mais il abandonna 
eeulx des autres sans défense en s'enfuyant ; là où 

il falloit ou vaincre en combatant pour son pais, 
ou recevoir les conditions de paix que luy offroit 
celuy qui estoit le plus fort : car quand tout est dit , 
c'estoit un sien citoyen et un sien allié. Et luy qui 
avoit estimé estre chose insupportable que de luy 
prolonger le terme de son gouvernement , ou luy 
ottroyer un second consulat , luy donna moyen et 
occasion , en luy laissant prendre la ville de Rome^ 
de dire à Metellus et aux autres , qu'il les estimoit 
ses prisonniers de guerre. 

V. Ce qui est donc le principal en un bon chef 
d'armée , de contraindre ses ennemis à venir au 
combat quand il se sent le plus fort , et quand il 
est le plus foible , se garder d'y pouvoir estre con- 
traint , Agesilaus le bien observant , se mainteint 
tousjours invincible : et Cassar sceut bien éviter de 
n'estre point endommagé en ce où il estoit le moins 
puissant, et au contraire, sceut si bien faire qu'il 
contraignit Pompeius de hazarder à sa totale ruine 
la bataille par terre, où il estoit le plus foible , et 
se rendit par ce moyen incontinent seigneur de l'ar- 
gent , des vivres et de la mer , là où ses ennemis 
avoient le tout en leurs mains sans combatre. Et ce 
que Ion allègue pour le cuider excuser , c'*:st ce qui 
plus griefvement l'accuse et le condemue , mesme- 
ment pour un si grand et si expérimenté capitaine. 
Car comme il est bien croyable , qu'un jeune chef 
d'armée puisse estre destourné d'un sage et seur , 
conseil par les crieries et importunitez de rompeurs 
de teste , qui luy pourroient mettre devant les yeux, 
que celuy seroit une grande honte et une lascheté de 

Q 3 

cueur s'il faisoit autrement , aussi luy seroit celle 
faulteaucunement pardonnable. Mais le grand Ponv 
peius , le camp duquel les Romains appelloient/e«r 
païs , et sa tente le sénat , et nommoient ceulx qui 
estans à Rome manioient les affaires de la chose 
publique, praeteurs et consuls, rebelles et trais très 
à l'empire Romain : celuy que Ion n'avoit jamais 
veu commandé par autruy, ains qui avoit tousjours 
esté capitaine en chef en tant de guerres où il 
s'estoit trouvé et où il avoit tousjours bien fait : 
qui le pourroit excuser de s'estre laissé , par ma- 
nière de dire, forcer aux brocards de Faoniuset de 
Domitins , jusques à hazarder une bataille où il es- 
toit question de tout l'estat de l'empire , et de la li- 
berté de Rome , de peur que Ion ne l'appellast le 
roy Agamemnori ? 

VI. Car s'il ne regardoit seulement qu'au des- 
honneur et à l'infamie présente , il devoit faire 
teste, et combatre dès le commencement pour les 
murailles mesmes de la ville de Rome, non pas 
prétendre que sa fuitte fust une imitation de la 
ruze , dont jadis avoit usé Themistocles , et puis 
après reputer que ce luy fust honte de séjourner 
en la Thessalie quelque temps sans venir au com- 
bat : car la plaine de Pharsale n'estoit point une 
lice ny un camp clos que dieu leur eust préparé, 
pour y combatre nécessairement à qui demoureroit 
l'empire : et n'y avoit point de herault qui l'appel- 
last au combat , comme il y a è9 jeux de prix , là 
où il fault respondre à son nom et venir combatre, 
ou bien quitter l'honneur de la couronne à un 

autre , ains y avoît assez d'autres campagnes et des 
villes innumerables , où , pour mieulx dire , toute 
la terre habitable , dont la commodité qu'il avoit 
de la marine , luy donnoit le choix et L'option , s'il 
eust plus tost voulu ensuivre Fabius Maximus , ou 
Marius ou Lucullus , ou bien Agesilaus mesme, le- 
quel ne sousteint pas de moindres tumultes dedans 
la propre ville de Sparte , quand les Thebains l'y 
allèrent semondre d'en sortir pour défendre le plat 
pais , et semblablement en AEgypte , où il supporta 
doulcement plusieurs faulses et calumnieuses im- 
putations, dont le roy mesme le chargeoit, en le 
priant et admonestant tousjours qu'il eust un peu 
de patience : et à la fin ayant suivy le meilleur 
conseil , selon ce qu'il avoit dès le commencement 
résolu en son entendement , il sauva les AEgyp- 
tiens malgré eulx , et mainteint luy seul la ville de 
Sparte sur ses pieds en un si violent esbranlement , 
et dressa un trophée dedans la ville mesme de Sparte 
à l'encontre des Thebains , ayant donné moyen à 
ses citoyens de vaincre depuis , en ne s'estant pas 
laissé contraindre de les mener lors à leur perte et 
ruine certaine , dont il advint que depuis il fut 
hault loué par ceulx qu'il avoit ainsi sauvez malgré 
eulx. Et à l'opposite Pompeius fut blasmépar ceulx 
mesmes , à l'appétit et à la suasion desquelz il avoit 
fait la faulte : toutefois il y en a qui disent qu'il fut 
deceu par son beau pere Scipion , lequel voulant 
desrober la pluspart de l'argent qu'il avoit apporté 
de l'Asie , et le retenir pour soy, le hasta et soli- 
cita de donner la bataille , en luy donnant à en- 

Q 4 

tendre qu'il n'y avoit plus d'argent. Mais encore 
que cela fust vray, si ne devoit pas un bon capi- 
taine tumber en cest erreur , ny pour s'estre laissé 
ainsi facilement mesconter , s'exposer au péril de 
perdre tout. En les mettant donques ainsi l'un 
devant l'autre , nous les pouvons mieulx considérer. 

VII. Au demourant quant à leur allée en AEgypte, 
l'un s'y en fouit par force, l'autre y alla vouluntai- 
rement avec peu d'honneur , pour gaigner de l'ar- 
gent à servir des Barbares , en intention d'en faire 
puis après la guerre aux Grecs. Et puis ce que nous 
reprochons aux AEgyptiens pour le tort qu'ilz fei- 
rent cruellement à Pompeius , cela mesme repro- 
chent les AEgyptiens à Agesilaus pour le mauvais 
tour qu'il leur feit : car l'un fut desloyaument oui- 
tragé à mort par ceulx à qui il s'estoit fié de sa 
vie : et l'autre abandonna au besoing ceulx qui 
s'estoienl fiez en luy, et se tourna contre ceulx 
mesmes , au secours desquelz il estoit première» 
ment venu. 

JLi 'orateur Demades eut un temps grand crédit à 
Athènes , à cause qu'il disoit et faisoit , en son en- 
tremise du gouvernement de la chose publique , 
tout ce qu'il pensoit aggreer et servir aux Macédo- 
niens et à Antipater : au moyen dequoy il estoit 
contraint bien souvent de conseiller et suader beau- 
coup de choses dérogeantes à la dignité de sa ville , 
et contraires au naturel d'icelle : et puis pour s'ex- 
cuser souloit dire , que Ion lny devoit pardonner s'il 
le faisoit ainsi , pource qu'il n avoit à gouverner 
que les reliques du naufrage de son païs. Ce pro- 
pos , encore qu'il soit dit un peu trop cruement et 
témérairement, pourroit sembler véritable, qui le 
transfereroit au gouvernement de Phocion : car, k 
dire la vérité , Demades estoit luy mesme le nau- 
frage de sa ville , vivant si dissoluément , et se con- 
duisant si honteusement en son gouvernement, 
qu'Antipater mesme disoit de luy, après qu'il fut 

devenu vieil , qu'il n'en estoit demouré , non plu» 
que d'une hostie immolée, que la langue et le ven- 
tre : mais la vertu de Phocion ayant eu à combatre 1 
un puissant et violent ennemi, que le temps, les 
calamitez de la Grèce furent cause qu'elle n'a pas 
esté si renommée ne si célébrée qu'elle meritoit 
destre : car il ne fault pas adjouxter foi aux pa- 
roles de Sophocles , faisant la vertu foible , quand 
il dit , 

Point 3 ne demeure aux affligés , seigneur , 
Le sens tout tel , qu'ilz Tavoient en bonheur : 

A.ins fault seulement concéder à la fortune , 
quand il luy plaist de s'opposer aux hommes ver- 
tueux et aux gens de bien , qu'elle ait tant de puis- 
sance, qu'au lieu qu'ilz deussent recevoir l'hon- 
neur et la grâce qu'ilz méritent , elle met sus à au- 
cuns d'eulx des faulses imputations et malignes ca- 
lumnies , qui sont causes que Ion ne croit pas leur 
vertu telle comme elle est- 
Il. Et toutefois il semble à plusieurs que les 
peuples francs sont plus violents et plus oultrageux 
envers leurs bons citoyens en temps de prospérité, 
pource que l'heureux succès de leurs affaires , et 
l'accroissement de leur puissance leur esleve le 
cueur : mais c'est tout le contraire . Car ordinaire- 
ment les adversitez rendent les hommes despits, 
chagrins et aisez à mettre en cholere , et leur ouie 

' Ayant eu à lutter contre un tems orageux , comme 
contre un terrible antagoniste. 

* Dans Antigone , v. 670 ou 565 , suivant l'édition dt* 

Brunch. C. 



P H O C I O N. a55 
difficile, aspre et s'offensant de tout propos et de 
toute parole un peu rondement ditte. Celuy qui re- 
prend ceulx qui faillent, semble proprement leur 
reprocher leurs mesadventures , et celuy qui parle 
franchement , semble les calumnier. Car tout ainsi 
que le miel , qui est doulx de sa nature , engendre 
néant moins douleur quand on l'applique aux ulcè- 
res ou aux bleceures et parties entamées : aussi bien 
souvent les sages et vrayes remonstrances mordent 
et irritent ceulx qui sont en malheur , si elles ne sont 
bien addoulcies , et qu'elles ne ployent et obéissent 
un petit. C'est pourquoy le poëte Homère appelle le 
doulx , Me no i ces , qui vault autant à dire comme, 
cédant et obéissant à la partie de lame , qui est en- 
flée de despit et de courroux , et ne luy résiste , ny 
ne la combat point : ne plus ne moins que l'œil ma- 
lade s'arreste plus vouluntiers à regarder les cou- 
leurs sombres , obscures et non reluysantes , et re- 
fuit celles qui sont vifves , guayes et brillantes : 
aussi en une cité , de laquelle les affaires ne vont 
pas au gré des citoyens r , le peuple a les oreilles 
trop délicates et trop craintifves , à cause de son 
imbécillité, pour supporter patiemment une langue 
disant la vérité librement , lors qu'il demande prin- 
cipalement à ouïr les choses qui ne luy ramènent 
point sa faulte devant ses yeux : et pourtant est- 
ce un temps dangereux pour ceulx qui gouver- 
nent , en toutes sortes : car il perd avec la chose 
publique , celuy qui flatte : et devant , celuy qui ne 
flatte point. 

■ Voyex les Observations. C. 

III. Tout ainsi donqnes comme les mathéma- 
ticiens disent , que le soleil ne suit point totale- 
ment le cours du firmament, n'y aussi n'a pas son 
mouvement du tout opposite ne contraire , ains en 
biaisant un peu et cheminant par une voye oblique , 
fait une ligne torse, qui n'est point trop violente-^ 
ment roide, ains va tournoyant tout doulcement, 
et par son obliquité est cause de la conservation 
de toutes choses , maintenant le monde en très 
bonne température. Aussi en matière de. gouver- 
nement d'une chose publique , la trop roide sévé- 
rité de contrevenir à tout propos et en toutes choses 
à la voulunté du peuple est trop dure et trop rude : 
comme aussi la facilité de se laisser tirer à l'er- 
reur de ceulx qui faillent , pource qu'ilz voyent le 
peuple affectionné et enclin en celle part , est un 
précipice fort glissant et très dangereux. Mais la 
voye du milieu , de céder aucunefois au gré du peu- 
ple pour le faire obéir ailleurs , et de luy ottroyer 
une chose plaisante pour luy en demander une 
utile, est un moyen salutaire pour bien régir et 
gouverner les hommes , lesquelz se laissent à la fin 
conduire doulcement et utilement à exécuter beau- 
coup de bonnes choses , quand on ne les veult pas 
avoir en tout et par tout de haulre lucte , ny par 
une violente et seigneuriale authorité. Il est bien 
vray que ce moyen est fort malaisé et difficile à 
garder , à cause qu'il y a de la majesté qui se mesle 
avec la gracieuseté: mais'aussi quand elles sont une 
fois meslées ensemble , il n'y a armonie si musicale, 
ne consonance si bien accordée ne si parfaitie , 

qu'est celle là : aussi dit on que c'est le stile 
que le dieu de nature garde au gouvernement de 
ce monde , sans rien forcer , addoulcissant par re- 
monstrance et persuasion de raison la contrainte 
de luy obeïr. 

IV. Ce default de l'austérité estoit en Caton le 
jeune , car il n'a voit pas la nature, ny les meurs 
aggreables à un peuple , ny propres pour se faire 
aimer à une commune : aussi ne vint il point en 
crédit pour avoir flatté le peuple. C'est pourquoy 
Ciceron dit , qu'en se gouvernant ne plus ne moins 
que s'il eust esté en la ville et en la chose publique, 
que forme Platon , et non pas en la lie et au marc 
de celle de Roinulus , il fut débouté x , et faillit à 
obtenir le consulat. Si m'est advis qu'il ressemble 
proprement aux fruicts qui vienent hors de saison : 
car tout ainsi que Ion les voit vouluntiers et le> 
loue Ion , mais on n'en use point : aussi l'inno- 
cence anciene estant ja de si long temps sortie hors 
d'usage , et venant lors après si long intervalle à se 
monstrer parmy les vies corrompues et les meurs 
gastées de ce temps là , luy acquit une grande gloire 
et grande renommée : mais au demourant elle ne 
se trouva pas sortable à mettre en œuvre , ny pro- 
pre à employer aux affaires , pource que la gravité 
et perfection de sa vertu estoit trop disproportion- 
née à la corruption de ce siècle là. 

V. Car il ne vint pas à s'entremettre du gou- 
vernement des affaires estant desja la chose publi- 
que ruinée , comme feit Phocion en la siene , ains y 

• Voyez les Observation». 

vint comme elle estoit desja fort esbranlée et tra^ 
vaillée de grande tourmente : et si n'eut jamais le 
timon ny l'authorité de pilote en main , ains s'at- 
tacha seulement à manier les voiles et le cordage , 
en assistant et secondant ceulx qui avoient plus de 
crédit et de puissance que luy : et neantmoins en- 
core donna il beaucoup d'affaire à la fortune , la- 
quelle ayant entrepris de ruiner et abolir la chose 
publique , le feit bien à la fin par d'autres , mais ce 
fut à grande peine, lentement et avec un long traict 
de temps , encore fut elle bien près de demourer 
dessoubs , par le moyen de Caton et de sa vertu : 
à laquelle je compare celle de Phocion , non qu'il 
me soit advis , qu'ilz ayent esté semblables de simi- 
litude générale et universelle seulement comme de 
dire qu'ilz ont tous deux esté gens de bien , tous 
deux bien entendus en matière d'estat et de gou- 
vernement : car encore y a il différence de prouesse 
à prouesse, comme entre celle d'Alcibiadeset celle 
d'Epam inondas: et de prudence à prudence, comme 
de celle de Themistocles à celle d'Aristides : et de 
justice à justice , comme de celle de Numa à celle 
d'Agesilaus : mais les vertus de ces deux person- 
nages cy monstrent tout un mesme traict , un 
mosme moule , un mesme tainct et mesme couleur 
emprainte en leurs meurs , jusques aux plus me- 
nues et dernières particularitez , ayans tous deux 
eu l'austérité presque en égale mesure conjointe 
avec la doulceur , la prouesse avec la prudence , 
la vigilance craintifve pour les autres , avec l'asseu- 

rance 

rance résolue pour eulx mesmes , fuitte des choses 
honteuses , et zele de la justice , si semblablement 
annexées en tous deux , qu'il fault un bien subtil 
et délié jugement comme un util, pour en trouver 
et sçavoir discerner les diversitez. 

VI. Or quant à Caton ? c'est chose confessee.de 
tous , qu'il estoit de grande et noble maison , comme 
nous dirons plus au long en sa vie : et quant à 
Phocion , je conjecture qu'il ne soit point issu de 
bas ny de vil lieu : car s'il eust esté filz d'un fai- 
seur de cuilliers, comme dit Idomeneus Glau- 
cippus le filz d'Hyperides 2 ayant recueilly en l'in- 
vective qu'il a escritte contre luy, tous les maulx 
qu'il a peu , n'eust pas oublié à luy reprocher la 
bassesse roturière de son lignage , ne luy n'eust pas 
esté si honestement ne si libéralement institué 
comme il fut : car en sa première jeunesse il fut 
disciple de Platon , et depuis de Xenocrates en 
l'eschole de l'académie , où il s'addonna dès son 
commencement à toutes perfections de bonnes 
meurs : car comme Duris a escrit , jamais Athé- 
nien ne le veit ne rire ne plorer, ny se laver en, 
estuve publique , ny ayant les mains hors du cou- 
vert de sa robbe quand il estoit vestu de long : 
car quand il alloit par les champs estant à la guerre, 
il cheminoit tousjours pieds nuds et sans robbe , 
s'il ne faisoit un froid extrême et insupportable , 

' Historien , de Lampsaque , vivoit au tenu de la vieillesse 
de Phocion. 

a Un des dix orateurs dont Plutarque a écrit les Vies , qu'en- 
trouvera parmi ses OEuvres mêlées. 

Tome VI. ■ . R 

de sorte que les soudards , par manière de jeu et 
de commun proverbe , disoient entre eulx , que 
c'estoit signe de grand hyver , quand ilz voyoient 
Ph^cion vestu. 

VII. Et combien qu'il fust fort doulx et fort hu- 
main de sa nature , si est-ce qu'à le veoir au visage, 
il monstroit estre austère et mal accointable , de 
sorte qu'un homme qui n'eust point eu de fami- 
liarité avec luy, ne l'eust pas facilement abbordé 
seul : et pourtant un jour que l'orateur Chares se 
mocquoit de la sévérité de ses sourcilz, comme 
le peuple Athénien s'en fut pris à rire , il respon- 
dit publiquement , « Ces miens sourcilz , seigneurs 
« Athéniens, ne vous ont jamais fait mal, mais les 
«c risées de ces mignons icy vous ont souventefois 
« fait plorer». Son parler semblablement , pour 
les bonnes conceptions et les beaux discours qu'il 
oontenoit , estoit plein de très utile et salutaire 
instruction , mais c'estoit avec une briefveté im- 
perative , austère et nullement addoulcie : car , 
comme disoit le philosophe Zenon , « Que l'homme 
« sage doit tremper sa parole en sens et en raison , 
« premier que de la prononcer » : aussi le parler de 
Phocion , en bien peu de langage , comprenoit 
beaucoup de substance : et semble que ce soit la 
raison pour laquelle Polyeuctus Sphetien , dit « Que 
«Demosthenes estoit très bon orateur, mais que 
« Phocionestoit très éloquent». Car tout ainsicomme 
les pièces d'or ou d'argent sont les meilleures , qui 
soubs moins de masse ont plus de prix et plus de 
valeur : aussi la force du parler gist à signifier beau- 

coup on peu de paroles. Auquel propos on racompte, 
qu'un jour estant tout le théâtre pl ein de peuple , 
Phocion se promenoit à part tout seul pensant en 
luy mesme au dessoubzde l'eschalfault d'où parlent 
les joueurs, et y eut un de ses amis, qui le voyant 
ainsi pensif luy dit: «Tu penses à quelque chose , 
« Phocion ». « Ce fais mon , certes , respondit il : 
« car je pense si je pourrois point retrencher quel- 
« que chose de ce que j.'ay à dire au peuple Athé- 
nien ». Et Demosthenes mesme faisant bien peu 
de compte de tous les autres orateurs de son temps, 
quand Phocion se levoit pour parler, il souloit dire 
tout bas en l'oreille à ses amis : « Voylà la hache 
« retrenchante mes paroles qui se levé ». Toute- 
fois cela se pourroit à l'adventure aussi bien réfé- 
rer à ses meurs : pource que non seulement une 
parole , mais aussi un clin d'oeil , ou un signe de 
teste d'un homme de bien , a force de persuader 
contrepesante et de plus de poids , que ne sont in- 
finis arguments et clauses artificielles de rhéto- 
rique. 

VIII. Au demourant en sa jeunesse il accointa 
le capitaine Chabrias , et le suivit , apprenant de 
luy beaucoup de choses appartenantes au faict de 
la guerre , et réciproquement aussi le corrigeant 
de quelques imperfections qu'il avoit de nature. 
Car estant Chabrias , au demourant , homme lent 
et difficile à émouvoir , quand ce venoit au com- 
bat il brusloit d'ardeur de courage , tellement qu'il 
se jettoit à clos yeux au danger , entre les plus té- 
méraires : aussi luy en cousta il la vie dedans l'isle 

R a 

de Chio , 1 où il voulut abborder le premier avec sa 
galère et descendre en terre malgré les ennemis : 
mais Phocion estant prudent à se garder , et vif à 
exécuter , eschauffoit d'un costé la tardité de Cha- 
brias,et de l'autre attiedissoit son ardente impé- 
tuosité : à raison dequoy Chabrias estant homme 
doulx et débonnaire , l'en aimoit et l'avançoit aux 
affaires , le faisant cognoistre aux Grecs , et se ser- 
vant de luy ès choses de plus grande conséquence , 
comme il luy feit acquérir grand honneur et grande 
réputation en la bataille navale qu'il gaigna près 
l'isle de Naxos * , où il luy donna à conduire la 
poincte gauche de son armée : et fut la meslée 
plus aspre en cest endroit là, que nulle part ail- 
leurs , aussi y furent les ennemis plus tost rompus. 
Ceste bataille estant la première que la ville d'A- 
thènes gaigna avec ses forces seules depuis sa prise , 
fut cause que le peuple en aima fort Chabrias , et 
commencea à faire compte de Phocion , comme 
d'un personnage de service, et digne d'avoir charge. 
Ceste bataille fut gaignée le jour propre de la feste 
des grands mystères , en mémoire de laquelle Cha- 
brias tous les ans le seizième jour d'aoust donnoit 
à boire à qui en vouloit du peuple Athénien. Depuis 
Chabrias l'ayant choisy pour l'envoyer recevoir l'ar- 
gent et les vaisseaux que les alliez insulaires dé- 
voient contribuer , luy bailla vingt galères pour y 

' Dans la guerre qu'on appella Sociale , la troisième année 
Je la cent cinquième olympiade, avant J. C.358. 

* La quatrième année de la centième olympiade , avant 
J. C. 3 77 . 

aller, et dit on que Phocion luy respondit, «que 
« s'il l'envoyoit pour combatre des ennemis , il 
« avoit besoing de plus grand nombre de vaisseaux , 
« et s'il l'envoyoit comme ambassadeur devers des 
« alliez et amis , qu'une galère seule luy suffisoit ». 
Ainsi y allant avec sa galère seule , après avoir 
parlé aux villes et communiqué avec les officiers 
et gouverneurs d'icelles doulcement et simplement, 
il s'en retourna avec une bonne flotte de vaisseaux, 
que fournirent les alliez , et de l'argent aussi pour 
porter aux Athéniens. 

IX. S 1 ne continua pas seulement Phocion à 
honorer Chabrias tant comme il vescnt , ains en- 
core après sa mort embrassa la protection de ceulx 
qui luy appartehoient , et s'estudia de rendre son 
filz Ctesippus , homme de bien , quoy qu'il le veist 
fort dépravé et fort incorrigible , et ne cessa point 
pour cela d'essayer tousjours à le réduire et à cou- 
vrir son infamie : toutefois Ion dit que comme ce 
jeune homme estant soubs sa charge en quelque 
guerre où il estoit capitaine, luy rompist la teste 
et l'importunast , en luy faisant tout plein de ques- 
tions fascheuses , s'ingerant de le vouloir conseiller, 
reprendre et enseigner l'office et le devoir de ca- 
pitaine, il ne se peut tenir de dire : « O Chabrias, 
« Chabrias ! Je paye bien maintenant l'amitié que 
« tu m'as portée en ton vivant , en endurant l'im- 
« portunité de ton filz». 

X. E t voyant que ceulx qui s'entremettoient lors 
du gouvernement des affaires à Athènes , avoient 
departy entre eulx ne plus ne moins que au sort , 

K 3 

les charges de la guerre et de la ville , tellement que 
les uns, comme Eubulus , Aristophon , Demos- 
thenes , Lycurgus et Hyperides , ne faisoient que 
harenguer devant le peuple, et mettre les matières 
en avant, et les autres comme Dîopithes, Menes- 
theus , Leosthenes et Chares, se faisoient grands 
pour aller à la guerre , et avoir charge des armées, 
il aima mieulx se proposer à imiter et ensuivre la 
manière de gouverner, qu'a voient tenue Pericles , 
Aristides et Solon, comme estant plus entière et 
composée de l'un et de l'autre également : car ch;is- 
cun d'eulx , à mon advis , comme dit le poëte 
Archilochus , 

Ensemble estoit bon serviteur de Mars, 
Et si sçavoit des Muses les doulx arts. 

Aussi n'ignoroit il pas , que la déesse tutrice de 
Athènes , Pallas , estoit et s'appelloit Polémique 
et Politique tout ensemble , c'est à dire , ayant 
les parties requises pour gouverner en guerre et en 
paix. 

XI. S'estant donques ainsi préparé , le but , au- 
quel il tendit tousjours en toute son entremise du 
gouvernement de la chose publique , fut , qu'il 
suada tousjours le repos et la paix , et neantmoins 
fut plus souvent eleu capitaine , et eut plus de fois 
charge d'armées , non seulement que tous les hom- 
mes de guerre de son temps , mais aussi de tous 
ceulx qui ont esté devant luy , ne prochassant ny 
ne demandant point telles charges , ny aussi ne les 
fuyant ny rejouant point quand le besoins de h 

chose publique l'y appelloit : car c'est chose cer- 
taine qu'il a esté par quarante-cinq fois eleu capi- 
taine , sans qu'il se soit jamais trouvé une seule fois 
aux assemblées des élections , estant tousjours esleu 
en son absence , et tousjours envoyé quérir absent : 
tellement que les hommes de bon sens s'esmerveil- 
loient de ceste façon de faire du peuple , veu que 
jamais Phocion ne faisoit ny ne disoit chose quel- 
conque pour luy complaire, ains le plus souvent 
contredisoit à sa voulunté, comment il usoitneant- 
moins des autres gouverneurs , qui estoient plus 
gracieux , plus joyeux et plus aggreables en leurs 
harengues , pour une manière d'esbatement et de 
passe temps , ne plus ne moins que Ion dit des 
roys, qu'ilzse servent de leurs flatteurs et plaisants, 
aprèflÉu'ilz ont lavé les mains pour se mettre à 
table : mais quand il estoit question de donner des 
charges de la guerre , alors y pensant sobrement 
et à bon esciant, il y appelloit tousjours le plus 
• austère et le plus sage homme de la ville , et celuy 
qui seul ou plus que nul autre , s'opposoit à tous ses 
appétits , et à toutes ses vouluntez. Car un jour 
ayant esté publiquement leu un oracle de Delphes , 
lequel disoit , « Que tous les autres Athéniens es- 
« tans d'accord , il y en avoit un seul qui estoit 
« contraire à tout le reste de la ville », Phocion se 
tirant en avant dit publiquement, » que Ion ne se 
« donnast point autrement peine d'enquérir qui 
« c'estoit , et que c'estoit luy , pource qu'il ne 
« trouvoit rien de bon de tout ce que Ion fai- 
« soit ». 

R 4 

XII. Une autre fois il luy advint de dire une 
opinion devant l'assemblée du peuple , laquelle fut 
universellement approuvée et receué de tout le 
monde , et voyant que toute l'assistence se trouvoit 
ainsi tost de son advis , il se retourna devers ses 
amis , en leur demandant , « Helas ! mes amis , ne 
« m'est il point eschappé de dire quelque mauvaise 
« chose en n'y pensant pas »? Une autre fois comme 
les Athéniens demandassent quelque contribution 
libérale et vouluntaire d'argent à chascun , pour 
faire un sacrifice, les autres de sa qualité ayant desjà 
baillé leur part , il fut aussi nommeement appellé 
par plusieurs fois pour contribuer la siene : mais il 
leur dit , « Demandez en à ceulx qui sont riches , 
« car quant à moy , j'aurois honte de vous en 
« bailler, n'ayant pas encore payé cfMuy cy^> : en 
monstrant l'usurier Callicles , qui luy avoit presté 
de l'argent : mais comme ilz ne cessassent point 
pour cela de crier et de braire contre luy , il se 
meit à leur faire ce compte : « Il y eut un jour 
« quelque homme couard , qui se preparoit pour 
« aller à la guerre, et sur le poinct qu'il vouloit 
« partir, il entendit crier des corbeaux, et pen- 
« sant que ce fust un mauvais présage pour luy , 
« il posa ses armes , et s'arresta tout court au logis. 
« Depuis il les reprit une autre fois , et se meit en 
« chemin pour aller au camp : les corbeawx recom- 
« mencerent à crier arrière de plus belle , et lors 
« il demoura à faict , et dit finablement , vous 
« crierez tant et si hauk que vous voudrez , mais 
« sine mangerez vous point de mon corps », 

XIII. Quelque autre fois les Athéniens estant à 
la guerre soubs sa charge , vouloient à toute force 
qu'il les menast pour aller chocquer et charger leurs 
ennemis. II n'en voulut rien faire : à l'occasion de 
quoy ilz l'appelloient lasche de cueur et couard , 
et il leur respondit , « Ny vous ne me sçauriez faire 
« hardy , ny moy vous couards : toutefois nous 
« nous entrecognoissons bien les uns les autres ». 
Une autre fois en temps fort dangereux , le peuple 
le rudoyoit à merveilles , et vouloit qu'il rendit 
promptement compte de son administration et de 
sa charge: il leur respondit x «O mes. amis , sauvez 
« vous , sauvez vous premièrement ». Et comme 
durant la guerre ilz fussent humbles et soupples 
de belle peur qu'ilz avoient , mais tout soudain la 
paix faitte , ilz bravassent de paroles et criassent 
à l'encontre de Phocion , qu'il leur avoit osté la 
victoire toute asseurée d'entre les mains : il ne 
leur feit que dire , « Vous estes bien heureux d'a- 
« voir un capitaine qui vous cognoist , car autre- 
« ment vous fussiez pièce a perdus ». Hz eurent d'ad- 
venture quelque différent pour leurs confins à 
l'encontre des Bœotiens, lequel ilz ne vouloient 
point plaider en justice, ains le combatre en champ 
de bataille : mais Phocion leur dit qu'ilz ne l'en- 
tendoient pas , leur conseillant de combattre plus 
tost de paroles , en quoy ilz estoient les plus forts , 
que non pas avec les armes , en quoy ilz estoient 
les plus foibles. Son opinion en une assemblée de 
conseil despleut quelquefois tant aux Athéniens , 
qu'ilz ne vouloient pas seulement avoir la patience 

de l'ouir parler : et leur dit adonc , « Vous me pou- 
« vez bien forcer , seigneurs Athéniens , de faire 
« ce qui ne se devroit pas faire : mais de me faire 
« dire contre mon opinion chose qui ne se doibt 
« pas dire , vous ne m'y sçauriez contraindre ». Il 
rembarroit aussi bien vivement les orateurs qui 
luy estoient contraires, quand ilz s'attachoient à luy, 
comme il respondit une fois à Demosthenes , qui 
luy disoit, « Le peuple te tuera quelque jour, Pho- 
« cion , s'il entre en sa fureur : mais bien toy , dit 
« il , s'il entre jamais en son bon sens ». Et à Po- 
lyeuctus le Sphettien , lequel un jour qu'il faisoit 
grande chaleur , suadoit au peuple d'entreprendre 
la guerre contre le roy Philippns , et estant presque 
hors d'aleine, souffloit et suoit à grdsses gouttes, 
comme celuy qui estoit fort gras , de sorte qu'il 
falloit qu'il beust de l'eau par plusieurs fois pour 
achever sa harengue : « Vraiement , dit il , c'est 
« bien raison que vous décerniez la guerre à la per- 
ce suasion de cestuy cy : car , que pensez vous qu'il 
« fera quand il aura le harnois sur le dos , et que 
« les ennemis seront près en bataille , veu que 
« maintenant en prononceant seulement une ha- 
« rengue qu'il a estudiée de longue main , il est en 
« danger de crever et estouffer devant vous »? Et 
comme en une assemblée de conseil , Lycurgus luy 
eust dit plusieurs oultrages en présence de tout le 
peuple, et après tout, que Alexandre ayant demandé 
dix des citoyens d'Athènes pour en faire ce que bon 
luy sembleroit , il avoit conseillé de les livrer : il 
respondit, « J'ay souvent conseillé plusieurs choses 

« bonnes et belles h ceulx cy , mais ilz n'en veulent 
« rien faire ». 

XIV. Il y avoit lors à Athènes un nommé Archi- 
biades qui contrefaisoit le Lacedaemonien avec une 
barbe longue et forte à merveilles , une meschanîe 
cappe , et une mine et contenance tousjours triste. 
Phocion se trouvant un jour en assemblée de ville 
rabroué par le peuple, l'appella à tesmoing pour 
prouver et confirmer son dire : mais l'autre se le- 
vant , alla tout au contraire conseiller ce qu'il sen- 
toit estre aggreable au peuple : ce qu'entendant 
Phocion , le prit à la barbe , et luy dit 1 : « Que 
« ne faisois tu donques raire ceste barbe, puis que 
« tu te voulois mesler de flatter»? Il y avoit 2 un 
autre grand plaideur nommé Aristogiton , qui en 
toutes assemblées de ville ne faisoit autre chose 
que corner la guerre ordinairement et prescher 
les armes au peuple. Puis quand il fallut lever gens 
et enroller les noms de ceulx qui devroient aller 
à la guerre , il s'en vint en la place , appuyé sur 
un baston , les deux jambes bandées , pour faire 
à croire qu'il estoit malade : et Phocion l'apperce- 
vant de tout loing dessus la tribune aux harengues 
cria tout hault au secrettaire qui escrivoit lès rolles , 
« Escry aussi Aristogiton lasche et meschant , qui 
« contrefait le boitteux ». 

XV. Tellement que quelquefois je m'esmer- 
veille , comment ne pourquoy , un homme si aspre 

■ Que ne te fais-tu raser ? le reste en une paraphrase d'A- 
myot. C. 

" Un Sycophante. 

et si severe , comme il appert par ces exemples 
qu'il a esté , eut onques le surnom de bon. Toute- 
fois à la fin je treuve que c'est bien, chose dificile, 
mais non pas impossible de trouver un homme 
comme un vin , qui soit gracieux et un peu ferme 
tout ensemble , comme des autres au contraire , 
qui de prime face semblent doulx au hanter , et puis 
se trouvent fort fascheux et dommageables à ceulx 
qui conversent avec eulx. Ce neantmoins on lit, 
que l'orateur Hyperides dit un jour au peuple d'A- 
thènes , « Seigneurs Athéniens , ne regardez pas 
« seulement si je suis aigre, mais considérez si je 
« le suis sans y avoir profit » : comme si les hommes 
n'estoient fascheux et ennuyeux que pour l'avarice 
seulement, et comme si le peuple ne craignoit et 
ne haïssoit pas plus tost, tous ceulx qui par arro- 
gance , envie , insolence , cholere et opiniastreté , 
abusent de leur crédit et authorité. Phocion don- 
ques ne feit jamais mal ne desplaisir à citoyen quel- 
conque pour inimitié privée qu'il eust à V encontre 
de luy, ny n'en haït onques pas un, ains estoit 
feulement aspre , rude et aigre à l'encontre de ceulx 
qui resistoient à quelque chose qu'il entreprenoit 
de faire pour le bien public : car au demourant il 
se monstroit en toute autre chose doulx et gracieux, 
courtois et humain à tout le monde , jusques à 
hanter priveement avec ceulx qui luy estoient ad- 
versaires, et les secourir en leurs affaires s'ilz ve- 
noient à tumber en quelque danger et en quelque 
adversité. Suivant lequel propos , ses amis le ten- 
serent un jour de ce qu'il defendoit en jugement un 

meschant , à qui Ion faisoit le procès criminel : il 
leur respondit , « Que les gens de bien n'avoient 
« point besoing de telle défense ». Une autre fois 
Aristogiton le calumniateur estant en la prison , 
après avoir esté desja condemné , envoya devers 
luy le supplier de le veoir : ce qu'il feit , et alla 
jusques dedans la prison , dont ses amis le vouloient 
divertir : mais il leur dit : « Laissez moy faire , car 
« en quel lieu pourrois je veoir Aristogiton plus 
« vouluntiers qu'en la prison » ? 

XVI. Au reste , quand il partoit d'Athènes quel- 
que armée de mer , s'il y avoit un autre capitaine 
qui en fust chef que Phocion , les villes maritimes 
alliées des Athéniens et les insulaires , munissoient 
leurs murailles , combloient leurs ports , et appor- 
toient des champs dedans la ville , leurs femmes , 
leurs enfans, leurs esclaves, leur bestial et tout le 
reste de leurs biens, comme si c'eussent esté ennemis 
déclarez en guerre ouverte : mais au contraire , si 
Phocion en estoit chef, ilz alloient jusques bien loing 
au devant avec leurs vaisseaux couronnez de festons 
et de chappeaux de fleurs en signe de resjouissance 
publique , et le conduisoient eulx mesmes en leur* 
maisons. Et comme le roy Philippus taschant à 
s'emparer secrettement de l'isle d'Eubœe , y feist 
passer une armée de la Macédoine , et y allast prat- 
iquant les villes par le moyen de quelques parti- 
culiers tyrans , Plutarchus Eretrien y appella les 
Athéniens , en les priant de vouloir oster des mains 
de ce roy , l'isle qu'il alloit tous les jours de plus 
en plus occupant, si bien tost on n'y remedioit. 

Phocion y fut envoyé pour capitaine avec peu de 
gens, pource que Ion faisoit compte, que ceulx du 
pais se joindroient incontinent tort affectueusement 
à luy : mais au contraire, y rencontrant à son 
arrivée tout plein de traistres , tout corrompu , 
guasté et miné à force d'argent , que Philippus y 
despendoit , il se trouva en très-grand danger : au 
moyen dequoy il se retira dessus une motte séparée 
de la plaine de Tamynes , par une grande et pro- 
fonde vallée , là où il se fortifia , et y arresta toute 
l'élite des gens de guerre qu'il avoit avec luy, ad- 
monestant les particuliers capitaines , qu'ilz ne se 
souciassent point des autres mutins et séditieux , 
qui ne faisoient que babiller , et ne valoient rien 
au besoing , ains qu'ilz les laissassent aller et s'es- 
carter hors du camp là où ilz voudroient : « Pour 
« autant , disoit-il , que telz soudards aussi bien 
« nous seroient inutiles par deçà pour leur desobeïs- 
« sance , et nuiroient à ceulx qui auraient bonne 
« voulunté de faire le devoir : et par delà se sen- 
te tans coulpables d'avoir abandonné le camp , et 
« de s'en estre allez sans congé , ilz n'oseront crier 
« à l'encontre de nous , et se garderont bien de nous 
« calumnier ». 

XVII. Puis quand les ennemis vindrent en ba- 
taille pour le charger , il commanda à ses gens 
qu'ilz se teinsent tous prests en armes sans bouger-, 
jusquesàce qu'il eust achevé de sacrifier aux dieux , 
là où il demoura bien longuement , soit ou pource 
qu'il ne peust avoir les signes heureux des sacri- 
fices , ou qu'il taschast à attirer plus près les enne- 

mis: mais Plutarchus Eretrien cuidant qu'il dilayast 
ainsi à marcher par faulte de cueur, se jetta aux 
champs le premier , avec quelques adventuriers qu'il 
avoit à sa soude : quoy voyans les gens de cheval 
ne se peurent non plus contenir , ains marchèrent 
aussi après luy vers les ennemis en mauvais ordre , 
escartez les uns ça , les autres là ? comme ilz es- 
taient sortis du camp : parquoy les premiers ayant 
esté rompus par les ênnemis , tous les autres se 
desbanderent aussi tost d'eulx mesmes , et Plutar- 
chus mesme se meit à fouir , de sorte que quelques 
trouppes des ennemis pensans avoir desja tout gai- 
gné , donnèrent jusques dedans le camp , et tas- 
cherent à en abbattre la closture : mais cependant 
les sacrifices de Phocion estans parachevez, les 
Athéniens sortirent sur eulx , qui les tournèrent 
incontinent en fuitte , après en avoir tué un grand 
nombre tout joignant lestrenchées de leur camp. 
Cela fait , Phocion ordonna que la bataille demou- 
rast ferme sans se bouger , pour attendre et re- 
cueillir ceulx de leurs gens qui estoient encore es- 
pandus çà et là par les champs de la première roupte : 
et luy cependant avec une trouppe de combatans 
choisiz en toute son armée , alla donner à travers 
les ennemis. Si fut la meslée fort aspre , car les 
Athéniens y comba tirent tous courageusement , 
sans point espargner leurs personnes : mais sur tous 
les autres, deux jeunes hommes combatans aux 
' costez du capitaine , Glaucus filz de Polymedes ,-et 
Thallus filz de Cineas, y emportèrent le prix de 
prouesse. Tontefois Cleophanes ce jour là monstra 



2 7 a P H O G I O N. 

bien aussi sa valeur : car il cria tant après leurs 
gens de cheval qui a voient esté rompus , et les 
somma tant d'aller secourir leur capitaine, qu'il 
disoit estre en danger , qu'il les rallia et ramena 
au combat : en quoy faisant il fut cause de don- 
ner la victoire asseurée et entière aux gens de 
pied. 

XVIII. Depuis ceste bataille il chassa Plutarchus 
mesme hors d'Eretrie : et ayant pris le chasteau de 
Zaretra assis en lieu très opportun pour ceste guerre, 
à l'endroit où l'isle se va estroississant en une lon- 
gue chausse serrée d'un costé et d'autre de la mer , 
il défendit 1 que Ion ne prist pas seulement des 
Grecs prisonniers , de peur que les harengueurs 
d'Athènes ne contraignissent quelquefois le peuple 
Athénien par une soudaine cholere , d'exercer au- 
cune cruaulté encontre eulx. Ces choses ainsi laites, 
Phocion s'en retourna à la maison : mais il n'eust 
pas plus tost le dos tourné , que les alliez et con- 
tederez d'Athènes regrettèrent incontinent bien sa 
justice et sa bonté : et les Athéniens cogneureut 
aussi sa valeur et sa suffisance : car Molossus , ce- 
luy qui luy succéda en la charge de capitaine au 
gouvernement du reste des affaires, s'y porta de 
sorte que luy mesme y fut pris prisonnier. A raison 
dequoy, Philippus embrassant toutes grandes choses 
en son espérance , s'en alla avec toute son armée 
au pais de l'Hellespont , en opinion qu'il y pren- 
droit incontinent toute la Cherronese , les villes de 

* Lisez , d'après les variantes des manuscrits , renvoya tous 
les Grecs qui avuieni éti pris. 

Perinthe 

Perinthe et de Byzance 1 : et pourtant ceulx d'A- 
thènes estans tous résolus d'y envoyer du secours, 
pour l'empescher de venir au dessus de son en- 
tente , eleurent Chares pour capitaine, à l'ins- 
tance et poursuitte grande des orateurs qui le 
meirent en avant : mais y estant allé avec bon nom- 
bre de vaisseaux , il n'y feit exploit quelconque digne 
des forces qu'il y avoit menées , pource que les 
villes ne vouloient pas seulement recevoir sa flotte 
dedans leurs ports , à raison dequoy il estoit con- 
trainct d'aller rodant çà et là le long des costes , 
suspect à tout le monde , rençonnant les amis , et 
mesprisé des ennemis. Ce qu'entendant le peuple, 
joinct; aussi que les harengueurs l'irritèrent pat- 
leurs preschemens ordinaires , fut fort courroucé, 
se repentant d'avoir envoyé secours aux Byzantins : 
mais Phocion adonc se tirant en avant leur remons- 
tra que ce n'estoit pas à leurs alliez et confederez 
se desfians , qu'il se fallpit courroucer , ains à leurs 
capitaines , qui se portoient de sorte que Ion avoit 
occasion de se deffier d'eulx : « Ce sont ceulx là 
« ( disoit il ) à qui il vous en fault prendre , car 
« ilz vous rendent odieux et redoubtables à ceulx 
« mesmes qui ne se sçauroient sauver sans vostre 
« secours ». 

XIX. Ces paroles emeurent le peuple de façon 
que sur l'heure mesme elles luy feirent changer 
d'advis , tant qu'ilz baillèrent à Phocion un autre 

• Toutes deux dans la partie do la Thrace qui fornioit le 
royaume des Odrysiens ; Perinthe , sur la Propoutide , et By- 
sance , sur le Bosphore de Thrace. 

Tome VI. S 

renfort qu'ilz envoyèrent celle part pour secourir 
leurs alliez : ce qui fut de très grande conséquence, 
pour préserver la ville de Byzance : car oultre ce 
que ja sa réputation estoit grande , Cleon le pre- 
mier homme de Byzance en vertu et en authorité, 
ayant esté compagnon et familier de Phocion en 
l'eschole de l'académie , le piégea envers sa ville : 
et adonc les Byzantins ne voulurent pas qu'il cam- 
past au dehors , ains ouvrant leurs portes le re- 
ceurent au dedans de leur ville , et meslerent parmy 
eulx les Athéniens : lesquelz voyans que ceulx de 
la ville se noient ainsi d'eulx , se portèrent si ho- 
nestement en leur conversation ordinaire, qu'il n'y 
eut plainte aucune d'eulx, et si vaillamment en 
tous combats et assaults , que Philippus , lequel on 
estimoit paravant si terrible en armes , que rien 
n'arrestoit devant luy, et ne se trouvoit personne 
qui s'ozast présenter en bataille contre luy, s'en 
retourna de l'Hellespont sans rien faire , sinon per- 
dre beaucoup de sa réputation , là où Phocion gai- 
gna quelques uns de ses vaisseaux , et recouvra les 
places fortes où il avoit mis garnisons : et faisant 
des descentes en plusieurs endroits de ses terres, 
courut etpilla tout le plat païs , jusques à ce que s'es- 
tant assemblé bon nombre de gens pour le defen- 
dré, il y fut blecé, et pour ceste occasion contraint 
de s'en retourner à la maison. 

XX. Quelque temps après les Megariens en- 
voyèrent secrettement devers luy, pour luy livrer 
leur ville entre ses mains : mais Phocion craignant 
que les Bueotiens, s'ilz en estoient adverliz , ne le 

brevinsent avant qu'il y peust estre à temps , il 
t'eit tenir une assemblée de conseil de ville au plus 
matin , en laquelle il déclara au peuple ce qu'on 
luy avoit mandé de Megare: et comme le peuple 
eust prornptement arresté d'y entendre à bon es- 
ciant , Phocion feit tout aussi tost sonner la trom- 
pette , et au partir de l'assemblée sans leur donner 
autre loiiir que de prendre leurs armes seulement, 
il les mena incontinent droit à Megare r , là où ayant 
esté receu , il enferma de muraille le port de Ni- 
ssee 2 , et tira deux longues murailles depuis la ville 
jusques là , moyenant lesquelles il joignit la ville à 
la marine, et feit ensorte que du costé de la terre, 
ne craignant gueres plus ses ennemis , ( 5 du costé 
de la mer ) , elle fut entièrement en la disposition 
et dévotion des Athéniens. 

XXI. Et comme les Athéniens s'estans ja tout 
ouvertement déclarez ennemis de Philippus , eus- 
sent esleu en son absence d'autres capitaines , pour 
luy aller faire la guerre , luy si tost qu'il fut de re- 
tour à Athènes , venant des isles , suada au peuple, 
attendu que Philippus avoit bien bonne envie de 
vivre en paix avec eulx , redoubtant le danger que 
les forces d'Athènes pouvoient apporter à ses af- 
faires, que Ion devoit recevoir les articles et con- 
ditions de paix qu'il presentoit. A quoy s'opposant 

1 A l'extrémité occidentale de l'Attique , au-dessous du 
mont Cithéron. 

? Un peu au-dessous de Mégare. C'ét'oit une petite ville qui 
seïvoit de port et d'arcenul de marine à Mégare. 

3 O ci n'est point dans le grec. 

un plaideur ordinaire , qui ne bougeoit jamais des 
plaids, à calumnier et chicaner tousjours quelqu'un, 
jusques à luy dire, «Comment Phocion, oses tu 
« Lien tascher à divertir les Athéniens de la guerre, 
ce quand ilz ont desja les armes en main » ? « Ouy 
« vrayement , luy respondit Phocion , encore que 
« je sache très bien , que s'il y a guerre , je te corn- 
et manderay : et s'il y a paix, tu me commanderas ». 
Ce neantmoins il ne peut obtenir , et le gaigna De- 
mosthenes encontre luy pour celle fois , conseillant 
aux Athéniens d'aller donner la bataille à Philip- 
pus , le plus loing qu'ilz pourroient du païs d'Atti- 
que : et Phocion luy dit adonc , « Mon amy, ne 
« nous amusons point à disputer en quel lieu nous 
« luy donnerons la bataille , mais regardons seule- 
ce ment comme nous la gaignerons : car en ce f'ai- 
« sant , nous reculerons la guerre bien loing de 
<c nous : car ceulx qui sont vaincus , quelque part 
e< qu'ils soient, ont tousjours tout mal et danger 
ce auprès d'enK ». 

XXII. Après la bataille 1 perdue contre Philip- 
pus, les séditieux qui ne demandoient que toutes 
nouvelletez en la ville , tirèrent Charidemus 3 en 
avant pour le faire eslire capitaine gênerai d'Athè- 
nes , dequoy les gens de bien et d'honneur eurent 

' De Chéronée apparemment. 

' Celui qui se retira dans la suite auprès de Darius , et 
ej.ui y reçut la mort pour prix de la noble franchise avec la- 
ijuellc il lui avoit fait sentir la différence de ses troupes bril- 
lantes d'or, avec les soldats Macédoniens tout couverts de fer. 
Voyez Q. Curt. L. III, ch. 5. 

grande peur , et prenans avec eulx toute la cour et 
le sénat d'Aréopage, prièrent si affectueusement le 
peuple , avec les larmes aux yeux , qu'à la fin Hz 
impetrerent , mais ce fut à grande peine , que Ion 
meist les affaires de la ville entre les mains de Pho- 
cion : lequel fut bien d'advis de recevoir au demeu- 
rant la forme de vivre , et les humaines conditions 
d'appoinctement qu'il leur offroit : mais comme l'o- 
rateur Demadès eustmis en avant, que la ville d'A- 
thènes entrast au commun traitté de paix , et en la 
commune assemblée des estats de la Grèce , qui se 
devoit assembler à l'instance de Philippus , Phocion 
n'en fut pas d'advis , ains le dissuada , jusques à ce 
que Ion entendist ce que Philippus demanderoit 
aux Grecs en celle assemblée.- Toutefois son opi- 
nion pour lors n'eut point de lieu à cause de la 
mauvaistié du temps : et bien tost après voyant que 
les Athéniens se repentoient de ce qu'ilz n'avoient 
pas creu son conseil , quand ilz veirent qu'il leur 
falloit fournir des vaisseaux et des gens de cheval 
à Philippus, il leur dit adonc : «La crainte de ce 
« dont vous vous plaignez maintenant , me faisoit 
« opposer à ce que vous avez consenty : mais puis 
« que vous l'avez accordé , il le vous fault suppor- 
te ter patiemment , et ne perdre pas le courage 
« pour cela , vous reduisans en mémoire , que vos 
ce ancestres par le passé ont quelques fois donné la 
« loy aux autres, et quelques fois l'ont aussi receuë 
« d'autruy : et en se portant bien et sagement en 
« l'une et en l'autre fortune , ont préservé non 

S 3 

'< seulement ceste cité , mais aussi tout le demou- 

« rant de la Grèce ». 

XXIII. Depuis estans venue la nouvelle delà 
mort de Philippus le peuple tout incontinent en 
voulut faire des feux de joye , et des sacrifices aux 
dieux , comme pour une très bonne nouvelle , mais 
Phocion ne le voulut point permettre : «Pour au- 
ct tant, dit-il , que ce seroit un. signe de trop bas 
« et trop petit cueur , que de se resjouir de la mort 
« d'autruy, avec ce que l'armée qui vous a desfaits 
« à Chœronée n'en est diminuée que d'une teste 
« seulement». Et comme Demosthenes en ses 
harengues ordinaires dist des paroles injurieuses 
d'Alexandre , lors qu'il approchoit desja avec son 
armée de la ville de Thebes , il luy dit ces vers 
d'Homère , 

« O malheureux , que vas tu irritant 
« Un si farouche et aspre combattant , 

« et qui ne convoite autre chose que grandeur de 
« gloire ? veux tu , estant un si grand fen allumé , 
« jetter ceste ville dedans .' quant à moy, si bien 
« les Athéniens se vouloient perdre, je ne leur 
« permettray pas pourtant : car à ceste fin ay-je 
« pris la charge de capitaine ». 

XXIV. Et depuis, la ville de Thebes ayant esté 
entièrement destruitte et rasée , comme Alexandre 
demandast à ceulx d'Athènes qu'ilz luy livrassent 
entre ses mains Demosthenes, Lycurgus , Hype- 

' La première année de la rent onzième olympiade. 
* La troisième année de la cent dixième olympiade. 

rides et Charidemus , l'assemblée du peuple ne sa- 
chant que respondre à ceste sommation , jetta ses 
yeux sur Phocion seul , et l'appella plusieurs fois 
par son nom , pour en dire son opiuion : parquoy 
il se leva, et approchant de luy l'un de ses. amis 
nommé Nicocles , celuy qu'il aimoit le plus chè- 
rement, et en qui il avoitplus de fiance, dit hault 
et clair , « Ceulx qu'Alexandre vous demande , ont 
« conduit ceste ville en telle destroit de nécessité, 
« que si bien il demandoit cestuy Nicocles , je se- 
« rois d'advis qu'on luy delivrast : car moy mesme 
« reputerois que ce me seroit un grand heur , si je 
et pou vois mourir , de sorte que ma mort sauvast 
« la vie à tous mes autres citoyens : et encore que 
« j'aye en mon cueur grande pitié et compassion 
« de ces pauvres désolez qui s'en sont fouys de la 
« ruine de Thebes en ceste ville , si est-ce pourtant 
« que je suis d'advis , qu'il vault mieulx que les 
« Grecs lamentent la perte d'une seule ville , que 
« de deux , et me semble pour ceste raison, qu'il 
« vault mieulx en l'un et en l'autre poinct tascher 
» par prières et remonstrances à impetrer grâce de 
« celuy qui est le plus fort , que de s'opiniastrer 
« à vouloir combattre à sa certaine ruine ». 

XXV. Si dit on qu'Alexandre rejetta le premier 
décret qui fut arresté par le peuple sur sa demande, 
et se destourna pour ne point veoir les ambassa- 
deurs qui le luy avoient apporté : mais il receut le 
second qui luy fut porté par Phocion mesme, en- 
tendant dire aux plus vieux serviteurs de son pere , 
qu'il faisoit grand compte de ce personnage : à 

S 4 

raison dequoy Alexandre non seulement luy donna 
audience , et luy ottroya sa requeste , mais d'avan- 
tage suivit son conseil. Car il luy conseilla s'il ai- 
moit le repos , qu'il posast du tout les armes et ces- 
sast de faire la guerre: mais s'il aimoit la gloire, 
qu'il tournast ses armes contre les Barbares , et 
et non pas contre les Grecs. Et en luy déduisant 
plusieurs raisons et remonstrances accommodées 
au plus près du naturel , et de ce qu'il pensoit qu'A- 
lexandre desiroit, il le changea et l'addoulcit telle- 
ment, qu'Alexandre au départir luy dit, que les 
Athéniens dévoient avoir l'œil aux affaires , pourcê 
que si luy venoit à mourir, il ne cognoissoit point 
d'autre peuple à qui l'empire fust den , qu'à eulx : 
et voulant avoir particulière amitié et alliance d'hos- 
pitalité avec Phocion , il luy feit tant d'honneur , 
qu'il y avoit bien peu de ses plus familiers , à qui 
il en feist autant. Auquel propos l'historien Duris 
escrit , qu'après qu'il fut devenu grand , et qu'il 
eust desfait le roy Darius , il osta de la salutation 
de toutes ses lettres missives ce mot que Ion a ac- 
coustumé d'y mettre , Chœrin , c'est à dire , joye et 
salut , sinon en celles qu'il escrivoit à Phocion , et 
qu'il ne faisoit plus cest honneur de saluer ainsi 
ceulx à qui il escrivoit , qu'à Phocion et Antipa- 
ter : ce que Chares a aussi escrit. 

XXVI. B ien est-ce chose confessée de tous, 
qu'il luy envoya bonne somme d'argent en don : 
car il luy envoya cent talents *, Lequel argent 

■ Soixante mille esCus. Amyol. 466,875 livres de noire 
monnoic. 



P H O C I O N. 281 
ayant esté apporté à Athènes. Phocion demanda 
à ceulx qui le luy avoient apporté , pourquoy, veu 
qu'il y avoit tant de bourgeois à Athènes , Alexan- 
dre luy envoyoit ce présent à luy seul. Pource ( res- 
pondirent ilz) qu'il t'estime seul homme de bien 
et d'honneur. Et Phocion leur répliqua , « Or qu'il 
« me laisse donques le sembler et l'estre toute ma 
« vie ». Non pour cela les messagers ne laissèrent 
pas d'aller après luy jusques en sa maison , là où ilz 
veirent une très grande simplicité: car ilz trouvè- 
rent sa femme qui paistrissoit elle mesme , er luy 
en leur présence tira de l'eau de son puis pour se 
laver les pieds : à raison dequoy ilz luy i'eirent en- 
core plus grande instance que devant , qu'il vou- 
lust recevoir le présent du roy, se courrouceans à 
luy, en disant que c'estoit une grande honte de 
le veoir vivre ainsi pauvrement et estroiltement , 
attendu qu'il estoit amy d'Alexandre. Parquoy Pho- 
cion voyant passer par la rue un pauvre vieillard 
affublé d'une meschante robbe , sale et orde , il 
leur demanda s'ilz l'estimoient moins que ce pau- 
vre bon homme là, « jà dieu ne plaise , respondirent 
« ilz incontinent» S «Et toutefois , leur répliqua 
« il , il vit encore de moins que je ne fais , et si se 
« contente, et a assez. Brief, leur dit il, quand je 
« prendray une si grosse somme d'or , ou je ne 
j> m'en servirai point , et lors il vaudroit autant qne 
« je n en eusse du tout point pris : ou je m en ser- 
« viray, et lors je feray que toute ceste ville en 
« parlera mal et du roy et de moy ». 

XXVII. Ainsi fut reporté le présent hors d'A- 

thenes , servant de notable exemple à tous les Grecs, 
pour leur donner à cognoistre , que plus riche es- 
toit celuy, qui n'avoit que faire de tant d'or et 
d'argent , que celuy qui le luy donnoit. Alexandre 
ayant entendu que son présent avoit ainsi esté re- 
iuzé , en fut malcontent , et escrivit de rechef à 
Phocion , qu'il ne pouvoit estimer ses amis , ceulx 
qui refusoient à prendre de luy : toutefois pour 
cela encore ne prit il point d'argent, ains seule- 
ment le requit de vouloir en faveur de luy, déli- 
vrer Echecratides rhetoricien , Athenodorus natif 
de la ville d'Imbros , et deux Corinthiens , Dema- 
ratus et Spartus , qui avoient esté retenus prison- 
niers en la ville de Sardis , pour aucunes charges 
que Ion leur mettoit sus. Alexandre les feit incon- 
tinent délivrer , et envoyant Craterus en la Macé- 
doine , luy commanda de donner à Phocion l'une 
de ces quatre villes de l'Asie qu'il a-imeroit le mieulx, 
Ci os », Gergite 2 , Mylasse 3 , ou Elées 4 : luy man- 
dant qu'il se courrouceroit bien plus aigrement 
qu'il n'avoit fait à la première fois , s'il les refusoit : 
toutefois Phocion n'en voulut onques accepter pas 
une. Et Alexandre bien tost après s'en alla mourir. 
Lon voit encore aujourd'hui au quartier de Me- 

■ Ce n'est pas I'iie dont i! s'agit ici , mais une ville sur un 
fleuve du même nom , dans la Çithynie ou la Mysie , qui lui 
est continue. 

3 Gergithe est dans la Mysie. • 

3 Mylasse dans la Carie. 

* Elée dans l'Eolie . au-dessous du fleuve Calcul , et d» 
Frrg:ime qui est de l'autre côté du fleuve. 

lite 1 la maison de Phocion lambrissée de lames de 
cuyvre , mais au demourant fort simple et sans au- 
cune superflu i té. 

XXVIII. Quant aux femmes qu'il eut espouséas, 
on ne treuve rien par escript de la première , sinon 
que Cephisodotus mouleur d'images estoit son 
frère : mais la seconde ne fut pas moins renom- 
mée à Athènes pour son honesteté et sa simplicité 
en toutes ses actions , que Phocion pour sa justice 
et bonté. Suyvant lequel propos , on dit qu'un jour 
comme les Athéniens estoient assemblez au théâtre 
pour veoir jouer des tragœdies nouvelles , l'un des 
joueurs , à l'heure mesme qu'il devoit entrer sur 
l'eschafault pour jouer son rolle , demanda au def- 
frayeur des jeux un masque de royne , et une suitte 
de damoisellesaccoustrées magnifiquement pour l'ac- 
compagner , à cause qu'il jouoit le rolle d'une prin- 
cesse : le deffrayeur ne luy en bailloit point , et le 
joueur s'en courrouceoit et faisoit cesser les jeux , 
à cause qu'il ne vouloit pas sortir sur l'eschafault. 
Melanthius qui estoit le deffrayeur l'y poulsa par 
force , criant tout hault , « Ne vois tu pas la femme 
« de Phocion qui va tousjours avec une chambrière 
« seule par la ville , et tu veux faire le glorieux , et 
« corrompre les meurs des dames d'Athènes » ? 
Ces parolles furent ouyes du peuple qui seoit au 
théâtre attendant, qui par le grand bruit qu'il en 
mena en bâtant des mains , monstra les avoir trou- 

1 C'est un quartier du Pirée. Voyez Meursius, T. I, p. 55s 

et suiv. 

vées fort bonnes. Ceste dame , comme une siene 
amie et hostesse du pais d'Ionie , estant venue a 
Athènes , luy feist monstre de ses joyaux et bagues 
d'or enrichies de pierres pretieuses , luy feit res- 
ponse , « Tout mon parement est mon mary 
« Phocion , qui depuis vingt ans en ça a totu- 
« jours esté continuellement esleu capitaine des 
« Athéniens ». 

XXIX. 1 Son filz luy feit un jour entendre , qu'il 
desiroit combatre avec les autres jeunes hommes , 
à qui emporteroit le prix de l'exercice de descen- 
dre et remonter sur les chariots courants à toute 
bride , aux jeux de la feste , que Ion appelloit à 
Athènes Panachtnea : ce que le pere luy permeit, 
non pource qu'il appetast aucunement l'honneur 
de telle victoire , mais à fin qu'en s'addressant et 
s'exercitant à cest honeste exercice, il en devinst 
mieulx conditionné , pource qu'il estoit assez dis- 
solu jeune homme, et qui aimoit le vin : toutefois 
pour ce coup là il emporta le prix , et y eut plusieurs 
des amis du pere qui le prièrent de leur faire cest 
honneur , qu'en leurs maisons ilz feissent le festin 
de celle victoire. Phocion le refuza à tous les au- 
tres , excepté à un seul, auquel il pernïeit de faire 
ceste démonstration de bonne voulunté envers sa 

' Lisez: «son fils désirant combatte aux jeux des Panathénées, 
k Phocion lui permit de concourir aux prix de l'exercice nommé 
« Parabole , non pour ce qu'il appera unanimement , etc ». 
Cet exercice consistoil à descendre et remonter sur des char- 
riots courants ,r toute bride. Voyez le grand Ètymologiste au 
mot a .,iy.0LT-KCi>e> 

maison , et y alla luy mesme au soupper , là où en- 
tre les antres délices et superfluitez de l'appareil , il 
trouva que Ion avoit appresté des lavemens de vin 
et d'espiceries odorantes pour lavèr les pieds des 
conviez ainsi qu'ilz entreroient au festin. Si appella 
son filz , et luy dit, «Comment souffres tu, Pho- 
« cius *, que cestuy n'ostre amy gaste et deshonore 
« ainsi ta victoire par ceste superfluité de délices » ? 
Et désirant retirer de tout poinct ce jeune homme 
de ceste dissolue manière de vivre , il le mena à 
Sparte , et le meit avec les enfans qui y sont nour- 
ris en la discipline que Ion appelle Laconique. Cela 
despleut aux Athéniens , de veoir que Phocion mes- 
prisast ainsi les meurs , coustumes et façons de faire 
de son pais : et comme Demades l'orateur liry dist, 
« Que ne suadons nous au peuple Athénien de 
« recevoir la forme du gouvernement et la disci- 
« pline de Lacedasmone ? Quant à mov, si tu veux 
« estre de la partie je m'offre à le proposer et à le 
c< mettre en avant le premier ». « Vrayement, res- 
« pondit adonc Phocion, il seroit bien séant, de 
« suader aux Athéniens de vivre en commun , ainsi 
« que font les Lacedasmoniens en leurs convives , et 
« de louer les ordonnances de Lycurgus , qui sont 
« austères , à toy qui es ordinairement ainsi per- 
« fumé et si délicatement vestu ». 

XXX. Une autre fois Alexandre leur ayant mandé 
qu'on luy envoyast quelque nombre de galères, les 
harangueurs à l'encontre preschoient que Ion n'en 

1 Les savans s'accordent avec raison à lire Plioeus , comme 
on le trouvera écrit plus loin. 

devoit rien faire : le peuple appella nommeement 
Phocion pour en dire son advis, lequel leur respon- 
dit franchement , « Je suis d'advis , ou que vous 
« donniez ordre à estre les plus forts en armes , 
« ou que vous taschiez d'estre amis de ceulx qui le 
« sont». Pytheas l'orateur à son advenement, qu'il 
ne faisoit encore que commencer à harenguer de- 
vant le peuple, babilloit desja à tout propos auda- 
cieusement et presumptueusement , et Phocion luy 
dit : «Dea ce nouveau venu icy se taira il jamais» t 
Et comme Harpalus , lieutenant d'Alexandre en la 
province de Babylone, s'en estant fouy de l'Asie, 
avec grosse somme d'or et d'argent, fust venu des- 
cendre au païs de l'Attique, incontinent ceulx qui 
avoient accoustumé de faire marchandise de leur 
langue à prescher le peuple, coururent à l'envy les 
uns des autres devers luy : lequel ne faignit pas de 
leur jetter à chascun quelque somme d'argent , pour 
les attraire et appaster : car ce luy estoit peu de 
chose, veu la grande quantité qu'il en avoit ap- 
portée : mais à Phocion , il en envoya de luy mesme 
sept cents talents voulant encore mettre le sur- 
plus de son avoir et sa personne propre en la pro- 
tection et sauvegarde de luy seul. A quoy Phocion 
luy feit une bien dure response , ce Qu'il le feroit 
« repentir s'il ne se deportoit de gaster et corrom- 
« pre la ville d'Athènes ». A l'occasion dequoy Har- 
palus se retira lors bien esbahy devers ceulx qui 
avoient pris argent de luy : mais peu après les Athe- 

1 Quatre cents quatre vingt dix mille escus. Amyot. 3,268, 
is5 livres <le notre monnoie* 

hiens mettans son affaire en délibération , il veit 
que ceulx qui avoient pris argent de luy, avoient 
tourné leur robbe , tellement qu'au lieu de le dé- 
fendre , ilz l'accusoient , à fin que Ion ne les souspe- 
çonnast d'avoir pris argent de luy : et au contraire, 
que Phocion qui l'avoit si rudement renvoyé sans 
vouloir rien prendre , ayant en ses conseilz le prin- 
cipal regard à l'utilité publique , avoit encore eu en 
quelque considération le sauvement de sa vie , il se 
remeit. de rechef à essayer de le gaigner par tous 
moyens , et le considérant et recognoissant de tous 
costez, trouva que c'estoit une place imprenable 
par argent : mais il se feit amy de Charicles , gei - 
dre de Phocion , qui fut cause de luy donner bien 
mauvais bruit , pource que Ion voyoit qu'il se fioit 
de toutes choses en luy, et l'employoit en tous ses 
affaires , jusques à luy commettre la charge de faire 
bastir une magnifique sépulture à la courtisanne 
Pythonice *, dont il avoit esté amoureux, et en 
avoit eu une fille. Mais si l'accepter une telle 
charge estoit ignominieux à Charicles , encore le 
diffama l'œuvre d'avantage , quand elle fut para- 
chevée : car on voit jusques aujourd'huy la sépul- 
ture au lieu qui s'appelle Hermium 2 , ainsi que Ion 
va d'Athènes à Eleusine , n'ayant rien d'excellence 
digne de la despense de 3 trente talents , que Ion 

• Pausanias l'aj.^elle Pylhionice , et assure que ce monu- 
ment est un des plus beaux de la Grèce. L. I , p. go , édit. 
Kuhn. 

a Voyez les Observations. 

3 Dix-huit mille escu». Amjot. 140,062 livres de notre 
mounoie. 



3 88 P H O C I O N. 

dit qu'il luy compta pour la fabrique de celle sépul- 
ture. Qui plus est , après le trespas deHarpalus, ce 
Charicles et Phocion mesme prirent la fille , et la 
feirent soigneusement nourrir : toutefois estant de- 
puis Charicles appelle en justice pour respondre de 
l'argent que Ion l'accusoit avoir pris deHarpalus, 
il pria son beau pere Phocion de luy vouloir aider , 
et luy assister en jugement, pour favoriser sa dé- 
fense : mais Phocion luy refuza très bien , en luy 
disant : « Je t'ay, Charicles , pris pour mon gendre 
« à toutes choses justes et honestes seulement ». 

XXXI. A u surplus , le premier qui apporta à 
Athènes la nouvelle de la mort d'Alexandre , fut 
un Asclepiades filz de Hipparchus , auquel Demades 
disoit qu'il ne falloit point ad jouxter de foy, « Poin- 
te ce, que s'il fust vray, toute la terre pieça senti- 
« roLt l'odeur d'un tel mort ». Mais Phocion voyant 
que le peuple levoit ja la teste , ne demandant que 
toutes nouvelletez , taschoit à le modérer et con- 
tenir : et comme plusieurs des harengueurs mon- 
tassent incontinent en la tribune aux harengues , 
et criassent que la nouvelle d' Asclepiades estoit 
certaine , et qu'Alexandre estoit véritablement 
mort , Phocion leur respondit , « Si elle est vraye 
« aujourd'huy , elle sera donques encore vraye dé- 
fi main , et après demain : et pourtant , seigneurs 
« Athéniens, ne vous hastez point, ains délibérez 
« tout à loisir , et prouvoyez seurement à ce que 
« vous avez à faire. Et comme Leosthenes eust tant 
fait par ses menées qu'il eust jette la ville d'Athènes 

en 

en la guerre , que Ion appella la guerre des Grecs I , 
et demandast en se mocquant à Phocion qui en es- 
toit marry , quel bien il avoit lait à la chose pu- 
blique , en tant d'années qu'il avoit esté capitaine 
gênerai d'Athènes , Phocion luy respondit , « Le 
« bien que j'ai fait n'est pas petit : car ce pendant 
« que j'ay esté capitaine, les citoyens d'Athènes 
« ont esté enterrez en leurs paternelles sépultures ». 
Ce Leosthenes parloit toujours haultement et avan- 
tageusement devant le peuple , au moyen dequoy 
Phocion luy dit un jour , « Tes propos , jeune 
« homme mon amy , ressemblent proprement au 
« cyprez : car ilz sont grands et haults , mais ilz 
et ne portent point de fruict ». Adonc Hyperides 
se dressant en piedz , luy demanda , « Quand don- 
« ques , Phocion , conseilleras tu aux Athéniens de 
« faire la guerre » ? « Quand je verray , dit il , les 
« jeunes hommes bien délibérez de n'abandonner 
« point leurs rencs , les riches contribuer argent , 
« vouluntairement , et les orateurs s'abstenir de 
« desrobber la chose publique ». 

XXXII. Ce neantmoins plusieurs s'esmerveil- 
loient de veoir la belle et grosse armée que Leos- 
thenes avoit levée , et demandoient à Phocion ce 
qu'il luy sembloit d'un tel preparatif. « Il est beau , 
« dit il , pour une course et carrière : 2 mais je 
« crains le retour et la continue de la guerre , pour- 

■ La guerre Lamiaque. 

* Il y a dans le grec : mais je crains le Dolickum. Le Doli- 
rhum étoit une course, dans laquelle on parcouroit six fois la 
carrière. C. 

Tome FI. T 

« ce que je ne voy point que ceste ville ait plus 
« d'autre moyen de recouvrer argent , ny autres 
« vaisseaux , ny autres gens de guerre , que ceulx 
« là ». Ce qui fut depuis tesmoigné par l'événement, 
pource que du commencement Leosthenes feit de 
grands exploits d'armes : car il desfeit en bataille 
les Bœotiens , et rengea Antipater dedans la ville 
de Lamia : ce qui éleva les Athéniens en grande 
espérance , de sorte que Ion ne faisoit à Athènes 
autres choses , que lestes et sacrifices continuelle- 
ment , pour rendre grâce aux dieux de tant de 
bonnes nouvelles : et y en avoit quelques uns qui 
cuidans bien convaincre Phocion , de manière qu'il 
ne sçauroit que respondre , luy demandoient s'il 
voudroit pas bien avoir lait toutes ces belles choses 
là : « Ouy vrayement , leur respondit il , je les vou- 
« drove bien avoir faittes , mais non pas n'avoir 
« conseillé ce que j'ai conseillé ». Et comme Ion 
escrivist et apportast tous les jours de bonnes nou- 
velles les unes sur les autres , il dit : « O dieux! 
»< quand cesserons nous de vaincre et de gaigner»? 
Toutefois Leosthenes à la fin estant mort en ce 
voyage, ceulx qui craignoient que Phocion ne fust 
substitué capitaine au lieu de luy , et qu'il ne paci- 
fiast ceste guerre, attiltrerent un personnage peu 
cogneu et de petite qualité , qui en pleine assemblée 
de conseil vint dire, qu'estant amy de Phocion , et 
son compagnon d'eschole , il supplioit le peuple de 
l'espargner et le contregarder , pource q.n'ilz n'en 
avoient point d'autre semblable à luy, et qu'ilz en- 
voyassent plus tost au camp Antiphilus. Dequoy le 

peuple estant bien d'advis, Phocion se tira en avant 
qui dit, qu'il n'avoic jamais esté à l'eschole avec 
cest homme là , et , qui plus est , qu'il ne le cognois- 
soit du tout point, ny n'avoit onques esté sou fa- 
milier : c< Mais pourtant , qui que tu sois, dit il, 
* je te tien désormais pour mon amy et pour mon 
<c bienvueillant , car tu as conseillé au peuple ce 
« qui m'est le plus expédient ». 

XXXIII. C e neantmoins le peuple à toute force 
voulant aller contre les Bceotiens, Phocion y résista 
le plus qu'il peut , de paroles premièrement : et. 
comme ses amis luy remonstrassent qu'il se f'eroit 
tuer, de contrevenir ainsi ordinairement à la vou- 
lunté du peuple, il leur respondit, «A tort me feront 
ilz mourir, si je fais et procure ce qui leur est 
« utile : et à bon droit aussi si je fais le contraire ». 
Mais voyant que pour cela ilz ne se laschoient point, 
ains crioyent de plus en plus encontre de luy , alors 
il commanda au herault qu'il proclamast à son de 
trompe , que tous bourgeois , manans et habitans 
d'Athènes , depuis l'aage de quatorze ans 1 , jusques 
à soixante, eussent promptement au partir de l'as- 
semblée à le suivre en armes , portans avec eulx des 
vivres pour cinq jours. Geste criée entendue , il y 
eut un grand trouble par toute la ville , et s'en 
coururent incontinent les vieillards devers luy se 
plaindre de !a dureté de son commandement : il leur 
respondit , « Je ne vous fais point de tort, car moy 
« mesme qui suis aagé de quatre vingts ans, seray 
« quant et vous ». 

' Voyez les Obseï valions. 

XXXIV. Ainsi les reteint il pour lors , et leur 
feit perdre leur folle envie de guerroyer : mais es- 
tant la coste de la marine courue et pillée par le 
capitaine Micion , lequel avec bon nombre de Ma- 
cédoniens naturelz et d'autres estrangers , estoit 
descendu au territoire du bourg de Rhamnus , et 
gastoit tout le plat païs à l'environ , Phocion y 
mena les Athéniens , là où comme plusieurs ac- 
courussent à Iuy , l'un deçà , l'autre delà , entre- 
prenans sur son estât de capitaine , et s'ingerans 
de luy conseiller les uns de loger son camp sur une 
telle motte , les autres d'envoyer en tel endroit les 
gens de cheval , les autres de camper icy : « O Her- 
« cules , dit il , combien je voy de capitaine , et peu 
•< de soudards » ! Puis quand il eut rengé ses gens 
de pied en bataille , il y en eut un qui se jetta bien 
loing devant les autres hors de son renc: mais s'es- 
tant aussi avancé l'un des ennemis pour le charger, 
l'Athénien eut peur , et se retira en sa place , et 
lors Phocion luy dit : « N'as tu point de honte , 
« jeune estourdy que tu es, d'avoir ainsi par deux 
« fois abandonné ton renc, l'un auquel tu avois 
« esté mis par ton capitaine , et l'autre auquel tu 
« t'estois planté toymesme ? Et allant tout aussi 
tost charger l'ennemy , le rompit à force , et tua 
sur le champ le capitaine mesme Micion avec bon 
nombre de ses gens. 

XXXV. O r estoit pour lors l'armée de la ligue 
des Grecs en la Thessalie , là où elle gaigna une 
bataille 1 contre Antipater , et contre Leonatus , 

■ La seconde année de la 1 14 e • olympiade, avant J. C. 3a3. 

qui s'estoit joinct à luy avec les Macédoniens qu'il 
avoit nagueres ramenez de l'Asie , et y fut occis sur 
la place Leonatus , estant Antiphilus chef des 
gens de pied , et Menon Thessalien coulonnel de 
la chevalerie. Mais peu de temps après estans Cra- 
terus repassé de l'Asie en Europe avec grosse puis- 
sance , il y eut une autre bataille près la ville de 
Cranon 1 en laquelle les Grecs furent desfaits : 
toutefois la desfaitte ne fut pas grande , et n'y 
mourut pas beaucoup de gens , encore fut ce par la 
désobéissance des soudards aux capitaines , qui leur 
estoient trop doulx, aussi estoient ilz trop jeunes, 
joinct aussi que si tost comme Antipater tenta leurs 
villes , ilz se desbanderent tous , et abandonnèrent 
très honteusement la défense de la liberté com- 
mune : parquoy Antipater s'achemina incontinent 
droit pour aller avec son armée devant la ville d'A- 
thènes. Ce que sentans Demosthenes et Hyperides , 
abandonnèrent la ville : mais Demades ne pouvant 
fournir à payer l'argent qu'il devoit au public , 
ayant esté condemné en sept amendes envers la 
chose publique , pour avoir autant de fois proposé 
au peuple , et mis en avant des choses contraires 
aux loix, en demouroit infâme, et ne luy estoit 
pas loisible de parler et harenguer en public : toute- 
fois pour lors en estant dispensé , il proposa que Ion 
envoyast des ambassadeurs avec plein pouvoir de- 
vers Antipater, pourtascherà traitter quelque paix 
avec luy. 

' L'année suivante. Cranon est dans le canton de la Thes~ 1 
salie , appelle Tempe. 

XXXVI. Le peuple craignant de commettre ceste 
absolue puissance de traitter à qui que ce fust, ap- 
pella nommeement Phocion , disant qu'il n'y avoit 
que luy seul à qui il se peust confier. Et adonc leur 
respondit Phocion, « Si j'eusse estécreu ès conseils 
« que je vous ay tousjours donnez , vous ne seriez 
« pas maintenant en peine de consulter de si grandes 
« choses ». Ainsi estant le décret authorisé par le 
peuple , il fut envoyé luy mesme devers Antipater, 
lequel estoit pour lors campé en la Cadmée , s'ap- 
prestant pour de là entrer au premier jour dedans 
le païs d'Attique. Si luy requit Phocion , que pre- 
mier qu'il deslogeast de là , il feist appointement 
aveceidx. Aquoy Craterus respondit promptement, 
Phocion , « Tu ne nous demandes pas chose raison- 
(< nable , que demourans icy nous mangions et fou- 
te lions le païs de noz alliez et amis , là où nous 
<c pouvons aller vivre et nous enrichir ès terres de 
« noz ennemis » : toutefois Antipater prenant Cra- 
terus par la main : « 11 lault , dit il , que nous facions 
« ce plaisir à Phocion ». Mais au démontant . quant 
aux capitulations de la paix , il voulut que les Athé- 
niens leur envoyassent la carte blanche , et re- 
meissent les conditions du traitté à leur plaisir, ne 
plus ne moins que luy estant assiégé dedans la ville 
de Lamia avoit remis tout pouvoir de capituler à la 
discrétion de leur capitaine Leosthenes. Ceste res- 
ponse ouye , Phocion s'en renourna à Athènes , où 
le peuple se voyant contrainct , accepta par force 
la condition de traitter, que luy offroit Pén- 
nemy. 

XXXVII. Ainsi retourna de rechef Phocion à 
Thebes devers Antipater a vec d'autresambassadeurs : 
entre lesquelz les Athéniens eleurent le philosophe 
Xenocrates , pource que le renom , l'estime et la 
réputation de la vertu de ce personnage estoit si 
grande par tout le monde , que Ion pensoit qu'il 
n'y avoit arrogance, ny cruaulté, ny cholere si 
grande en cueur d'homme , qui qu'il fust , que le 
regard seul de Xenocrates n'amollit , jusques à le 
contraindre de luy porter quelque honneur et quel- 
que révérence. Ce nonobstant il en advint tout au 
contraire par la malignité de la nature d' Antipater 
ennemie de toute vertu : car tout premièrement , il 
ne le daigna oncques seulement saluer , là où il em- 
brassa tous les autres. Sur quoy Ion treuve que Xeno- 
crates dit adonc, «Antipaterfaitbiend'avoirhontede > 
« me veoir tesmoing du mauvais tour et traittement 
« inique, qu'il veult faire aux Athéniens». Puis 
quand il commencea à parler, il n'eut jamais la 
patience de l'ouïr , ains l'interrompant à tous pro- 
pos , et le rabrouant , il luy commanda à la fin de se 
taire du tout : mais après que Phocion eut parlé , 
il leur feit response , que les Athéniens auroient 
paix , alliance et amitié avec luy, prouveu qu'ilz 
luy livrassent Demosthenes et Hyperides entre ses 
mains , qu'ilz gouvernassent leur chose publique 
selon la forme de gouvernement institué par leurs 
ancestres , là où il n'y eust que ceulx qui auroient 
dequoy , qui f ussent admis aux estats et offices de 
la chose publique , et qu'il receussent garnison de- 

T 4 

dans le port de Munychia 1 : qu'ilz remboursassent 
l'argent qui auroit esté despendu en ceste guerre , 
et oultre cela , qu'ilz en payassent encore une somme 
pour l'amende. Tous les autres ambassadeurs s'en 
contentèrent, et acceptèrent ces conditions de paix 
comme doulces et humaines , excepté Xenocrates , 
lequel dit , « que pour esclaves , il les traittoit assez 
« doulcement, mais pour un peuple franc et libre, 
« trop durement ». Parquoy Phocion le supplia qu'il 
voulust à tout le moins leur remettre la garnison : 
à quoy Ion dit que Antipater luy respondit , « Pho- 
« cion , nous desirons te gratifier en toutes choses, 
« fors en celles qui seroient cause de ta ruine et de 
« la nostre ». Les autres escrivent qu'il ne respondit 
pas ainsi , mais qu'il luy demanda, s'il vouloit piéger 
et cautionner les Athéniens, qu'ilz entretiendroient 
loyaument les articles et conditions de ceste paix , 
sans plus remuer aucune nouvelleté , s'il les exemp- 
toit de recevoir garnison. A quoy comme Phocion 
se tenst et dilayast à respondre , il y eust un Cal- 
limedon surnommé Caiabos , homme violent, et 
haïssant la liberté populaire , qui se jettant à la tra- 
verse , « Et si cestuy estoit si fol que de . piéger 
« cela , Antipater , luy croirois tu pourtant , et 
« laisserois tu pour cela de faire ce que tu as de- 
« libéré »? 

XXXVIII. Ainsi furent les Athéniens eontraincts 
de recevoir garnison des Macédoniens , de laquelle 

• Enlre celui de Phrdère vers l'orient, et celui du Pirée vers 
l'occident. C'est un des dénie* de l'A ttique , mais on ne sait 
de cjuelle tribo. 

fut capitaine Menyllus un honeste homme et fami- 
lier amy de Phocion. Ce commandement de rece- 
voir garnison dedans le port de Munychia lut 
trouvé superbe et fait par Antipater plus tost par 
une vaine gloire de monstrer oultrageusement sa 
puissance , que pour bien qu'il en peust advenir 
à ses affaires. Mais encore le jour auquel il s'en 
saisit et empara , augmenta d'avantage le regret : 
car ce fust justement le vingtième d'aoust 1 , que sa 
garnison y entra : lors que Ion célèbre la feste des 
Mystères 2 , en laquelle on a accoustumé de faire 
la procession qui s'appelle Jacchus , depuis la ville 
d'Athènes jusquesàcelled'Eleusine, de sorte qu'es- 
tant la solennité de ceste saincte cerimonie con- 
fuse , il vint en pensée à plusieurs de considérer , 
comme ancienement ès plus heureux temps de la 
chose publique, avoient esté ouyes et veués des 
voix et visions divines à tel jour , dont les ennemis 
estoient demourez estonnez et effroyez : et lors , au 
contraire, en la mesme solennité les dieux voyoient 
la plus triste calamité qui eust peu eschoir à. la 
Grèce , et venoit le plus sainct et le plus plaisant 
jour qui lust paravant en toute l'année, à estre con- 
taminé du tiltre du plus malheureux événement , 
qui advint onques aux Grecs , c'estoit la perte de 
leur liberté. 

XXXIX. O r peu d'années au paravant avoit on 

■ Grec, boédromion , septembre. 

* Lisez : « auquel jour on a accoustumé de conduire Jacclius 
k depuis la ville d'Athènes jusques , etc x. c. 

apporté un oracle de Dodone 1 à Athènes , « Que- 
« Ion gardast bien les rochers de Diane, de peur 
« que des estrangers ne s'en emparassent:» et en- 
viron ce raesme temps , les rideaux 2 dont on en- 
vironne tout à l'entour les saincts licts mystiques , 
esrans baignez en l'eau , prirent une couleur jaul- 
nastre et pasle comme celle d'un trespassé, au lieu 
de la vive couleur de pourpre qti'ilz .souloient au 
paravant avoir : et qui plus est , les autres draps non 
sacrez des particuliers que Ion trempoittout auprès 
dedans la mesme eau , retenoient leur naïve vivacité 
de couleur. Et comme l'un des ministres du temple 
lavast un petit cochon dedans la mer en un endroit 
du rivage 3 pur et net , il sortit soudain un grand 
poisson de la mer qui luy vint oster d'entre les 
mains , et en avalla tout le derrière : par où Ion 
conjectura que les dieux leur donnoient à entendre 
qu'ilz perdroyent le bas de leur ville, et ce qui es- 
toit le plus prochain de la mer , mais qu'ilz sauve- 
roient les parties haultes : toutefois ceste garnison 
pour l'honesteté du capitaine Menyllus ne fascha 
point les Athéniens. Mais il y eut plus de douze 
mille citoyens qui furent déboutez de la jouissance 
du droit de bourgeoisie , à raison de leur pauvreté, 

• Forint de la Tbesprotide ou de la Molossie ; car les li- 
mites de ces deux provinces ont varié. Elle étoit consacrée à 
Jupiter , et fameuse pur les oracles qui étoient rendus par des 
r.bêues , ou par des colombes. 

* Ou les bandes, dont on lie à l'entour les berceaux mys- 
licpies de Bacchus. Amynt. 

3 Voyez les Observations. 

desquelz une partie demoura à Athènes , à qui il 
semble que Ion faisoit un grand tort et une grande 
injure : et une autre partie s'en alla en Thrace , là 
où Antipater leur assigna villes et terres pour de- 
mourer. Ceulx là sembloient proprement gens que 
Ion eust pris d'assault, ou par siège dedans une 
ville, que Ion contraignist d'abandonner leur pais. 

XL. Au demourant la mort de Demosthenes en 
l'isle de Calauria 1 et de Hyperides près la ville de 
Cleones 2 , dont nous avons escrit ailleurs , furent 
presque cause de faire regretter le temps des rè- 
gnes de Philippus et d'Alexandre : ne plus ne moins, 
que depuis Ion dit que ayant esté Antigonus des- 
fait , ceulx qui l'ayoient vaincu et occis , oppressè- 
rent et traitterent si rudement leurs subjects , que 
au païs de la Phrygieun laboureur fouillant en terre, 
et estant interrogué, que c'estoit qu'il cherchoit , 
respondit en souspirant « Je cherche Antigonus ». 
Aussi venoit il lors en pensée à plusieurs d'en dire 
autant, quand ilz rememoroient la magnanimité et 
générosité de ces deux grands princes , en leur cour- 
roux , comme ilz pardonnoient facilement , et re- 
mettoient leur maltalent , non pas ainsi comme 
Antipater , qui soubs le masque de se comporter en 
homme privé, d'aller simplement vestu, et vivre 
sobrement et à peu de despense , dissimuloit la 
puissance tyrannique qu'il usurpoit , et ce pendant 
s'en monstroit plus violent seigneur et plus cruel 

■ A l'extrémité du golfe Argolique et du golfe Saronique. 
* Ville de l'Argolide 

tyran envers ceulx à qui la fortune avoit couru sus. 
Toutefois Phocion inipetra deluy le rappel de plu- 
sieurs qu'il avoit bannis , et à ceulx qu'il ne peult 
faire rappeller , au moins leur procura il que leurs 
confins ne fussent point si loingtains, comme des 
autres qui côtoient reléguez par delà les monts Acro- 
cerauniens », et le chef de Taenarus, hors de la Grèce, 
ains qu'il leur fust à tout le moins loisible de de- 
mourer au dedans du Peloponese , entre lesquelz 
fut un Agonides , faulx accusateur. 

XLI. Au reste gouvernant ceulx qui estoient de- 
mourez dedans la ville en grande justice , et avec 
grande humanité , quand il en cognoissoit aucuns 
doulx et paisibles de nature , il les tenoit tousjours 
en quelque magistrat : mais ceulx qu'il sçavoit 
estre remuans , séditieux et amateurs de nouvelle- 
tez, il les engardoit de pouvoir parvenir à office 
quelconque , et leur ôstoit tout moyen d'exciter 
troubles , de sorte qu'ilz se fenoient d'eulx mesmes, 
et apprenoient avec le temps à aimer les champs, 
et à s'addonner au labourage. Et voyant que Xeno- 
crates payoit un certain tribut à la chose publique, 
que payoient par chascun an les estrangers habitans 
à Athènes , il luy voulut faire donner droit de bour- 
geoisie, et le faire enregistrer au nombre des ci- 
toyens : mais Xenocrates ne voulut pas , « disant 
« qu'il ne vouloit point avoir de part 2 à celle bour- 
« geoisie, pour laquelle empescher il avoit esté en- 
« voyé ambassadeur ». 

' Grande chaîne de montagnes dans l'Epire. 
A cotte forme de gouvernement. C. 

XLII. Et comme Menyllus luy envoyast de l'an- 
gent en don, il f'eit response « que Menyllus n'estoit 
« point plus grand seigneur qu'avoit esté Alexandre, 
« ny luy n'avoit point lors plus grande occasion d'ac- 
« cepter son présent, que quand il avoit refuzé celuy 
« du roy » : et comme Menyllus luy repliquast , que 
s'il n'en avoit besoing pour soy, à tout le moins 
qu'il le prist pour son filz Phocius , il respondit , 
« Si mon filz Phocius , changeant de iaçon de vi- 
te vre veult estre homme de bien , il aura assez pour 
<c vivre de ce que je luy laisseray : mais s'il se veult 
« tousjours gouverner comme il fait de présent, il 
« n'y a richesse qui luy peust suffire ». Mais une 
autre fois il respondit bien plus roidement à An- 
tipater, qui luy vouloit faire faire quelque chose , 
laquelle n'estoit point honeste : « Antipater , dit il, 
« ne me sçauroit avoir pour amy et pour flatteur 
« tout ensemble ». Antipater mesme souloit dire 
qu'il avoit deux amys à Athènes , Phocion et De- 
mades , à l'un desquelz il n'avoit jamais sceu faire 
rien prendre , et n'awit jamais peu assouvir l'au- 
tre. Aussi estoit la pauvreté de Phocion un grand 
argument et grand tesmoignage de sa preud'hom- 
mie, attendu qu'il estoit envieilly en icelle après 
avoir esté tant de fois en sa vie capitaine gênerai 
des Athéniens , et avoir eu l'amitié de tant de prin- 
ces et de roys : là où Demades prenoit plaisir à 
faire monstre de sa richesse ès choses mesmes qui 
sont défendues par les loix de la ville : car y ayant 
lors une ordonnance à Athènes ? par laquelle il es- 
toit prohibé , que nid estranger ne peust estre des 

danseurs qui dansoient ès jeux publiques , sur peine 
de 1 mille drachme*, que le detfrayeur desdictes 
danses payèrent pour l'amende à la chose pu- 
blique , Demades faisant quelques jeux à ses des- 
pens, y en feit venir cent baladins estrangers pour 
un coup, et apporta quant et quant l'argent pour 
paver l'amende publiquement au théâtre devant 
tout le peuple , a mille drachmes pour chasque 
teste. Une antre lois quand il maria son lilz qui 
s'appelloit Demas , il luy dit, «Mon filz , quand 
« j'espousay ta mere il y eut si peu 'de feste, que 
« nostre prochain voisin n'en ouyt rien : là où main- 
« tenant les princes et les roys contribuent aux 
« frais de tes nopees ». 

XLIII. Au surplus les Athéniens rompoient or- 
dinairement la teste à Phocion d'aller requérir An- 
tipater, qu'il voulust retirer sa garnison de leur 
ville : mais il trouvoit tousjours quelque moyen de 
rejetter ceste ambassade, fustoupource qu'il n'es- 
perast pas pouvoir obtenir ceste grâce , ou plus tost 
pource qu'il veist que le peuple en estoit plus hum- 
ble et plus soupple à mener à la raison , pour la 
crainte de celle garnison : niais bien impetra il 
d'Antipater , qu'il ne demandast pas promptement 
son argent , ains en differast encore le payement : 
parquoy voyans que Phocion n'y vouloit autre- 
ment entendre , ilz se tournèrent devers Demades, 
lequel eu prit la charge bien vouluntiers, et s'en 
alla avec son filz en Macédoine, là où sans point 
de doubte sa destinée le conduisit à sa maie heure, 

' Cent esrus. Amyot. 778 livre» <le nom; mociaoie. 

sur le poinct que Antipater estoit det>ja tumbé ma- 
lade de la maladie dont il mourut , et passoient les 
affaires par les mains de son filz Cassander, lequel 
avoit surpris une lettre missive de ce Demades , 
par laquelle il mandoit à Antigonus en Asie , qu'il 
s'en vinst à toute diligence pour s'emparer de la 
Grèce et de la Macédoine , qui ne pendoient plus 
qu'à un vieil filet , encore tout pourry, en se moc- 
quant ainsi d' Antipater. Parquoy Cassander , ad- 
verty qu'il fut de son arrivée, le feît incontinent 
saisir au corps *, et luy approchant premièrement 
son filz tout joignant luy, le tua devant ses yeux , si 
près de luy , que le sang «n jalit sur luy, et fut-Ie 
pere tout ensanglanté du meurtre de son filz: puis, 
après luy avoir bien reproché son ingratitude et sa 
desloyale trahison , et luy avoir fait et dit toutes 
les vilanies et oultrages dont il se peut adviser , il le 
tua aussi finablement luy inesme. 

XL1V. Mais combien qu'Antipater à son décès 
eust estably Polyperchon capitaine gênerai de l'ar- 
mée des Macédoniens , et Cassander seulement 
coulonnel de mille hommes de pied , ce neant- 
moins Cassander incontinent qu'il fut decedé , pre- 
nant les affaires en main , et s'en saisissant le pre- 
mier , envoya tout soudain Nicanor pour succéder 
à Menyllus en la charge de capitaine de la garnison 
d'Athènes , avant que la mort de son pere fust di- 
vulguée , luy commandant de se saisir , comment 
que ce fust , de la forteresse de Munychia ^ce qu'il 

' La quatrième année de ht cent quatorzième olympiade , 
ayant J. C. 321 an». 

feit. Et peu de jours après entendirent les Athé- 
niens la nouvelle de la mort de Antipater , dont 
Phocion fut fort blasmé , et accusé d'avoir sceu 
long temps au paravant ceste mort , et de l'avoir 
celée pour gratifier à Nicanor : toutefois il ne feit 
compte de ces imputations là, ains s'accointa de 
Nicanor , et l'entreteint si bien , que non seule- 
ment il le rendit doulx et gracieux aux Athéniens , 
mais , qui plus est , luy persuada encore de faire 
quelque despense pour donner au peuple le passe- 
temps de quelques jeux qu'il feit jouer à ses despens. 

XLV. Sur ces entrefaittes Polyperchon , qui 
avoit la charge de la personne du roy, voulant don- 
ner une. trousse à Cassander , envoya an peuple 
d'Athènes une patente, par laquelle estoit porté, 
comme le jeune roy rendoit aux Athéniens la pleine 
et entière liberté de Testât populaire , voulant et 
entendant que tous Athéniens indifféremment 
gouvernassent leur chose publique , selon les loix , 
us et coustumes de tout temps gardées en leur 
païs , ainsi comme avoient fait leurs prédécesseurs. 
Cela estoit un piège dressé à Phocion : car Poly- 
perchon ourdissant ceste menée pour s'emparer de 
la ville d'Athènes , comme il apparut bien tost 
après par effect , n'esperoit pas pouvoir venir au 
dessus de ceste sienne entente , s'il ne trouvoit 
moyen de chasser premièrement Phocion : et pen- 
soit bien qu'il en seroit chassé si tost que ceulx 
qui avoient esté privez et déboutez par son moyen 
du droit de bourgeoisie , viendroient à s'entremet- 
tre de reehef du gouvernement , et que les haren- 

gueurs 

gueurs et calumniateurs auroient alors loy de dire 
tout ce qu'ilz voudroient. Les Athéniens ayans ouy 
le contenu en ceste patente , commencèrent incon- 
tinentà s'esmouvoir un petit: à raison dequoy Ni- 
canor désirant parler à eulx en leur sénat , qui s'es- 
toit assemblé dedans le Pirase , il s'y en alla , et 
meit sa personne entre leurs mains sous la foy de 
Phocion : dequoy estant secrettement adverty Der- 
cyllus capitaine pour le roy, qui estoit aux champs 
près de la ville , se meit en devoir et tascha de le 
prendre au corps : mais Nicanor en sentit le vent 
de bonne heure , et se sauva. 

XLVI. Si estoit bien évident qu'il se voudroit 
incontinent ressentir de cest oultrage, et s'en ven- 
ger sur la ville, et accusoit on Phocion de ne l'a- 
voir pas voulu retenir , et l'avoir laissé eschapper : 
j quoy il respondit , « qu'il se fioit aux promesses 
« de Nicanor , et qu'il n'estimoit pas qu'il y eust 
« aucun danger à craindre de ce costé là : toutefois 
« s'il en advenoit autrement , qu'il aimoit en toutes 
« sortes mieulx , que Ion cogneust manifestement 
« que c'estoit luy qui recevoit, et non pas qui fai- 
te soit le tort». Ceste response , s'il eust esté ques- 
tion de chose qui n'eust concerné que luy seul, 
pourroit sembler à qui la considereroit de près , 
estre partie d'une grande bonté et grande magna- 
nimité : mais attendu qu'il mettoit en hazard le 
salut de son païs , en estant mesmement capitaine 
gênerai , et tenant lieu d'authorité publique , je ne 
sçay s'il ne transgressoit point un autre droit , et ne 
violoit point une autre foy préalable et de plus 

Tome VI. V 

grande obligation , c'est à sçavoir , le regard qu'il 
devoit avoir sur toutes choses au bien et à la seu- 
reté de ses citoyens. Car cela ne sçauroit on allé- 
guer pour sa défense, qu'il ne voulut pas mettre 
la main sur Nicanor, de peur de jetter sa ville en 
guerre toute manifeste : mais que pour line cou- 
verture , il mettoit en avant la foy qu'il luy avoit 
promise et jurée , et la justice qu'il vouloit obser- 
ver en son endroit , à fin que pour révérence de 
luy, Nicanor puis après se teinst en paix , et ne 
feist point de dommage aux Athéniens : mais à la 
vérité il semble qu'autre chose ne l'abusa , que la 
trop grande confiance qu'il eut en ce Nicanor, 
comme il appert par ce que combien que plusieurs 
luy vinsent déférer qu'il espioit les moyens de pou- 
voir surprendre le port de Pirase , et qu'il faisoit 
tous les jours passer des gens de guerre en l'isle de 
Salamine , et taschoit à corrompre par argent au- 
cuns des habitans dedans l'enceinte du port , il n'y 
voulut jamais prester l'oreille , ny en croire rien. 
Qui plus est> ayant Pbilomedas Larrtprien 1 mis 
en avajit un décret , que les Athéniens se teinsent 
prests en armes , pour faire ce que le capitaine Pho- 
cion leur commanderoit , il n'en feit compte , jus- 
«jiies à ce que Nicanor sortant en armes du fort de 
Munychia , commencea à enfermer de trenchées 
le port de Pirase : mais lors quand il y cuida mener 
le peuple pour l'empescher , il le trouva mutiné à 
l'encontre de luy, de manière que personne ne fai- 
soit semblant d'obeïr à son commandement. 

1 II y uvoit deux dèmcsdu nom de Lampra dans l'Attique 

XL VII. Sur ces entrefaittes Alexandre filz de 
Polyperchon arriva avec une armée , soubs cou- 
leur de venir au secours de ceulx de la ville contre 
Nicanor , mais à la vérité en intention de se saisir 
luy mesme du reste de la ville s'il pouvoit , mesme- 
ment lors qu'elle estoit en combustion une partie 
contre l'autre , parce que les bannis y entrèrent 
pesle mesle quant et luy, et y accoururent aussi 
force estrangers et autres gens notez d'infamie , de 
manière qu'il se teint une assemblée de ville con- 
fuse de gens ramassez de toutes pièces , sans ordre 
quelconque , en laquelle Phocion fut déposé de son 
estât , et furent esleuz autres capitaines en son lieu , 
et si n'eust esté que Ion apperceut cest Alexandre, 
qui parla seul à seul à Nicanor , et y retourna par 
plusieurs fois tout joignant les murailles de la ville, 
( ce qui meit les Athéniens en deffiance et souspe- 
çon ) jamais la ville ne se fust sauvée qu'elle n'eust 
esté prise. Si fut incontinent Phocion accusé de tra- 
hison bien asprement par l'orateur Agnonides : ce 
que craignans Galiimedon et Pericles 1 s'absentè- 
rent de bonne heure de la ville , et Phocion avec 
ses autres amis > qui ne s'en estoient pas fouys , s'en 
allèrent devers Polyperchon , et l'accompagnèrent 
aussi Solon Plataeien et Dinarchus Corinthien , qui 
pensoient avoir quelque amitié et quelque privaulté 
avec Polyperchon : mais estant par le chemin Di- 
narchus tumbé malade en la ville de Elatie , ilz y 
demourerent plusieurs jours , attendans qu'il fust 
guary, durans lesquelz à la persuasion de l'orateur 
' Il faut lire , je crois , CharicUs. Voyet ch. L. p- 3 12. 

Agnonides , et à l'instance d'Archestratus , qui en 
proposa le décret , le peuple envoya devers Poly- 
perchon des ambassadeurs pour accuser Phocion , 
tellement que les deux parties y arrivèrent en un 
mesme temps , et le trouvèrent par les champs avec 
le roy, près d'un village de la Phocide nommé Pha- 
ryges , assis au pied du mont Acrorion , que Ion sur- 
nomme maintenant le Gaulois. 

XLVIII. La feit Polyperchon tendre un dais 
d'or fait en façon de ciel , soubs lequel il feit seoir 
le roy, et les principaulx de ses serviteurs et amis 
autour de luy : mais d'entrée avant toute autre œu- 
vre , il feit prendre au corps Dinarchus , et com- 
manda que Ion le menast mourir , après luy avoir 
donné la torture : puis cela fait , il commanda aux 
Athéniens qu'ilz proposassent ce qu'ilz avoient à 
dire. Et lors ilz commencèrent à crîer et à mener 
un grand bruit, en s'entre-accusans les uns les autres 
en la présence dn roy et de son conseil , jusques 
à ce qu' Agnonides se tira en avant, qui dit, « Sei- 
<' gneurs Macédoniens , faittes nous mettre tous 
« en une cage , et nous envoyez piedz et poings 
« liez à Athènes au peuple, pour nous y faire 
« rendre compte de nostre faict ». Le roy se prit à 
rire de ceste parole : mais les seigneurs Macédo- 
niens assistans à ceste audience , et quelques es- 
t rangers qui estoient là venus pour ouyr l'accu- 
sation , faisoient signes de la teste aux ambassa- 
deurs qu'ilz déduisissent là présentement devant le 
roy, les articles de leurs accusations , plus tost que 
de les remettre devant le peuple à Athènes. Mais 

les parties n'estoient point également ouyes, pource 
que Polyperchon rabrouoit souvent Phocion , et 
luy rompoit à tous coups son propos , ainsi comme 
il cuidoit déduire ses justifications , jusques à frap- 
per par cholere d'un baston qu'il tenoit en la main 
contre terre , et à luy commander à la fin qu'il se 
teust et qu'il se retirast. Et comme Hegemon luy 
dist , qu'il pouvoit luy mesme estre bon tesmoing, 
comme il avoit tousjours loyaument aimé et servy 
le peuple , il luy respondit en courroux , « Ne viens 
« point icy mentir faulsement contre moy en la 
« présence du roy ». Le roy adonc se leva de son 
siège , et prenant une lance en cuida donner à He- 
gemon, n'eust esté que soudainement Polyperchon 
l'embrassant par derrière , le retint : et ainsi se 
rompit ceste audience et assemblée de conseil : mais 
aussi tost il y eut des gardes qui saisirent Phocion 
et ceulx qui estoient auprès de luy. Ce que voyans 
quelques autres de ses amis , qui en estoient un peu 
loing , s'affublèrent le visage , et s'en fouyrent vis- 
tement hors de là : les autres furent menez prison- 
niers à Athènes par Clitus , non tant pour leur faire 
et parfaire leur procès , comme Ion disoit , que pour 
les exécuter comme ja condemnez à mort. Encor* 
fut la façon, dont on les mena , ignominieuse : car 
on les trainna dessus des chariots tout le long de la 
grande rue de Céramique , jusques au théâtre , là 
où Clitus les teint tant que les magistrats eussent 
fait assembler le peuple , sans forclorre de ceste as- 
semblée ny serf, ny estranger , ny homme noté 

d'infamie : ains laissant le théâtre ouvert à tous et à 

tonnes , de quelque condition qu'ilz fussent , et la 
tribune aux harengu'es libre à quiconque vouloit 
parler contre eulx. 

XLIX. Si furent premièrement les lettres du roy 
leuès publiquement , par lesquelles il mandoit an 
peuple , qu'il avoit bien trouvé ces criminelz at- 
taincts et convaincus de trahison , mais neantmoins 
qu'il leur en avoit renvoyé le jugement et la cog- 
noissance pour les condemner , comme à ceulx qui 
estoient francs et libres. Adonc représenta Clitus 
ses prisonniers devant le peuple , là où les gens de 
bien et d'honneur , aussi tost qu'ilz veirent Pho- 
cion , baissèrent les yeulx contre terre , et se cou- 
vrans la face de peur de le veoir, se prirent à plo- 
rer : toutefois il y en eut un qui se levant sur ses 
pieds dit hault et clair : « Seigneurs , puisque le roy 
« renvoyé au peuple le jugement de si grands per- 
« sonnages, il seroit à tout le moins bien raison- 
« nable , que Ion feist retirer de ceste assemblée 
« les serfs , et les estrangers qui ne sont point bour- 
« geois d'Athènes ». Mais la commune ne le voulut 
point consentir , ains se prit à crier que Ion devoit 
charger sur ces traistres ennemis du peuple , qui luy 
vouloient oster l'authorité souveraine pour la don- 
ner à un petit nombre de tyrans , tellement qu'il 
n'y eut plus personne qui ozast parler pour Phocion. 
Mais ayant difficilement et à grande peine obtenu 
audience , il leur demanda , «Seigneurs Athéniens, 
« comment nous voulez vous faire mourir , juste- 
« ment', ou injustement »? Quelques uns luy res- 
pondirent , « justement» : « et comment, répliqua 

« il , le pouvez vous faire : si vous ne nous oyez 
« premièrement eu noz justifications » ? Non pour 
cela encore ne peurent ilz avoir audience. Et ad une 
Phocion s'approchant de plus près , leur dit : « Bien, 
« seigneurs , je confesse vous avoir fait tort , et 
« que les faultes que j'ay faittes en l'administra tion 
« de vostre chose publique , méritent la mort : 
<c mais ceulx cy qui sont avec moy, pourquoy les 
« voulez vous faire mourir , attendu qu'ilz n'ont 
« rien forlait » ? La commune luy respondit, 
« Pource qu'ils sont tes amis». Ceste response 
ouye , Phocion se retira sans plus dire un seul mot. 
Et l'orateur Agnonides tenant un décret tout es- 
cript , le leut au peuple , par lequel estoit porté , 
que le peuple jugeast à la pluralité de ses voix , si 
ces prisonniers avoient forfait contre la chose pu- 
blique, ou non: et là où il seroit d'advis qu'ilz 
eussent forfait , qu'ilz fussent tous exécutez à mort. 
Quand ce décret fut leu , il y en eut qui crièrent 
tout hault , que Ion adjouxtast d'avantage à ce dé- 
cret , que Phocion avant que d'estre exécuté, fust 
premièrement gehenné : et de faict commanda 
Ion , que Ion apportast la roue à donner la torture, 
et que Ion feist venir les bourreaux : mais Agnoni- 
des voyant que Clitus mesme estoit malcontent de 
cela , et avec ce , pensant que ce seroit une cruaulté 
barbare et détestable , dit tout hault , « Quand 
w vous aurez entre voz mains un tel pendart comme * 
« Callimedon , seigneurs Athéniens , alors vous le 
« ferez gehenner : mais contre Phocion , je ne 
et sçaurois en estre autheur ». Adonc y eut quelque 

homme d'honneur en la compagnie qui adjouxta , 
« Tu fais bien , Agnonides , de dire cela : car si 
« nous donnons la géhenne à Phocion , que te de- 
« vrons nous faire à toy » ? Ce décret estant au- 
thorizé, et suivant la teneur d'iceluy, le jugement 
mis à la pluralité des voix du peuple , il n'y eut pas 
un en l'assemblée qui demourast assis , ains se le- 
vèrent tous , et la plus part meirent encore des 
chappeaux de fleurs sur leurs testes pour l'affection 
qu'ilz âvoient de condemner ces prisonniers à 
mort. 

L. Il y avoit avec Phocion Nicocles , Thudip- 
pus , Hegemon et Pythocles : mais Demetrius le 
Phalerien , Callimedon et Charicles furent aussi 
absens condemnez à mourir. Ainsi l'assemblée finie 
furent les condemnez conduits en la prison pour y 
estre exécutez , là où tous les autres embrassans 
pour la dernière fois leurs parents et amis qu'ilz 
trouvoient par le chemin , alloient plorans et la- 
mentans leur misérable fortune : mais Phocion y al- 
lant d'un mesme visage qu'il souloit faire auparavant 
estant capitaine, quand on le convoyoit par hon- 
neur de l'assemblée jusques en sa maison , emou- 
voit à grande compassion les cueurs de plusieurs 
quand iiz alloient considerans avec admiration la 
constance et force de courage qui estoit en luy : 
et au contraire aussi y en avoit il d'autres siens 
ennemis et malvueillans , qui couroient au plus près 
qu'ilz pouvoient de luy pour luy dire villanie , en- 
tre lesquelz y en eut un qui l'allant aborder par 
(levant, luy cracha au visage: et adonc Phocion se 

tournant devers les magistrats leur dit, « Ne ferez 
« vous meshuy cesser l'insolence de cest homme » ? 
Quand ilz furent en la prison, Thndippus voyant 
la ciguë que Ion leur broyoit pour leur faire bpire , 
se prit à lamenter et à se tourmenter desesperee- 
ment , disant qu'on le faisoit à grand tort mourir 
quant et Phocion , « Comment , lny respondit Pho- 
« cion , et ne le prens tu pas à grand reconfort , 
« que Ion te fait mourir avec moy »? Et comme 
quelqu'un des assistans luy demandast s'il vouloit 
mander aucune chose à son filz Phocius 1 : « Ouy 
« certes , dit il , c'est qu'il ne cherche jamais à 
« venger le tort que me font les Athéniens ». Adonc 
Nicocles , qui estoit le plus fidèle de ses amis , le 
pria de luy permettre qu'il beust le poison premier 
que luy. Phocion luy respondit , « Tu me fais une 
« requeste qui m'est bien douloureuse et bien grief- 
« ve , Nicocles : mais pource que jamais en ma vie 
« je ne te refusay rien , encore te concede-je main- 
te tenant à ma mort ce que tu me demandes ». Quand 
tous les autres eurent beu , il se trouva qu'il n'y avoit 
plus de ciguë , et dit le bourreau qu'il n'en broyeroit 
plus d'autre, si on ne luy bailloit douze drachmes 
d'argent , pource qu'autant luy en coustoit la livre , 
de sorte que Ion demoura long temps en cest estât , 
jnsquesàce que Phocion mesme appellant l'un de 
ses amis , luy pria de bailler à ce bourreau ce peu 
d'argent qu'il demandoit , puis que Ion ne peult 
pas seulement mourir à Athènes pour néant , sans 
qu'il couste d'argent. 

> Lisez : Phocits. 

LI. C'estoit le dix neufvieme jour du mois de 
mars 1 auquel les chevaliers ont accoustumé de faire 
une procession en l'honneur de Jupiter : mais les 
uns osterent les chappeaux de fleurs qu'ira dévoient 
porter sur leurs testes , et les autres regardans la 
porte de la prison en passant par devant , se prisent 
à plorer. Si sembla à ceulx qui n'estoient pas des- 
pouillez de toute humanité , et qui n'avoient pas 
le jugement par rancune et envie totalement dé- 
pravé , que c'estoit un très grief sacrilège encontre 
les dieux , que de n'avoir pas à tout le moins souf- 
fert passer ce jour là, à fin que une feste si solen- 
nelle comme celle là , ne fust point pollue ny con- 
taminée de la mort violente d'homme : toutefois 
ses ennemis n'ayans pas encore leur ire assouvie , 
feirent ordonner par le peuple , que son corps se- 
roit banny et porté hors des bornes du païs de l'At- 
tique , et défendu aux Athéniens d'allumer feu quel- 
conque pour faire ses funérailles : au moyen de 
quoy il n'y eut pas un de ses amis qui y ozast met- 
tre la main. Mais un pauvre homme nommé Co- 
iiopion , qui avoit accoustumé de gaigner sa vie à 
cela , pour quelque pièce d'argent qu'on luy bailla , 
prit le corps et l'emporta par delà la ville d'Eleu- 
sine , et prenant du feu sur la terre des Megariens 
le brusla : et y eut une dame Megarique , laquelle 
se rencontrant de cas d'adventure à ces funérailles 
avec ses servantes , releva un peu la terre à l'en- 
droit où le corps avoit esté ars et bruslé , et en feit 

1 Grec , mu/tjchion (Avril) , la troisiimo année do la cent 

quinzième o/ympiadt. 

comme un tumbeau vuide , sur lequel elle respandit 
les effusions que Ion a accoustnmé de respandre 
aux trespassez , mais recueillant les os , elle les 
porta dedans son giron la nuiet en sa maison , 
et les enterra auprès de son foyer , disant , « O 
« cher foyer, je dépose en ta garde cesre liques d'un 
« homme de bien , et te'prie que tu les conserves 
« fidèlement pour les rendre un jour aux sepul- 
« tures de ses ancestres , quand les Athéniens vien- 
« drontà recognoistre la faulte qu'ilz ontfaitte en 
« cest endroit ». 

LU. Il ne passa gueres de temps après que les 
affa ires ne feissent bien sentir aux Athéniens, qu'ilz 
avoient fait mourir celuy qui maintenoit la justice 
et l'honesteté à Athènes. A raison dequoy ilz Iuy 
feirent dresser une statue de cuivre , et ensepultu- 
rerent honorablement ses os aux despens delà chose 
publique : et quant à ses accusateurs , ilz en feirent 
eulx mesmes mourir Agnonides : les deux autres 
Epicurus et Demophilus s'en estans fouys , furent 
depuis trouvez par son filz Phocius 1 , qui en feit 
la vengeance. Cestuy Phocius n'estoit au demou- 
rant pas chose qui gueres valust , mais il devint 
amoureux d'une jeune garse que nourrissoit un 
macquereau , et se trouvant d'adventure un jour 
dedans l'eschole du Lyceum , il ouït faire un tel 
discours et un tel argument à Theodorus , celuy 
qui fut surnommé XAtheïste , c'est à dire , mes- 
creant , qui nioit qu'il y eust des dieux: «Si ce 

1 Lisez , Phocus. 

« n'est point de honte de délivrer de servitude un 
« sien amy , aussi n'est, ce point de honte de de- 
« livrer une siene amie , et si ce n'est point mal tait 
" de tirer de captivité un sien compagnon, aussi peu 
« est-ce mal fait d'en tirer une siene compagne ». 
Ce jeune homme accommodant cest argument à sa 
passion , et faisant son compte que c'estoit chose 
qu'il pouvoit faire avec raison , tira des mains de 
ce maquignon la jeune garse dont il estoit amou- 
reux. Au demourant ceste mort de Phocion re- 
nouvella aux Grecs la mémoire de celle de So- 
crates, et estima Ion que c'estoit une faulte et 
une calamité tonte pareille à la ville d'Athènes. 

JL a maison de Caton 1 prit le commencement 
de sa gloire et renommée à son bisayeul Caton le 
Censeur , qui pour sa vertu fut un des plus puis- 
sans et des mieulx estimez personnages de Rome 
en son temps , ainsi comme nous avons plus am- 
plement escript en sa vie, et demoura celuy , du- 
quel nous escrivons présentement , orphelin de 
pere et de mere , avec un sien frère nommé Caspion, 
et Porcia leur soeur. Servilia estoit bien aussi sœur 
de Caton , mais c'estoit de par sa mere seulement : 
mais tous ensemble estoient nourriz en la maison 
de Livius Drusus leur oncle du costé maternel , 
ayant pour lors grande anthorité au, gouvernement 
de la chose publique, pource qu'il estoit très élo- 
quent et fort homme de bien , et qui audemourant 
en grandeur de courage ne cedoit.à nul des Ro- 
mains. Lon dit que Caton dès le commencement 

1 Voyez les Observations. 

7 orne VI. X 

de son enfance , tant en sa parole, qu'à son visage 
et en tous ses jeux et passetemps , monstra tous- 
jours un naturel constant , ferme et inflexible en 
toutes choses : car il vouloit venir à bout de tout 
c.f qu'il entreprenoit de faire , et s ? y obstinoit plus 
que sonaageneportoit: et s'il se monstroit rebours 
à cenix qui le cuidoient flatter, encore.se roidissoit il 
d'avantage contre ceulx qui le pensoient avoir par 
menaces. Il estoit difficile à émouvoir à rire , et luy 
voyoit on bien peu souvent la chpre guaye , aussi 
n 'estoit il point cholere , ny prompt à se courroucer : 
mais depuis qu'une fois ilfestoit, on avoit beaucoup 
affaire à le rappaiser. 

II. Et pourtant quand il commencea à appren- 
dre les lettres , il se trouva dur d'entendement , et 
tardif à comprendre: mais aussi ce qu'il avoit vine 
fois compris , il le retenoit fort bien , et avoit la 
mémoire ferme , comme il advient ordinairement 
à tous autres : car ceulx qui ont l'esprit prompt et 
vif, ont communément faulte de mémoire , et ceulx 
qui apprenent difficilement et avec peine, retienent 
mieulx ce qu'ilz ont une fois appris , pource que 
l'apprendre est comme un eschauffer et allumer 
l'ame. Mais oukre cela , il ne croyoit pas de léger, 
et semble que cela le rendoit aussi tardif à com- 
prendre : pource qu'il est tout évident que l'appren- 
dre est recevoir quelque impression , dont il ad- 
vient que ceulx qui moins résistent , sôhfc ceulx qui 
plus tost croyent : pourtant sont les jeunes plus 
aisez à persuader que les vieux , les malades que les 
»ains , et généralement tant plus ce qui débat et qui 

doubte, est débile , tant plus est il aisé d'y mettre et 
adjousterceque Ion veult. Toutefois Caton, à ce que 
Ion dit, obeïssoit bien à son paedagogue , et laisoit 
tout ce qu'il luy commandoit : mais il luy dénia 11- 
doit la cause de toutes choses , et vou l'oit tonsjowrs 
sçavoir le pourquoy : aussi estoit-ce un honeste 
homme, et qui avoit la raison plus prompte pour 
remonstrer à son disciple , que le poing levé pour 
le frapper, et s'appelloit Sarpedon. 

III. Au demourant estant Caton encore jeune 
enfant, les peuples de l'Italie alliez des Romains, 
prochassoient d'avoir droit de bourgeoisie dedans 
Rome : pour lequel prochas Pompœdius 1 Sillo , 
homme de guerre , vaillant de sa personne , et dfe 
grande authorité entre les alliez , estant particu- 
lièrement amy de Drusus , fut logé par plusieurs 
jours en sa maison , durant lesquelz ayant pris fa- 
miliarité avec ces jeunes enfàns , il leur dit un jour : 
« Or sus , mes beaux enfans , intercéderez vous pas 
« pour nous envers vostre oncle , qu'il nous veuille 
« aider à obtenir le droit de bourgeoisie que nous 
'< demandons » ? Caspion en se soubriant luy feit 
signe delà teste qu'il le feroir: mais Caton ne res- 
pondit rien , ains regarda seulement ces estrangers 
au visage d'un regard fiché sans ciller. Adonc Pom- 
pœdius s'addressant à luy à part : ti Et toy , dit il , 
« le beau filz , que dis tu ? Ne veux tu pas prier 
« ton oncle de favoriser à ses hostes , comme ton 
« frère»? Caton ne respondit point encore pour 

■ Popedius Silo , comme je l'ai observé dans la Vie de Ma- 
rins , ch. lix. 

cela, ains par son silence et par son regard monstra 
qu'il rejettoit leur prière. A l'occasion dequoy Pom- 
pasdius l'empoignant le meit hors de la fenestre , 
comme s'il l'eust voulu laisser aller , en luy disant 
d'une voix plus aspre et plus rude que de coustume, 
et le secouant par plusieurs secousses en l'air au 
dehors de la fenestre : « Promets nous donc , ou je 
« te jetteray à bas». Ce que Caton endura, et longue- 
guement , sans monstrer de s'effroyer ny s'eston- 
ser de rien I . Parquoy Pompaedius le remettant à 
terre, dit adonc, en se tournant vers ceulx qui 
estoient avec luy : « O quel heur sera un jour cest 
« enfant pour l'Italie , s'il vit ! Bien nous prent de 
« ce qu'il est ores enfant: car s'il estoit homme , je 
« croy quenous ne aurions pas une seule voix en tout 
« le peuple pour nous ». 

IV. Une autre fois il y eut quelqu'un de leurs 
parents , qui faisant le festin de sa nativité y convia 
plusieurs enfans , et entre autres Caton. Ces enfans 
ne sachans que faire en attendant que le soupper 
fust prests , se meirent à jouer pesle mesle grands et 
petits , en quelque endroit reculé de la maison : 
leur jeu estoit de représenter les pieds , en s'accu- 
sant les uns les autres , et de mener en prison ceulx 
qui estoient condemnez : si y eut un de ceulx que 
Ion avoit condemnez, beau jeune enfant, qui fut 

1 II ne pouvoit avoir alors que quatre ans au plus. Car il 
étoit ué l'an de Rome 660 , et Drusus , chez qui cette scène 
6e passa , ctoit mort l'an de Rome 665 , et la guerre des 
Marses dont ce Popedius fut géjiéral , commença cette mèuit 
annce 663 , avant J. C. 91. 

emmené en une petite chambrette, par l'un des 
plus grands garsons. L'enfant se voyant enfermé , 
se prit à crier en appellant Caton ; lequel se doub- 
lant bien que c'estoit , y courut incontinent , et 
repoulsant à force ceulx qui se mettoient au de- 
vant de luy pour fempescher d'entrer dedans la 
chambre , en tira l'enfant et l'emmena quant et luy 
tout courroucé en sa maison , et les autres enfans 
le suivirent aussi. 

V. S i estoit Caton tant renommé entre les jeunes 
enfans , que Sylla voulant faire le jeu delà monstre 
et course des enfans à cheval , que les Romains ap- 
pellent Jroye 1 , et les dresser devant , à fin qu'ilz 
f ussent plus addroits au jour de la monstre , ayant 
assemblé tous les jeunes enfans de noble maison , 
il leur donna deux capitaines , desquelz les enfans 
acceptèrent l'un à cause de sa mere , qui estoit Me- 
tella, femme de Sylla: mais ilz ne voulurent point 
de l'autre, combien qu'il fust nepveu du grand 
Pompeius , et s'appelloit Sextus , ny ne voulurent 
s'exerciter soubz luy, ny le suivre. Parquoy Sylla 
leur demanda lequel ilz vouloient donques : et 
ilz crièrent tous , Caton : et Sextus mesme de 
son bon gré luy céda cest honneur , comme au 
plus digne. 

VI. O r avoit esté Sylla amy de leur pere , à l'oc- 
casion dequoy il les envoyoit aucunefois quérir et 
parloit à eulx , laquelle caresse il faisoit à bien peu 
de gens pour la magnificence et la haultesse du 

' Voyez-en la description au cinquième livre de l'Enéide de 
Virgile , de[>u'i6 le vers 5à$\ usqu'au vers 6o3. 

X 3 

magistrat qu'il tenoit, et de la puissance qu'il avoit. 
Et Sarpedon estimant que cela estoit de grande 
conséquence , pour l'avancement et aussi pour la 
seureté de ses disciples, rnenoit ordinairement Ca- 
ton au logis de Sylla , pour luy faire la cour : mais 
son logis en ce temps là ressembloit proprement à 
veoir un enfer ou une geôle , peur le grand nom- 
bre de prisonniers que Ion y menoit , et que Ion 
y gehennoit ordinairement. Caton estoit des[a 
au quatorzième an de son nage, et voyant que 
Ion apportoit leans des testes que Ion disoit 
estre de personnages notables , de sorte que les 
assistens souspiroient et gemissoient de les veoir : 
il demanda à son maistre , comment il estoit pos- 
sible qu'il ne se trouvast quelque homme qui tuast 
ce tyran là : « Pource, luy respondit Sarpedon, 
« que tous le craignent encore plus qu'ilz ne le 
« haïssent ». « Que ne m'as tu donques , répliqua 
« il , baillé une espée à fin que je le tuasse, pour 
« délivrer nostre païs d'une si cruelle servitude »? 
Sarpedon oyant ceste parole , et voyant son visage 
et ses yeux pleins de fureur de cholere , se trouva 
bien eslonné , et eut depuis l'œil bien soigneuse- 
ment sur luy , et le garda de près , de peur que 
témérairement il n'attentast quelque chose à l'en- 
contie de Sylla. 

VII. Mais estant encore petit enfant , quelques 
uns luy demandèrent, qui estoit celuy qu'il aimoit 
le plus. Il respondit , son frère : et comme l'autre 
continuast à luy demander , qui après : il respondit 
semblablement, son frère : et qui le troisième, son 

frère encore : jusques k ce que celuy qui l'interro- 
guoit fut las de luy demander tant de fois. Et quand 
il fut en aage, alors il confirma par effect ceste 
amitié envers son frère : car il avoit vingt ans , que 
jamais il n'avoit souppé sans son frète Caspion : 
jamais ne fust sorty du logis pour aller sur la place , 
ny aux champs , sans luy ; mais si d'adventure son 
frère se faisoit quelquefois huyler d'huyles de par- 
fum , jamais luy n'en prenoit : et estoit en tout le 
reste de son vivre ainsi austère et severe , telle- 
ment que son frère Cœpion , qui estoit loué de, 
chacun , pour la tempérance , honesteté et sobriété 
de sa vie, confessoit qu'il estoit voirement sobre 
et tempérant à comparaison des autres : « Mais 
« quand, disoit il, je viens à comparer ma façon 
« de vivre à celle de Caton , il m'est alors advis 
« que je ne suis point différent d'un Sippius Ce 
Sippius estoit en ce temps là, un qui pour sa dé- 
licatesse, et sa manière de vivre trop molle et ef- 
féminée', estoit monstré au doigt. 

VIII. Depuis ayant esté Caton eleu presbtre d'A- 
pollo , il se départit d'avec son frère , et eut son 
partage des biens de leur pere , qui monta à la 
somme de 1 six vingts talents : et alors encore re- 
serra il plus que jamais sa manière de vivre , et 
s'accointa d'Antipater Tyrien , philosophe stoïque , 
s'addonnant principalement à. l'estude de la philo- 
sophie morale et politique , et embrassant l'exer- 
cice de toute vertu , avec une si grande affection , 

» Soixante et douze mille escus. Amyot. 56o,a5o livres rîe 
notre monnoie. 

X 4 

qu'il sembloit proprement qu'il y l'ust poulsé par 
quelque divine inspiration : mais sur toute autre 
vertu , il aimoit la sévérité de justice, qui ne fles- 
chit, ny pour grâce, ny pour laveur quelconque. 
Il estudia aussi et s'exercita à l'éloquence, pour 
pouvoir parler en public devant le peuple , voulant 
qu'en la philosophie civile , ne plus ne moins qu'en 
une grosse cité , il y eust des forces entretenues 
pour la guerre : toutefois il ne s'exercitoit point 
en présence d'autres , ne n'y avoit jamais personne 
à l'ouyr haranguer quand il s'apprenoit : ains 
comme quelqu'un de ses amis l'admoncstast un 
jour , que Ion trouvoit mauvais ce qu'il parloit si 
peu en compagnie: «C'est tout un, respondit il, 
« pourveu qu'ilz ne puissent reprendre ma vie : je 
« commenceray à parler , quand je soauray dire 
« choses dignes de non estre teués ». 

IX. O ii y avoit il tout joignant la place un palais 
public , que Ion appelloit vulgairement Basilica 
Poriia, pource que Porcius Caton 1 l'avoit fait 
bastir durant le temps de sa censure : là souloient 
les tribuns du peuple tenir leur audience : et pour 
autant qu'il y avoit une coulonne qui empeschoit 
les sièges de leur parquet, ilz la vouloient oster 
du tout, ou la remuer de là ailleurs. Cela fut la 
première cause de faire aller Caton malgré luy sur 
la place , et de monter sur la tribune aux haren- 
gues pour leur contre-dire , là où ayant donné ce 
premier essay de son éloquence et de sa magnani- 
mité, il en lut grandement estimé , pource que son 

' L'ancic-n , dont on a déjà lu !a Vie au tome III. 

langage n'avoit rien de fard , ny d'af'fetterie de jeu- 
nesse , ains estoit roide, plein de sens et de véhé- 
mence : et neantmoins parmv la brief Veté de ses 
sentences, y a voit une grâce , qui donnoit plaisir 
aux escoutans , et son naturel se rnonstrant à tra- 
vers grave et vénérable leur apportoit ne sçay quoy 
de affection aggreable , qui les convioit à rire. Sa 
voix estoit pleine , forte , et suffisante pour four- 
nir à se faire ouyr d'un si grand peuple , et si avoit 
une vigueur et fermeté telle , qu'elle ne se rom- 
poit , ny ne s'esclattoit jamais : car souvent il estoit 
tout un jour sans cesser de parler , et si ne s'en las- 
ïoit point. 

X. Mais pour lors ayant gaigné son procès à 
!■' encontre des tribuns , il se remeit de rechef à 
garder estroittement silence , et à endurcir sa per- 
sonne aux laborieux exercices du corps , s'accous- 
tumant à supporter les chaleurs , les froidures et 
la neige sans couvrir sa teste , et aller en tout temps 
à pied par les champs , là où ses amis qui l'accom- 
pagnoient , alloient à cheval , et luy s'approchoit 
tantost de l'un , tantost de l'autre , pour deviser 
en allant avec eulx. Il avoit aussi une merveilleuse 
patience et continence en ses maladies : car quand 
il avoit fiebvre , il demouroit seul tout le long d'un 
jour, et ne souffroit que personne l'allast visiter 
jnsques à ce qu'il sentist un certain changement de 
sa maladie, et asseuré retour en convalescence. 
Quand il souppoit avec ses familiers et privez amis , 
ilz tiroient au sort à qui choisiroit les parts , et si 
le sort de choisir ne luy escheoit, ses amis néant- 

moins luy deferoient l'honneur de choisir : mais il 

ne le vouloit .pas faire , disant qu'il n'estoit pas 

raisonnable , puis qu'il n'aggreoit pas à la déesse 1 

Venus. 

XI. Et du commencement il n'aima pas à tenir 
longuement table , ains après qu'il avoit beu une 
fois seulement il se levoit : mais depuis il apprit 
à y demourer fort longuement , de sorte que bien 
souvent il y demouroit avec ses amis toute la nuict 
jusques au matin , dont ses familiers disoient que 
les affaires et occupations pour la chose publique 
estoient cause , pource qu'il y vacquoit tout le long 
du jour, h raison dequoy n'ayant pas loisir d'estu- 
dier , quand la nuict estoit venue ilprenoit plaisir 
à conférer et disputer avec les gens de lettres et 
les philosophes à la table : parquoy, comme quel- 
quefois en une compagnie , Memmius eust dist que 
Gaton ne faisoit que yvrongner toutes les nuicts , 
Ciceron prenant la parole luy respondit , «Tu n'y 
« adjouxtes pas , que tout le long du jour il ne fait 
« que jouer au dez ». 

XII. En somme , Caton estimant que les meurs 
et façon de vivre de son temps estoient si corrom- 
pues , et avoient si grand besoing de mutation , 
que pour aller droit il falloit tenir un chemin du 
tout contraire en toutes choses , pource qu'il voyoit 
que la pourpre la plus rouge et de plus haulte cou- 
leur , estoit en plus grand prix et plus en requeste, 

• C'estoit pource que le sort se tiroit avec des osselets , les- 
quolz quand i!z se trouvoient avec le VI dessus, le ject s'ap- 
nelloit Venus, jlmyot. 

luy au contraire aimoit à en porter de tirante sur 
le noir : et Lien souvent après le disner sortoit en 
public sans souliers les pieds nuds , et sans saye , 
non qu'il cherchast gloire par telles nouvelletez , 
mais pour s'accoustumer à avoir honte des choses 
vergongneuses de soy et deshonestes seulement, et 
à mespriser celles qui n'estoient reprouvées que 
par opinion des hommes. Et luy estant advenue 
une succession de cent talents par la mort d'un 
sien cousin qui s'appelloit Caton comme luy, il la 
réduisit toute en argent comptant pour en prester 
à qui en auroit affaire de ses amis , sans en pren- 
dre usure : et y en avoit qui engageoient pour leurs 
propres affaires au public ses terres et possessions, 
ou ses esclaves , que luy mesme leur donnoit pour 
engager, ou bien confîrmoit l'engagement puis 
après. 

XIII. Au reste quand il pensa estre arrivé à l'aage 
de se devoir marier , il fiança Lepida , n'ayant ja- 
mais cogneu femme auparavant. Ceste Lepida avoit 
premièrement esté promise et fiancée à Metellus 
Scipion : mais il la quitta depuis, et en fut le con- 
tract rompu , tellement qu'elle estoit toute libre 
quand Caton la fiança : toutefois avant qu'il l'es- 
pousast , Scipion se repentit de l'avoir refusée, et 
feit tout ce qu'il peut pour la ravoir , et l'eut de 
faict : dequoy Caton fut si fort indigné et cour- 
roucé, qu'il fut entredeux de l'en poursuyvre par 
justice : mais ses amis l'en destournerent. A ceste 
cause pour contenter un peu sa cholere et l'ardeur 
de sa jeunesse , il se meit à escrire des vers ïambi- 



53a CATON D'UTIQUE. 
ques à l'encontre de Scipion , ès quelz il luy dit 
toutes les injures qu'il peut , usant bien de l'aspreté 
et amertume qui est ès vers d'Archilochus , mais 
non pas des impudiques , sales, ny aussi puériles 
reproches qui y sont. Depuis il ospousa Attilia fille 
de Soranus , et fut celle qu'il cogneut la première, 
mais non pas seule, comme avoit fait Laslius l'amy 
de Scipion , qui fut plus heureux en cela , d'autant 
qu'ayant vescu longuement , jamais il ne cogneut 
autre femme que celle qu'il espousa premièrement. 

XIV. Au demourant la guerre servile , autre- 
ment appel lée la guerre de Spartacus estant es- 
meuë , il y eut un Gellius qui fut esleu pneteur 
pour la conduitte d'icelle , soubz lequel fut Caton 
de son bon gré seulement pour l'amour de son 
frère Caepion , lequel avoit en celle armée charge 
de mille hommes de pied : si ne peut pas Caton y 
monstrer son affection de bien faire , ny y em- 
ployer sa vertu , comme il eust bien voulu , pour 
la faulte et l'insuffisance du chef qui conduisoit 
mal les affaires : mais neantmoins se monstrant 
parmy les délices efféminées et la dissolution trop 
molle de ceulx qui estoient en ce camp là , homme 
réglé en tous ses faicts , hardy où il estoit besoing, 
asseuré par tout , et homme de bon sens , il fut es- 
timé de tous n'estre de rien moindre que l'ancien 
Caton , à raison dequoy le praeteur Gellius luy or- 
donna plusieurs honneurs et prix de vaillance , 
que Ion a accoustumé de décerner aux gens de bien, 
lesquelz toutefois il ne voulut pas recevoir , disant 
qu'il ne s'estoit rien fait digne de telz honneurs. 

Ces choses le faisoient trouver homme estrange : 
et d'avantage ayant esté faitte une ordonnance, 
par laquelle ilestoit défendu à ceulx qui briguoient 
quelques estats de la chose publique , qu'ilz n'eus- 
sent ès assemblées aucuns protecolles pour leur 
souffler aux oreilles les noms des jwrticuliers ci- 
toyens , luy seul poursuivant un estât de capitaine 
de mille hommes de pied, obéit à l'ordonnance, 
s'estudiant de retenir en sa mémoire les noms de 
tous les particuliers citoyens , pour les nommer et 
saluer tous par leurs noms , de sorte qu'il en estoit 
fâcheux à ceulx mesines qui le louoient : car d'au- 
tant que plus ilz cognoissoient combien estoient 
louables les choses qu'il faisoit , d'autant s'en- 
nuyoient ilz plus de ce qu'ilz ne les pouvoient 
imiter. 

XV. Ainsi estant eleu capitaine de mille hom- 
mes, il fut envoyé en la Macédoine devers lepras- 
teur Rubrius , et dit on qu'à son partement sa ' 
femme estant dolente et esplorée de le veoir en 
aller , il y eut un de ses amis Munatius qui luy dit, 
« Ne te soucie , Attilia , ne plore point , car je te 
« promets que je te garderay bien ton mary ». C'est 
bien dit , respondit Caton. Puis quand ilz furent 
à une journée de Rome , après soupper il se prit 
à dire à ce Munatius. « Il fault que tu regardes de 
« tenir la promesse que tu as faitte à Attilia , que 
« tu me garderois bien : et pource ne m'aban- 
« donne ne nuict ne jour »: et commanda à ses 
gens que de lors en avant ilz dressassent tousjours 
deux licts en sa chambre pour y faire coucher Mu- 



334 CATON D'UTIQUE. 
natius, qui estoit luy mesme plus tost gardé en 
jouant par Caton , que Caton par luy. Il menoit 
quant et luy quinze serviteurs , deux affranchis et 
quatre de ses amis , lesquelz alloient à cheval , et 
luy cheminoit à pied , s'approchant tantost de l'un, 
et tantost de l'autre, pour deviser par le chemin 
avec eulx. Arrivé qu'il fut au camp , où il y avoit 
plusieurs légions Romaines , le prseteur luy donna 
incontinent la charge de l'une. Si pensa lors que 
c'estoit chose légère , non pas royale ny magni- 
fique de se monstrer seul vertueux, attendu qu'il 
n estoit qu'une seule personne : mais il s'estudia de 
rendre tous ceulx qui estoient soubz sa charge, 
semblables à luy. Pour à quoy parvenir , il ne leur 
osta pas la crainte de son authorité, mais il y ad- 
jouxta la raison , en leur remonstrant et les ins- 
truisant sur chaque poinct , accompagnant tous- 
jours neantmoins ses remonstrances de rémunéra- 
tion de ceulx qui faisoient bien , et de punition de 
ceulx qui faisoient mal : de manière que Ion n'eust 
sceu dire s'il les avoit rendus plus paisibles, ou 
plus aguerris , jdus vaillans , ou plus justes , tant 
ilz se monsti oient à l'espreuve rudes et aspres aux 
ennemis , et doux et gracieux aux amis , craintifz à 
mal faire , et prompts à acquérir honneur : dont il 
advint, que ce dequoy il se soucioit le moins, fut 
ce qu'il y gaigna le plus , c'est à sçavoir , gloire avec 
amour et bienvueillance : car les soudards l'hono- 
rèrent souverainement, et l'aimeront singulière- 
ment, pour autant que luy mesme mettoit le pre- 
mier !a main à l'aire ce qu'il commandoit, et qu'il 

s egaloit en son vestir , en son vivre ordinaire, en 
son cheminer par les champs , plus tost aux simples 
soudards , que non pas aux capitaines : et , au con- 
traire , en gentillesse de nature , grandeur de cou- 
rage , véhémence et efficace de parole , surmontoit 
tous ceulx qui se faisoient appeller colonnelz et ca- 
pitaines. Car le vray zele de la vertu , c'est à dire , 
l'affection de l'imiter , ne s'imprime point ès cueurs 
des hommes , sinon avec une singulière bienvueil- 
lance et révérence du personnage qui en donne 
l'impression : mais ceulx qui louent les hommes 
vertueux sans les aimer , ceulx là révèrent Lut n 
leur renommée, mais ilz ne portent point d'alïec- 
tion à leur vertu, ny n'ont cure <le l'imiter. 

XVI. Environ ce temps Caton estant adveity 
que Athenodorus surnomméCo/v/j'//ott, personnage 
qui avoit longuement versé en l'estude et profession 
<ie la philosophie stoïque , se tenoit pour lors en la 
ville de Pergamum , estant ja vieil , et ayant tous- 
■jours obstineement refuzé de s'aller tenir à la cour 
des seigneurs , de:» princes et des roys qui avoient 
recherché de l'avoir auprès d'eulx , il pensa bien , 
que de luy escrire pour le faire vènir devers luy, ce 
seroit peine perdue : parquoy ayant par les ordon- 
nances Romaines, vacation de deux- .mois , durant 
lesquelz il pouvoit estre absent du camp pour ses 
propres affaires , il monta sur mer pour aller en 
Asie le trouver , se confiant qu'il viendroit à bout 
de ceste chasse pour les grandes et vertueuses qua- 
litez qu'il sentoit en soy. Si parla à luy, disputa et 
combatit de raisons tellement avec luy, que Ëna- 

blement il le tira hors de sa résolution , et l'em- 
mena au camp quant et luy, se resjouissant plus de 
ceste victoire , et l'estimant plus que toutes les con- 
questes de Lucullus , ny celles de Pompeius , qui al- 
loient lors subjuguans par armes toutes les provin- 
ces et royaumes de l'Orient. 

XVII. Mais comme il estoit encore en ceste 
charge de capitaine de mille hommes , son frère se 
préparant pour faire un voyage en Asie , tumba 
malade en la ville de AEnus 1 au pais de Thrace , 
dont il fut incontinent adverty par lettres , et tout 
soudain , encore qu'il feist fort mauvais et rude 
temps sur la mer , et qu'il ne peust promptement 
trouver de vaisseau assez grand pour faire ce voyage 
seurement , il s'embarqua dessus une petite navire 
marchande de Thessalonique 2 avec deux de se9 
amis et trois serviteurs seulement , et s'en fallut 
bien peu qu'il ne fust noyé par la tormente : tou- 
tefois estant à la fin eschappé par estrange adven- 
ture, il arriva un peu après que son frère fut tres- 
passé : la mort duquel il porta un peu plus impa- 
tiemment qu'il ne sembloit estre convenable à un 
philosophe: ce qu'il monstra, non seulement par 
le grand dueil qu'il en mena , et les regrets et la- 
mentations qu'il en feit , en embrassant le corps 
mort , et la griefve douleur qu'il en porta en son 
cueur, mais aussi par la despense superflue qu'il 
feit à ses funérailles en parfums , drogues odorantes, 

1 Autrefois appelles slbsynlhe , auprès Je l'embouchure 
orientale de l'Ebre, dans le canton des Ciconiens. 
Dans la Macédoine sur le golle Therroaïque. 

et 

et sumptueux draps qui furent bruslez avec le corps, 
et aussi en la structure et fabrique de son monu- 
ment , qu'il luy feit faire de marbre Thassien 1 sur 
la grande place des AEniens , et cousta la somme de 
huit talents 2 . Il y en avoit qui calumnioient ceste 
. despense , veu sa sobriété et simplicité en toute au- 
tre chose , ne considerans pas jusques au fond la 
naïfve bonté et charité envers les siens , qui estoit 
en luy meslée parmy sa roideur ferme et dureté in- 
flexible à l'encontre des voluptez , des craintes , et 
des prières illicites et deshonestes. Plusieurs villes, 
princes et seigneurs luy envoyèrent adonc force 
presens pour honorer les funérailles de son frère, 
mais il ne prit argent de pas un , ains seulement 
espiceries et drogues odorantes, et paremens dont 
on honore les obsèques des trespassez , encore en 
paya il la valeur à ceulx qui les avoient apportées , 
sans qu'il voulust neantmoins mettre en ligne de 
compte pas un denier de tous les frais qu'il feit à 
cest enterrement, au partage de la succession de 
son frère , qui l'avoit institué son héritier pour 
égale portion, avec une siene petite fille: ce no- 
nobstant, quoy qu'il eust fait, et qu'il feist toute» 
ces choses , encore y eut il quelqu'un 3 qui escrivit, 
qu'il passa et coula par un tamis les cendres du feu, 

1 De l'île de Thasos près la côte méridionale de la Thrace. 
Ce marbre de plusieurs couleurs étoit alors fort estimé. 

3 Quatre mille huict cents escus. Amyot. Sj,35o livres de 
notre monnoie. 

3 Cela semble se devoir entendre de Caesar , en son Iivro 
qu'il appella Antkaton. Amyot, Voyez les Observations, c. 

Tome VI. Y 

où le corps de son frère avoit esté consumé , pour 
en retirer l'or et l'argent fondu : ainsi croyoit il 
que Ion ne deust non plus contreroller ny syndi- 
quer ce qu'il avoit escript avec la plume , que ce 
qu'il avoit fait avec l'espée. 

XVIII. Mais après que le temps de sa charge fut 
expiré, Gaton au partir du camp fut convoyé non 
seulement avec louanges , et vœux et prières aux 
dieux pour son salut, ce qui est ordinaire, ains 
avec embrassemens , larmes et pleurs infinis des 
soudards, qui estendoient leurs vestemens par terre 
là où il devoit passer, et luy baisoient les mains, 
ce qui estoit un honneur que les Romains alors 
faisoient à bien peu de capitaines généraux. Et 
voulant avant que s'en retourner à Rome pour se 
remettre aux affaires , aller visiter le païs de l'Asie, 
en partie pour veoir à l'œil les meurs , les coustu- 
mes et les forces de chacune province , et en partie 
aussi pour gratifier en cela au roy Dejotarus , qui 
ayant esté hoste et amy de son pere , l'a voit fort 
requis et prié de l'aller veoir en son païs , il se meit 
en chemin , et feit le voyage en ceste manière : il 
envoyoit devant dès le matin au poinct du jour 
son bonlenger et son cuisinier au lieu où il devoit 
aller coucher , lesquelz entrans dedans la ville ou 
village simplement et modestement, s'enqueroient 
* il y avoit point quelque hoste , amy ou cognois- 
sant de Caton, et s'ilz n'y en trouvoient point, 
alors il luy apprestoient son logis en l'hostellerie , 
sans en empescher personne: et s'il n'y avoit point 
d hostellerie , alors ils s'addressoient aux magis- 

trats et officiers du lieu, ausquelz ilz demandoient 
logis , et se contentoient du premier qu'on leur 
bailloit : mais bien souvent on ne croyoit pas qu'ilz 
fussent serviteurs de Caton , et n'en faisoit on 
point de compte , pource qu'ilz ne menoient point 
de bruit , et ne menaçoient point les officiers , tel- 
lement que Caton arrivoit quelquefois qu'il n'y 
avoit encore rien de prest : et quand luy mesme es- 
toit arrivé , encore en faisoit on moins de compte , 
pource que Ion le voyoit assis dessus son bagage 
sans dire mot , et pensoit on que ce devoit estre 
quelque homme de basse et petite qualité , craintif 
et de petit cueur : toutefois il les appelloit aucune- 
fois , et leur remonstroit en leur disant , « O pau- 
« vres gens , apprenez à estre plus courtois à rece- 
« voir les Romains passans : ce ne seront pas tous- 
« jours des Catons qui passeront par voz terres, et- 
« pourtant ad visez à leur faire tant de courtoisie, 
« et si gracieux traittement , que vous rabbatiez la 
« poincte de la licence qu'ilz auront sur vous : car 
« il y en aura beaucoup qui ne demanderont pas 
« mieulx que d'avoir quelque couleur pour vous os- 
« ter par force ce qu'ilz voudront avoir , comme 
« si vous ne leur aviez pas voulu de gré offrir et 
« bailler ». 

XIX. Auquel propos on conte , qu'en la Syrie 
il luy advint un cas pour rire. Ce fut qu'en arrivant 
à Antioche , il trouva devant la porte de la ville 
grande multitude de gens mespartis en deux rengs 
deçà et delà de la rue : les jeunes hommes à part, 
vertus de beaux manteaux , et les enfans à part aussi 

Y a 

en belle ordonnance , et y en avoit d'autres vestu» 
de belles robbes neufves , portant chapeaux de fleur» 
sur leurs testes , qui estoient les presbtres ou les 
officiers de la ville. Caton pensa incontinent que ce 
fust la ville qui eust fait faire ceste procession pour 
l'honorer, et en sçavoit desja fort mauvais gré à 
ses gens qu'il avpit envoyez devant , pource qu'ilz 
n'avoient pas empesché que cest appareil ne se feist. 
Si feit descendre ses amis, qui l'accompagnoient , 
à pied pour marcher quant et luy : mais quand ilz 
furent tout auprès de la porte de la ville , le mais- 
tre des cerimonies qui conduisoit toute ceste entrée," 
et qui tenoit toute ceste multitude en ordonnance, 
homme ja tirant sur l'aage, tenant en sa main une 
verge et une couronne , s'addressa à Caton devant 
les autres , et sans le saluer, seulement luy de- 
manda , là où ilz avoient laissé Demetrius , et quand 
il arriveroit. Ce Demetrius avoit esté serf de Pom- 
peius , et pourautant que tout le monde lors jet- 
toit les yeux sur le maistre , le serviteur en estoit 
aussi honoré et caressé plus qu'il ne meritoit, à 
cause du crédit qu'il avoit à l'entour de son maistre* 
Les amis de Caton oyans cela , s'en prirent si fort à 
rire , qu'ilz ne sepouvoient pas contenir en passant 
à travers la multitude de ceste procession : mais 
Caton en ayant fort grande honte , ne feit que 
dire sur l'heure, €< O malheureuse ville»! et non 
autre chose. Mais depuis quand il le comptoit à 
d'autres , ou qu'il y pensoit tout seul , il s'en pre- 
noit luy mesme à rire. 

XX. Toutefois Pompeius redressa bien ceulx 

qui par ignorance failloient ainsi à 'honorer Caton. 
Car estant arrivé en la ville d'Ephese , Caton alla 
devers luy pour le saluer , comme celity qui estoit 
plus aagé et en plus grande dighité et plus grande 
réputation que luy, et qui lors commandoit à une 
très grosse et très puissante armée : mais Pompeius 
l'ayant apperceu de tout loing , n'attendit pas qu'il 
vinst jusques à luy, ny ne demoura pas assis en son. 
siège, ains se levant de bout, luy alla au devant 
comme à l'un des principaulx personnages de Rome, 
et le prenant? par la main après l'avoir salué et em- 
brassé, dit sur l'heure de grandes louanges de sa 
vertu en sa présence , et encore d'avantage en son 
absence , après qu'il se fut retiré , de sorte que dé- 
puis tout le monde en feit grand compte, et l'eut 
on en merveilleuse estime pour les mesmes choses 
qui au paravant le .faisoient mespriser , quand on 
vint à considérer de près sa clémence et sa magna- 
nimité : joinct que les assistens cogneurent bien 
évidemment, que le bon recueil que Pompeius luy 
faisoit, estoit caresse d'homme qui le reveroit et 
observoit par une manière de devoir , plus qu'il ne 
J'aimoit, et apperceurent facilement qu'il luy por- 
toit bien grand honneur tant qu'il fut auprès de 
luy, mais neantmoins qu'il estoit bien aise de quoy 
il s'en alloit : car il s'efforceoit de retenir tous les 
jeunes gentilzhommes Romains qui l'alloient veoir, 
et desiroit qu'ilz demourassent auprès de luy: mais 
il n'en pria nullement Caton , ains comme si luy 
présent , il eust pensé avoir un syndique, qui luy 

eust contrerollé son authorité, il fut bien aise de 
le laisser aller , luy recommandant sa femme et ses 
enfans , ce qu'il n'avoit encore fait à nul de ceulx 
qui s'en retournoient à Rome : il est bien vray 
qu'aussi luy appartenoit il de quelque parenté. De- 
puis , toutes les villes par où il passa , s'estudierent 
è l'envy les unes des autres , à qui luy feioit plus 
d'honneur , et luy faisoit on partout banquets et 
festins, ès quelz il prioit ses amis d'avoir l'œil et 
prendre garde à luy, s'il conJirmoit point un pro- 
pos, que luy avoit dit autrefois Curion., lequel se 
faschant de veoir Caton , qui estoit son aniy et son 
familier, ainsi austère, luy demanda un jour, s'il 
avoit point de voulunté d'aller veoir le pais d'Asie, 
après que le temps de sa charge seroit expiré. Caton 
luy feit response, qu'il en estoit bien délibéré. «Tu 
« feras fort bien , luy répliqua Curion :' car tu 
« en retourneras un peu plus gay et plus appri- 
« voisé , que tu n'es ». Car il luy usa d'un terme 
Romain , qui signifie proprement cela.- 

XXI. Au demourant Dejotarus roy de la Galatie, 
estant desja fort vieil , l'envoya semondre de le al- 
ler veoir en son pais , pour luy recommander ses 
enfans et sa maison : en laquelle si tost qu'il fust 
arrivé , ce roy luy feit de beaux et riches presens de 
toutes sortes, le priant et sollicitant par tous moyens 
de les prendre. Cela despleut tant à Caton, et l'ir- 
rita si fort , que y estant arrivé le soir, après y avoir 
demouré un jour seulement , il s'en partit le len- 
demain dès les trois heures du jour ; mais il n'eut 



G AT ON D'UTIQUE. 343 
pas fait une journée , qu'il trouva en la ville de 
Pessinunte 1 d'autres presens encore plus grands 
qui l'attendoient avec des lettres de Dejotarus, 
1 par lesquelles il le prioit bien instamment de les 
accepter : et s'il n'en vouloit point , à tout le moins 
qu'il permist à ses amis de les prendre , attendu 
qu'ilz le valoient et le meritoient bien pour toutes 
raisons , mais spécialement pour l'amour de luy, 
de tant plus mesmement que ses biens n'estoient 
point si grands , qu'il peust suffire à tous ses amis. 
Toutefois jamais Caton ne leur voulut permettre 
non plus que devant, qu'ilz en acceptassent rien , 
encore qu'il apperceust bien qu'il y en avoit aucuns 
d'entre eulx amolliz de désir , et seplaignans de ce 
qu'il ne leur en laissoit prendre : car il leur rem orts- 
tra , que jamais autrement la corruption et concus- 
sion n'auroit faulte de quelque honeste couver- 
ture et couleur de prendre : et au demourant que 
ses amis auroient tousjours part aux biens qu'il 
possederoit justement. Ainsi renvoya il à Dejotarus 
tous ses presens. Et comme il lut prest à s'embar- 
quer pour repasser à Brundusium , il y eut quel- 
ques uns de ses amis qui l'admonestèrent qu'il va- 
loit mieulx mettre les cendres et les os de son frère 
Caepion dedans un autre vaisseau: mais il leur feit 
response qu'il laisserait plus tost sa propre vie , 
que de laisser ces reliques là : et incontinent se meit 
à la voile, là où Ion dit qu'il passa en très grand 

' Villede la prosinced'Asieappellée Galaiie ou Gallo-Grèce, 
près du fleuve Sanga-re. . 

danger, et les autres vaisseaux eurent assez com- 
mode traverse. 

XXII. Retourné qu'il fut à Rome , il estoit tous- 
jours ou en sa maison à conférer de la philosophie 
avec le philosophe Athenodorus , ou sur la place à 
faire plaisir à ses amis. Puis quand son temps fut 
echeut de demander un estât de quaesteur , jamais 
il ne se meit à le demander, que premièrement il 
n'eust leu diligemment les edicts et ordonnances 
concernantes le faict et l'office d'un quassteur , et 
qu'il n'eust particulièrement enquis sur tous les 
poincts , ceulx qui en avoient plus longue expé- 
rience, pour sçavoir en somme quelle estoit la 
puissance et l'authorité dudit office. Si ne fut pas 
plus tost installé en Testât, qu'il y introduisit une 
grande mutation quant aux clercs et ministres de 
l'espargne , lesquelz ayans tousjours entre leurs 
mains les papiers et registres des comptes , et les 
edicts sur le faict des finances , et puis ayans à be- 
songner ordinairement soubz de jeunes hommes , 
que Ion elisoit à ces offices de quœsture , qui avoient 
eulx mesmes pour leur ignorance et faulte d'expé- 
rience , plus tost besoing de maistres qui les ensei- 
gnassent, que de suffisance pour redresser les an- 
tres, ilz ne leur cedoient point en authorité, ains 
estoient eulx mesmes les magistrats, jusques à ce 
que Caton prenant à bon esciant les matières à 
cueur , et ne se contentant pas d'avoir le tiltre et 
l'honneur de magistrat seulement, ains en ayant 
aussi le sens , le cueur et la parole , voulut que les 
clercs et greffiers se portassent pour telz qu'ilz es- 

toient , c'est à sçavoir , ministres des magistrats seu- 
lement, leur monstrant et vérifiant les meschance- 
frez qu'ilz commettoient en leurs estats , et leur en- 
seignant les faultes qu'ilz faisoientpar ignorance. 
Mais en voyans aucuns audacieux et superbes , qui 
alloient flattant et gaignant les autres quaesteurs 
pour luy résister , il en feit condemner le principal 
d'entre eulx , de maie foy commise au partage d'une 
succession entre des cohéritiers , et conseqitemment 
le feit priver de jamais pouvoir exercer charge au- 
cune de finances. 

XXIII. Il en meit aussi en justice un autre, le 
chargeant de falsification de testament , et Catulus 
Loctatius se trouva en jugement pour le défendre , 
estant pour lors censeur , et au demeurant person- 
nage de très grande dignité , non seulement pour 
l'authorité du magistrat qu'il tenoit , mais beaucoup 
plus pour sa propre vertu , pouree qu'il estoit tenu 
pour l'un des plus justes et des plus hommes de bien 
qui fust de son temps h Romo , et si estoit l'un de 
ceulx qui plus hault louoient Caton, et le hantoit 
voulnntiers pour l'honesteté de sa A'ie : et voyant 
qu'il ne pouvoit défendre son homme par raison , 
il requit ouvertement, que Ion luy pardonnast pour 
l'amour de luy. Caton ne le voulut pas permettre : 
mais comme il en feit encore plus chaulde instance , 
il luy dit adonc franchement , « C'est une honte à 
« toy, Catulus , attendu que tu es censeur, quide- 
« vrois rigoureusement examiner noz vies, de te 
« laisser ainsi jetter hors du devoir 1 de ton office, 

1 Grec , de C 'exposer à te faire ckxisser par nos serments. 

« pour gratifier à noz ministres ». Caton ayant 
prononcé ceste parole , Catulus le regarda bien , 
comme pour luy respondre , mais neantmoins il ne 
luy dit rien , ains fust ou de courroux , ou de honte, 
s'en alla tout confus , sans mot dire. Toutefois 
l'accusé ne fut pas condemné , car il se rencontra 
que les voix des juges qui le condemnpient , es- 
toient une de plus que celles qui l'absolvoient : mais 
Marcu» Lollius , l'un des compagnons de Caton en 
la quœsttire , n'ayant peu assister au procès , à cause 
qu'il s'estoit trouvé malade , Catulus envoya devers 
luy, le supplier d'y venir pour aider à ce pauvre 
homme: et luy s'y faisant porter dedans une lit- 
tiere , après le jugement , donna la dernière voix , 
qui l'absolut judiciellement : toutefois jamais Ca- 
ton ne voulut qu'il servist depuis de greffier, ny 
ne luy souffrit pas payer ses gages , et qui plus est 
ne voulut pas compter la voix de Lollius entre les 
autres. 

XXIV. Ainsi ayant rabaissé l'audace des greffiers, 
scribes et clercs des finances , et les ayant rengez à 
la raison, il eut tous les registres et papiers à sa 
voulante dedans peu de temps , pour en faire à 
son plaisir , et rendit 1 la chambre des comptes plus 
vénérable et plus révérée que le sénat mesme , de 
manière que tout le monde estoit d'advis, et di- 
soit , que Caton avoit adjouxté à la quœsture la 
dignité de consulat. Car trouvant que plusieurs 
particuliers estoient du passé redevables à la chose 
publique , et la chose publique aussi à quelques par- 

1 L'office de quassteur. c. 

tlculiers , il donna ordre qu'elle ne feist plus de 
tort à personne , et que personne aussi ne luy en 
peust plus faire , contraignant roidement ceulx 
qui dévoient, de payer , et payant aussi prompte- 
ment et vouluntairement à ceulx à qui il estoit deu : 
tellement que le peuple mesme avoit honte de veoir 
payer aucuns qui s'attendoient bien de ne payer ja- 
mais rien, et à l'opposite aussi rembourser d'autres 
qui ne cuidoient jamais rien avoir de leurs debtes. 
D'avantage plusieurs au paravant apportoient au 
bureau des quaasteurs , des lettres et acquits au- 
trement faicts qu'ilz ne dévoient : et bien souvent 
ses prédécesseurs avoient accoustumé de recevoir 
par grâces et par prières , des mandemens tous 
faulx : mais durant sa quaesture, j armais il ne passa 
rien de ceste sorte : car estant un jour en doubte 
d'un mandement qui luy fut présenté, à sçavoir 
s'il estoit vray et valable , encore que plusieurs 
tesmoignassent que ouy, il n'en voulut jamais rien 
croire ny l'admettre , jusques à ce que les consuls 
eux mesmesen personne feussent venus tesmoigner 
et jurer qu'il avoit ainsi esté ordonné. 

XXV. Or y avoit il plusieurs à qui Lucius Sylla 
en sa seconde proscription avoit donné 1 douze 
mille drachmes d'argent pour teste de chasque ci- 
toyen proscript qu'ilz avoient occis de leurs pro- 
pres mains , lesquelz estoient bien haï* et maul- 
dicts de tout le monde, comme meurtriers et ex- 
communiez , mais toutefois personne ne leur osoit 

1 Douze cents escus. slmyot. 9,557 livres jo sols de aou* 
monnoie. 

courir sus pour en faire la vengeance: Caton les 
appella tous en justice , comme detenans injuste- 
ment l'argent de la chose publique, et les contrai- 
gnit de le rendre , leur reprochant en courroux , 
non sans raison, la malheureté et meschanceté 
qu'ilz avoient commise en cest endroit. Hz n'eu- 
rent pas plus tost rendu cest argent, qu'ilz furent 
par autres accusez d'homicide : et comme estans ja 
condemnez .par préjudice , au sortir d'un jugement, 
on les menoit droit en un autre , où ilz payoient 
la peine qu'ilz avoient méritée , au grand contente- 
ment et aise singulière de tous les Romains, les- 
quelz estimoient alors veoir toute la tyrannie de ce 
temps là effacée , et Sylla mesrne puny. 

XXVI. Oultre cehvestoit encore fort aggreable 
au peuple la diligence et assiduité continuelle de 
Caton : pcnrce qu'il estoit tousjonrs le premier 
venu au bureau des quccsteurs : et en partoit le 
dernier , sans jamais se lascher : jamais il ne tailloir 
à pas une assemblée du peuple , ny à pas une con- 
grégation du sénat , craignant , et ayant soigneu- 
sement l'oeil à ce que légèrement et par faveur on 
ne remeist quelque argent qui seroit deu à la chose 
publique , ou que Ion n'ottroyast rabais aux f er- 
miers , ou que Ion ne feist don d'argent, sinon à 
ceulx qui l'auroient bien et justement mérité. Ainsi 
ayant vuiié et nettoyé de calumniateurs , et reni- 
ply de deniers la chambre du trésor , il monstra 
que la chose publique pouvoit estre riche , sans 
grever ny faire tort à personne. Il est vray qu'au 
commencement de oeste administration il fut en- 

nuyeux à quelques uns de ses compagnons , pource 
qu'il leur sembla trop rude : mais à la fin il fut aimé 
de tous à cause qu'il se soubmettoit seul à soustenir 
toutes les crieries et malvueillances qui se levoient 
contre eulx : pource qu'ilz ne vouloient pas laisser 
aller par faveur les deniers de la chose publique , 
et leur permettoit d'alléguer pour leur descharge et 
excuse envers ceulx qui les requeroient et impor- 
tunoient de prières , qu'il leur estoit impossible de 
le faire contre la voulunté de Caton. 

XXVII. Et le dernier jour de son magistrat ayant 
esté reconvoyé par tout le peuple presque jusques 
en sa maison , il fut adverty que Marcellus estoit 
dedans la chambre du trésor assiégé et environné 
de plusieurs de ses amis , personnes d'authorité , qui 
le pressoient de faire enregistrer quelque don d'ar- 
gent , comme estant chose deuë par le public. Ce 
Marcellus estoit son amy dès et depuis leur en- 
fance , et faisoit très bien ledeu de son office quand 
il estoit avec luy : mais quaud il estoit seul , il se 
laissoit aller aux prières de ceulx qui le requeroient, 
estant de si doulce nature , qu'il avoit honte d'es- 
conduire personne , et estoit trop prompt à concé- 
der tout ce dont on le requeroit. Caton s'y en re- 
tourna tout court, et trouvant qu'il avoit par im- 
portunité fait enregistrer ceste donation , se feit 
apporter les registres , et l'effacea en sa présence , 
sans que l'autre dist un seul mot à l'encontre : 
puis cela fait, le reconvoya et accompagna jusques 
en sa maison, et ne se plaignit jamais, ny lors , 
ny onques depuis, de cest acte là, ains persévéra 

tousjours en son amitié et familiarité comme de- 
vant. 

XXVIII. Mais pour estre hors de l'office de 
qusesture, il ne laissa pas la chambre du trésor sans 
guet ny garde : car il y faisoit tous les jours assister 
de ses serviteurs , lesquelz redigeoient par escript 
tout ce qui s'y passoit. Et luy mesme ayant recou- 
vré pour le prix et somme de cinq talents 1 des li- 
vres , ès quelz estoit compris tout Testât du revenu 
public et de l'administration d'iceluy, depuis le 
temps de Sylla , jusques à l'année de sa quassture, 
il les avoit tousjours entre les mains , entrant tous- 
jours au sénat le premier , et en sortant le dernier. 
Et là bien souvent pendant que les autres sénateurs 
s'assembloient tout à loisir , il s'alloit seoir en quel- 
que coing à part , et y lisoit tout bas en mettant sa 
robbe au devant , et jamais n'alloit aux champs ès 
jours qu'il 6çavoit qu'il y devoit avoir assemblée de 
sénat. 

XXIX. Depuis Pompeius etsesadherens, voyans 
qu'il estoit impossible de le forcer , et encore plu* 
de le gaigner, à ce qu'il leur favorisast ès choses 
qu'ilz poursuivoient injustement; , alloient espians 
les moyens de le distraire et divertir qu'il n'assis- 
tast au sénat , en l'empeschaut à défendre les causes 
de quelques siens amis, et à vacquer à quelques ar- 
bitrages , ou autres tels négoces : mais luy s'estant 
incontinent apperceu de leur aguet et embusche , 
il denoncea une fois pour toute» , à tous ceulx qui 

■ Trois mille escus. Amyol. a3,345 liv. i5 sols de notr» 
jmonnoic. 

se vouloient servir de luy, qu'il ne vacqueroit jamais 
à autres affaires quelconques ès jours que Ion tien- 
droit le sénat : car il n'estoit venu à s'entremettre 
des affaires de la chose publique pour s'enrichir, 
comme faisoient quelques autres , ny pour acqué- 
rir réputation , ny fortuitement et par cas d'adven- 
ture : ains ayant par meure délibération choisy 
l'entremise du gouvernement , comme le propre 
exercice d'un homme de bien, il estimoit estre tenu 
d'y vacquer et aroir l'œil plus soigneusement , que 
ne fait l'abeille à bastir ses goffres de cire où elle 
fait le miel : à l'occasion dequoy il mettoit peine de 
recouvrer par le moyen de ses hostes et amis, qu'il 
avoit en chacune province de l'empire Romain , les 
principaux actes , edicts, décrets , sentences et ju- 
gemens plus notables des gouverneurs qui les re- 
gissoient. 

XXX. Il s'attacha une fois à Publius Clodius , 
séditieux harengueur, qui alloit suscitant et emou-> 
vant des commencemens de grandes nouvelletez, 
en accusant envers le peuple les presbtres et les 
religieuses vestales , entre lesquelles Fabia Teren- 
tia sœur de la femme de Ciceron fut appellée en 
justice : mais Caton ayant pris leur protection et 
défense , feit si grande vergoigne à leur accusateur 
Clodius , qu'il le contraignit de sortir hors de la 
ville: dequoy Ciceron luy rendant grâces, Caton 
luy respondit que c'estoit à la chose publique à qui 
ilenfalloit rendre grâces , à cause que c'estoit pour 
l'amour d'elle seule, qu'il disoit, faisoit etconseil- 
loit toutes choses : à l'occasion dequoy il vim en 

telle réputation , que quelquefois en un plaidoyer 
où Ion alleguoit la déposition d'un seul tesmoing, 
l'advocat plaidant pour la partie adverse, dit aux 
jugea, qu'il ne devoit aucunement adjouxter foy 
entière au dire d'un seul tesmoing, quand bien ce 
seroit Caton mesme : et estoit ja un commun pro- 
verbe , quand on parloit de choses estranges et mal 
aisées à croire , de dire , « Gela n'est pas croyable , 
m quant ce seroit Caton mesme qui le diroit ». Et 
comme un jour au sénat quelque personnage de 
mauvaise réputation , superflu et dissolu en des- 
pense , eust fait une longue harengue à la louange 
et recommandation de sobriété , tempérance et es- 
pargne , il y eut un sénateur nommé Amnœus , qui 
ne se peut tenir de luy dire , « Dea , mon amy, qui 
« penses tu qui puisse plus avoir la patience de 
« t'ouyr, veu que tu tiens table comme Crassus , 
ec tu bastis connue Lucullus , et nous presches 
« comme Caton 1 »? Aussi appelloit on commu- 
nément , par manière de mocquerie , Catons, ceulx 
que Ion voyoit graves et sévères en paroles , et en 
faict desordonnez et vicieux. 

XXXI. Plusieurs de ses amis l'incitoient etad- 
monestoient de demander l'office de tribun du 
peuple , mais il n'en fut pas d'advis pour lors , di- 
sant qu'il ne falloit pas employer, ny despendre 
la puissance d'un tel magistrat et de si grande au- 
thorité, non plus que d'une forte médecine, sinon 
en temps et en choses nécessaires : et y ayant 

■ Dans la Vie rfe Lucullus , ce propos est attribué k Caton 
lui-mdme , ch. LXXXI , T. V. 

V ication publique d'affaires , il s'en alla à l'esbat 
en la Lucanie , où il avoit des maisons d'assez 
plaisant séjour , menant quant et luy force livres, 
et des philosophes pour luy tenir compagnie : mais 
par le chemin il rencontra force sommiers , grande 
quantité de bagage , et un grand train de person- 
nes : il demanda que c'estoit , et on luy dit , que 
c'estoit Metellus Nepos , qui retournoit à Rome 
pour demander le tribunat. Si s'arresta tout court, 
et après avoir pensé un petit en soy mesme , com- 
manda à ses gens qu'ilz retournassent en arrière. 
Dequoy ses amis estant esbahis , il leur respondit, 
« Ne sçavez,rVous pas, que Metellus de soymesme 
« est à redoubter pour sa folie ? et maintenant qu'il 
« vient avec l'instruction de Pompeius, il se ruera 
« à travers les affaires, comme-fouldre quigastera 
« tout : à ceste cause n'est il pas maintenant sai- 
« son d'aller à l'esbat , ny de se donner du bon 
« temps , ains fault là vaincre , ou mourir honora- 
« blement pour la défense de la liberté». 

XXXII. Toutefois à la persuasion de ses amis , 
il alla premièrement un tour jusques à sa maison , 
dus champs , là où il n'arresta gueres , ains s'en 
retourna incontinent à Rome. Et y estant arrivé 
un soir, dès le lendemain matin il descendit sur la 
place, demandant etpoursuivant l'office de tribun 
du peuple , expressément pour résister aux entre- 
prises de Metellus, à cause que ce magistrat là a 
beaucoup plus de puissance d'empescher , que de 
faire : car si tous les autres d'un accord avotent 
arresté une chose ensemble, et qu'il y en eust un 
Tome T r l. Z 

seul qui s'y opposast , le seul opposant l'emporte- 
roit par dessus tous les autres. Or n'eut il pas 
du commencement grand nombre de ses amis au- 
tour de luy : mais quand on entendit l'intention 
pour laquelle il faisoit lors ceste poursuitte, tous 
le» gens de bien incontinent se rengerent à ses 
costez , qui le confirmèrent en sa délibération, et 
l'encouragèrent de la poursuyvre, à cause qu'il ne 
faisoit pas tant pour soy, que pour la chose pu- 
blique , de demander cest office en un tel temps , 
attendu que l'ayant peu obtenir par plusieurs fois 
sans difficulté , en temps où il n'y a voit point- d'af- 
faires , il ne l'avoit point voulu demander , ains 
s'estoit réservé à le poursuivre lors qu'il falloit, non 
sans danger , combatte pour le bien de la chose 
publique , et pour la protection de la liberté. Si 
dit on , qu'il y eut si grande foule de gens qui vin- 
drent pour luy assister à sa brigue, et de si chaude 
affection, qu'il en cuida estre estouffé, et ne pensa 
jamais arriver jusques sur la place, pour la presse 
du monde qui l'accompagnoit. 

XXXIII. Ainsi ayant esté déclaré tribun 1 du 
peuple avec Metellus et d'autres , il apperceut que 
Ion alloit marchandant et acheptant des voix du 
peuple , quand on vint à l'élection des consuls , et 
feit une harengue, en laquelle il reprit et tensa 
asprement le peuple pour ceste orde et sale mar- 
chandise , et à la fin d'icelle protesta avec serment , 
qu'il accuseroit et mettroit en justice celuy qui au- 
roit baillé argent pour se faire élire t exceptant 

■ L'au de Rome 631 , avant J. C. 65. 

Syllanus seul , pource qu'il estoit son allié , ayant 
espousc Servilia , qui estoit sa soeur, car à celuy là 
ne demanda il rien : mais il accusa , et se feit partie 
formelle contre Lucius Murena, qui par argent 
avoit tant fait, qu'il avoit obtenu le consulat avec 
Syllanus. Or y avoit il une ordonnance qui per- 
mettoit à l'accusé de donner garde à l'accusant pour 
veoir ce qu'il proposeroit et dont il se vouldroit 
servir en son accusation , à fin que l'accusé ne fust 
point surpris au desprouveu : parquoy celuy que 
Murena avoit baillé à Caton pour l'observer , le 
suivant par tout , et considérant de près tout ce qu'il 
faisoit, quand il veit qu'il n'y alloit point cauteleuse- 
ment ny malicieusement, ains rondement suivant le 
droit chemin de juste accusateur , il en eut si grande 
fiance en la magnanimité et simple bonté du naturel 
de Caton , que sans autrement l'espier, il ne luy fai- 
soit que demander à luy mesme , ou sur la place, ou 
en sa maison , si ce jour là il avoit délibéré de 
procurer chose aucune appartenante à l'accusation : 
s'il disoit que non, il s'en alloit, luy adjouxtant 
pleine foy. Quand ce vint au jour de l'assignation 
que la cause fut plaidée , Ciceron qui estoit ceste 
année là consul 1 , en défendant Murena se moc- 
qua si plaisamment des philosophes stoïques , et 
de leurs estranges et extravagantes opinions , qu'il 
en feit rire les juges , de sorte que Caton mesme 
se soubriant , dit à ceulx qui estoient autour de 
luy : « Voyez que nous avons un plaisant consul , 
«. qui fait ainsi rire les gens ». Mais ayant esté 
■ L'an de Piome 691. 

Murena absoulz en ce jugement, il ne se porta 
point depuis en homme mauvais ny estourdy vers 
Caton, ains tant que son consulat dura 1 , se gou- 
verna tousjours par son conseil ès principaux af- 
faires , et continua de l'honorer , et suivre son con- 
seil , en ce qui appartenoit au devoir de son ma- 
gistrat : dequoy Caton luy mesme estoit cause , 
pource qu'il n'estoit terrible ny redoubtable sinon 
au conseil , et en ses harengues devant le peuple , 
pour la défense du droit et de la justice seulement : 
car au demeurant il se monstroit humain , gra- 
cieux et bening envers tout le monde. 

XXXIV. Mais avant que d'entrer en l'exercice 
de son tribunat , estant Ciceron encore consul , il 
luy aida à bien faire le devoir de son estât en plu- 
sieurs autres choses, et mesmement à mettre fin 
à la conjuration de Catilina , qui fut un très grand 
et très bel acte : car ce Catilina machinoit un re- 
muement universel , pour ruiner et renverser sans 
dessus dessoubz toute la chose publique , excitant 
des séditions civiles au dedans , et des guerres ou- 
vertes au dehors, dont estant convaincu par Ci- 
ceron , il fut contrainct de se sauver hors de Rome : 
mais Lentulus , Cethegus et plusieurs autres com- 
plices de ceste conjuration, blamans Catilina d'aller 
trop laschement et trop froidement en besongne , 
avoient de leur costé entrepris de brusler toute la 
ville de Rome entièrement, et mettre en combus- 
tion tout l'empire Romain par guerres estrangeres 
et rebellions de nations et provinces foraines: mais 

■ J . i Ji Huma 692, 

ayant esté leur conspiration descouverte , ainsi 
comme nous avons plus amplement déclaré en la 
vie de Ciceron, la chose lut mise au jugement du 
sénat , pour sçavoir ce qui en devroit estre fait : 
et là Sillanus à qui premier fut demandée son opi- 
nion , dit qu'il estoit d'advis que Ion leur devoit 
faire souffrir peine extrême , et consequemment 
tous ceulx qui opinèrent après luy furent de mesme 
advis , jusques à Cœsar , lequel estant personnage 
bien parlant , et qui desiroit nourrir et entretenir 
plus tost que esteindre tous remuemens , séditions 
et changemens en la chose publique, comme ma- 
tière propre à ce qu'il avoit de longue main pro- 
jetté en son entendement , feit une harengue 
pleine de doulces paroles attrayantes , en laquelle 
il remonstra que de faire ainsi mourir ces per- 
sonnages , sans qu'ilz fussent judiciellement con- 
demnez, il ne luy sembloit nullement raisonnable, 
ains que plus tost on les devoit tenir en prison. 
Cela changea tellement les opinions du reste des 
sénateurs , pour la crainte qu'ilz eurent du peuple, 
que Sillanus mesme rhabilla son opinion , et dit 
qu'il n'avoit point entendu qu'on les deust faire 
mourir , ains les retenir en prison fermée , pource 
que l'extrême peine à un citoyen Romain estoit 
la prison. 

XXXV. Ainsi estans les opinions changées et 
inclinans les autres sénateurs en la plus doulce et 
plus humaine sentence , « Caton^se levant quand ce 
fut à luy à dire son opinion , commencea en cour- 
roux avec une grande force d'éloquence à repren- 

dre griefvement Syllanus de s'estre changé, et à 
picqner asprement Coesar , qui soubz une apparence 
populaire , et soubz couverture d'un parler doulx 
et gracieux , alloit ruinant la chose publique , et in- 
timidant lè sénat, là où il devroit avoir grande 
peur , et se reputer bien heureux , s'il se pouvoit 
sauver , que Ion ne s'attachast à luy mesme , pour 
les occasions de l'en souspeçonner qu'il donnoit, 
en voulant ainsi manifestement ravir d'entre les 
mains de la justice des traistres ennemis de la chose 
publique, et mo'nstrant de n'avoir aucune pitié ny 
compassion de la ville de sa naissance , si noble et 
si grande, qui avoit esté si près de finale extermi- 
nation , ains plus tost regretter et lamenter la for- 
tune de ces malheureux hommes là, qui ne dévoient 
jamais avoir esté nez, et la mort desquelz preser- 
voit Rome de meurtres , maulx et dangers infinis ». 
Il n'est dernouré que cesteharengue seule, de toutes 
celles que feit onques Caton , parce que Ciceron 
avoit ce jour là attiltré de» clercs , qui avoierrt la 
main fort légère, auxqnelz il avoit d'avantage en- 
seigné à faire certaines notes et abbreviations , qui 
en peu de traicts valoient et representoient beau- 
coup de lettres , et les avoit disposez çà et là en 
divers endroits de la salle du sénat : car Ion n'usoit 
point encore lors , et ne sçavoit on que c'estoit de 
notaires , c'est à dire , d'escrivains qui par notes 
de lettres abbregées figurent toute une sentence , 
ou tout un mot, comme Ion a fait depuis : et dit 
on que ce fut lors premier que Ion commencea à 
en trouver la trace. Si le gaignalors Caton , et feit 

tellement tourner les opinions , que ces hommes 
furent condemnez à mourir. Et pour ne rien omettre 
de ce qui peult servir à représenter au vif l'image de 
son naturel, jusques aux moindres indices : on dit que 
ce jour là y ayant grand débat et fort véhémente con- 
tention de luy à l'encontre de Caesar, tellement que 
tout le sénat estoit attentif à les regarder et ouyr , 
on apporta de dehors un petit papier à Caesar. Ce 
que Caton tira incontinent en suspicion, et l'en ca- 
lumnia tant , que plusieurs des sénateurs s'en emeu- 
rent , et commandèrent que ce qui estoit escript en 
ce papier fust leu tout hault et clair : parquoy Cassar 
tendit la lettre à Caton qui ne seoit pas gueres 
loing de luy. Caton l'ayant leuë trouva que c'estoit 
une lettre d'amour que sa sœur Servilia escrivoit à 
Cassar , dont elle estoit amoureuse , ayant esté par 
luy corrompue : si la rejetta à Caesar en luy di- 
sant , « Tien yvrogne » : et cela fait , se remeit à 
continuer le propos , qu'il avoit paravant com- 
mencé. 

XXXVI. En somme, il semble que Caton a esté 
peu heureux du costé des femmes : car ceste Ser- 
vilia , comme nous avons dit, eut mauvais bruit 
pour l'amour de Caesar : mais l'autre Servilia , qui 
estoit aussi sa sœur , fut encore plus diffamée , 
pource que estant mariée à Lucullus l'un des pre- 
miers personnages de Rome , dont elle avoit eu un 
filz, elle fut à la fin par luy chassée et répudiée 
pour son impudicité : et ? qui est encore plus hon- 
teux , sa propre femme Attilia ne fut pas elle mesme 
nette de tel vice : car combien qu'il en eust eu 

deux enfans, il fut contrainct de la répudier, tant 
elle se gouverna mal : et depuis il espousa la fille 
de Philippus , nommé Martia , laquelle semble avoir 
esté fort honeste dame. C'est celle de qui Ion parle 
tant. Car ceste partie en la vie de Caton , ne plus 
ne moins qu'en une fable ou comédie , est dispu- 
table et bien mal aisée à soudre : mais la chose fut 
telle , ainsi que fescrit Thraseas , qui en remet la 
foy et la garantie sur un Munatius, lequel estoit 
familier amy de Caton. Entre plusieurs qui ai- 
moient et admiroient les vertus de Caton , il y en 
avoit qui le monstroient et le descouvroient les uns 
plus que les autres : comme Quintus Hortensius 
personnage de grande authorité , et homme de 
bien , avec lequel désirant estre non seulement 
amy privé et familier de Caton , ains aussi son allié 
en quelque sorte que ce fust , et joindre par quel- 
que atlinité toute la maison de luy à la siene , tascha 
de luy persuader qu'il luy baillast en mariage sa fille 
Porcia , laquelle estoit mariée à Bibulus , et luy 
avoit ja fait deux enfans, pour y semer aussi, ne 
plus ne moins qu'en une terre fertile, de sa se- 
mence , et en avoir de la race , luy remonstrant que 
cela senibloit bien un peu estrange de prime face 
quant à l'opinion des hommes : niais quant à la 
nature , qu'il estoit honeste , et utile à la chose pu- 
blique , qu'une belle et honeste jeune femme en la 
fleur de son aage ne demourast point oiseuse , lais- 
sant esteindre son aptitude naturelle à concevoir, 
ny aussi ne faschast ny n'apauv rist point sou mary , 
en luy portant plus d'enfans qu'il n'en auroit de 



CATON D'U TIQUE. 56r 
besoing , et que en communiquant ainsi les uns aux 
autres les femmes idoines à la génération , k gens 
de bien et hommes qui en fussent dignes , la vertu 
vinstà se multiplier d'avantage , et à s'espandre en 
diverses familles , et la ville consequemment à s'en 
mesler , unir et incorporer en soy mesme d'avan- 
tage par alliance : mais si d'adventure Bibulus ai- 
moit tant sa femme qu'il ne la voulust point quitter 
entièrement, il la lny rendroit incontinent après 
qu'elle luy auroit fait un enfant, et qu'il se seroit 
conjoinct par un plus estroict lien d'amilié , moyen- 
nant ceste communication d'enfans , avec Bibulus 
mesme et avec luy. «Caton feit response qu'il aimoit 
« bien Hortensius , et auroit bien aggreable son al- 
« liance, mais qu'il trouvoit estrangequ'il luyparlast 
« de luy bailler sa fille pour en engendrer des enfans, 
« veu qu'il sçavoit bien qu'elle estoit mariée à un 
<( autre ». Adonc Hortensius tournant le propos ne 
faignit point de luy descouvrir son affection , et 
luy demander sa femme , laquelle estoit encore assez 
jeune pour porter des enfans , et Caton en avoit 
desja suffisamment : et si ne sçauroit on dire que 
Hortensius feist ceste poursuitte , à cause qu'il s'ap- 
perceust que Caton ne feist compte de Martia , 
car elle estoit lors enceincte de luy : mais tant y 
a , que voyant le grand désir et la grande affection 
que Hortensius en avoit , il ne la luy refusa point , 
ains luy respondit qu'il falloit donques que Phi- 
lippus pere de Martia en fust aussi content, lequel 
entendant que Caton s'y consentoit , ne voulut 
point neantmoins luy accorder sa fille , que Caton 



36a CATON D'UTIQUE. 
luy mesme ne fust présent au contract , et stipu- 
lant avec luy r . Ces choses furent faittes bien long 
temps depuis : toutefois pource que je suis tumbé 
sur le propos des femmes de Caton , il m'a semblé 
de haster ce récit , et le mettre avant son temps 
en ce lieu. 

XXXVII. Ayant donques Lentulus et ses con- 
sors en la conjuration de Catilina , esté exécutez 
à mort , Caesar pour se couvrir des charges et im- 
putations que Caton luy avoit mis sus au sénat, 
recourut en la sauvegarde du peuple , et retira au- 
tour de soy tous ceulx qu'il sçavoit qui avoient mau- 
vaise voulunté , et qui ne demandoient qu'à renver- 
ser et gaster tout , en les mutinant et incitant en- 
core plus à ce faire : au moyen dequoy , Caton 
craignant que telle manière de gens ne suscitast 
quelque trouble et combustion en la chose publique, 
suada au sénat de gaigner le menu populaire qui 
n'avoit rien, en luy faisant distribuer quelque bled 
pour vivre : ce qui fut fait : et monta ceste des- 
pense par an à 2 douze cents cinquante talents. 
Ceste largesse assopit manifestement les menaces 
des troubles que Ion craignoit de ce costé là. Mais 
d'un autre costé , Metellus entrant en son tribunat, 
faisoit des assemblées et harengues séditieuses , ès 
quelles il meit en avant au peuple un décret , par 
lequel estoit porté , que Pompeius fust au premier 

' Il la reprit depuis après la mort d'Hortense , l'an de Rome 
7<>5 , comme on verra au ch. lxvui. 

* Sept cents cinquante mille escus. Amyoï. 5,835,957 livres 
■ o sols de noue monnoie. 

jour rappelle avec son armée en Italie , à fin qu'il 
prouvenst à ce que la chose publique ne tumbast 
en inconvénient pour le danger de Catilina. Ce qui 
n'estoit qu'une couverture de belles paroles : mais 
le but et l'intention véritable où tendoit cest edict , 
estoit de mettre tous les affaires de la chose pu- 
blique et les forces de l'empire Romain entre les 
mains de Pompeius. Le sénat fut assemblé là dessus, 
auquel Caton ne parla pas d'entrée aigrement, ny 
de trop grande véhémence , contre Metellus , 
comme il avoit accoustumé' de faire à l'encontre de 
ceulx qui se deportoient comme luy : ains l'admo- 
nesta doulcement et modereeme.nt , jusques à lie 
prier à la fin et luy haultlouer sa maison , de ce 
qu'elle avoit tousjours suivy le party du sénat et 
des gens de bien : mais cela esleva encore plus en 
audace et en gloire Metellus , et feit qu'il commencea 
à avoir Caton en mespris , pource qu'il estima qu'il 
luy cedast ainsi de peur qu'il eust , tellement qu'il 
s'oublia jusques à dire des paroles presumptueuses, 
et user de fieres menaçes , qu'il feroit ce qu'il avoit 
entrepris bon gré mal gré le sénat. Adonc Caton 
changeant de visage , de voix et de parole , après 
luy avoir parlé fort asprement , en fin protesta 
roidement , « que tant comme il auroit vie au corps, 
« il ne souffriroit que Pompeius entrast avec armes 
« en la ville de Rome ». Quoy entendu , le sénat eut 
opinion que ny l'un ny l'autre n'avoit le sens bien 
rassis, ny le jugement bien sain, mais que les de- 
portemens de Metellus estoient une fureur, qui pro- 
cédant d'une extrême malice et meschanceté, vou- 

loit mettre toutes choses sans dessus dessoubs , et 
que ce que faisoit Caton , estoit un ravissement et 
ccstase de vertu transportée hors de soy , pour vou- 
loir défendre les choses justes et raisonnables. 

XXXVIII. Quand le jour fut escheut , auquel 
on devoit faire passer cest edict par les voix du 
peuple , Metellus ne faillit pas d'avoir ses gens en 
ordonnance sur la place , force estrangers , force 
esclaves et force 1 escrimeurs à oultrance tous en 
armes, avec ce qu'il y avoit une bonne partie de la 
commune qui desiroitle retour de Pompeius , pour 
l'espérance de quelque mutation, et si estoit leur 
affaire grandement favorisé et fortifié de la part de 
Ckesar , qui lors estoit prasteur. Et à l'opposite, de 
l'autre costé les plus gens de bien de la ville se cour- 
rouceoient bien avec Caton, et disoient comme luy, 
que c'estoit une grande meschanceté , mais ilz ne luy 
aidoient point pourtant : à l'occasion dequoy ses 
parents et domestiques en estoient en grand soucy 
et en grande peine , de sorte qu'il y en eut qui pas- 
.serent la nuict ensemble sans vouloir reposer et 
sans boire hy manger , pour le danger auquel ilz 
voyoient sa vie, et mesmement sa femme et ses 
soeurs ne faisoient autre chose que plorer et se 
tourmenter en sa maison , là où luy tout au con- 
traire parloit asseureement , et reconfortoit tout 
le monde : et après avoir souppé comme de cous- 
tnme , il s'en alla coucher , et. dormir de fort pro- 
fond sommeil jusques au malin , que Munatius 
Thermus l'un de ses compagnons au tribuuat le 
' Gladiateurs, c. 

vint esveiller : si s'en allèrent ensemble sur la place, 
où ilz furent accompagnez de bien peu de gens : 
mais ilz en trouvèrent plusieurs par le chemin qui 
leur venoient au devant , pour les advertir qu'ilz se 
teinsent sur leurs gardes. 

XXXIX. Quand ilz furent à l'entrée de la place, 
Caton apperceut incontinent le temple de Castor 
et Pollux tout environné d'hommes armez, et les 
degrez tenus et occupez par des escrimeurs à oul- 
trance, et Metellns qui estoit au plus hault , assis 
près de Cœsar : si se retourna adonc devers ses 
amis et leur dit, «Voyez quel couard voylà , qui 
« contre un seul homme nuda assemblé tant de 
« gens armez ». En disant cela il marcha droit celle 
part avec Thermus, et s'ouvrirent céulx qui'le- 
noient les degrez pour les laisser passer , mais ilz 
n'en souffrirent monter pas un autre , encore eut 
Caton bien affaire à tirer Munatius à mont par la 
main : monté qu'il fut, il s'en alla droit asseoir en- 
tre Metellus et Cœsar, pour les engarder déparier 
ensemble à l'oreille. Hz ne sceurent ne l'un ne l'au- 
tre que luy dire : mais les gens de bien qui veirent 
et considérèrent avec admiration le visage, l'as- 
seurance et le courage de Caton , s'approchèrent 
déplus près, et par leurs cris l'enhorterent qu'il 
ne craignist rien , s'encourageans les uns les autres 
de tenir bon , et de se rallier ensemble pour la dé- 
fense de la liberté commune , en secourant celuy 
qui combatoit pour elle : si y eut un sergent qui 
prit en main l'edict par escript , comme pour le 
lire au peuple, Caton luy défendit de ce faire: 

parquoy Metellus adonc le prit luy mesme , et 
commencea à le lire. Caton le luy osta par force 
d'entre les mains : mais neantmoins Metellus en 
sachant le contenu par cueur , ne laissa pas de le 
vouloir prononcer sans escriture : et Thermus luy 
meit la main au devant de la bouche pour le gar- 
der de parler : tant que Metellus voyant ces deux 
hommes obstinez à l'empescher par toutes voyes 
qu'il ne feist passer son edict , et que le peuple 
chalant la voile se rengeoit du costé de la raison , 
il f'eit signe à ses gens , que quelques soudards ar- 
mez qu'il tenoit exprès à ceste fin en sa maison , 
accourussent à l'efï'roy avec grands cris : ce qui 
fut fait : tellement que le peuple de frayeur s'es- 
carta , les uns deçà , les autres delà , et ne demoura 
sur la place que Caton seul , auquel on tiroit d'a- 
mont force coups de pierres et de baston : mais 
Murena, celuy mesme qu'il avoit accusé d'avoir 
achepté le consulat , ne l'abandonna point en ce 
danger , ains le couvrant de sa longue robbe cria 
à ceulx qui jettoient des pierres qu'ilz eussent à 
cesser: et en luy remonstrant le péril, auquel il se 
mettroit pour néant , feit tant envers luy, qu'en le 
tenant tousjours entre ses bras il le retira au dedans 
du temple de Castor et Pollux. 

XL. Et lors Metellus voyant la tribune aux ha- 
rengues vuide, et ses adversaires fuyans de tous 
costez hors de la place , cuida bien avoir tout gaigné, 
et commanda à ses soudards armez qu'ilz se retiras- 
sent , et luy se tirant tout doulcementen avant, es- 
saya de faire lors passer et authoriser son edict : 

mais ses contraires se revenans aussi tost de leur 
effroy, et retournans sur la place recommencèrent 
à crier à l'encontre de Metellus plus fort et plu* 
hardiment que devant , de sorte qu'il s'en trouva 
luy mesme en grand trouble et en grande frayeur, 
et ses adhérents aussi, cuidans que leurs adversaires 
eussent recouvré des armes de quelque part , et que 
ce fust ce qui les feist ainsi fièrement retourner 
contre eulx : tellement qu'il n'y eut pas un qui ar- 
restast , ains se tirèrent tous arrière de la tribune 
aux harengues. Ainsi estans ceulx de la ligue de 
Metellus escartez, Caton se présenta sur la tribune 
qui loua grandement le peuple de la bonne voulunté 
qu'il avoit monstrée, en l'enhortant de persévérer 
tousjours de bien en mieulx: tellement que la com- 
mune mesme se banda lors contre Metellus : et le 
sénat assemblé là dessus , ordonna que Ion secou- 
rust Caton plus que jamais , et que Ion resistast 
par tous moyens à cest edict de Metellus, comme 
estant pernicieux , et introduisant une sédition et 
une guerre civile en la ville de Rome. Quant à Me- 
tellus , il s'opiniastro'it bien encore à poursuivre 
son entreprise , et ne se vouloit point rendre : tou- 
tefois à la fin voyant que ses adhérents s'eston- 
noient merveilleusement , et redoubtoient la cons- 
tance de Caton , comme chose invincible et inex- 
pugnable , il s'en courut un jour soudainement sur 
la place , là où assemblant le peuple , il allégua plu- 
sieurs raisons pour cuider mettre Caton en haine 
de la commune , et dit entre autres choses qu'il se 
vouloit tirer hors de la domination tyrannique de 



368 CATON D'UTIQUE. 
Caton et de sa conspiration à l'encontre de Pom- 
peius , dont on verroit que bien tost la ville se re- 
pentiroit d'avoir ainsi rebuté un si grand person- 
nage. Cela dit , il se partit aussi tost pour s'en aller 
en Asie faire ses plaintes à Pompeius. Si fut Caton 
grandement estimépour ce faict , d'avoir ainsi des- 
chargé la chose publique du pesant fardeau du tri- 
bunat d'un tel fol , et d'avoir par manière de dire, 
desfait en Metellus , la puissance de Pompeius : 
mais encore fut il loué et estimé d'avantage , quand 
il empescha que le sénat , qui le vouloit. à toute 
force , ne notast Metellus d'infamie , et ne le pri- 
vast de son estât : car il s'y opposa , et pria le sé- 
nat de ne le faire point. La commune prit pour un 
grand argument de nature doulce , bénigne et hu- 
maine, de ne vouloir point, par manière de dire, 
fouler aux pieds son ennemy après l'avoir abbatu, 
ny l'oultrager après l'avoir à force vaincu : mais 
les sages hommes jugèrent d'avantage , qu'il a voit 
prudemment et utilement fait , de n'irriter point 
Pompeius. 

XLL Environ ce temps retourna Lucullus de 
la guerre , de laquelle il sembloit que Pompeius luy 
eust osté le couronnement d'entre les mains , et la 
gloire de l'avoir entièrement parachevée , et fut 
encore bien près d'estre débouté de l'honneur du 
triumphe , pour la contradiction que luy feit Caius 
Memmiiis , l'accusant de plusieurs cas devant le 
peuple , plus en faveur de Pompeius , que pour ini- 
mitié particulière qu'il eust à l'encontre deluy.Mais 
Caton , tant pource qu'il estoit son allié , attendu 

qu'il 

<}u'il a voit espousé 9a sœur Servilia , coiïime aussi 
pource que le cas en soy luy semblait inique , ré- 
sistance Memmius , et soubsteint plusieurs calutn- 
nies et imputations j si quefinablerrtent estatlt jette 1 
hors de son magistrat , comme d'une 11 domination 
tyranniquô , encore feit il tant, qu'il 1 contraignit 
Memmius de soy départir de ses accusations . , et de 
fouyr la lice. Pdrquoy Lucullus ayaint obtenu l'hon- 
neur de l'entrée triumphale, s'accointa' efldorë plus 
que jamais de Caton , estimant avoir en liry un 
grand boulevard et seur rempar àil'encionire dé la 
puissance de Pompeius > dequel retotirnamtf quelque 
temps après glorieux pour ses conquestes , et se con- 
fiant que à la faveur de sa bienvenue il ne seroit re- 
fuzé xle chose quelconque qu'il dewiandàst à ses ci-- 
toyerisà son ^friv.ée, ,iL envoya-devant-rfequerir le 
senajt de vouloir pour l'amour de luy différer l'élec- 
tion des consulz jusques à ce qu'il fut à Rome, à 
fin qu'estant présent il peust favoriser la poursuitte 
de Piso qui demandoit le consulat : à qùoy comme 
la plus part du sénat se la issast aller , Caton à l'ôp- 
posite y contredit, non qu'il estimast ceste remise 
cstre chose de. tant grande conséquence , ains vou- 
lant' retrenchei à Pompeius toute espérance d'at- 
tenter choses nouvelles eti extraordinaires^ et feit 
tellement changer d'advis au sénat , que sur l'heure 
mesrne il fut débouté de sa: requeste. 
: XLII. Cela fascha fort Pompeius, lequel s'ap- 
percevant bien qu'il auroit Caton pour contraire en 
beaucoup de choses , s'il ne trouvoit moyen de le 
■ Voy.ez-tes Observations. 
Tome VI. A a 

gaigner, envoya quérir Munatius qui luy estoit 
fort familier , par l'entremise duquel il feit deman- 
der à Caton deux niepces qu'il avoit prestes à marier, 
la plus aagée pour luy, et la plus jeune pour son filz 
aisné. Les autres disent que ce n'estoient pas ses 
niepces , mais ses propres filles. Munatius feit le 
message à Caton , et à sa femme , et à ses sœurs , 
lesquelles desiroient singulièrement ceste alliance 
pour la grandeur et dignité du personnage qui la 
demandent : mais Caton sans dilayer , ny autrement 
en consulter à. loisir , ains comme picqué , respon- 
dit tout sur l'heure, «Retourne, Munatius, retourne 
« devers Pompeius, et luy dy, que Caton n'est 
« point prenable par le moyen des femmes , non 
« qu'il n'ait autrement bien chère son amitié : car 
« là où il ne voudra faire et poursuivre que choses. 
« justes , il trouvera en luy amitié plus seureet plus» 
<< certaine que nulle alliance de mariage: mais au 
« demeurant, qu'il ne baillera jamais ostages à l'ap- 
« petit dts- Pompeius contre la chose publique». Les 
femmes furent sur l'heure bien mal contentes de ce 
refus , et ses amis mesmes blasmçrent sa response , 
comme superbe et incivile : mais depuis il advint 
que Pompeius pratiquant de faire élire consul l'un 
de ses amis , envoya de l'argent par les lignées pour 
achepter et corrompre les voix du peuple, et fut 
ceste corruption assez notoire , pource que l'argent 
fut compté dedans les jardins mesmes de Pompeius : 
parquoy Caton adonc remonstra aux femmes de sa 
maison , que s'il se fust obligé par alliance de ma- 
riage à Pompeius, il eust esté contrainct d'avoir 

tous les jours part à l'infamie de telz actes : quoy 
entendu elles mesmes confessèrent alors , qu'il 
avoit plus sagement fait de refuser une telle affi- 
nité , que elle» de la désirer. Toutefois , s'il fault 
juger du conseil par les evenetnens des choses , il 
me semble que Caton feit une très grande faulte de 
rejetter ceste alliance , pourCe qu'en ce faisant il 
fut cause que Pompeius se tourna du cosfé de Cœ- 
sar , et prit une alliance , laquelle venant à con- 
joindre en un la puissance de Cœsar et celle de Pom- 
peius , cuida ruiner de fond en comble tout l'em- 
pire Romain , à tout le moins changea elle entiè- 
rement tout Testât du gouvernement de la chose 
publique : dont il ne fut à l'adventure rien advenu, 
si Caton craignant des légères faultes de Pompeius, 
n'eust esté cause de luy en laisser faire de très lour- 
des , en augmentant la puissance d'un autre : mais 
cela estoit lors encore à advenir. 

XLIII. Au dernourant Pompeius estant en débat 
contre Lucullus , touchant certaines ordonnances 
qu'ilz avoient faites au royaume de Pont , pource 
que l'un et l'autre vouloit que les sienes eussent 
lieu , Caton favorisa à Lucullus , auquel notoire- 
ment on faisoit tort : à raison dequoy Pompeius 
voyant qu'il avoit du pire au sénat , recourut au 
peuple , et meit en avant l'edict de faire départir des 
terres aux gens de guerre: mais Caton s'opposant 
encore là , feit rejetter son edict , qui fut cause 1 que 
Pompeius par despit s'accointa lors de Publim Clo- 
dius, le plus séditieux et le pîus audacieux de tous 
Ctmlx qui >e mesloient de prescher lors le peuple : 

' A a a 

et s'allia aussi en un mesme temps de Cassar , dont 
luy mesme luy en. bailla l'occasion et le commen- 
cement , pource que Caesar retournant de sa prae- 
ture d'Hespagne , demandoit l'honneur du trium- 
phe , et tout ensemble vouloit aussi briguer et 
poursuivre le consulat: mais il y avoitune ordon- 
nance au contraire , car il falloit que ceulx qui as- 
piroient à quelque magistrat , fussent en personne 
dedans la ville , et que ceulx qui aspiroient à faire 
entrée triumphalç , attendissent au dehors : pource 
requit il au sénat qu'il fust dispensé de pouvoir de- 
v mander le consulat par personnes interposées , à 
quoy la plus part du sénat consentoit : mais Caton 
y contredisoit , et voyant que les autres sénateurs 
inclinoient à vouloir gratifier à Caesar, quant ce 
vint à luy à dire là dessus sa sentence, il consuma 
tout le jour à parler , et engarda par ce moyen que 
le sénat ne peut rien conclurre : parquoy Caesar 
laissant la poursuitte du triumphe , se meit à bri- 
guer le consulat , et l'amitié de Pompeius. Si futeleu 
consul , et incontinent après donna sa fille Julia en 
mariage à Pompeius , et ayans fait entre eulx comme 
une conspiration à l'encontre de la chose publique , 
l'un mettoit en avant des edicts , par lesquelz il 
pretendoit faire distribuer des terres aux pauvres 
citoyens Romains , et l'autre les defendoit : de l'au- 
tre costé Lucullus et Ciceron se bendans avec l'au- 
tre consul , qui estoit Bibulus 1 faisoient tout ce 
qu'ilz pouvoient à l'encontre : mais principalement 
Caton , lequel ayant pour fort suspecte ceste al- 
1 L'an de Rome 6g5. 

liance de Cœsar et de Pompeins , comme n'estant 
point faitte pour aucune bonne intention , disoit 
qu'il ne craignoit pas tant ceste distribution de 
terres , comme il redoubtoit la recompense qu'en 
demanderoient ceulx qui par telz moyens alloient 
allechans et appastans le commun populaire. En 
quoy tout le sénat fut bien de son advis , et plu- 
sieurs autres gens de bien qui n'estoi^nt pas du sé- 
nat se rengeoient aussi de sa part , s'esbahissans et 
se courrouceans grandement de ceste estrange im- 
portunité de Cassar , lequel avec l'authorité con- 
sulaire , alloit mettant en avant les mesmes choses 
que souloient proposer les plus séditieux et plus 
insolens tribuns du peuple , pour gaigner la grâce 
de la commune, et alloit ainsi vilement et lasche- 
ment mendiant la faveur du menu populaire. 

XLIY. Parquoy Coesar et ses adhérents crai- 
gnans de si grands adversaires , y procédèrent par 
vive .force : car premièrement il fut jetté sur la 
teste de Bibulus , ainsi comme il s'en alloit en la 
place , un plain panier de fiant et d'ordure , et rom- 
pit on à force les verges que les sergens portoient 
devant luy, jusque à ce que finablement coups de 
traict volans de tous costez contre eux , et plusieurs 
y estans blecés , tous les autres abandonnèrent la 
place , fuyans à val de roupte : mais Caton se retira 
le dernier , marchant son petit pas ordinaire, et en- 
core se retournant souvent en maudissant telz ci- 
toyens. Si feirent les autres , non seulement passer 
leur edict par les voix du peuple , touchant la dis- 
tribution des terres aux pauvres : mais qui plus est. 

Aa 3 

V feirent adjoins tei , que tout le sénat, seroit tenu 
«Je jurer qu'il ratifièrent le contenu en l'edict, et y 
tiendroit la main s'il se trouvoit aucun qui atten- 
tast de vouloir aller au contraire , soubz grandes 
peines à qui refuseroit de prester ce serment. Tous 
les autres sénateurs jurèrent par force, se souve- 
Tians de l'inconvénient qxii estoit jadis advenu en 
cas pareil à l'ancien Metellus , lequel fut banny de 
l'Italie pour n'avoir pas voulu jurer de maintenir 
et garder un edict semblable: à l'occasion dequoy 
les femmes supplièrent en privé avec force larmes 
Caton qu'il voulustun peufleschir , et jurer : aussi 
feirent ses familiers et amis : mais celuy qui plus le 
persuada et le conduisit à jurer , fut l'orateur Ci- 
ceron, qui luy remonstra que à l'adventure n'estoit 
il pas raisonnable de vouloir seul désobéir à ce qui 
auroit semblé bon et juste à tous les autres ensem- 
ble , et que ce seroit fait en homme totalement in- 
sensé de se précipiter soymesme en un évident pé- 
ril , pour cuider empescher une chose qui estoit 
desja tonte faitte : mais encore , que le plus ex- 
trême mal | qu'il y auroit en cela , seroit , s'il aban- 
donnons et laissoit en proye la chose publique, 
(pour le bien de laquelle il faisoit toutes choses ,) 
à ceulx qui espioient tous les moyens de la 
ruiner , comme s'il fust bien aise de n'estre plus 
en peine à la défendre à l'advenir : « Car si 
« bien Caton , disoit il , n'a que faire de Rome , 
« certainement Rome a affaire de Caton , et aussi 
« ont tous ses amis » : desquelz luy mesme se di- 
soit estre le premier qui en avoit besoing, à cause 

que manifestement Publius Clodius , par le moyen 
du tribunat , dressoit embusche pour le chasser 
hors du païs. Lon dit que ces prières et remons- 
trances faittes à Caton en privé dedans sa maison, 
et en public sur la place , l'amollirent un peu , 
et le feirent à la fin venir jurer le dernier de tous, 
excepté Faonius, qui estoit l'un de ses familiers 
amis. 

XLV. Parquoy Csesar élevé en courage, pour 
avoir conduit à fin ceste siene première entreprise, 
meit en avant encore un autre edict , par lequel il 
departoit presque toute la campagne », et tout le 
païs que lon appelle Terre de labeur , aux pauvres 
et nécessiteux citoyens de Rome. Auquel edict per- 
sonne ne s'opposa que Caton : et Cassar le feit 
prendre par ses sergens dedans la tribune mesme 
aux harengues pour le mener en prison : mais pour 
cela il ne fleschit point , ny ne remeit rien de la 
franchise de son parler, ains en allant continua 
tousjours de discourir à l'encontre de cest edict, 
et d'admonester le peuple de rejetter ceulx qui met- 
toient telles choses en avant. Tout le sénat s'en alla 
après luy, et la plus saine partie du peuple aussi , 
monstrant assez par leur triste silence , qu'ilz es- 
toient en eulx mesmes desplaisans et courroucez de 
l'injure que lon faisoit à un tel personnage : telle- 
ment que Csesar mesme s'apperceut bien que le 
peuple en estoit malcontent : toutefois il s'opinias- 
tra , attendant tousjours que Caton de luy mesme 

' Grec : la Campante ; et c'est ce qu'on nomme aujour- 
d'hui la terre de l abour au royaume de Nazies. 

en appellast et priast le peuple : mais quand il co- 
gneut évidemment, que jamais il ne le feroit, à la 
fin vaincu de la honte et du deshonneur que ce luy 
estoit , il supposa et attiltra luy mesme l'un des tri- 
buns du peuple, qui alla oster Caton d'entre les 
mains des sergens. Finablement l'issue de toute 
ceste prattique fut, qu'après avoir bien gaigné le 
peuple par telz edicts et telles gratifications , ilz fei~ 
rent décerner à Ccesar le gouvernement de toutes 
les Gaules , tant deçà que delà les monts , et de 
toute l'Esclavonie *, avec un exercite de quatre le-r 
gions , et pour l'espace de cinq ans , combien que 
Caton predist et denonceast assez au peuple, « que 
« luy mesme avec ses propres voix logeoit le tyran 
« dedans la forteresse , qui luy mettroit un jour le 
« pied sur la gorge ». Hz feirent aussi élire tribun du 
peuple Publius' Clodius , quoy qu'il fustd-e maison 
patriciene , ce qui estoit expressément défendu par 
les loix : mais ce Clodius leur avoit promis qu'il 
diroit et feroit tout ce qu'ils voudroient pour 
eulx , pourveu qu'en récompense ilz luy aidassent 
à chasser Ciceron hors de la ville de Rome : et d'a^- 
vantage ilz fejrent designer consulz pour l'année 
ensuivant *, Calpurnius Piso, pere de la femme 
de Caesar , et Gabinius Faulus , homme du tout fait 
à la dévotion, et selon le cueur de Pompeius , 
comme escrivent ceulx qui cognoissoient sa vie et 
ses meurs. 

XLVI. Mais combien qu'ilz teinssent la choïç 

" Grec , ïlllyrie. „ 
» L'an de H mue 696, avant J. C S8. 

publique si fermement embrassée , et qu'ilz eussent 
réduit au dessoubz d'eulx une partie de la ville par 
amour , et l'autre par crainte , encore neantmoins 
redoubtoient ilz tousjours Caton , considerans 
qu'en ce qu'ilz estoient venuz au dessus de luy, ce 
avoit esté à toute peine avec difficulté grande, et 
non sans leur honte , ayans esté contraincts de ve- 
nir à la force , encore n'en avoient ilz jamais cuidé 
venir à bout. Qui plus est , Clodius n'esperoit pas 
pouvoir jamais chasser ny ruiner Ciceron, tant 
que Caton seroit présent : et ourdissans les moyens 
de le pouvoir faire , si tost qu'il fut instalé en son 
magistrat , il envoya quérir Caton, et luy commen- 
cea à dire qu'il l'estimoit le plus homme de bien et 
le plus entier qui fust dedans Rome , et qu'il estoit 
prest à le luy monstrer par effect : car là où il y 
en avoit plusieurs qui le requeroient de leur faire 
tumber entre mains la commission d'aller en Cy- 
pre contre le roy Ptolomœus, il n'estimoit point 
qu'il y en eust d'autre qui meritast cest honneur 
que luy, et que pour l'affection qu'il luy portoit , 
il luy feroit vouluntiers ce plaisir. Caton se prit 
rncontinent à crier, que cela estoit une embtische 
et une injure , non pas un plaisir : et Clodius adonc 
luy répliqua fièrement et superbement , «Et bien , 
« puis que tu n'y veux donques aller de gré, je t'y 
« feray aller par force ». Ce qu'il feit. Car à la pre- 
mière assemblée de ville il luy en feit décerner la 
commission : mais pour y aller il ne luy ordonna 
ne vaisseau , ny gens de guerre, ny aucuns minis- 
tres, sinon deux secrettaires seulement , dont l'un 

estoit larron et fort mauvais homme , l'autre estoit 
un suivant de Clodius ; et encore comme s'il luy 
eust donné peu à faire en Cypre contre Ptolomams, 
il luy feit d'avantage commander d'aller puis après 
(remettre les bannis de la ville de Byzance en leur 
païs et en leurs biens , à fin de le tenir plus longue- 
ment hors de Rome , tant qu'il seroit en son ma- 
gistrat : parquoy se voyant estrainct de telle néces- 
sité , il conseilla à Ciceron , lequel estoit desja pour- 
suivy par Clodius , qu'il n'entrast point en com- 
bustion avec luy, et qu'il ne jettast point la ville de 
Rome en guerre civile et en meurtres pour l'amour 
de luy, ains que plus tost il s'absentâst pour un 
temps , à fin qu'il fust une autre fois cause de pré- 
server son pays. 

XL VII. Cela fait il envoya devant un sien amy 
Canidius en Cypre devers Ptolomaaus, pour luy 
suader qu'il cedast sans venir aux armes , et qu'en 
ce faisant , il n'auroit faulte ny d'honneur ny de 
biens , pource que le peuple Romain luy ottroye- 
roit la prœlature de Venus en la ville de Paphos. Ce 
pendant luy demoura en l'isle de Rhodes à faire 
ses préparatifs en attendant la response. Mais sur 
ces entrefaittes Ptolociœus 1 le roy d'AEgypte pour 
quelque courroux et quelque différent qu'il eut 
avec ses subjects, s'estant party d'Alexandrie pour 
s'en aller à Rome , en espérance que Caesar et Pom- 
peius le remettroient incontinent avec une grosse 
armée en son royaume , voulut bien en passant 
parler à Caton : si envoya devers luy, espérant que 

' Aulctès , surnommé aussi Nojius. i . 

aussi tost comme il sçauroit sa venue, il le vien- 
droit visiter. Caton estoit lors d'adventure à ses af- 
faires , qui respondit au messager , que Ptolomasus 
vinst devers luy s'il vouloir. Ce qu'il feit : mais Ca- 
ton ne luy alla point à l'encontre , ny ne se leva 
point au devant de luy, ains le salua seulement 
tout en la sorte qu'il eust fait le premier venu , et 
luy dit qu'il s'asseist. Cela premièrement estonna 
ce roy de veoir soubs un si simple et si petit equip- 
page une telle gravité et si grande haultesse ès fa- 
çons de faire de Caton : mais quand il fut un peu 
entré en propos de ses affaires , et qu'il entendit une 
parole pleine de sens et de sain jugement , par la- 
quelle il le tensoit franchement , et luy remons- 
troit l'erreur qu'il faisoit, d'abandonner une si 
grande opulence et félicité royale pour s'aller sonb- 
metlre à tant d'indignitez de faire la cour , à tant de 
travaux , et à tant de corruptions de presens qu'il 
luy conviendroit faire pour gaigner l'avarice de 
ceulx qui avoient crédit et authorité dedans Rome, 
laquelle estoit tant insatiable , que le royaume d'AE- 
gypte , quand bien il seroit tout entièrement eon- 
verty en argent pour leur bailler , à peine leur suf- 
firoît : à l'occasion dequoy il luy conseillort de s'en 
retourner tout court, et de chercher les moyens 
de se reconcilier et rappointer avec ses subjects, 
luy disant d'avantage , qu'il estoit content de s'y 
en aller quant et luy pour s'entremettre de faire son 
appointement. Ptolomams adonc revenant comme 
d'une pasmoison ou d'une aliénation d'entendu 
ment en son bon sens , considérant la vérité en 

soy, et la profonde sagesse de ce personnage , fut 
entre deux de suivre son conseil : et l'eust tait , 
n'eust esté que ses gens l'en destournerent : mais 
quand il fut arrivé à Rome , et qu'il luy fallut aller 
faire la cour aux portes de ceulx qui avoient autho- 
rité et qui estoient en magistrats, il souspira, et 
regretta fort alors la folie qu'il avoit faitte , comme 
n'ayant pas mesprisé le conseil d'un sage homme , 
ains plus tost l'oracle d'un dieu. 

XL VIII. A u demourant l'autre Ptolomasus , qui 
estoit en Cypre , de bonne adventure pour Caton , 
se feit luy mesme mourir avec du poison : et pource 
que Ion disoit qu'il avoit laissé grosse somme de 
deniers, Caton délibéra de s'en aller en personne 
à Byzance , et envoya en Cypre son nepveu Brutus , 
pource qu'il ne se fioit pas trop à Canidius. Et après 
avoir remis les bannis de Byzance en grâce avec les 
autres citoyens, et pacifié tous les differens qu'ilz 
avoient ensemble , alors il s'en retourna en Cypre , 
là où il trouva une grande et royale richesse de 
meubles précieux , comme vaisselle d'or et d'argent , 
tables , pierreries, tapisseries et draps de pourpre , 
qu'il falloit tous vendre et en faire argent : il y 
voulut user d'un extrême soingetdiligence, en tirant 
les choses jusques aux plus haults prix qu'elles eus- 
sent scen valoir, et assister à tout, pour tenir compte 
jusques aux dernier denier : pour quoy faire il ne 
se fia point aux us et coustumes de l'encan : car il 
avoit tous les ministres qui s'en entremettoient pour 
suspects , comme les crieurs , les enchérisseurs , 
jusques à ses propres amis : et pourtant parloit il 



CATON D'UTIQUE. 38x 
luy tnesme à part aux achepteurs qui mettaient à 
l'enchère, leur faisant haulser les prix , de sorte que 
la plus part des choses qui estoient en vente , furent 
ainsi estroussées. 

XLIX. Cela irrita fort ses amis , quand ilz ap- 
perceurent qu'il se deffioit d'eulx , mesmement Mu- 
natius qui estoit son plus familier , lequel en prit 
un si grand despit , que jamais depuis ne se cuida 
rappaiser : de sorte qu'au livre que Caïsar composa 
depuis contre luy , ceste partie de son accusation 
est l'endroit , auquel il insiste le plus longuement 
et plus aigrement. Toutefois Munatius mesme es- 
crit , que ce courroux n'advint point par aucune 
deffiance de Caton, ains plus tost par le peu de 
ie^pect que Munatius mesme luy portoit, et pour 
un peu de jalousie qu'il eut de Canidius : car il a 
escrit un livre des faicts et dicts de Caton, que 
Thraseas 1 a suivy en son histoire plus que nul autre, 
et en ce livre il escrit qu'il arriva en Cypre le der- 
nier, là où on luy bailla un meschant logis, dont 
les autres n'avoient point voulu : et qui plus est , 
quand il cuida entrer au logis de Caton , on luy 
refusa la porte, à cause qu'il estoit empesché à em- 
baller quelque chose avec Canidius : dequoy s'estant 
plaint assez modestement , encore luy feit on une 
fort rigoureuse response , c'est à sçavoir , « Que le 
« trop aimer bien souvent est cause de faire haïr, 
« ainsi comme escrit Theophratus : comme main- 
« tenant , pource que tu m'aimes extrêmement , 
« et qu'il te semble que je ne fais tel compte de toy 
' Voyez les Observations. 

« que tu mérites , tu te courrouces : et je te déclare » 
« que j'employe Canidius plus voulontiers, que les 
« autres , pource que je le cognois homme de bon 
« esprit, fidèle et expérimenté, estant venu dès le 
« commencement, et ayant , à ce que j'ay peu veoir, 
« tousjours eu les mains nettes ». 

L. Caton avoit premièrement dit ces paroles à 
Munatius de seul à seul : mais depuis il cogneut 
qu'il les avoit aussi référées à Canidius, à l'occa- 
sion dequoy il n'alloit plus soupper , comme il avoit 
accoustumé, chez Caton : et estant appellé au con- 
seil , il ne s'y vouloit pas trouver , tant que Caton 
le menaça qu'il feroit saisir ses meubles et son ba- 
gage , comme Ion tait à ceulx qui son desobeissans 
à justice : mais Munatius pour cela ne s'en soucia 
point , ains remonta sur mer , et s'en retourna à 
Rome , là où il garda bien longuement son cour- 
roux , jusques à ce que Martia , laquelle estoit en- 
core avec Caton , parla à luy , et ayans tous doux; 
esté conviez de soupper chez un aniy commun 
nommé Barca , Caton y arriva , que tous les autres 
estoient desja à table, et demanda où il se serroit. 
Barca luy respondit qu'il se meist là où il luy plai- 
roit , et après avoir regardé par tout , il dit , « Je me 
« veux mettre icy auprès de Munatius » , et teit un 
circuit pour s'y aller mettre , sans toutefois luy faire 
autrecaresse durant tout le soupper. Ce néant moins 
depuis à l'instance de Martia , qui l'en pria, Caton 
luy escrivit qu'il vouloit parler avec luy, et y alla 
Munatius dès le matin, là où Martia le reteint 
jusques à ce que tous les autres qui estoient aussi 

venuz saluer Caton , s'en fussent allez : et adonc 
Gaton l'embrassa, et luy feit toutes les caresses 
qu'il est possible de faire. Nous avons bien voulu 
racompter cela un peu au long , estimans que ces 
petites choses là fairtes en privé , donnent autant 
et plus à cognoistre les meurs et le naturel des hom- 
mes , que font les grandes et faittes en public de- 
vant tout le monde. 

LI. A u reste Caton en ceste siene commission 
assembla bien jusques à environ la somme de sept 
mille talents 1 , et craignant la longueur du voyage 
qu'il avoit à faire par mer, il feit faire plusieurs 
petits coffrets, desquelz chascun contenoit environ 
douze cents cinquante escus 2 , et attacha à chas- 
cun une fort longue corde , au bout de laquelle il 
y avoit une bien grande pièce de liège , à fin que 
si par cas d'adventure la navire venoit à se rompre , 
ces lièges monstrassent l'endroit où seroit l'argent 
au fond de la mer : ainsi fut tout cest argent , ex- 
cepté bien peu , conduit à sauveté jusques dedans 
Rome. Mais ayant rédigé par escrit en deux livres 
tout ce qu'il avoit fait en ceste charge , il n'en peut 
sauver ny l'un ny l'autre : car un de ses serfs af- 
franchis nommé Philargyrus en portoit l'un , lequel 
s'estant embarqué au port de Cenchrées 5 fut noyé, 
et le livre qu'il avoit , perdu quant et luy , et l'au- 
tre,. luy mesme l'avoit bien contregardé jusques à 

1 Quatre millions deux cents mille escus. Am) oc. 3a,6Si,25o 
livres de notre monnoie. 

1 Grec, deux talents et rinq cent drachmes. 
3 Porr orienta) de Corinthr. 

Corfou 1 , là où il se logea sur la place de la ville , 
y ayant fait tendre ses tentes : mais les mariniers 
ayans froid la nuict , feirent un si grand feu qu'il 
se prit aux tentes, et brusla ce livre entre autres 
choses. Toutefois il menoit quant et luy les ser- 
viteurs du leu roy Ptolomasus , qui de son vivant 
avoient eu en garde et en maniement ses meubles 
et ses finances , lesquelz estoient pour clorre la 
bouche à ses envieux et malvueillans qui l'eussent 
voulu calumnier de quelque chose : toutefois il ne 
laissa pas de luy en faire bien mal , non qu'il eust 
ainsi soigneusement fait ce procès verbal de toute 
son administration pour approuver sa foy et faire 
cognoistre sa loyauté , ains pour servir aux autres 
d'exemple d'exquise diligence : mais la fortune luy 
envia cest honneur. 

LU. I l arriva jusques dedans la ville de Rome 
par eau , et si tost que Ion entendit qu'il appro- 
choit, tous les magistrats, les presbtres , tout le 
sénat , et une bonne partie du peuple sortirent au 
devant de luy le long de !a rivière , de sorte que les 
deux rives du Tybre estoient toutes couvertes de 
monde , et »embloit proprement à le veoir ainsi 
rebourser la rivière , que ce fust comme une entrée 
triumplnde ■": toutefois il y en eut qui trouvèrent 
cela preMimptwMix et de mauvaise grâce , qu'est an» 
le consuls et les praeteurs sortis au devant de luy, 
il ne feit point arrester son vaisseau , ains continua 
de voguer tous jours contremont l'eau , estant 

' Grec , Corcyre. 

dans une galère royale à six rames pour banc , et 
n'arrésta onques que toute sa flotte ne fust arrivée 
au port : toutefois quand on vint à porter à travers 
la place l'or et l'argent jusques dedans le trésor, 
le peuple s'esbahit d'en veoir une si grande quan- 
tité, et le sénat assemblé, luy décerna avec très 
honorables paroles une prœture extraordinaire , et 
privilège de assister aux jeux en robbe de pourpre. 
Caton refuza ces honneurs , mais il pria le sénat 
de donner liberté à un Nicias , maisrre d'hostel du 
feu roy Ptolomasus , tesmoignant le soing , la 
loyauté et bonne diligence, dont il avoit usé en 
ceste affaire. Philippus pere de Martja , estoit ceste 
année là 1 consul , de sorte que toute la dignité et 
l'authorité d u con sulat revenoit à Caton, pour au tant 
que l'autre consul ne Iny faisoit pas moins d'hon- 
neur pour sa vertu, que Philippus pour son alliance. 

LUI. Au reste , Ciceron estant retourné de l'exil 
auquel l'avoit chassé Publius Clodius , et à son re- 
tour ayant grand crédit s'en alla un jour au capt- 
tole en l'absence de Clodius arracher et oster par 
force des tables que Clodius y avoit consacrées , ès 
quelles estoit contenu tout ce qui s'estoit fait du- 
rant le temps de son tribunat : surquoy s'estant 
le sénat assemblé , Clodius l'accusa de ceste vio- 
lence et voye de faict. Ciceron luy respondit, que 
son élection au tribunat ayant esté faitte directe- 
ment contre l'expresse prohibition des loix, estoit 
nulle , et par conséquent tout ce qu'il avoit ou fait , 
• L'an lie Rome 698. Caton a'avoit pas 38 ans ; et la loi o.i 
rxigeoit 4" pour la préture. 

Tome VI. Bb 

ou dit en iceluy : mais en cest endroit Caton prit 
la parole, et se levant dit, «qu'il estoit bien d'advis 
qu'en toute l'administration de Clodius , il n'y avoit 
rien eu de sain ny de bon : toutefois que si on cas- 
soit et annulloit généralement tout ce qui auroit 
esté fait soubsson authorité, il seroit force que Ion 
annullast aussi tout ce que luy avoit rnan ié en Cypre, 
pource que la commission , en vertu de laquelle il 
y auroit besongué , ne seroit pas légitime , puis que 
le magistrat, qui la luy auroit fait décerner , avoit 
esté induëment eleu ». Mais pourestre Clodius de 
maison patriciene , son élection au tnbunat ne ve- 
uoit point à estre faitte contre les loix : car il estoit 
passé par adoption en une famille populaire, ce que 
la loy luy permettoit, et s'il avoit mal versé en son 
estât, comme beaucoup d'autres , il s'en falloit ad- 
dresser à luy pour luv taire reparer sa faulte , et s'en 
prendre à l'homme qui avoit abusé, non pas destruire 
l'a utho rite du magistrat , qui n'en pouvoit mais et y 
estoit intéressé. 

LIV. Ciceron fut mal content de Caton pour 
ceste contradiction , et désista bien long temps de 
luy monstrer signe d'amitié , comme il faisoit au 
paravant : mais depuis ilz se réconcilièrent ensemble 
1 par une telle occasion : Pompeius et Crassus ayans 
esté parlementer avec Cassar, lequel à ceste intention 
avoit repassé les monts des Alpes , avoient arresté 
entre eux , qu'ilz demanderoient un second consulat, 
et quand ilz seroient instalezen Testât, ilz feroient 
prolonger à Cassar son gouvernement, pour en- 

1 Mettez un point après ensemble et recommencez à la 
ligao:/?e là Pompeius, etc. C. 

tore autant de temps comme il l'àVoit desja tenu , 
et se feroient aussi bailler à eulx mesmes des pro- 
vinces les meilleures et les plus grandes, avec de 
puissantes armées , et argent pour les entretenir et 
soudoyer: ce qui estoitune manifeste conspiration» 
pour départir entre eulx tout l'empire Romain , et 
ruiner entièrement la chose publique. Il y avoit 
lors plusieurs gens d'honneur qui se preparoient 
pour demander le consulat : mais quand ilz veirent 
que Pompeius et Crassus se presemoient à la pour- 
suitte , tous les autres se déportèrent , exceptez 
Lucius Domitius , qui avoit espousé Porcia , la 
sœur de Caton : à la suasion duquel il ne se vou- 
loit point déporter de sa poursuitte , ny céder en 
un combat , où il n'estoit pas question d'un magis- 
trat , ains de la liberté mesme du sénat et du peuple 
Romain. Si courut incontinent un bruit parmy la 
plus saine partie du peuple , qu'il ne falloit pas per- 
mettre que la puissance de Pompeius se joignist à 
celle de Crassus par le moyen de ce magistrat, 
pource que lors elle seroit de beaucoup trop grande 
et trop forte , et qu'il en falloit pour le moins oster 
l'un : à l'occasion dequoy les bons se rengeoient 
de la part de Domitius , l'admonestans et enhortans 
de poursuivre à bon esciant , et qu'il trouveroit plu- 
sieurs de ceulx qui n'ozoient parler ouvertement , 
pour la crainte de ces deux puissans personnages , 
qui luy favoriseroient soubs main au four de l'elet- 
tion, quand ce viendroit à donner les voix. Ce que 
craignans Pompeius et Crassus , dressèrent une es a 
car mouche à Domitius le matin avant jour, ainsi 

comme il s'en alloit avec des torches au champ de 
Mars où se faisoit l'élection, là où le premier qui por- 
toit la torche devant Domitius, fut navré si griefve- 
ment, qu'il tumba mort à ses pieds, et après on frap- 
pa sur les autres, qui se sentans blecez s'en fouyrent, 
les uns d'un costé, les autres d'un autre, excepté 
Domitius et Caton : car Caton le reteint , combien 
qu'il fust luy mesme blecé en un bras , en le priant 
de demourer, et de n'abandonner point la défense 
de la liberté à l'encontre des tyrarïs , qui donnoient 
assez à cognoistre comment ilz useroient de leur 
magistrat , puis qu'ilz aspiroient et y pretendoient 
par si malheureuses et si meschantes voyes : toute- 
fois à la lin Domitius ne voulut plus demourer en 
çe péril, ains s'en fouit en sa maison. 

LV. Ainsi furent Crassus et Pompeius déclarez 
consuls sans contredit : mais Caton pour cela ne 
se rendit point encore , ains se présenta luy mesme 
à demander un office de prasteur , à fin que ce luy 
fust à tout le moins comme un fort , pour de là 
faire teste à l'encontre de leur consulat , et que 
n'estant point personne privée , il eust plus d'au- 
thorité pour résister à ceulx qui tenoient les pre- 
miers et principaux magistrats. Mais eulxeraigiians 
que la prasture pour la réputation de Catou , ne 
vinst à estre en authorité et puissance égale au con- 
svîlat , feirent premièrement assembler à la haste le 
sénat , sans que la plus part des sénateurs en sceust 
rien , et en celle assemblée feirent arrester jjar dé- 
cret du sénat , que ceulx qui seroient eleuz prae- 
leurs , entreroient incontinent en possession et 



CATON D'UTIQUE. 38g 
exercice de leurs offices , sans attendre le temps 
prefix et ordonné par les loix , durant lequel on 
pou voit mettre en justice , ceulx qui auroient 
achepté à deniers comptans les voix du peuple : puis 
ayans par décret forgé une impunité et licence de 
mal faire à ceulx qui y pretendoient par telz moyens 
ilz meirent en avant à ceste brigue quelques uns de 
leurs ministres , donnans eulx mesmes l'argent pour 
corrompre le peuple , et présidents eulx mesmes à 
l'élection : mais nonobstant toutes leurs menées , 
la vertu et réputation de Caton les surmontoit en- 
core , pource que le peuple luy portoit une si grande 
révérence, qu'il estimoit que ce seroit une indi- 
gnité trop lasche de vendre Caton par ses suffrages, 
qui meritoit d'estre achepté pour le faire procteur , 
tellement que la première lignée estant appellée 
pour donnes ses voix , le déclara prasteur : ce que 
voyant Pompeius , rompit aussi tost l'assemblée de 
l'élection , faignant trop deshonteement , qu'il 
avoit ouy tonner , pource que les Romains ont 
accoustumé de détester cela , et ne jamais ratifier 
rien , quand il survient quelque tel signe et pro- 
dige céleste : mais depuis ilz baillèrent encore plus 
d'argent que devant, et avec cela chassèrent les 
plus gens de bien hors du champ de Mars , et feirent 
tant à la fin par leurs prattiques , que un Vatinius 
fut eleu et déclaré prasteur au lieu de Caton : et die 
on que ceulx qui avoient si iniquement et si mes- 
chamment employé leurs voix , comme par un re- 
mords de conscience, s'en fouirent incontinent du 
champ , et les gens de bien demourerent fort des- 

plaisans du tort que Ion avoit fait à Caton. Il se 
trouva là un des tribuns du peuple , qui teint as^ 
semblée de ville , là où Caton se tirant en avant , 
prédit hault et clair devant toute l'assistence, comme 
s'il eust esté inspiré de quelque devin esprit prophé- 
tique , tout ce qui estoit pour advenir de ces menées 
à la chose publique , et irrita les escoutans à l'en- 
contre de Pompeius et de Caesar , en remonstrant 
qu'ilz se sentoient conlpables de telz attentats , et 
pretendoient à taire de telles choses au maniement 
des affaires , qu'ilz avoient craint que Caton ne fust 
eleu prasteur , de peur qu'il ne les esclairast de trop 
près , ou qu'il n'empeschast leurs desseings. Fina- 
blement quand il s'en retourna en sa maison, il 
fut accompagné luy seul de plus de gens , que ne 
furent tous les autres ensemble , qui avoient esté 
eleuz prxteurs. 

LVi. Et comme Caius Trebonius tribun du peu- 
ple pust mis en avant un edict touchant la distri- 
bution de» provinces aux nouveaux consulz , que 
l'un eust toutes les Hespagnes et toute l'Afrique , 
et l'ami e toute l'AEgypte ettoute la Syrie, avec puis- 
sance df faire la guéri e à qui bon leur sembleroit , 
laul pai: met que par terre, tous les autres n'espe- 
rans pas le pouvoir empescher ne rien faire à l'en- 
contre , se déportèrent aussi d'y contredire : mais 
Caton estant monté sur la tribune aux harengues , 
avant que le peuple commenceast à donner ses suf- 
frages , à peine luy voulurent bailler deux heures 
pour parler : encore à la lin voyans qu'il tiroit la 
chose en longueur pour consumer le temps à les 



CATON D'UTIQUE. 3 9 i 
prescher , et leur remonstrer ce qui en adviendrait , 
ilz ne le voulurent plus laisser dire , ains envoyèrent 
un sergent qui le tira à bas par force : et comme 
neantmoins pour estre à bas , il ne cessast point de 
crier, et que plusieurs prestassent l'oreille à ses 
paroles et s'en emeussent , le sergent l'alla encore 
prendre , et l'emmena hors de la place : mais il ne 
l'eut pas plus tost lasché, qu'il s'en retourna in- 
continent vers la tribune aux harengues , où il re- 
commencea à crier plus que jamais , enhortant le 
peuple de vouloir avoir l'œil à secourir la liberté 
et la chose publique , qui s'en alloit perdue : ce 
qu'il feit par tant de fois , que finablement Tre- 
bonius n'en pouvant plus endurer, commanda au 
sergent de le mener en prison : mais le peuple s'en 
alla après l'escoutant tousjours et prestant l'oreille 
à ce qu'il disoit , de manière que Trebonius mesme 
craignant qu'il n'en sourdist quelque scandale , fut 
contraint de commander au sergent qu'on le lais— 
sast aller. Ainsi feit Caton passer tout ce jour là 
sans rien conclurre : mais le lendemain les adhé- 
rents de la ligue contraire ayant intimidé partie 
des Romains, et gaigné l'autre par belles paroles et 
par corruption d'argent , engardé par force d'armes 
l'un des tribuns du peuple Aquilius de sortir hors 
du sénat, après avoir jette violentement Caton 
hors de la place, pource qu'il crioit qu'il avoit 
tonné , et ayans blecé sur la place mesme plusieurs 
hommes , dont les uns y moururent tout sur l'heure, 
ilz feirent à la fin passer leur edict à vive force par 
les voix du peuple. 

Bb 4 



r 



CATON D'UTI QUE 
LVII. Dequoy plusieurs estans irritez s'en al- 
lèrent en trouppe pour renverser et abbatre les 
images de Pompeius, mais Caton y survenant les 
en garda : et comme puis après on eust aussi pro- 
posé l'edict des provinces et armées que Caesar de- 
mandoit , Caton ne s'en adressa plus au peuple pour 
le cuider empescher , ains à Pompeius , luy denon- 
çeant et protestant , qu'il se mettoitluy mesme sur 
le col le joug de Cassar , dont il ne s'appercevoit 
pas alors, mais que bien tost il luy commenceroit 
à peser , et s'en trouveroit pris et attaché : et lors 
quand il ne le pourroit plus supporter , ny trouver 
moyen de s'en depestrer , il se rejetteroit avee luy 
entre les bras de la chose publique , et luy souvien- 
droit des admonestemens de Caton , lesquelz n'es- 
toient pas moins profitables à Pompeius en parti- 
culier, que justes et raisonnables en soy. Caton luy 
feit par plusieurs fois de telles remonstrances : mais 
Pompeius n'en teint compte, pource qu'il ne pou- 
voit pas croire que Cassar se deust jamais changer , 
et qu'il se iïoit trop en sa prospérité , et en la gran- 
deur <1<- sa puissance. 

LVIII. A u reste Caton estant eleu prasteur pour 
l'année ensuivant , sembla n'adjouxter pas tant 
d'honneur et de dignité au magistrat en l'adminis- 
trant droittement , que luy en oster et le ravaller , 
en allant souvent les pieds nuds et sans saye à son 
tribunal et siège prœtorial , président en tel estât à 
des jugemens criminelz, où il estoit question de la 
vie de personnes de qualité : et disent aucuns qu'il 
tenait l'audience mtsmes après disner , ayant beu 

du vîn : mais cela n'est pas véritable. Au reste 
voyant que le peuple Romain estoit tout perdu et 
gasté par les corruptions de ceulx qui aspiroient 
aux magistrats , et que le peuple en faisoit desja un 
estât comme de gaing ordinaire , pour tascher à des- 
raciner entièrement ce vice de la chose publique , 
il suada au sénat de faire un statut et ordonnance, 
« Que désormais ceulx qui seroient eleuz à quelque 
« magistrat, s'ilz n'avoient personne qui les ac- 
« cusast , fussent tenus de s'en venir d'eulx mesmes 
« présenter en jugement : et après avoir preste 
« entre les mains des juges le serment de dire ve- 
« rite, rendre compte et raison judiciellement des 
« moyens , par lesquelz ilz seroient parvenus à leurs 
« offices ». 

LIX. Ceste ordonnance le rendit fort odieux à 
ceulx qui briguoient les offices , de sorte qu'un ma- 
tin ilz s'en allèrent en grand nombre au parquet 
où il tenoit son audience, et se prirent à crier contre 
luy, en luy disant des injures , et luy jettant de» 
pierres , tellement que les assistezis furent con- 
traints de s'en fouir du parquet , et luy mesme en 
estant poulsé hors par la foule du peuple, et tiré 
çà et là , eut beaucoup d'affaire à gaignerla tribune 
aux harengues-, là où se dressant en pieds , il ré- 
prima incontinent le bruit et l'émeute du peuple , 
par l'asseurance et la severe constance de son vi- 
sage seulement : puis leur ayant fait des remons- 
trances telles que le temps et l'affaire le reque- 
roient en paisible audience , il appaisa en peu 
d'heure entièrement tout le tumulte qui s'estoit 



394 CATON D'U TIQUE, 
emeu. Dequoy comme le sénat le louast, il leur dît 
à tous hault et clair , « Et je n'ay point occasion de 
« vous louer , attendu que vous avez abandonné 
" un prasteur en danger de sa personne , sans vous 
r mettre aucunement en devoir de le secourir ». 
Mais ceulx qui brignoient les offices se trouvoient 
en grande perplexité , pource que d'un costé ilz 
oraignoient de despendre argent pour achepter les 
voix du peuple , et d'autre costé aussi ilz avoient 
peur que un autre le faisant , ilz ne decheussent de 
leur poursuit te. Si feirent tous un accord ensem- 
ble , qn'ilz déposeraient chacun la somme de douze 
mille cinq cents escus *, et puis feraient justement 
«t droittement leur poursuitte , à la charge , que 
celuy qui se trouverait y avoir fait faulte , et qui se 
seroit aidé de corruption , perdist. l'argent qu'il au- 
roit déposé. Cest accord faict entre eulx , ilz eleu- 
rent pour dépositaire , tesmoing et arbitre Caton , 
entre les mains duquel il estoit dit qu'ilz depose- 
roient leur argent. Ce contract fut passé en sa mai- 
son , où ilz baillèrent tous pièges et respondans :u« 
lieu de l'argent, qu'il ne voulut pas recevoir : et 
quand se vint au jour de l'élection , Caton assistant 
à un tribun du peuple qui la regissoit, et observant 
soigneusement comme Ion procedoit à donner les 

■ Grec , 125,000 drachmes , 97,265 livres 12 sols «le notre 
monnoie. Le traducteur latin a mis 5oo,ooo sesterces, comme 
on le dit dans une lettre de Çicéron à Atticits , L. IV; d'où 
il suit que le sesterce étant In quart de la d.rat Unie , vaut , snlon 
les évaluations que nous avons suivies , 3 sols , 10 deniers et 
n-iO e . de notre monnoie. 

voix, apperceut que l'un des poursuivans faisoit con- 
tre les pactions du contract , et le condemna à payer 
la somme accordée aux autres , lesquelz estimans 
et louans grandement sa justice et entière preu- 
dhommie , ne voulurent point de l'amende , ju- 
geans que celuy qui avoit forfait , estoit assez puny 
d'estre seulement condemné par Caton. 

LX. Cest acte despleut aux autres sénateurs , et 
suscita grande envie à Caton, comme s'il se fust 
voulu attribuer à luy seul l'authorité et la puissance 
de tout le sénat, des juges et des magistrats. Car il 
n'y a point de vertu dont la gloire et la fiance en- 
gendre plus d'envie, que fait la justice : pource que 
ordinairement le peuple adjouxte foy et donne au- 
thorité grande à ceulx là , plus qu'à nulz autres : car 
il ne les honore pas seulement , comme il fait les vail- 
lans , ny ne les a pas en admiration , comme les 
sages et prudents , ains les aime d'avantage , se re- 
pose et se confie en eulx : là où des autres il en craint 
les uns , et se deffie des autres : et , qui plus est , il 
estime que la vaillance et la prudence viene plus 
tost de la force de nature , que de bonne voulunté , 
supposant que l'une soit une vivacité et subtilité 
d'esprit seulement , et l'autre une force de cueur qui 
vient de la nature : là où chacun peult estre juste, 
prouveu qu'il le vueille seulement , qui est la raison 
pourquoy l'injustice est le vice dont on a le plus de 
honte, pource que c'est une malice et mauvaistié 
vouluntaire et qui n'a point d'excuse. Voilà pour- 
quoy tous les grands estoient ennemis de Caton , 
comme estans par luy convaincus, mesmement 

Pompeius , qui estimoit que la réputation de Caton 
estoit la ruine de son authorité : et à ceste cause 
suscitoit tousjours quelqu'un pour le harceler, et 
Juy dire des injures , entre lesquelz estoit Publius 
Clodius , qui s'estoif de rechef raccointé avec Pom- 
peius , et crioit à l'encontre de Caton , qu'il avoit 
desrobbé beaucoup d'argent au public en sa com- 
mission de Cypre , et qu'il faisoit la guerre à Pom- 
peius , pourautant qu'U avoit refuzé d'espouser sa 
fille. 

LXI. A qnoy Caton respondit , qu'il avoit rap- 
porté de Cypre plus d'or et d'argent à la chose pu- 
bliqua , sans un seul cheval ny un seul gendarme, 
que n'avoit Pompeius avec tous ses triumphes et 
toutes ses guerres , dont il avoit travaillé tout le 
monde. Au demourant, qu'il n'avoit jamais recher- 
ché l'alliance de Pompeius , non qu'il l'en estimast 
indigne, mais pource qu'il voyoit qu'il ne mar- 
choit pas d'un mesmepied que luy en l'administra- 
tion de la chose publique : « Car on m'a offert un 
'< gouvernement de province au sortir de ma prse- 
■< ture , que j'ay refuzé, là où luy en prent à force, 
« et en donne à d'autres : et enfin il a nagueres 
» presté une armée de six mille hommes à Caftsar 
« pour s'en servir en la guerre des Gaules , sans 
« que ny l'autre nous l'ait demandée, ny luy, la luy 
« ait ottroyée de nostre consentement : ains voyons 
« que telz exercites , tant d'armes r tant d'hommes 
« et de chevaulx, sont désormais dons recipro- 
« ques que s'entredonnent et s'entreprestent noz 
•< particuliers citoyens à noz despens : et luy Pom- 

« peius retenant seulement le tiltre d'empereur 
« et de capitaine gênerai , commet ses armées et 
« ses provinces pour les régir et gouverner à d'au- 
« très , pendant qu'il demeure icy à nourrir des 
« séditions en la ville , et à susciter et entretenir 
« des troubles ès élections des magistrats , bastis- 
« sant par tel artifice les moyens de mettre la chose 
« publique en telle confusion , que Ion soit con- 
« traint de luy donner et déférer puissance souve- 
« raine ». Voilà comment il se vengea de Pom- 
peius. 

LXII. Or avoit il entre ses familiers un nommé 
Marcus Faonius , tel que Ion dit qu'estoit anciene- 
ment Apollodorus le Plialerien à l'endroit de So- 
crates , qui le contrefaisoit et l'imitoit en tout ce 
qu'il pouvoit. Cest homme ne s'emouvoit pas len- 
tement ny froidement de la raison , ains s'en pas- 
sionnoit jusques à en sortir hors de soy et à entrer 
en fureur comme une personne yvre. Il demanda 
une année l'office d'asdile , dont il fut deboutté : 
mais Caton qui luy assistoit à sa brigue , s'advisa 
que les tables où s'escrivoient les voix , estoient 
toutes escrittes d'une main , et par ce moyen ayant 
convaincu la faulseté, il en appella devant les tri- 
buns du peuple , et feit tant , que l'élection fut dé- 
clarée nulle. Et depuis Faonius ayant esté déclaré 
et instalé aedile , Caton luy aida en toutes ies autres 
charges de son magistrat, et mesmement à ordon- 
ner au théâtre les jeux qui ont accoustumé de se 
faire à l'entrée de ce magistrat , pour donner passe- 
temps au peuple, èsquelz jeux il ne donna pas aux 



3 9 8 CATON D'UTIQUE. 
joueurs , musiciens et autres ministres des jeux , 
des couronnes d'or , comme faisoient les autres 
œdiles , ains des chappelets faits de tendres bran- 
ches d'olivier sauvage , comme Ion fait en la Grèce 
ès jeux Olympiques : et au lieu que les autres dis- 
tribuoient en leurs données aux pauvres de riches^ 
dons , luy donna aux Grecs de nation , de la poirée, 
des lectues , des resforts et des poires : et aux Ro- 
mains, des pots de terre pleins de vin , de la chair 
de porc , des figues , des concombres et des fagots 
de bois de petite valeur : dont les uns se mocquoient 
pour la vilité , les autres les reveroient , voyans que 
Caton qui estoit si severe et si austère de nature, 
s'en mesloit , et peu à peu convertissoient ceste (ré- 
vérence en plaisir. Et finablement Faonius luy 
mesme se jettantparmy le peuple, s'alla seoir en- 
tre les regardans pour veoir jouer ses jeux , et ba- 
toit le premier des mains applaudissant à Caton qui 
conduisoit tout, et luy criant tout hault qu'il don- 
nast aux joueurs qui faisoient bien , et qu'il les ho- 
norast , incitant ceulx qui estoient auprès de luy à 
faire de mesme , leur disant qu'il avoit donné toute 
puissance à Caton en ses jeux. Au mesme temps 
Curion compagnon et concurrent de Faonius en 
cest office d'aedile faisoit en un autre théâtre des 
jeux magnifiques , mais tout le peuple l'abandon- 
noit pour aller veoir Faonius , qui faisoit à bon es- 
ciant l'homme privé, et Caton l'entrepreneur et le 
conducteur des jeux. Caton faisoit cela pour se 
niocquer de la despense folle et superflue, que Ion 
a accoustumé de faire en telle* choses, et mons- 

trer que qui veult faire des jeux , il les fault faire 
en jouant, en les accompagnant d'une grâce sim- 
ple, non pas d'un appareil de grand coust , ny 
d'une superfluité sumptueuse , en employant beau- 
coup de solicitude et de despense en choses de 
néant. 

LXIII. Quelque temps 1 depuis comme Scipion, 
Hypseus et Milon aspirassent tous trois ensemble 
au consulat , non seulement par corruption et dis- 
tribution de deniers, qui estoient ja crimes tout 
communs et ordinaires ès brigues des estats de la 
chose publique , ains ouvertement par armes , ba- 
teries et meurtres, tendans à guerre civile, tant ilz 
estoient tous trois audacieux et téméraires : aucuns 
meirent en avant que Ion devoit commettre la 
charge de présider aux élections à Pompeius , à fin 
que Ion y procedast légitimement : à quoy Caton 
s'opposa du commencement , disant qu'il ne falloit 
pas que les loix prissent leur asseurance de Pom- 
peius , ains au contraire , Pompeius d'elles. Toute- 
fois à la fin voyant que ce désordre duroit trop lon- 
guement , sans qu'il y eust de souverains magistrats 
dedans Rome , et qu'il y avoit tous les jours , comme 
trois camps sur la place, tellement qu'il estoit bien, 
difficile d'arrester désormais le mal , qu'il ne tirast 
plus oultre : alors il fut d'advis que plus tost que 
d'attendre l'extrême nécessité , par vouluntaire con- 
cession du sénat , on meist les affaires de la chose 
publique ès mains de Pompeius seul, en élisant le 

m/oindre mal pour obvier et remédier aux plus 
grands, et introduisant vouluntairement une es- 
pèce de monarchie, plus tost que de différer jus- 
ques à ce , que l'issue de ceste sédition en produi- 
sist une forcée et contrainte. Parquoy, comme Bi- 
bulus qui estoit allié de Caton , eust mis ce conseil 
en avant au sénat, qu'il falloit élire Pompeius seul 
consul: pource, disoit il , « Que où la chose publi- 
« que retournera en bon estât par l'ordre qu'il y 
« mettra, où, pour le moins, Rome servira au 
ce moins mauvais seigneur » : Caton adonc se le- 
vant, contre l'opinion et l'attente de toute l'assis- 
tence , approuva cest advis , « disant qu'il valoit 
« mieulx qu'il y eust un magistrat en la ville , quel 
« qu'il fust , que de n'y en avoir du tout point , et 
« qu'il esperoit que Pompeius sçauroit bien donner 
« ordre à la confusion présente , et qu'il luy pren- 
« droit à la fin envie de conserver la chose publique, 
« quand il verroit que Ion l'auroit ainsi libéralement 
« commise à sa foy ». 

LXIV. Ainsi ayant esté Pompeius par ce moyen 
eleu seul consul », il l'envoya prier de venir un peu 
devers luy ès jardins qu'il avoit aux faulxbourgs de 
la ville. Caton y alla , où il fut recueilly avec toutes 
les caresses , ernbrassemens et démonstrations d'a- 
mitié qu'il est possible de faire : et finablement Pom- 
peius, après l'avoir bien fort remercié de l'honneur 
qu'il luy avoit fait , le pria de luy vouloir estre as- 
sesseur et conseiller ordinaire en son magistrat. 

' L'an d« Rome 702. 

Caton luy respondit , « que ny il n'avoit dit ce qu'il 
« avjoit dit au para va ut pour aucune malvueillance 
« qu'il luy pprtast, ny ce dernier advis aussi pour 
« bien qu'il luy youlust,, ains le tout pour le bien 
« et L'utilité de la chose publique: au 1 demourant, 
« quant à ses* affaires privez et particuliers , qu'il 
« le CQnseillerqit ; toutes et quantes fois qu'il luy 
« en demanderpit son advis : mais qua.nd^u public, 
« qu'il en diroit tousjours ce qui luy semblerait 
« pour le mieulx , encore qu'il ne, luy en dénian- 
te dast rien : » gt. de faict il le feit tout ainsi comme 
il le dit. Car tout premier, comme Pompeius esta- 
blist de grief ve^ peines et amendée nouvelles à l'en? 
contre de ceulx qui par argent auraient corrompu 
les. voix du peuple, il luy conseilla de ne remuer 
rien du passé, ains seulement prouvoir à l'advenir 
pour autant qu'il serait mal aisé de arrester un 
terme de temps , jusques 'auquel on devrait reCjhsj;- 
cher les faultes passées : et que d'avantage , si Ion 
establissoit les peines plus récentes que les crimes, 
on feroit tort; à ceitlx qui seroien,t appeliez; en jus- 
tice , de les punir par une ordonnance qu'ilz n'au- 
roient point transgressée : et depuis ayans esté 
accusez aucuns personnages de qualité amis et fa- 
miliers de Pompeius, Caton appercevant qu'il se 
laissoit aller,, et fleschissoit en beaucoup, de choses, 

1 Lisez : « au demeurant, que toutes' les -fois qu'il lui de- 
« manderoil ses conseils en particulier , :il les lui douneroit, 
« mais, que lors, même qu'on ne le lui demandèrent pas , d 
« diroit toujours en public, tout ce qui lui paroitroit couve» 
« nable pour le bien de 1 état ». C. 

il le redressa, et le tensa bien asprement. D'avantage 
Porhpeius avoit par edict aboly la coustume de louer 
en jugement les criminelz accusez , et neantmoins 
luy mesme ayant composé une harengue à la louange 
de Munatius Plancus , l'envoya aux juges pendant 
que sa cause se plaidoit. Caton , qui d'adventure es- 
toit un des juges en ce procès là boucha ses oreilles 
avec ses deux mains , défendant que Ion ne leust 
ce tesmoignage là î à raison dequoy Plancus le ré- 
cusa encore après que les plaidoyers eurent esté 
ouys d'une part et d'autre : mais nonobstant cela, 
îl ne laissa pas d'estre condemné pourtant. Brief 
Caton tenoit en telle peine et perplexité ceulx qui 
estoient accusez , qu'ilz ne sçavoient bonnement 
comment ilz dévoient faire de luy : car ilz ne l'o- 
zoient laisser entre leurs juges, ny le récuser aussi : 
car il y en eut plusieurs condemnez , pource qu'en 
récusant Caton , il sembla qu'ilz ne se confiassent 
point en leur innocence : et reprochoit on à aucuns 
pour un grand vitupère , qu'ilz n'avoient pas voulu 
accepter Caton pour juge, quand on leur avoit 
présenté.- 

LXV. P en d a n t que ces choses se passoient à 
Rome, Caesar estoit en la Gaule où il faisoit la 
guerre , et ne se departoit point des armes quant 
à luy : mais neantmoins par dons et argent il alloit 
tousjours gaignant amis dedans Rome pour y estre 
aussi puissant , de sorte que desja les admoneste- 
mens et prédictions de Caton commenceoient à 
esveiller Pompeius du sommeil, dont il avoit esté 
si longuement endormy, et à luy faire un peu son- 

ger au péril que paravant il n'avoit jamais voulu 
croire : mais toutefois le voyant encore plein de 
paresse et de doubte , n'ozant mettre à bon esciant 
la main à l'œuvre , pour empescher les desseings de 
Caesar , il luy prit voulunté de demander le consu- 
lat, en intention que on il luy osteroit incontinent 
les armes , ou il descouvriroit son embusche , et fe- 
roit veoir la fin où il pretendoit. Ses compétiteurs 
estoient deux autres gens de bien et honestes hom- 
mes aussi , dont l'un Sulpitius 1 avoit receu beau- 
coup d'honneur et d'avancement par le moyen du 
crédit et de l'authorité de Caton , à raison dequoy 
plusieurs estimoient qu'il ne faisoit gueres hones- 
tement , ains se monstroit ingrat , de soy formali- 
ser contre luy en ceste poursuitte : toutefois jamais 
Caton ne s'en plaignit, ains au contraire dit qu'il 
ne se falloit point esbahir s'il ne vouloit point cé- 
der à autruy, ce qu'il estimoit estre le plus grand 
bien qui luy peust advenir : mais il suada au sénat 
de faire un statut , que désormais ceulx qui brigue- 
raient un estât , supplieroient et requerroient eulx 
mesmes seuls le peuple , et ne le feraient point re- 
quérir par d'autres : ce qui irrita bien encore d'a- 
vantage le commun peuple contre luy, attendu que 
non seulement il leur avoit osté le gaing manuel 
de l'argent qu'ilz souloient recevoir ès élections 
pour donner leurs voix , mais encore les privoit des 
moyens de faire plaisir à beaucoup de gens , ren- 
dant le populaire et pauvre et mesprisé tout en- 

■ Et l'ami'e M Claudius Maicellus , qui furent consuls l'an 
de Rouie joZ. , IJ 

semble. Qui plus est , n'ayant pas la grâce attrayante 
pour gaigner la faveur de la commune en priant 
luy mesme, ains aimant mieulx retenir la dignité 
de ses meurs et de sa vie , que d'acquérir celle du 
consulat, luy mesme feit sa brigue , et ne voulut pas 
laisser faire à ses amis les choses par lesquelles on 
acquiert et gaigne les cueurs d'une commune. Aussi 
se trouva il débouté de sa demande. Si avoit ce re- 
but accoustumé d'apporter non seulement aux re- 
fusez , mais aussi à leurs parents , amis et alliez, un 
deuil et tristesse , avec une honte qui duroit par 
plusieurs jours : mais Caton en feit si peu de 
compte , que le lendemain au matin il joua à la 
paulme avec ses familiers dedans le champ de Mars, 
et après le disner s'en alla sur la place sans souliers 
en ses pieds et sans sayon , se promener comme il 
avoit accoustumé. Dequoy Ciceron le reprent , en 
ce que le temps ayant besoing d'un tel magistrat 
comme luy, il n'y avoit pas mis assez de peine, ny 
ne s'estoit estudié de gaigner la faveur de la com- 
mune par courtoisie de les caresser et de leur par- 
ler doulcement , et onques puis n'avoit voulu es- 
sayer d'y parvenir, aiiis s'en estoit totalement de- 
porté, combien qu'il demanda depuis une autre 
fois l'office de prœture. A quoy Caton respondoit, 
que quant à la prasture , il n'en avoit point esté dé- 
bouté de la vouluntédu peuple , pource qu'il avoit 
esté forcé , corrompu et gaigné par argent : mais en 
l'élection des consuls, n'y estant entrevenu cor- 
ruption quelconque, il cogneut évidemment que 
c'estoit pour estre desaggreable au peuple , à cause 

de ses meurs : lesquelz changer à l'appétit d'autruy, 
ou bien en usant de mesme , retumber encore en 
pareil inconvénient de refus , ne seroit pas faire 
en homme de sens et d'entendement. 

LXVI. Au reste, Caesar s'estant attaché à des 
nations fort belliqueuses , et les ayant , non sans 
grands travaux et perilz subjuguées , et d'avantage 
ayant couru sus aux Allemans , avec lesquelz le 
peuple Romain avoit la paix , et en ayant bien des- 
fait trois cents mille , ses amis requeroient que le 
peuple en feist sacrifices solennelz pour en rendre 
grâces aux dieux : mais Caton en plein sénat dit , 
qu'il estoit d'advis , que Ion le devoit livrer entre 
les mains deceulx qu'il avoit à tort oultragez, pour 
en faire telle punition que bon leur sembleroit , à 
fin de rejetter sur luy seul tout le péché de la paix 
violée , et ne le recevoir point sur la ville qui n'en 
pouvoit mais : toutefois, ditil, «Bien devons nous 
« faire sacrifices aux dieux pour leur rendre grâces 
« de ce qu'ilz n'ont pas tourné la vengeance de la 
« fureur et témérité du capitaine sur noz pauvres 
« soudards qui n'en sont point coulpables , ains ont 
« pardonné à la chose publique ». Dequoy Caesar 
estant adverty, escrivitune lettre missive au sénat, 
contenant plusieurs injures et plusieurs charges 
qu'il mettoit sus à Caton : lequel se levant , non 
comme picqué de soudaine cholere ny d'envie de 
contester , ains de sens froid et rassis , ne plus ne 
moins que s'il eust prémédité de longue main ce 
qu'il avoit à dire, monstra que les imputations que 
Cœsar luy mettoit sus par ses lettres , n'estoient 

Ce 3 

que brocards de mocquerie qu'il avoit ramassez , 
comme pour se gaudir, où pour taire rire la com- 
pagnie : mais à i'opposite commenceant à descou- 
vrir tous ses conseilz dès son commencement , et 
toute son intention, aussi particulièrement comme 
s'iln'eust pas estéson adversaire, mais plus tost com- 
plice et compagnon de sa conjuration , et remons- 
trant à l'assistence, que ce n'estoient pas les Alle- 
mans ny les Gaulois qu'ilz dévoient redoubter , ains 
luy mesme , s'ilz estoient sages , il émeut et irrita 
tellement les escoutans , que les amis et adhérents 
de Csesar se repentirent bien d'avoir présenté ses 
lettres et de les avoir fait lire « pource qu'en ce fai- 
sant ilz avoient donné à Caton occasion de déduire 
plusieurs propos raisonnables , et plusieurs accusa- 
tions véritables à l'encontre de Caesar : toutefois il 
ne fut pour lors rien arresté contre luy au sénat , 
ains seulement fut dit , qu'il estoit raisonnable de 
donner un successeur à Ccesar : et adonc ses adhé- 
rents requirent , que Pompeius doncques laissast 
les armes aussi , et qu'il quittast les provinces qu'il 
tenoit, ou autrement que Ion ne contraignist point 
non plus Cœsar de ce faire. 

LXVII. Caton adonc se prit à crier , que c'estoit 
bien ce qu'il aroit tousjours prédit, et que Caesar 
s'en venoit pour opprimer la chose publique , usant 
ouvertement encontre elle mesme des armes qu'il 
avoit obtenues par fraude et tromperie d'elle , mais 
pour chose qu'il soeust dire , il ne gaignoit rien 
hors du sénat , à cause que le peuple favorisoit à 
Caesar, et vonloit tousjours qu'il demourast Jrès 

grand : et le sénat adjouxtoit bien foy à son dire, 
mais il redoubtoit le peuple, jusque» à ce que les 
nouvelles vindrent que la ville d'Ariminum estoit 
prise, et que Caesar s'en venoit en armes droit à 
Rome : car alors tout le monde jetta les yeux sur 
Caton, et le peuple et Pompeius confessèrent, que 
luy seul avoit bien preveu dès le commencement, 
le but où pretendoit Caesar , et l'avoit franchement 
prédit. Et adonc leur dit Caton , « Si vous m'eussiez 
« voulu croire , seigneurs , et suivre mon conseil , 
« vous ne craindriez pas maintenant un homme 
« seul , ny n'auriez pas aussi vostre espérance en 
« un autre seul ». Pompeius à cela respondit , que 
Caton avoit pour certain bien plus véritablement 
prophetizé, mais que luy y avoit plus amiablement 
ouvré : et Caton conseilla au sénat de mettre les 
affaires en la main de Pompeius : pource , dit il , 
« Que ceulx qui font les grands maulx , sont ceulx 
« qui sçavent mieulx les moyens de les guarir ». 

LXVIII. Mais Pompeius n'ayant point autour 
de luy d'armée suffisante pour attendre Cassar , et 
voyant encore ce peu de gens qu'il avoit , assez 
froidement encouragez, abandonna Rome. EtCato*i 
ayant résolu de s'en aller quant et luy , envoya de- 
vant son jeune filz à Munatius qui estoit au pais 
des Bfutiens , et mena son aisné quant et soy : et 
au surplus ayant sa maison et ses filles besoing de 
quelqu'un qui les gouvernast , il reprit encore Mar- 
tia , qui lors estoit veufve et avoit beaucoup de 
biens , pource que Hortensius venant à mourir 
Tavoit instituée son héritière : ce que Caesar en son 

libelle diffamatoire contre Caton note fort inju- 
rieusement , luy reprochant avarice et sa merce- 
naire convoitise de gaigner par faire nopces : « Car 
« s'il avoit , dit il , besoing de femme , pourquoy 
« la cedoit il premièrement à un autre ? Et s'il n'en 
« avoit que faire , pourquoy la reprenoit il puis 
« après? Si n'estoit qu'il la bailla du commenee- 
« cernent à Hortensius comme une amorche , et 
« la luy presta jeune en intention de la reprendre 
« riche. Toutefois à l' encontre de cela il suffit , ce 
« më semble , de respondre et alléguer ces vers 
« d'Euripides » : 

En 1 premier lieu , je vien à contredire 
Ce qui ne loist seulement pas à dire: 
Car reprocher nullement on ne deust 
A Hercules , que le cueur lasche il eust. 

Car il me semble que c'est tout un , de reprocher 
à Hercules couardise , et à Caton avarice et con- 
voitise de gaigner: mais si pour quelque autre re- 
gard il a failly en ce mariage, c'est chose à l'ad- 
venture que Ion pourroit bien disputer : car incon- 
tinent après qu'il eut espousé Martia , et qu'il luy 
eut commis sa maison , son mesnage et ses filles , 
il se meit à suivre Pompeius , et onques puis ce 
jour là , comme Ion dit , il ne feit. ny ses cheveux , 
ny sa barbe, ny ne meit chappeau de fleurs sur sa 
teste , ains se mainteint tousjours jusques à la mort 
en estât de deuil , avec un morne silence et une 
grande tristesse de cueur en ceste calamité de la 
' Hercules furieux, v. 174. c. 

chose publique , aussi bien quand ceulx de son party 
avoient quelque advantage , comme quand ilz per- 
doient. Et luy estant escheut par le sort le gouver- 
nement de la Sicile , il passa à Syracuse , là où es- 
tant adverty que Asinius Pollio de la part des en- 
nemis estoit arrivé à Messene 1 avec force de gens 
de guerre , il luy envoya demander, qui le faisoit 
là venir : et Pollio luy demanda à l'encontre , qui 
estoit cause de ce mouvement de guerre. 

LXIX. Et ayant nouvelles que Pompeius avoit 
de tout poinct abandonné l'Italie , et estoit delà 
la mer campé joignant la ville de Dyrrachinm , il 
dit adonc qu'il voyoit au gouvernement des dieux 
nne grande incertitude et grande variété , attendu 
que Pompeius avoit au paiavant toujours esté heu- 
reux , lors qu'il ne faisoit rien de bien, ny selon 
le droit et l'équité , et maintenant qu'il vouloit 
préserver son païs et combatre pour la liberté, il 
le voyoit destitué de son bon heur. Si dit adonc 
qu'il estoit bien assez fort pour chasser Asinius 
hors de la Sicile , s'il eust voulu mais pource qu'il 
luy vehoit un autré renfort, il ne voulut pas af- 
fliger ny travailler ceste isle des calamitez que porte 
la guerre. Parquoy après avoir conseillé aux Syra- 
cusains qu'ilz se rengeassent du costé des plus forts 
pour se conserver , il monta sur mer, et s'en alla 
trouver Pompeius, là où il fut tousjours d'un mesnru* 
advis de tirer ceste guerre en longueur , espérant 
tousjoiirs qu'il se pourroit faire quelque appointe - 
ment , et ne voulant point que Ion vinst à la ba- 

1 Messine. ' '• 

taille, là où il seroit force, que l'une des partie» 
se trouvant plus foible que l'autre , fust mise au 
fil de l'espée : et si suada à Pompeius et au conseil 
qui estoit à l'entour de luy , de décerner choses 
respondentes à cela , que Ion ne saccageast en celle 
guerre aucune ville qui fust de l'empire Romain , 
et que Ion ne feist mourir aucun citoyen Romain 
sinon qu'il se trouvast en bataille les armes au 
poing : en quoy il acquit grand honneur , et attira 
plusieurs hommes au party de Pompeius pour la 
considération de sa bonté , clémence et humanité. 

LXX. Et estant envoyé en Asie pour aider à 
ceuls qui estoient commis à assembler vaisseaux et 
lever gens de guerre , il mena quant et soy sa sœur 
Servilia, et le filz que Lucullus avoit eu d'elle, 
pource que depuis sa viduité elle l'avoit tousjours 
suivy , et en ce faisant avoit beaucoup diminué du 
mauvais bruit qu'elle avoit au paravant, quand on 
veit qu'elle s'estoit vouluntairement soubmise à la 
garde et à l'estroitte façon de vivre de Caton l'ac- 
compagnant en sa fuitte. Toutefois pour cela Cassar 
ne laissa pas de luy reprocher encore ceste siene 
sœur. Si n'eurent point les capitaines de Pompeius 
affaire de Caton ailleurs qu'à Rhodes , là où il gaigna 
par remonstrances les habitans, et y laissa Servilia 
avec son petit filz , et s'en retourna au camp de 
Pompeius , lequel avoit desja assemblé une grosse 
puissance , tant par terre que par mer , là où il sem- 
ble que la voulunté et l'intention de Pompeius se 
monstra plus évidemment qu'en nul autre endroit : 
ear il avoit proposé en soymesme de donner la 

charge de l'armée de mer à Caton, qui n'estoitpas 
moindre que cinq cents vaisseaux de guerre , sans 
les frégates , fastes et autres telz petits vaisseaux 
non couverts, dont il y avoit un nombre infini : 
mais s'estant soudain adviséde soymesme , ou bien 
eh ayant esté adverty par aucun de ses amis , que 
la fin et le but où tendoit Caton en toutes ses ac- 
tions de gouvernement , estoit délivrer Rome de 
tyrannie, et que si une fois, il estoit maistre d'une 
si belle et si grosse puissance , il vouldroit que le 
jour mesme que l'on auroit desfait Cassar, Pom- 
peius aussi laissast là les armes , et se soubmeit 
aussi tost aux loix , il changea le conseil , com- 
bien qu'il luy en eust desja tenu propos à luy 
mesme, et ait lieu de luy, en donna la charge à 
Bibulus. 

LXXI. Mais pour cela il ne s'apperceut point 
que Caton en fust moins affectionné , ains dit 
en qu'en l'une des escarmouches et rencontres 
qui furent faittes devant la ville de Dyrrachium , 
comme Pompeius preschast les soudards , et com- 
mandast aux autres particuliers capitaines d'en 
faire autant chascun en son endroit , à ceulx qui 
estoient soubs leur charge , les soudards les escon- 
toient assez froidement, sans faire démonstration 
quelconque , qn'ilz en eussent les cueurs gueres 
plus eschauffez : mais quand Caton après tous les 
autres vint à leur discourir , autant que la commo- 
dité du temps le portoit , la raison de la philoso- 
phie , touchant la liberté , la vertu , la mort et la 
gloire, avec une véhémence d'affection grande, et 

à la fin venant à conduire sa harengue par une 
invocation des dieux , tournant son parler à eulx , 
ne plus ne moins que s'ilz eussent esté présents, 
et regardans ceuix qui combatoient vertueusement 
et vaillamment pour la défense de leur païs , ilz 
jetèrent un si hault cry , et conceurent en eulx 
mesmes une telle ardeur de vouloir bien faire , que 
tous les capitaines en prirent fort bonne espérance, 
et s'en allèrent la teste baissée donner dedans les 
ennemis de si grande fureur qu'ilz les desfeirent 
et les tournèrent en fuîtte ce jour là : mais la 
bonne fortune de Cassar leur osta l'entière victoire 
finale, par la doubteet deffiance de Pompeius, qui 
ne sceut pas cognoistre et se servir de son bon heur, 
ainsi comme nous avons plus amplement escrit en 
sa vie. 

LXXII. Mais au lieu que tous les autres s'es- 
jouissoient de cest exploit , et haultlouoient cest 
avantage qu'ilz avoient eu sur leurs ennemis. Ca- 
ton au contraire deploroit la calamité de la chose 
publique , et lâmentoit la malheureuse ambition , 
qui estoit cause que tant de bons et vaillans ci- 
toyens d'une mesme ville s'entretuoient et meur- 
trissoient ainsi les uns les autres. Depuis ceste des- 
faitte , Cœsar ayant pris le chemin de la Thessalie , 
Pompeius se deslogea de là où il estoit campé pour 
aller après : et laissant à Dyrrachium force armes et 
grand nombre de personnes , qui luy appartenoient 
ou de parenté ou d'alliance , il y commeit pour 
garde et capitaine Caton avec quinze cohortes de 
gens de guerre : ce qu'il feit pour la crainte et def- 

fiance qu'il avoit de luy : car s'il venoit de maie ad- 
venture à perdre la bataille , il sçavoit bien qu'il ne 
pouvoit commettre cela à homme plus loyal ne 
plus fidèle , qu'à luy : mais aussi s'il la gaignoit , il 
se doubtoit bien , que là où seroit Caton il ne pour- 
roit pas disposer de toutes choses à sa voulunté. Il 
y eut bien aussi plusieurs autres gens d'honneur et 
personnages de grande qualité , qui furent , par 
manière de dire , rejettez et laissez dedans Dyrra- 
chium avec Gaton. 

LXXIIL Finablement la desfaitte de Pharsale 
entendue , Caton prit ceste resolution en soy mesme 1 
que si Pompeius estoit mort , il repasseroit en Ita- 
lie tout ce qu'il avoit de gens avec soy, et s'en iroit 
puis après seul en exil le plus loing qu'il pourroit 
de la tyrannie: et s'il estoit encore vif, qu'il luy 
garderoit j'usques au bout les forces qu'il luy avoit 
mises entre mains. En laquelle délibération il tra- 
versa en l'isle de Corfou , là où estoit l'armée de 
mer , et y trouvant Ciceron , luy voulut céder la 
charge de capitaine , comme à personnage de plus 
grande dignité , pource qu'il avoit esté consul , et 
luy seulement prasteur : mais Ciceron ne la voulut 
pas accepter, ains s'en retourna en Italie. Et là Caton 
voyant que Pompeius le filz , par une arrogance et 
haultaineté importune , vouloit punir ceulx qui se 
retiroient de l'armée de mer , et notamment qu'il 
estoit en voulunté de mettre la main sur Ciceron 
le premier , il le tensa à part en privé , et l'addou- 
cit, de manière qu'il sauva certainement la vie à 
Ciceron, et ostala crainte de la perdre aux autres*. 

Au reste , conjec curant que Po m peins le père se 
seroit sauvé en AEgypte et 1 en Afrique, il résolut 
de faire voile incontinent pour l'aller trouver en 
tonte diligence. Si s'embarqua avec toute sa trouppe : 
mais premier que l'aire voile, il donna congé de s'en 
aller ou de demourer à tous cenlx qui n'avoient pas 
grande voulunté de le suivre à ceste guerre. 

LXXIV. Mais estant arrivé en Afrique, ainsi 
comme il alloit rengeant la coste, il rencontra Sex- 
tus le plus jeune des enfans de Pompeius , qui luy 
dit le premier , comment son pere avoit esté tué en 
AEgypte , dont tous ceulx de la trouppe lurent fort 
desplaisans : mais il n'y en eut pas un qui après la 
mort de Pompeius voulust seulement ouïr parler 
de recevoir commandement d'autre que de Caton : 
à l'occasion dequoy ayant honte et compassion de 
faillir au besoing à tant de gens de bien , et qui 
avoient donné si certaine preuve de leur fidélité, 
en les abandonnant senlz sans conduitte , ne sa- 
chans qu'ilz dévoient faire, ne où ilz dévoient aller 
en païs estranger , il eu prit la charge à leur re- 
queste, et aborda premièrement en la ville de Gy- 
renes , là où il fut receu par les habitans , qui peu 
de jours auparavant avoient fermé les portes à La- 
bienus. Estant là , il ouit nouvelles que Scipion 
beaupere de Pompeius s'estoit retiré devers le roy 
Juba , qui l'avoit receu, et que Actius Varus, au- 
quel Pompeius avoit commis le gouvernement de 

1 Grec : ou en Lybie. Mais ce nom désigne ici, non pas uu* 
province particulière, mais l'Afrique môme, ainsi nommée par 
les Grecs , ec dont l'Égypta faisoit partie. 

la province d'Afrique, estoit en leur compagnie 
avec armée, et délibéra de s'aller joindre à 'eulx : 
si se meit en chemin par terre , à cause que c'es- 
toit en la saison d'hyver , et feit assembler bon 
nombre d'asnes pour porter de l'eau, et bonne pro- 
vision de vivres et de bestail , qu'il faisoit mener 
après luy avec force chariots, et de ces hommes 
que Ion appelle en Afrique les Psilles * f lesquels 
guarissent les morsures des serpens , et succent le 
venin avec la bouche , et charment et enchantent 
les serpens mesmes , de manière qu'ilz les rendent 
comme esvanouis et n'ayans pouvoir aucun de mal 
faire. Si furent sept jours entiers à marcher con- 
tinuellement , luy servant de guide , et marchant 
le premier à pied , sans jamais monter à cheval ny 
sur autre beste de voiture. Depuis le jour qu'il en- 
tendit la perte de la bataille de Pharsale , il ne 
souppa onques sinon assis a , et adjouxta cela au 
reste de son dueil , qu'il ne se coucha jamais que 
ce ne fust pour dormir. Ayant passé l'hyver en la 
Libye , il se meit aux champs avec ses gens , qui 
n'estoient pas moins de dix milles , et trouva les af- 
faires de leur part en assez mauvais estât , pour le 
débat et différent qui estoit entre Scipion et Varus, 
à l'occasion duquel ilz faisoient tous deux la cour 
au roy Juba , et taschoient à gaigner sa bonne grâce : 
et luy estoit homme insupportable pour la gravité 

1 Voyez les Observations. 

a Les anciens s'estuvoient et se lavoient , puis se mettoient 
dedans le lict pour souppcr. Amyot. Non pas dedans , mais 
dessus. 

qu'il tenoit , eç pour l'oultrecuidance et la gloire 
dont il estoit plein , à cause de ses richesses et de 
sa puissance , comme il monstra la première fois 
qu'il parlementa avec Calon: car il feit mettre sa 
chaire entre celle de Scipion et celle de Caton , 
pour avoir l'honneur de seoir au milieu : ce que 
voyant Caton prit sa chaire ,. ex la porta luy mesme 
à costé de Scipion pour le mettre au milieu : com- 
bien qu'il fust son ennemy, et qu'il eust escript un 
livre plein d'injures et de parolles diffamatoires à 
l'encontre de luy. Il y en a qui ne tout compte de 
cest acte, et neantmoins reprennent bien Caton 
de ce, que se promenant un jour en la Sicile, il 
donna l'honneur du milieu à Philostratus , pour 
honorer en luy la philosophie. Ainsi reprima Ca- 
ton l'arrogance de ce roy là pour celle fois , car au 
paravant il faisoit de Scipion et de Varus comme de 
ses vasseaux et satrapes : mais Caton les reconcilia 
ensemble. 

LXXV. Au demourant comme toute la compa- 
gnie le requist de prendre la charge de toute l'armée, 
et que Scipion mesme et Varus luy cédassent les 
premiers , et luy quittassent vouluntiers l'honneur 
de commander à tout le camp, il respondit «qu'il 
« ne transgresserait point les loix , attendu qu'il ne 
« faisoit la guerre que pour l'authorité et la con- 
« servatipn d'icelles , ny n'entreprendroit la pre- 
« rogative de commander, luy qui n'estoit que vice- 
« prœteur , là où il y a voit un vice consul : car Sci- 
« pion avoit esté créé tel , avec ce que le peuple se 

« confioit , 

« conEoit , que les affaires iroient bien , si un Sci- 
« pion leur commandoit dedans l'Afrique ». Sci- 
pion donques ayant accepté la charge de capitaine 
gênerai , voulut incontinent en faveur de Juba 
mettre tous les habitans de la ville d'Utique 1 au 
fil de l'espée jusques aux petits enfans , et raser les 
édifices entièrement, comme suivant le party de 
Cœsar : mais Caton ne le voulut point endurer, 
ains criant, protestant et appellant les dieux à tes- 
moings au conseil , eut beaucoup d'affaire à préser- 
ver les pauvres gens de ceste cruelle exécution : et 
depuis en partie par les prières des citoyens , et en 
partie aussi à l'instance de Scipion qui l'en requit , 
il entreprit de la garder , de peur qu'elle ne vinst 
de gré ou de force en la puissance de Caesar , pource 
que c'estoit une place forte et bien à propos pour 
toutes choses , à qui la tenoit : mais Caton la prou- 
veut et fortifia encore d'avantage , car il meit de- 
dans une quantité infinie de bledz, il feit remparer 
les murailles , hausser les tours , et caver tout à 
l'entour de la ville de profondes trenchées, avec 
des clostures de paliz : entre lesquelles trenchées et 
la ville il feit aller habiter et loger les jeunes hom- 
mes d'Utique , les contraignant de bailler leurs ar- 
mes , et reteint les autres au dedans de la ville , don- 
nant ordre avec grand soing à ce , que personne 
d'eulx ne l'ust oultragée ny offensée par les Romains, 
et encore envoya force bledz , armes et argent au 

■ Sur la c6te d'Afrique près du promontoire d'Apollon , 
qui est vis-à-vis la Sardaigne. 

Tome VI. Dd 

camp : de manière que la ville d'Utique estoit comme 

l'estappe de la guerre. 

LXXVI. Et comme il avoit paravant conseillé à 
Pompeius de ne venir point à la bataille , autant 
en conseilla il encore lors à Scipion , de ne hazar- 
der rien contre un homme agguerry et trop en- 
tendu au faict des armes, ains de se servir du temps, 
qui petit à petit matteroît la force et vigueur de sa 
tyrannie : mais Scipion fut si presumptueux , qu'il 
ne teint compte de son conseil, ains escrivit quel- 
quefois à Caton , luy reprochant sa couardise en 
paroles de telle substance. « Qu'il luy devroit suf- 
« lire d'estre à seureté en une bonne ville , enfermé 
« dedans de fortes murailles, sans vouloir empes- 
te cher les autres d'exécuter hardiement avec raison, 
« ce que leur occasion leur presenteroit ». A quoy 
Caton luy rescrivit « qu'il estoit prest de repasser 
« en Italie avec les gens de pieds et de cheval qu'il 
a, avoit amenez en Afrique , pour divertir Causai , 
« et le faire retourner contre luy » : mais Scipion 
ne feit que s'en mocquer. Parquoy Caton monstra 
bien adonc évidemment , qu'il se repentoit fort de 
lui avoir cédé l'authorité de capitaine gênerai de 
l'armée , pource qu'il voyoit bien qu'il ne condui- 
roit pas sagement les affaires de ceste guerre : et s'il 
advenoit qu'il en demourast vainqueur, iln'useroit 
pas modereement de sa victoire envers ses citoyens : 
à raison dequoy il commencea des lors à avoir mau- 
vaise espérance de l'issue de ceste guerre , et le dit 
à ses familiers, pour l'insuffisance et l'outrecui- 
dance des capitaines : et neantmoins que si par 

cas fortuit , et autrement qu'il n'esperoit , il en ad- 
venoit quelque bien , et que Cœsar fust desfàict , il 
ne se tiendrait jamais plus à Rome , ains fiuroit la 
cruaulté et l'inhumanité de Scipion , lequel usoit 
desja de griefveset fieres menaces contre plusieurs : 
mais à la fin , le malheur advint encore plustost 
qu'il ne l'attendoit : car un soir bien tard arriva un 
messager, estant party du camp trois jours aupara- 
vant , qui apporta la nouvelle, que tout estoit perdu, 
par ce qu'il avoit esté donné une grosse bataille 
près la ville de Thapses que Cassar avoit gaignée, 
et avoit pris les deux camps , que Scipion et Juba 
s'en estoient fouiz avec bien petit nombre de gens, 
et tout le reste de leurs armées mis au trenchant de 
l'espée. 

LXXVII. Ces choses ainsi advenues, ceulx qui 
estoient à Utique , effroyez de ceste nouvelle, 
comme Ion peut estimer en guerre , et mesmement 
de nuict, à peine se peurent contenir au dedans des 
murailles de la ville , tant ilz eurent le sens et l'en- 
tendement troublé de frayeur : mais Caton se pré- 
senta à eulx , qui arresta ceulx qu'il rencontra par 
les rues crians et fuyans , en les reconfortant au 
mieulx qu'il peut : et s'il ne leur osta toute leur 
frayeur , au moins leur osta il l'estonnement et le 
trouble d'esprit où ils estoient, en leur disant, que 
la perte n'estoit pas à l'adventure si grande comme 
Ion la faisoit, et que c'estoit tousjours la coustume 
d'amplifier de paroles les mauvaises nouvelles, ainsi 

1 Sur la côte d'Afrique , à droite en descendant de Caribage; 
elle regarde presque l'île de Malthe. 

Dd » 

appaisa il un peu le tumulte , et le matin au poinct 
du jour il feit crier, que les trois cents hommes 
qu'il avoit choisis pour son conseil , eussent à se 
rendre au temple de Jupiter , estans tous citoyens 
Romains , qui pour traîne de marchandises et de 
banque se tenoient en Afrique , et tous les séna- 
teurs Romains aussi avec leurs enfans. Ainsi comme 
ilz s'assembloient encore , luy mesme s'y en alla aussi 
poseement, et avec une aussi rassise constance, 
comme s'il ne fust rien survenu de nouveau , tenant 
un livret en sa main , qu'il alloit lisant. Ce livret 
contenoit Testât de la monition dont il avoit fait 
provision pour la guerre , de bledz , d'armes , 
d'arcs , de traits et d'hommes de pieds: puis quand 
ilz furent assemblez il commencea à louer haute- 
ment la bonne affection , la foy et loyauté de ces 
trois cents Romains , qui de leurs personnes , 
de leur argent et de leur conseil avoient tous- 
jours très utilement servy la chose publique, et 
leur conseilla de ne se départir point d'ensem- 
ble , en perdant espérance , ou cherchant chacun 
moyen de se sauver à part , pource qu'en de- 
mourant ensemble, Cassar les mespriseroit moins 
s'ilz vouloient guerroyer , et leur pardonneroit 
plus tost s'ilz luy demandoient mercy : pourtant 
leur conseilla il d'adviser qu'ilz dévoient devenir , 
et que quant à luy il ne trouveroit rien mauvais 
de ce qu'ilz en resouldroient : car si leur voulunté 
se tournoit avec la fortune, il estimeroit que ce 
changement ne procederoit que de la nécessité du 
temps : mais s'ilz estoient délibérez de persévérer 

àcombatre le malheur, et jusques au bout se soub- 
mettre à tout péril pour défendre la liberté , que 
non seulement il loueroit, mais aussi admireroit leur 
vertu , et qu'il leur seroit chef et compagnon à ten- 
ter et esprouver jusques au dernier poinct la for- 
tune de leur païs , qui n'estoit point Utique ny 
Adrumeturn *, ains la ville de Rome , laquelle pour 
la grandeur de sa puissance s'estoit bien souvent 
relevée de plus lourdes et plus griefves cheutes , et 
qu'ilz avoient encore plusieurs moyens de salut et 
de seureté de leurs personnes , dont le plus grand 
estoit, qu'ilz avoient à faire à un ennemy, qui pour 
les occasions de ses affaires estoit distrait en di- 
vers lieux , parce que d'un costé l'Hespagne s'estoit 
rebellée contre luy en faveur du jeune Pompeius , 
et que la ville de Rome ne se pouvoit encore ac- 
coustumer à prendre le mords , et ne le pouvoit 
endurer , ains se soublevoit à toute mutation , et 
qu'il ne falloit point fouir le travail ny le péril , 
ains plus tost prendre exemple de leur ennemy, 
qui n'espargnoit aucunement sa personne pour ve- 
nir au dessus de si grandes meschancetez qu'il avoit 
entreprises: là où, au contraire, à eulx l'incerti- 
tude de ceste guerre , s'il en succedoit bien , se 
termineroit en une très heureuse vie : et s'il en 
advenoit mal, en une très glorieuse mort : toute- 
fois qu'il falloit qu'ilz en délibérassent entre eulx, 
en priant les dieux que pour recompense de la vertu 
et bonne voulunté qu'ilz avoient monstrée jusques 

1 Sur la même côte que Thapse , mais un peu au-dessut * 
la hauteur de Malthe , 4 côté de la petite Leptis. 

là , ilz leur feissent la grâce de se resouldre à ce 

qui leur seroit le meilleur. 

LXXVIII. Après que Caton leur eut tenu ces 
propos , il y eut bien aucuns des assistens qui fu- 
rent émeus par la vivacité de ses remonstrances , 
mais la plus part fut encore plus encouragée par 
l'exemple de sa généreuse magnanimité , voyans 
comme il ne s'estonnoit de rien, et de son humanité 
et bonté : tellement qu'ilz oublièrent , par manière 
de dire, tout le danger où ilz estoient, et le prièrent 
d'user de leurs personnes, de leurs biens et de 
leurs armes , tout ainsi que bon luy sembleroit , le 
reputans seul capitaine invincible : sur lequel for- 
tune n'avoit point de pouvoir , et estimans leur 
estre meilleur de mourir en obéissant à son con- 
seil , que de se sauver en abandonnant un person- 
nage de si excellente et si parfaitte vertu. Et comme 
quelqu'un de l'assemblée meist en avant , qu'il fal- 
loit proposer liberté aux esclaves , et que la plus 
part des assistens en fust d'opinion , Caton dit qu'il 
ne le feroit point , pource qu'il n'estoit ny jnàte ny 
raisonnable : mais bien que si les maistres leur 
vouloient donner liberté , il estoit content de les 
recevoir pour soudards, ceulx qui seroient en aage 
de porter armes. Il y en eut plusieurs qui promi- 
rent de le faire , et luy, commanda que Ion en- 
rollast les noms de ceulx qui le voudroient , et s'en 
alla. 

LXXIX. Ta ntost après , luy vindrent lettres du 
roy Juba et de Scipion, desquelz Juba estoit caché 
en une montagne avec peu de gens ; et luy envoyoit 

demander ce qu'il avoit résolu de faire, pource , 
que s'il avoit délibéré d'abandonner Utique il l'at- 
tendroit, et s'il se deliberoit de la tenir, qu'il le 
viendroit secourir avec une armée : et Scipion es- 
toit à l'ancre au dessoubs d'un chef ; qui n'estoit 
gueres loin d'Utique , qui attendoit tout de mesme 
quelle resolution il prendroit. Caton fut d'advis de 
retenir les messagers qui avoient apporté leurs let- 
tres , jusques à ce qu'il fust résolu de ce que vOu- 
droient devenir les trois cents , pourcë que ceulx 
qui estoient du corps du sénat Romain se mons- 
troient bien délibérez : car ilz affranchirent incon- 
tinent leurs serfs, et leur baillèrent des armes. 
Mais les autres trois cents estans marchands traffi- 
quans sur la mer, etexerceans la banque et l'usure, 
qui avoient la plus grande partie de leurs facultez 
en serfs, ne reteindrent pas longuement les belles 
remonstrances de Caton , ains les laissèrent escou- 
ler incontinent, tout ainsi comme il y a des corps 
qui reçoivent aiseement la chaleur, et la perdent 
aussi légèrement , se reffroidissans tout aussi tost 
comme Ion en esloigne le feu. Aussi ces marchands 
là, pendant qu'ilz avoient Caton devant leurs yeux, 
s'emouvoient et s'eschauffoient un petit : mais 
quant à part ilz avoient compté avec eulx , la peur 
qu'ilz avoient de Cassar leur faisoit oublier toute la 
révérence qu'ilz portoient à Caton et à leur de- 
voir. « Car qui sommes nous ( disoient ilz) et qui 
« est celuy à qui nous desdaîgnons d'obeïr ? n'est 
« cepasCassar, en la main duquel est aujourd'huy 
« reduitte toute la puissance de l'empire Romain :' 

Dd 4 

« et au regard de nous , il n'y a' pas un qui soit un 
« Scipion , ny un Pompeius , ny un Caton : et tou- 
« tef ois en ce temps où tout le monde chale la voile 
« de crainte , et se tient encore plus bas qu'il ne de- 
« vroit , nous voulons entreprendre de combatre 
«.dedans Utique pour la liberté des Romains, à 
« l'encontre de celuy, auquel Caton mesme fuyant 
u avec Pompeius , a abandonné l'Italie , et affran- 
« chissons nos serfs pour faire la guerre à Caesar, 
k n'ayans nous mesmes non plus de liberté, qu'il 
« luy. plaist de nous en laisser. Recognoissons nous 
« doriques nous me$mes pendant qu'il en est encore 
« temps , et demandons mercy à celuy qui est le 
a plus fort envoyans devers luy pour Iç prier de 
« nouî pardonner ». Les plus honestes de ces trois 
cents marchands Romains tenoient ce langage là : 
mais la plus part d'entre eulx espioienr. les moyens 
de se saisir des personnes de ceulx qui estoient du 
sénat , esperans de faire mieulx leur appointement 
avec Caesar, en les luy livrant entre ses mains. 

LXXX. Caton se doubta bien incontinent de 
ceste mutation, mais il n'en voulut rien rechercher 
ny adverer d'avantage , et renvoya les messagers à 
Juba et à Scipion , par lesquelz il leur manda qu'ilz 
s'esloignassent d'Utique, pour la doubte et def- 
fiance qu'il avoit de ces trois cents. Or estoit il 
eschappé de la bataille assez bon nombre de gens 
de cheval , lesquelz tirans devers Utique , envoyè- 
rent trois d'entre eulx à Caton , qui ne luy portè- 
rent pas une mesme résolution de toute la trouppe, 
pource que les uns vouloient s'aller rendre la part 

où seroit le roy Juba , les autres se vouloient join- 
dre à Caton , et les autres craignoient d'entrer seu- 
lement dedans Utique. Ce qu'entendant Caton 
donna charge à Marcus Rubrius d'avoir l'œil sur 
çes trois cents , et recevoir les noms des serfs qu'ilz 
affranchiroieht vouluntairement sans forcer per- 
sonne : et ce pendant luy avec les sénateurs sortit 
d'Utique au devant de ces gens de cheval , où il 
parla aux capitaines , et les pria de ne vouloir point 
abandonner tant de gens de bien , sénateurs Ro- 
mains , qui là estoient , et ne vouloir point avoir 
pour leur capitaine ce roy Juba plus tost que Ca- 
ton , ains entrer dedans Utique ; là où il les pourroit 
sauver , et se sauver soymesme avec eulx , attendu 
que la ville n'estoit point prenable de force , et que 
elle avoit provision de bledz et de toute autre mu- 
uition pour plusieurs années. Autant leur en re- 
quirent les autres sénateurs ayant les larmes aux 
yeux : à l'occasion dequoy les capitaines allèrent 
parler à leurs gens , pendant lequel parlement Ca- 
ton s'asseit dessus une levée de terre avec les sena*- 
teurs attendant leur response : mais sur ces entre- 
fautes arriva devers luy Rubrius tout emeu, se plai- 
gnant du tumulte et desordre de ces trois cents 
marchands , qui vouloient mutiner et faire rebeller 
la ville : à raison dequoy, les autres perdans tout 
courage et toute espérance se prirent à plorer et 
lamenter leur fortune : mais Caton essaya de les re- 
conforter , envoyant devers les trois cents les prier 
de vouloir avoir encore un peu de patience, et ce 
pendant les députez par ces gens de cheval vindrent 

apporter leur response , qu'ilz vouloient des choses 
trop dures : car ilz dirent qu'ilz n'avoient que faire 
de la soulde de Juba , et qu'ilz ne craignoient point 
Cassar , prouveu qu'ilz eussent Caton pour leur ca- 
pitaine : mais qu'il leur sembleroit n'y avoir point 
de propos de s'enfermer dedans une ville avec les 
habitans qui de leur origine estoient Phœniciens ? 
la plus muable et plus desloyale nation qui soit au 
monde. « Car encore , disoient ilz , que pour ceste 
« heure ilz ne remuent rien , si est ce que quand 
« Caesar viendra, ilz seront les premiers qui nous 
« vouldront courir sus , et nous trahiront : pour- 
« tant si Caton vouloit qu'ilz se joignissent à luy 
« pour faire la guerre , il falloit qu'il chassast tous 
« les naturelz habitans d'Utique hors de la ville 1 , 
« ou bien qu'il les feist tous occire dedans et lors 
« qu'ilz y entreroient quand elle serolt vuide d'en- 
« nemis et de Barbares ». Caton estima cela trop 
barbare et trop cruel , toutefois il leur répliqua 
qu'il en communiqueroit avec 'les trois cents, et 
retournant d&dans la ville parla à eulx : lesquelz 
n'usèrent plus de desguisement ny ne controuve- 
rent plus de desfaittes pour la révérence de Caton , 
ains déclarèrent ouvertement qu'ilz se courrouce- 
roient à l'encontre de qui les voudroit presser de 
faire la guerre à Caesar , attendu qu'ilz në le vou- 
loient ny ne le pouvoient faire : et y en eut mesme 
quelques uns qui murmurèrent entre leurs dents , 
qu'il falloit retenir en la ville les sénateurs ; jus- 
quesà ce que Cassar fust venu. 

LXXXI. Caton ne feit pas semblant de l'avoir 

ouy , car aussi avoit il Fouye un peu dure : mais sur 
ce poinct quelqu'un luy vint dire , que les gens de 
cheval s'en alloient : parquoy craignant que ces trois 
cents ne meissent les mains sur ceulx du sénat , il 
s'y en alla luy mesme en personne avec ses amis , 
et les voyant desja esloignez , il monta à cheval 
et picqua après eulx , lesquelz furent bien aises de 
le veoir et le receurent entre eulx , luy conseillans 
qu'il se voulust sauver avec eulx. Mais Caton les 
pria de sauver ceulx du sénat , si affectueusement 
que les larmes, à ce que Ion dit, luy en vindrent 
aux yeux , en leur tendant les mains , et retour- 
nant leurs chevaux avec les brides, et leur prenant 
leurs armes , tant qu'à la fin il impetra d'eulx qu'ilz 
demoureroient à tout le moins encore ce jour là 
pour donner moyen à ceulx du sénat de s'en fouir 
à sauveté. Retournant donques avec eulx en la ville , 
il en ordonna les uns aux portes pour les garder , 
et en meit d'autres en garnison dedans le chasteau : 
les trois cents à l'heure eurent peur que ce ne fust 
pour les chastier de ce qu'ilz s'estoient tournez. Si 
envoyèrent devers Caton le supplier de s'en venir , 
comment que ce fust, devers eulx : mais ceulx du 
3 enat l'environnans tout à l'entour ne voulurenr 
point qu'il y allast , et dirent qu'ilz n'abandonne- 
roient point leur protecteur et sauveur à des traî- 
tres desloyaux : car à la vérité tous ceulx qui lors 
se trouvèrent dedans Utique , de quelque estât qu'ilz 
fussent également, cogneurent évidemment la vraye 
vertu qui estoit en Caton , et esprouverent qu'il n'y 
avoit rien de fainct en tout ce qu'il faisoit , aius 

ayant de longue main résolu de s'occire soymesme, 
il prenoit tant de peine et se travailloit avec si grande 
solicitude pour les autres , à fin que après les avoir 
mis en seureté de leurs vies , il se despeschast luy 
mesme de la siene : car il estoit aisé à veoir qu'il 
avoit résolu de mourir , encore qu'il n'en monstrast 
au dehors aucuns signes de cueur dolent et affligé. 

LXXXII. Parquoy il obtempéra à la requeste 
des trois cents , et après avoir reconforté ceulx du 
sénat , s'en alla tout seul devers eulx , lesquelz le 
remercièrent de ce qu'il avoit daigné venir, et le 
supplièrent qu'il se voulust servir d' eulx , et s'y fier 
hardiment en toute chose , moyenant qu'il leur par- 
donnast s'ilz ne pouvoient pas tous estre des Ca- 
tons , et qu'il eust compassion de leur foiblesse de 
cueur , s'ilz n'estoient pas si fermes ne si généreux 
que luy , pource qu'ilz avoient délibéré d'envoyer 
devers Cassar le supplier premièrement et princi- 
palement pour luy, et que là où ilz ne pourroient 
obtenir grâce pour luy , ilz estoient résolus de n'en 
recevoir point pour eulx mesmes, ains combatroient 
pour son salut jusque» au dernier soupir.' A quoy 
Caton leur respondit qu'il leur sçavoit bien bon gré 
de la bonne affection qu'ilz monstroient avoir en- 
vers luy , et qu'il estoit besoing qu'ilz envoyassent 
donques vistement prier pour leur salut , mais pour 
le sien qu'il n'en f allait point parler , pource que 
c'est à faire à ceulx qui sont vaincus que prier, et à 
ceulx qui ont failly , de demander pardon : mais 
quant à luy , non seulement il avoit toute sa vie esté 
invincible, ains avoit vaincu tant comme il avoit 

voulu , et avoit tousjours esté plus puissant que 
Caesar en droit et en justice , et que c'estoit luy 
niesme qui maintenant estoit pris et vaincu , pour 
ce que ce qu'il avoit tousjours nié machiner contre 
la chose publique , estoit lors évidemment avéré et 
prouvé contre luy. Ayant fait telle response à ces 
trois cents , il se départit d'avec eulx. 

LXXXIII. Et entendant que Cassar estoit desjà 
en chemin avec toute son armée pour s'en venir à 
Utique : «O 1 dieux, dit il, il vient donc contre 
« nous , comme contre des hommes » . r Et adonc 
se tournant devers ceulx du sénat , il leur conseilla 
de ne différer plus , ains adviser chacun à se sau- 
ver , pendant que les gens de cheval estoient en- 
core en la ville. Si f'eit fermer toutes les autres 
portes , excepté celle du port qui respondoit à la 
marine ; puis distribua des navires et vaisseaux à 
ceulx qui estoient soubz sa charge , provoyant à ce 
que tout allast par ordre , et qu'il n'y eust point de 
tumulte ny de confusion , que Ion ne feist tort à 
personne , et que chacun eust argent et moyen de 
se pouvoir sauver. Mais comme Marcus Octavius 
qui avoit deux légions , s'estant venu camper assez 
près de Utique eust envoyé devers luy pour arrester, 
à qui et jusques où chacun d'eulx auroit authorité 
de commander, il ne repondit rien à cela : mais se 
tournant devers ses amis leur dit , « Nous esmerveil- 
« Ions nous si nous avons tout gasté et perdu , veu 
« que nous voyons qu'au milieu de la mort l'ambi- 

» Lisez : « Certes, dit il , il fient contre nous , comme 
ti contre des hommes ! » G. 

« tion et convoitise de dominer règne encore entre 
« nous » ? Sur ces entrefaittes on luy vint dire , 
comme les gens de cheval s'en voulant aller , pil- 
loient desja et saccageoient les biens des habitans 
d'Utique , comme butin de bonne guerre. Il s'y en 
alla courant à l'heure mesme, et aux premiers qu'il 
trouva osta des mains ce qu'ilz avoient pris : les au- 
tres avant qu'il vinst jusques à eulx, jetterent ce 
qu'ilz emportoient , et regardant tous en terre de 
honte , s'en allèrent sans dire mot. Adonc Caton 
faisant assembler les naturelz habitans d'Utique, 
les pria de n'irriter et n'aigrir point Caesar à l'en- 
contre des trois cents , ains plus tost d'essayer à 
obtenir purdon de luy tous ensemble : puis s'en al- 
lant de rechef sur la marine, regarda partir ceulx. 
qui s'embarquoient, embrassant et disant adieu à 
tous ses hostes et amis ausquelz il avoit conseillé 
de se sauver , les accompagnant jusques dedans leurs 
vaisseaux. Quant à son filz , il ne luy suada point 
de s'en aller , ny n'estima point qu'il le deust pres- 
ser d'abandonner sonpere. 

LXXXIV. Au demourant il y avoit en sa com- 
pagnie un nommé Statyllius , homme jeune d'aage, 
mais ferme de courage , qui s'estoit proposé à imi- 
ter la constance inflexible de Caton , qui luy con- 
seilloit qu'il montast sur mer , et s'embarquast 
avec les autres, pource qu'il sçavoit bien qu'il haïs- 
soit à mort Cœsar II n'en voulut rien faire , par- 
quoy Caton se tournant devers Apollonides phi- 
losophe de la secte stoïque , et devers Demetrius , 
de la secto des peripatetiques : « C'est à vous au- 

« très , dit-il , à amollir et applattir ce jeune hom- 
« me, que vous voyez ainsi enflé , et à le ramener 
« par vos remonstrances à son utilité ». Ce pen- 
dant luy convoyoit tous les autres , faisoit droit à 
ceulx qui luy demandoient justice, et donnoit or- 
dre à leurs affaires , de sorte qu'il passa en cela 
toute celle nuict et tout le jour ensuivant. Cela fait 
Lucius Csesar parent du victorieux , estant délégué 
par les trois cents pour aller devers luy intercéder 
pour tous , pria Caton de luy aider à dresser la 
harengue dont il avoit à user pour eulx : « Car pour 
« toy , Caton , dit il , je ne faindray point de luy 
« baiser les mains , et de me jetter à ses genoux s'il 
« est besoing , à fin qu'il te pardonne ». Caton luy 
respondit qu'il ne vouloit point qu'il le feist : « Car 
« si je vouloye sauver ma vie par la grâce de Cassar, 
« il ne faudroit sinon que je m'en allasse moy 
« mesme devers luy : mais je ne veux point sçavoir 
et gré ny estre obligé à un tyran pour une injus- 
te tice : car c'est injustice à luy d'usurper la puis- 
<c sance de sauver la vie comme seigneur , à ceulx 
« à qui il n'a nul droit de commander : mais bien 
« advisons ensemble , si tu veux , ce que tu diras 
« pour impetrer grâce à ces trois cents ». Si furent 
quelque espace de temps ensemble à en deviser , et 
à la fin quand il voulut partir , Caton luy recom- 
manda son filz et ses amis : et l'ayant embrassé , et 
pris congé de luy , s'en retourna en son logis , là 
où il feit assembler son filz et ses familiers et amis , 
ausquelz il teint plusieurs propos , et entre autres 
dissuada à son filz de s'entremettre jamais du gou- 

vernement de la chose publique , pource que le 
faire ainsi qu'il appartiendroit à la dignité d'unfilz 
de Caton , la qualité du temps et des affaires ne 
le permettent pas, et de le faire autrement, il ne 
seroit pashoneste: puis sur le soir il entra dedans 
l'estuve pour se laver, et ainsi comme il se lavoit, 
se souvenant de Statyllius , il s'escria tout hault : 
« Et bien , Apollonides , tu as donques fait partir 
« à la fin Statyllius , en lny ravallant ceste hauU- 
« tesse de courage qu'il avoit : il s'en est bien allé 
« sans nous dire adieu ». « Comment allé , respon- 
« dit Apollonides , il a le cueur plus grand et plus 
« ferme que jamais , et est impossible de le faire 
« fleschir , combien que nous en ayons devisé et 
« disputé bien longuement ensemble : car il dit 
« resoluëment , qu'il fera tout ainsi que tu feras ». 

LXXXV. Apres s'estre lavé , il s'asseit à table 
comme il avoit accoustumé depuis la journée de 
Pharsale , car il ne se coucha onques puis , que ce 
ne fust pour dormir : et souppa en compagnie de 
tous ses amis , et mesme des officiers de la villè 
d'Utique : après le soupper furent mis en avant 
plusieurs bons propos , et faits plusieurs beaux dis- 
cours de la philosophie , les uns sur les autres , tant 
que la dispute vint finablement à tumber sur ces 
lieux commnns des opinions estranges que tienent 
les philosophes stoïques , comme , « Qu'il n'y a que 
« le sage et homme de bien qui soit franc et libre , 
« et que tous les meschans sont serfs et esclaves ». 
A quoy le philosophe peripatetique , qui là estoit , 
ne faillit pas incontinent à contredire : mais Caton 

prenant 

prenant la parole d'une grande véhémence et d'une 
voix plus aspre et plus grosse que de coustume , 
continua ceste dispute fort longuement , et con- 
testa d'une affection merveilleuse, de sorte qu'il 
n'y eut celuy en la compagnie qui ne cogneust évi- 
demment qu'il estoit tout résolu de s'oster des mi- 
sères de ce monde , en mettant fin à sa vie : à l'oc- 
casion dequoy quand il eut achevé de dire , voyant 
que tous les assistens se taisoient et faisoient triste 
chère , pour les reconforter et divertir de ceste 
suspicion , il commencca de rechef à demander des 
affaires , et monstrer d'en avoir soing et solicitude , 
comme ayant peur qu'il n'advinst quelque fortune 
à ceulx qui estoient montez sur mer , ou à ceulx 
qui avoient pris leur chemin par terre , ayans à 
passer un pais désert , sauvage , et où il n'y avoit 
nulles eaux. 

LXXXVI. Ainsi s'estant la compagnie du soup- 
per départie , il se promena encore avec ses amis , 
comme il avoit ordinairement accoustumé après 
soupper , et ayans commandé aux capitaines du 
guet ce que le temps requeroit , quand il se voulut 
retirer en sa chambre , alors il embrassa son filz 
et le caressa avec tous ses amis les uns après les au- 
tres plus amiablement qu'il n'avoit appris: ce qui 
donna de rechef souspeçon de ce qu'il avoit en pen- 
sée de faire. Entré qu'il fut en sa chambre et cou- 
ché en son lict , il prit en main le dialogue de Pla- 
ton où il traitte de l'ame , et en leut la plus grande 
partie , puis regardant au dessus de son chevet il 
ne veit point son espée ? pource que son filz la luy 

avoit fait oster comme il estoit encore à table. Si ap- 
pella un sien valet de chambre , et demanda qui luy 
avoit osté son espée , le valet ne luy respondit 
rien , et luy se remeit à lire encore en son livre : 
puis un peu après sans presser autrement ny mons- 
trer qu'il en eust trop de haste , ains de vouloir 
gçavoir seulement qu'elle estoit devenue , il com- 
manda qu'on la luy rapportast. Il passa un assez 
long espace de temps , de sorte qu'il eut achevé de 
lire entièrement tout le livre sans que personne 
luy apportast son espée : parquoy il appella tous 
ses serviteurs les uns après les autres , et commencea 
à leur user de pins rude parole en leur redemandant 
son espée , jusques à donner sur le visage de l'un un 
si grand coup de poing , qu'il s'ensanglanta toute 
la main , se courrouceant à bon esciant , et criant 
que son propre lilz et ses serviteurs le vouloient li- 
vrer tout vif à son ennemy , tant que son filz plo- 
rant et ses amis y accoururent , qui se jettans à se» 
piedz se prirent à lamenter et à le supplier. 

LXXXVII. Mais Caton se levant du lict les re- 
garda en travers de mauvais œil , et leur dit : « Dea 
« quand et où a-ce esté que lonm'aveujtroublé d'en- 
« tendemeut ? Que ne me remonstre Ion par raison, 
« s'il semble que je preigne conseil aucun qui ne 
« soit bon , sans me vouloir engarder d'user de 
« mon advis et de mon sens , et sans me desarmer? 
« Que ne. lies tu ton pere , mon amy , et que ne luy 
« attaches tu les mains derrière le dos , jusques 
« à ce que Cassar arrivant me treuve sans moyen 
« de me pouvoir défendre ? Gac contre moy- 

« mesme je n'ay point affaire d'espée pour me des- 
« faire, si je veux, attendu qu'il ne me fault que 
« retenir mon halene un peu de temps , ou bien 
« donner un seul coup de la teste contre la mu- 
« raille, pour me faire mourir ». Ainsi comme il 
disoit ces paroles , son filz sortit de la chambre plo- 
rant , et aussi feirent tous ses autres amis , et ne 
demoura que Demetrius et Apollonides avec luy , 
auxquels parlant ja plus doulcement , il dit : « Estes 
« vous point aussi vous autres d'advis de retenir en 
« vie par force un homme de l'aage que je suis ? 
« Et n'estes vous point demourez icy pour vous 
k tenir assis sans rien dire ne faire que me garder ? 
« Ou si vous me venez apporter quelques raisons 
« et arguments pour me donner à entendre qu'il 
« ne soit indigne ny deshoneste à Caton , n'ayant 
« autre moyen de sauver sa vie , d'attendre à la 
« respiter et sauver par la mercy de son ennemy , 
« que n'alléguez vous maintenant quelques preuves 
c< pour me monstrer cela , à fin que rejettant ces 
« autres raisons et opinions, lesquelles nous avons 
« tenues ensemble jusques icy , estans à ceste heure 
« devenus soudainement plus sages par le moyen 
et de Caesar , nous en soyons de tant plus tenus de 
« luy rendre grâces? Toutefois je ne dis pas cela , 
« pource que j'aye arresté aucune chose de ma vie, 
« ains en consulteray et arresteray aucunement 
« avec vous, quand j'en delibereray avecles livres et 
k raisons , desquelles vous mesmes usez quand vous 
« voulez philosopher : et pourtant allez vous en 
« hardiment, et dites à mon filz, qu'il ne veuille 

« point forcer son pere à ce qu'il ne luy sçauroit 

« prouver par raison qu'il le deust faire». 

LXXXV1II. Ces paroles ouyas , Demetrius sans 
luy respondre sortit en plorant de la chambre , et 
lors luy envoya Ion son espée par un petit enfant : 
quand il la teint il la desguainna , et regarda si la 
poincte en estoit bien aguisée et le fil bien tren- 
chant : ce que ayant trouvé , alors « Je suis , dit il , 
u maintenant à moy». Si la meit auprès de soy , 
et reprit encore son livre , que Ion dit qu'il leut 
par deux fois d'un bout à antre : puis s'en dormit 
d'un fort profond sommeil, tellement que ceux qui 
estoienthors de la chambre l'entendoient bien ron- 
fler. Environ la minuict il appella deux de ses af- 
franchiz, Cleantes son médecin, et Butas celuy 
duquel il se servoit le plus ès affaires d'estat, et 
l'envoya sur le port veoir si tous ceulx qui s'estoient 
embarquez , avoient fait voile , et bailla sa main 
pour la bander , à cause qu'elle luy estoit enflée du 
coup de poing qu'il avoit donné à l'un de ses es- 
claves. Cela resjouit tous ceulx de sa famille , pen- 
*ans que ce fust signe qu'il eust encore envie de 
vivre. Peu après retourna Butas qui luy rapporta 
que tous les autres avoient fait voile , excepté Cras- 
sus qui estoit encore demouré pour quelque af- 
faire , et qu'il s'en alloit embarquer , mais qu'il 
faisoit un grand vent , et y avoit une grosse tour- 
mente en la mer. Ayant ouy ce rapport il se prit 
à souspirer pour la compassion qu'il eut de ceux 
qui estoient montez sur mer : et renvoya Butas de 
rechef sur le port pour veoir si aucuns auroient 

point relasché , qui eussent affaire de quelque chose 
pour le luy venir dire. Les petits oyseaux commen- 
çoient desja à chanter , et luy prit de rechef un 
petit de sommeil : mais sur ce poinct retourna Butas 
qui luy dit qu'il n'y avoit bruit quelconque sur le 
port. Caton luy dit qu'il s'en allast doncques , et 
qu'il fermast la porte après luy, et se ravalla de- 
dans son lict, comme pour dormir ce qui restoit 
encore de la nuict : mais aussi tost que Butas eut 
le dos tourné il desguainna son espée , et s'en donna 
un coup au dessoubz de l'estomach : toutefois pour 
l'inflammation qu'il avoit à la main il ne peut pas 
frapper si grand coup qu'il en trespassast soudaine- 
ment : mais en tirant à sa fin il tumba de dessus 
son lict, et feit bruit en tumbant, par ce qu'il 
renversa une table géométrique qui estoit joignant 
son lict, tellement que ses serviteurs qui en ouyrent 
le bruit , s'escrierent incontinent : et aussi tost son 
filz et ses amis entrèrent en la chambre , là où ilz 
le trouvèrent tout souillé de sang : et la plus part 
de ses boyaux sortant hors de son corps , combien 
qu'il f ust encore en vie et qu'il les regardast. Si 
furent tellement oultrez de douleur , qu'il ne sceu- 
rent de prime face que dire ne que faire : mais son 
médecin s'approchant voulut essayer de remettre 
les boyaux qui n'esloient point entamez, et reconl- 
dre la playe : mais quand il se fut un peu revenu 
d'esvanouissement , il repoulsa arrière le médecin , 
et deschirant ses boyaux avec ses propres mains 
ouvrit encore plus sa playe , tant que sur l'henné 
il en rendit l'esprit. 

LXXXIX. Et en moins de temps que Ion n'eust 
pensé que ceulx de la maison seulement eussent 
peu sçavoir l'inconvénient , les trois cents Ro- 
mains accoururent à la porte de son logis , et 
incontinent après s'y assembla aussi tout le peu- 
ple de la ville : qui tous d'une voix l'appellerent leur 
bienfaitteur et leur sauveur , en le nommant seul 
homme libre et invincible : ce qu'ilz faisoient encore 
qu'ilz eussent nouvelles que Cassar approchoit bien 
fort d'Utique , et neantmoins il n'y eut ny crainte 
de péril , ny envie de flatter le vainqueur , ny dif- 
férent ou querelle qu'ilz eussent ensemble , qui les 
engardast de porter honneur à la mémoire de Caton : 
ains ornans son corps magnifiquement , et luy fai- 
sans un convoy de funérailles le plus honorable 
qu'ilz penrent , l'inhumèrent sur le rivage de la 
mer , là où il y a encore aujourd'huy une siene 
statue tenant une espée en la main : puis cela fait , 
ilz entendirent à se sauver eulx et leur ville. Mais 
Caesar ayant nouvelles par ceulx qui alloient de- 
vers luy , que Caton ne bougeoit d'Utique , et ne 
s'enfuyoit point , ains envoyoit tous les autres , 
et que luy , son filz et ses amis demouroient , sans 
monstrer qu'ilz eussent crainte de rien, ne sça- 
voit penser qu'elle estoit sa délibération : et pource 
qu'il en laisoit très grand compte , se hastoit à la 
plus grande diligence qu'il pouvoit avec toute son 
armée : mais quand il eut la nouvelle comment il 
s'estoit desfait soymesme , on escrit qu'il dit ces 
paroles seulement, « Je porte envie à ta mort, 
« Caton , puis que tu m'as envié la gloire de t'a- 

« voir sauvé la vie ». Car à la vérité si Caton eust 
peu souffrir que Caesar luy eust sauvé la vie , il 
n'eust pas tant diminué de sa gloire , qu'il eust 
augmenté celle de Caesar : toutefois quand à ce 
qu'il eust fait , on n'en sçauroit que dire asseuree- 
ment , sinon que Ion conjecture de Caesar en la 
plus humaine partie. Il mourut en l'aage de qua- 
rante et huict ans. 

XC. Et quant à son filz , Caesar ne luy feit au- 
cun desplaisir : mais on dit qu'il fut homme de 
peu de valeur , et desordonné avec les femmes ; 
car estant logé en la Cappadocie chez un seigneur 
du sang royal du païs nommé Maphradates , le- 
quel avoit belle femme , il y demoura plus lon- 
guement qu'il ne devoit pour son honneur, pource 
qu'il donna occasion de se faire moequer, de sorte 
que Ion escrivoit de luy par mocquerie , « Caton 
« partira demain , dedans trente jours ». Et , « Ma- 
« phradates et Porcius sont deux bons amis, ilz 
« n'ont qu'une ame » : à cause que ceste femme 
de Maphradates s'appelloit Psyché , qui signifie en 
langage Grec, ame. Et, « Caton est généreux et 
« magnanime , il a l'ame royale ». Toutefois il es- 
teignit et amortit toute ceste infamie par sa mort, 
en combatant vertueusement contre Auguste et 
contre Antonius en la journée de Philippes , pour 
la liberté : là où estant leur armée mise en roupte» 
il ne voulut ny fouir ny se cacher , ains se jettant 
à travers les ennemis feit bien cognoistre qui il es- 
toit, en donnant courage à ceulx de son party , 
qui faisaient encore teste , tant qu'il fut occis sur 

la place , laissant à ses adversaires grande admi- 
ration de sa vaillance et vertu. Et encore plus 
Porcia la fille de Caton , qui ne céda point à son 
pere ny en chasteté ny en grandeur de courage : 
car estant mariée à Brutus qui tua Cassar , elle fut 
participante de la conjuration , et s'osta la vie 
aussi magnanimement comme il appartenoit à sa 
vertu et au noble sang dont elle estoit issue , 
ainsi comme nous avons escrit plus au long en la 
vie de Brutus. Et Statyllius , qui avoit dit qu'il 
feroit tout ce que Caton feroit , fut lors empes- 
ché de se tuer par les philosophes , dont nous 
avons parlé cy dessus : mais depuis s'estant monstre 
très fidèle et très utile à Brutus en tous ses affaires, 
il fut aussi tué sur le champ en la bataille de 
Philippes. 



COMPARAISON 

DE PHOCION AVEC CATON D'UTIQUE, 
Par du H a i l l a n. 

S i quelqu'un vouloit prendre la peine de com- 
parer Phocion et Caton avec tous les illustre^ 
Grecs et Romains , je me fais accroire que ces 
deux emporteroient tousjours le prix à prendre 
les choses au compas de la vertu : et ceste entre- 
prise ne seroit pas des plus mal-aisées à exécuter. 
Mais de les comparer l'un à l'autre, pour rap- 



E T P H O C I O N. 44 r 

porter les particularitez , et remarquer en iceltes 
lequel des deux a l'avantage , pour le faire exac- 
tement c'est chose non seulemeut difficile , mais 
impossible , à mon avis : et le discours que j'en ai 
maintenant recueilli n'est que pour estendre un 
peu plus au large ce que nostre auteur en dict 
brièvement sur l'entrée de la vie de Phocion. S'il 
eust voulu alonger ce propos et fournir la com- 
paraison toute entière , sans doute ce seroit un 
de ses chefs d'oeuvre. Il n'a pas voulu y entrer , 
ou se desfiant de soy mesme , ou desfiant tous 
les plus habiles , et ( à l'exemple d'Apelles ) laissant 
un tableau imparfait que nul ne pourra jamais 
achever. Par ainsi je prie qu'on estime nullement 
de moi que je m'atribue ce subtil et délié juge- 
ment que Plutarque requiert en celui qui voudra 
trouver et sçavoir discerner les diversitez des vies 
de ces deux ornemens du monde. 

II. Or j'encline bien à son avis que non seule- 
ment ils ont esté semblables de similitude géné- 
rale et universelle, comme de dire qu'ils ont esté 
tous deux gens de bien , tous deux bien entendu»; 
en matière d'estat et de gouvernement. Mais aussi 
que leurs vertus monstrent tout un mesme traict, 
un mesme moule , un mesme teint et mesme cou- 
leur emprainte en leurs mœurs , jusques aux plus 
menues et dernières particularitez , ayans tous deux 
l'austérité presque en égale mesure conjointe avec 
la douceur, la prouesse avec la prudence, la vigi- 
lance craintive pour les autres avec l'asseurance ré- 
solue pour eulx mesmes , fuite des choses honteuses 

et zele de la justice. Toutesfois puis qu'il laisse, ce 
mot de presque comme une entrée en la compa- 
raison , voyons si en quelques choses l'un a point 
avantage sur l'antre , en laissant au sage lecteur le 
jugement , qui lui sera un outil en main , pour 
ouvrir , serrer , adoucir et polir cest ouvrage de 
plus en plus. Car il n'y a Vies en tout ce livre que 
je désire estre plus souvent leues de toutes person- 
nes , spécialement de ceux qui manient affaires d'es- 
tat, ni que je pense contenir plus d'instructions que 
ces deux-ci : et comme un visage excellent en per- 
fection se monstre beau en tout sens , aussi trou- 
vera on ces deux tableaux si bien elabourez par la 
vertu , qu'elle semble avoir consumé sur iceux ses 
traits, ses couleurs et sa dernière main. Je parle 
d'une vertu civile , et de tout ce que l'homme peut 
aprehender , qu'on trouvera exquis au possible en 
Phocion et en Caton , à chacun desquels on peut 
proprement appliquer ces vers dits d'un autre très 
digne personnage, 

Il ne veut point sembler juste , mais l'estre , 
Aimant vertu en pensée profonde. 
Dont nous voyons ordinairement naistre 
Sages conseils où tout honneur abonde. 

III. Mais considérons un peu l'Athénien à part 
et plaidons en sa faveur contre le Romain. Pre- 
mièrement je trouve l'escole de Phdcion mieux ré- 
glée que celle de Caton : car encores que tous deux 
ayent esté excellement façonnez à toutes perfec- 
tions de bonnes moeurs, toutesfois la vie de Phocion 

a esté moins austère , plus civile , plus profitable à 
sa patrie , et sa mort moins mortelle et plus noble 
que celle de Caton. J'en di autant de leurs famil- 
les , Phocion et sa femme ayans vcscu irreprehen- 
siblement : mais ce que Caton fit de sa femme 
Martia , la donnant , et la retirant puis après à 
soi , est un cas honteux et inexcusable. Jamais Athé- 
nien ne vid rire ni plorer Phocion : mais sçavoit- 
on lire ses responses sans rire ? Remarque-on pas 
sous le voile de ce corps un esprit gentil , content 
et joyeux à merveilles ? Vous voyez un homme à 
toutes heures , et de si amiable rencontre qu'il est 
impossible d'en éviter ny lascher la prinse. Encores 
qu'il frape de taillant et de pointe l'on ne veut ni 
ne peut-on parer au coup , tant il assené droit et 
de bonne grâce , sans espargner aucun : mais Caton 
semble avoir eu une austérité plus chagrine , à rai- 
son dequoi sur la resolution qu'il print d'aller voir 
l'Asie , Curion lui dict , « tu feras fort bien , car tu 
« en retourneras plus gai et plus aprivoisé que tu 
« n'es ». Ce nonobstant depuis on le void mesler 
beaucoup d'aigreur en ses propos et actions. Sa 
contenance mesme , la couleur et façon de ses ha- 
bits , et sa conversation en public tant en la ville 
que par les champs , sans respect des charges qui 
luy estoient commises , monstrent qu'il s'estoit ré- 
solu de tenir un chemin tout contraire à tous les 
autres , en toutes choses. Mais c'est en la mort 
niesme qu'on conoit l'austérité de Phocion la plus 
atrempée qu'il est possible envers ses amis et en- 
nemis. Caton au contraire ayant en peu de mots 

fait le procès à Ccesaretà soi mesme, ne peut par- 
ler que rudement à son Jrîls et à ses familiers , et se 
blesse inesme en frapant l'un de ses esclaves , son 
austérité estant comme une espée d'aigre trempe 
et batue à froid par les paradoxes des Stoïques , au 
lieu que celle de Phocion estoit composée de la grave 
douceur des Platoniciens. 

IV. Je trouve aussi que Phocion, sans espargner 
la vérité a sçeu mieux s'accommoder aux humeurs 
de son tems. S'il eut tenu la procédure de Caton f 
la republique d'Athènes n'eut pas obtenu de Philip- 
pus , ni d'Alexandre, ni d'Antipater , ce qu'ils lui 
ottroyerent: au lieu que Caton heurtant le sénat 
et le peuple , sans vouloir rien quitter de la rigueur 
du droit , non plus que s'il eut eu afaire à Numa 
Pompilius et aux Romains d'alors , n'avança pas 
beaucoup ni pour soi ni pour les autres. L'élo- 
quence de Phocion a un tesmoin en Demosthene 
assez suffisant pour faire contre-carre à tout ce que 
dix autres bien diserts sauroient mettre en avant 
pour prouver que Caton a esté grand orateur. Tous 
deux ont aimé une brièveté sententieuse en leurs 
harengues : mais Phocion y a plus souvent et mieux 
rencontré que Caton , lequel se laissant aller à son 
naturel faisoit de longs et ennuyeux discours quel- 
quefois. Les exemples de leur douceur sont très, 
beaux, mais Phocion semble emporter le dessus 
et vivant et mourant. Caton a esté par fois bien 
severe , là où il pouvoit se retenir : mais son afcc- 
tion l'emportoit comme quand en plein sénat il 
voulut voir la lettre qu'on escrivoit à Cœsar, et 

ayant receu le payement de sa curiosité la lui ren- 
dit, sans pouvoir se tenir de l'apeler yvrongne. Ad- 
joustons à cela le trop soudain refus qu'il fit à Pom- 
peius demandant l'une de ses nièces en mariage : car 
encores qu'il y eust raison en son dire, si ne devoit- 
il pas se monstrer si prompt ne si véhément en un, 
afaire qui pour l'honneur de celui qui recher- 
choit son alliance, et pour la considération de Testât 
auquel estoient lors les afaires , meritoit quelque 
délai pour digérer la response et aviser de plus près 
à ce qui estoit expédient pour le bien public. 
' V. Quant à la prouesse , combien que Caton ait 

fait diverses preuves de sa valeur au fait des armes. 
Phocion le précède , tant pour avoir esté , à cause 
de sa réputation , esleu par quarante cinq fois ca- 
pitaine d'Athènes , que pour ses beaux exploits de 
guerre , à une partie desquels tout ce qu'a fait Ca- 
ton n'est pas comparable. Et qui est à noter , ayant 
tant de fois esté nommé chef, ce fut tousjonrs en 
son absence , et par ceux ausquels il contredisoit in- 
cessamment: mais ils conoissoient que sa vertu es- 
toit leur sauvegarde, comme les victoires qu'il gai- 
gna sur Philippus,la surprinse deMegare et la des- 
faite des Lacedœmoniens en font foy : au lieu que 
Caton eut de la peine à obtenir un régiment de mil 
hommes de pied : et quant à son voyage de Cypre il 
y alla par force , et ,ne combatit point , le bonheur 
ayant voulu pour lui que Ptolomajus se desfit soi- 
mesme. 

VI. Pour le regard de la prudence guerrière , 
j'en attribue d'avantage à Phocion , comme Ici 

conseils qu'il donna, les expediens qu'il suivit ès 
guerres contre Philippus , et ses avis aux Athé- 
niens , pour le fait de leurs armes le vérifient : là 
où Caton , faisant conscience de chasser Asinius 
Pollio hors de la Sicile , afoiblit d'autant Pompeius, 
puis en lieu de se trouver en l'armée , afin d'y tenir 
à bon escient la main aux afaires qui requeroienr 
sa présence , et empescher le desordre qui y sur- 
vint par l'indiscrétion des autres sénateurs , il se 
laissa mener par l'ambition de Pompeius , lequel 
l'enferma dedans Dyrrachium , afin de tailler et 
rongner à son plaisir : en quoi il sembloit que Caton 
pensoit desja à ce qu'il exécuta depuis dedans Uti- 
que, et qu'il commençoit à perdre toute espérance : 
comme aussi en abandonnant la Sicile il ne s'estoit 
peu contenir de dire « qu'il voyoit au gouvernement 
« des dieux une grande incertitude et variété, a tendu 
« que Pompeius avoit tousjours esté heureux aupara- 
« vant , lors qu'il ne faisoit rien de bien ni selon le 
« droit et l'équité : et lors qu'il vouloit préserver son 
« pais et combatre pour la liberté il le voyoit desti- 
« tué de son bon-heur». La prudence militaire de- 
mande bien d'autres considérations , et ne faut ja- 
mais ainsi désespérer des afaires , sur tout quand 
on tient les armes justes , encore que la main qui les 
porte ait ses imperfections : car selon que la philo- 
sophie de Caton mesme dit très bien , 

L'homme juste et constant demoure ferme en place, 
Et se rit du danger prochain qui le menace; 
Il poursuit jusqu'au bout ses desseins bien conceus, 
Voire quand l'univers lui tomberoit dessus. 

Or de quiter ainsi le fardeau au milieu du chemin 
il n'y a point de propos : encores moins de ce qu'il 
fit en Afrique , laissant la charge de l'armée à Sci- 
pion , lequel il conoissoit n'avoir les parties requises 
pour une telle commission. L'amour du bien pu- 
blic et la vie de tant de Romains , qui restoient en 
pieds , dévoient estre préférées à certaines loix po- 
sitives , qui commandoient que le vicepreteur ce- 
dast à un viceconsul : aussi ne tarda-il gueres puis 
après à s'en repentir, faute qu'un sage chef de 
guerre ne doit jamais commettre , de dire « je n'y 
« pensois pas». Et à la vérité ceste inadvertance de 
Caton hasta la ruine de l'armée d'Afrique , et lui 
osta la vie à lui-mesme incontinent après. 

VII. Il y a beaucoup plus à debatre pour la plu- 
dence politique : toutefois regardons ce qui s'en 
peut dire pour Phocion. Il vint au maniement des 
araires , lors que sa republique n'avoit comme plus / 
de vigueur , et toutefois il la sauva des mains de 
Philippus , d'Alexandre et d'Antipater par une sa- 
gesse excellente , mania tous les grands de son 
temps fort dextrement, se rendant du tout impre- 
nable à l'or et à l'argent , encores qu'il eust peu de 
biens , mais il aimoit mieux commander à ceux qui 
en a voient , que les posséder , et poursuivit en ce 
vertueux train du mespris des richesses caduques 
jusques à la fin : estonna par sa constance ceux qui 
n'estoient pas expérimentez, rabroua les haran- 
gueurs et jeunes conseillers , leur fermant la bou- 
che par ses vives répliques : contint le peuple d'A- 
thènes , inconstant au possible , en un merveilleux 

devoir , l'espace de vingt ans : ne se trouve avoif 
dict chose aucune en conseil dont il se soit repenti 
puis après , ains rencontra tousjours si bien en ses 
avis , que les Athéniens ne se trouvèrent jamais 
mal de l'avoir creu , et ne prospérèrent onques en 
aucun acte qu'il leur desconseillast d'entreprendre. 
C'estoit au reste le plus mauvais flateur du monde , 
et quand il leur crioit , « vous me pouvez bien bail- 
« 1er des commissions qui ne devroient pasestre exe- 
« cutées , mais de me faire dire chose qui ne se doit 
t< pas dire vous ne m'y sauriez contraindre », par efets 
il leur en disoit encore d'avantage. Car il ne redou- 
toit ni amis ni ennemis , tant il estoit avant apuyé 
sur la vertu , laquelle lui avoit gravé ceste pensée 
au fond du cœur , « qu'en procurant le bien de sa 
« patrie il ne faut pas craindre la mort : ouy bien 
" quand on conseille ou commet choses indignes et 
« meschantes». Lors que les harangueurs et le peuple 
se monstroient hauts à la main , il f'aisoit teste à 
leurs vains discours sans rien rabatre de sa véhé- 
mence : mais il assaisonnoit tousjours son aigreur 
de quelque bon mot, pour leur aprendre qu'il les 
conoissoit bien et ne se soucioit gueres d'eux. Si 
quelque calamité les rendoit souples , après les avoir 
gracieusement repris et avertis il descouvroit du 
premier coup le remède , et sans acception de per- 
sonne conseillait ce qui estoit le plus expédient pour 
le salut de tous, en quoi il persévéra jusques au 
dernier souspir. 

VIII. Mais Caton s'estant trop tost lassé et dé- 
sespérant de pouvoir plus servir à Rome , pour la 

liberté 



E T P H O C I O N. 449 

liberté de laquelle il avoit faict merveilles , a terni 
le lustre de sa prudence. Et quand il auroit en sa 
Vie faict dix fois mieux que Phocion, on ne le peut 
excuser qu'il ne se soit oublié au besoin. Outre cela, 
s'il faut juger des conseils par les evenemens , il 
semble estre en grande faute d'avoir rejetté l'al- 
liance que Pompeius recherchoit en sa maison , 
pource que cela fut cause que Pompeius print parti 
avec César lequel lui donna sa fille, dont s'ensuivit 
une ligue qui cuida ruiner de fond en comble tout 
l'empire Romain. D'avantage, persévérant en son 
austérité accoustumée, lors qu'il estoit question de 
couper à la racine toutes les menées de ces factieux , 
par le moyen du consulat , au lieu de le pourchasser 
dextrement , il y procéda de si mal agréable façon 
qxi'il fut débouté de sa demande : dequoi Ciceron 
le reprent et à bon droit , en ce que le temps ayant 
besoin d'un tel magistrat comme lui , il n'avoit mis 
assez de peine , ni ne s'estoit estudié de gaigner la 
faveur de la commune par courtoisie de les caresser 
et de leur parler doucement , et oncques puis n'a- 
voit voulu essayer d'y parvenir , ains s'en estoit to- 
talement déporté , qui estoit lascher la corde au 
lieu de la retenir. 

IX. Je ne puis excuser la faute que commit 
Phocion après la mort d'Antipater , en ne prenant 
pas garde aux menées de Polyperchon et de Nica- 
nor : car cela fit oublier ses services passez , et le 
mit tellement hors de grâce , que ne pouvant ob- 
tenir audience il fut acablé. Cela est requis en. 
ceux qui ont bien suivi leur route d'aviser* soi- 

Tome 7 1. Ff: 

gneusement qu'ils ne facent naufrage au port, 
s'il est possible : mais , 

Les cas divins sont en beaucoup de formes. 

Gomme dit le poète Euripides, et la voye de l'homme 
n'est pas en sa disposition. C'est l'œuvre d'une plus 
haute puissance de faire que cestui-ci ou cestui-Ià 
franchisse nettement toutes difficultez. Au demeu- 
rant , quant à la vigilance craintive pour les autres 
j'estime celle de Phocion plus retenue , d'autant 
que Caton tombe incontinent en une ecstase d'es- 
prit et ne demande qu'à perdre la vie quand il void 
les afaires tant soit peu hors des bornes d'une exacte 
vertu. Pour le regard du zele à la justice , Phocion. 
emporte entre les Grecs le titre de preud'homme , 
et ne procure en toute sa vie que choses honnestes 
et convenables , pour l'entretenement des loix et de 
la liberté publique. Caton semble bien plus aspre 
en cest endroit , mais c'est avec moins de durée. 
En ce qui touche la fuite des choses honteuses, je 
trouve qu'ils ont une grande convenance ensem- 
ble , encores que par divers chemins ils ayent couru 
vers un mesme but , Phocion d'un esprit plus posé, 
ainsi qu'un fleuve coulant doucement , et Caton 
avec une ardeur de courage, comme un torrent 
impétueux qui surmonte tous empeschemens. 

X. Le dernier point nous demeure, c'est l'as- 
seurance résolue de ces deux personnages, et qui 
est ce qui excelle en eux. Or je dirai en un mot 
que si Caton eut atendu l'événement des choses , 
et ne se fut désespéré, certainement il devancerok 

l'autre de beaucoup de pas : mais Phocion s'estant 
montré courageux en toute sa vie seella magnili. 
quenient ses actions en sa mort , laquelle mérite 
une infinité de louanges , pour avoir esté accom- 
pagnée d'une constance , patience , amitié , debon- 
naireté , justice et sincérité telle que sa vie n'a rien 
d'excellence à comparaison de cela. Marcher en 
capitaine alors , fortifier ses amis , pardonner à ses 
ennemis , c'est l'acte de Phocion , c'est à dire , d'un 
second Socrates, d'un sage généreux et vertueux 
entre tous autres. De quelque sens qu'on le prenne 
alors il faut reconoistre en lui une magnanimité 
plus qu'humaine : au lieu qu'en Caton vous ne 
voyez que tesmoignages de la misère de l'homme 
abandonné à ses opinions , quoique les stoïques 
disent au contraire. Car encor qu'en ce combat , 
il ait comme garotté les mains de la mort et luté 
contre elle par deux fois , si est-ce que je ne lui 
donne pas le prix de victoire comme à Phocion , 
qui ne cherchant ni ne fuyant son heure , a atendu 
que le souverain capitaine l'ait apellé , et est sorti 
valeureusement de ceste garnison terrienne par la 
porte qui lui estoit ouverte , sans la rompre de soi- 
mesme pour sortir d'un danger afin d'entrer en un 
autre plus grand. C'est lui qui a bufeté la mort , 
qui lui a sauté au colet et l'a engloutie en payant et 
beuvant la ciguë. Au demeurant la mort de Phocion 
fut bien veugée : car ses accusateurs périrent mal- 
heureusement , et les Athéniens sentirent à leur 
confusion la perte qu'ils avoient faite. 

XI. Mais à l'aventure est-il temps que nous re- 

pliquions pour le Romain , lequel outre le tesmoi- 
gnage qu'il a de tous les hommes de jugement , tant 
anciens que de nostre aage , se maintient assez de 
soi-mesmes , et en plusieurs belles parties semble 
avoir la prééminence par dessus Phocion. Ce qu'en 
dit nostre auteur me servira de prelace à ce que j'y 
adjousterai : car qui pourroit peindre entièrement 
Caton que la vertu mesme ? «*I1 m'est avis , dit-il , 
« que ce personnage resemble proprement aux fruits 
« qui viennent hors de saison : car ainsi qu'on les 
« void volontiers et les loue on , mais on n'en use 
<c point : aussi l'innocence ancienne estant de si long 
« temps sortie hors d'usage , et venant lors après si 
« long intervalle , à se monstrer parmi les vies cor- 
ce rompues et les mœurs gastées de ce temps là , lui 
« acquit une grande gloire et renommée : mais au 
ce demeurant elle ne t.e trouva pas sortable à mettre 
« en œuvre , ni propre à employer aux afaires , 
« pource que la gravité et perfection de sa vertu es- 
« toit trop disproportionnée à la corruption de ce 
« siecle-là ». Car il ne vint pas à s'entremettre du 
gouvernement des afaires, estant desja la chose pu- 
blique ruinée , comme fit Phocion en la siene , ains 
y vint comme elle estoil desja fort esbranlée et tra- 
vaillée de grandes tourmentes : et si n'eut jamais 
le timon ni l'autorité de. piiote en main, ains s'en- 
tremit seulement de manier les voiles et le cordage, 
en assistant et secondant ceux qui avoient plus de 
crédit et de puissance que" lui : et neantmoins en- 
eores donna-il beaucoup d'afaires à la fortune, la- 
quelle ayant entrepris de ruiner et abolir la chose 

publique , le fil bien à la fin par d'autres , mais ce 
fut à grande peine , lentement et avec un long trait 
de temps : encores fut-elle bien près de demeurer 
dessous , par le moyen de Caton et de sa vertu. 

XII. Il faut donc acuser le temps , non pas Ca- 
ton : mais puis que nous sommes sur les compa- 
raisons , achevons ce traict. Premièrement ceci est 
remarquable en Caton , que dès son enfance , il en- 
tra au chemin de la vertu , de si bonne sorte qu'il 
continua tousjours de bien en mieux : et tandis que 
Phocion despendoit les jours en l'escole de Platon 
et de Xenocrates , cestui-ci se faisoit conoistre phi- 
losophe par et'ect. Car son deportement envers 
Pompedius Syllo , l'autorité qu'il avoit entre tous 
ses autres enfans , et l'espée qu'il demanda à son 
gouverneur pour chastier les tyrannies de Sylla , 
sont actes généreux au possible , encores qu'il fust 
bien jeune d'ans alors. Ceste véhémence donc , 
pour ne rien quiter au vice, se monstrer conser- 
vateur de vérité, et vigilant protecteur delà vertu,, 
n'estant diminuée ains tousjours acreuë en lui , il 
devance en cela Phocion , qui n'a pas esté si roide 
à beaucoup près. Mais il y a d'avantage , que Caton 
estant en une république bien autre que celle d'A- 
thènes , et où il avoit à combatre des ennemis trop 
plus dangereux et puissans, voire l'un d'entr'eux , a 
savoir César plus redoutable que tous ceux de Pho- 
cion , neantmoins a renversé une infinité de con. 
seils et d'eforts. Si son naturel et son crédit l'eus- 
sent poussé au premier rang , il eust peu confon- 
dre tous les ennemis de Testât , ausquels il ne quita 

jamais rien, qu'une fois par l'iinportunité de Cice- 
ron , encores eut-il bien tost sa revenehe , leur fai- 
sant de merveilleux procès, et peut on dire que 
l'empire Romain n'a rien veu d'invincible que le 
courage de Caton. 

XIII. Or ce ne sont point ici des contes à plai- 
sir, ni des louanges de quelque flateur de cour : car 
quand je voudrois dire de Caton tons les biens du 
inonde, je n'en saurois spécifier d'avantage que ce 
que les Grecs , Romains et François en ont laissé 
par escrit. Mais sa seule vie et ses actions le repré- 
sentent en si haut estât, qu'il semble que nature 
ait choisi ce patron pour monstrer jusques où l'hu- 
maine constance et fermeté peut ateindre. Ne nous 
arrestons point pour ce coup aux beaux traits des 
poètes , qui ne disent pas tout encores qu'ils l'esle- 
vent par dessus les Romains , par dessus César , par 
dessus leurs cieux et leurs dieux : mais confinons 
nous dedans ce que Plutarque nous en dit. « C'est nn 
« grand honneur à Caton d'avoir tant aimé son 
« frère, qui le loue si hautement : et cela eface une 
ce partie de l'oprobre au fait de sa femme et contre- 
ce pesé à l'heur de Phocion qui ne rencontra gueros 
« bien en fils ni en gendre. Au contraire Portia et 
« Brutus firent honneur à la vertu de Caton ». 

XIV. Au demeurant, ce qu'il embrassa l'exer- 
cice de toute vertu avec si grande atection qu'il 
sembloity estre poussé par quelque inspiration di- 
vine , ce qu'il aimoit la sévérité de justice , qui ne 
fleschit pour grâce ni pour faveur quelconque , ce 
qu'il aime Abrité et sincérité, ce qu'il hait jusques 

au bout l'avarice, et mesprise tous allechemens 
mondains , sont vertus communes entre Iuy et 
Phocion : mais en la pratique desquelles Caton se 
monstre beaucoup plus ardent. Son langage roide , 
plein de sens et de véhémence , acompagné d'une 
brièveté gracieuse et d'un naturel grave et véné- 
rable , emporte quelque chose par dessus la sévé- 
rité des sourcils de Phocion , lequel cependant se 
laissoit choir en une extrémité contraire , après- 
tant à rire au peuple par beaucoup de traits un peu 
trop plaisans , comme ce que nous avons de reste 
de ses harengues et l'efect aussi le prouvent assez. 
Pour exemple , ces deux-ci suffiront , qu'en pleine 
assemblée de ville il prit à la barbe Archibiades , 
se gaudissant de lui , et une autrefois apella tout 
haut Aristogiton lasche et meschant , pource qu'il 
contrefaisoit le boiteux. Quant à ce que Caton 
nomma César y vrogne , ce fut un trait de cholere 
lancé à propos , dequoi si le sénat se fust voulu 
informer la honte tomboit sur l'incontinence de 
César , et non pas sur Caton , lequel en Testât des 
afaires d'alors avoir juste ocasion de s'enquérir 
quels papiers on aportoit à César tandis qu'il estoit 
au conseil. 

XV. Pour le regard de son authorité, les maladies 
des républiques sont telles souventes-fois qu'elles 
ne demandent pas des médecins piteux ou qui facent 
rire leurs malades, lesquels ont besoin de cautère 
et de feu. Rome estoit lors en estât très dangereux : 
et comme Phocion sedisoit bien cognoistre let, 
Athéniens , on peut dire que Caton lisoit au fond 

Ff 4 

du cœur des sénateurs Romains , dont il apert par 
les fragmens de ses harengues , où il descoavre les 
menées de Catilina, dePompeius et de César comme 
s'il eust esté de leur partie. Il n'estoit pas question 
de lancer des traits de risée en plein sénat , ni lors 
que tout alloit en décadence sornetter cestui-ci ou 
cestui-là. C'est assez que l'homme vertueux gouste 
bien son bonheur , et rie en soi-mesme de la vanité 
des autres , sans leur servir de plaisant par ses pa- 
roles ou contenances : combien qu'au reste Caton 
n'ait pas esté si severe qu'il n'ait aimé les bonnes 
compagnies , et n'y a peu demeurer si longuement 
comme il faisoit , voire par fois toute la nuict que 
les sages propos n'ayant esté assaisonnez de quelque 
mot pour rire honnestement : et Faonius son fa- 
milier estoit homme né pour donner du passe temps 
aux autres. Sa douceur est singulière envers ses 
amis , ausquels il prestoit son argent , ses propres 
terres et esclaves, sans en tirer aucun profit, ains 
pour les acommoder seulement : et faisoit en cela 
beaucoup plus que Phocion lequel ne prit voire- 
ment jamais rien de personne , aussi n'avoit il 
point les moyens de secourir ses prochains , et eut 
bien afaire à se desgager des grifes de l'usurier Cal- 
licles. De quelle afection console et conseille il ceux 
qui estoient dedans Utique après la défaite de Sci- 
pion et de Juba ? Pour tous les honneurs que le 
public lui fait il ne change aucunement sa simple 
façon de vivre et de converser entre grands et pe- 
tits : et pour charge quelconque qu'il ait eue, mesmes 
en guerre, il n'en a voulu grande mite ni plus somp- 
tueux appareil. 

XVI. La prouesse semble avoir esté plus grande 
en Phocion , niais ce n'est pas aux voyages ni aux 
coups seulement qu'il faut juger de l'adresse des 
hommes. Il y a bien quelque chose davantage. Ce 
que Caton dresse tellement les soldats d'une légion 
à luy commise , qu'on n'eust sceu dire s'il les avoit 
rendus plus paisibles ou plus aguerris , plus vail- 
lans ou plus justes, est un honneur propre à lui seul. 
De voir un homme vertueux ou de l'estre , ce n'est 
pas chose impossible ; mais c'est se passer maistre 
en vertu d'y savoir bien ranger les autres, sur tout 
des soldats: à quoy Phocion n'a sçeu ateindre, au 
contraire, on void comme il se plaint du filz de 
Chabrias , et void on assez d'insolence ès guerres 
de son temps. Quand aux coups de main , ce tesmoi- 
gnage rendu à Caton qu'en gentillesse de nature, 
grandeur de courage , véhémence et eficace de pa- 
role il surmontoit tous ceux qui se faisoient appel- 
ler colonnels et capitaines : item qu'il mettoit le 
premier la main à faire ce qu'il commandoit mons- 
tre que si ses citoyens se fussent fiez en la suffi- 
sance de ses armes, et s'il n'eust eu autre but de 
servir à sa patrie qu'à la guerre , il eust bien fait 
d'autres services aux Romains que Phocion n'en fit 
aux Athéniens : et je ne sçai si tout ce que Phocion 
fit en vingt années contre les ennemis est à com- 
parer au bien que Caton procura à l'armée Romaine 
par la discipline qu'il y establit. Rien dirai-je que 
ce qu'il apporta de Cypre à Rome sans avoir donné 
un seul coupd'espée, luy acquit plus d'honneur , 
et aux Romains plus de cominoditez que ne firent 

tous les exploits de Phocion à lui et à ceux d'A- 
thènes. Mais quand parmi les armes il n'oublie son 
estude en la philosophie ni l'amour fraternelle : 
quand d'autres part il laisse en arrière ses amis pour 
penser premièrement au public , comme on le void 
au maniement des deniers de Cypre , ce luy est un 
grand avantage par dessus Phocion , lequel demeure 
bien ferme quant à soi , mais il ne sçait ou ne veut 
pas empescher que beaucoup de corruptions ne se 
glissent entre ceux qui n'estoient pas loing de lui, 
tesmoin son gendre Charicles. / 

XVII. Je viens maintenant à la prudence : et 
pour le regard de la militaire , j'ajousterai ce mot 
à ce qui en a esté dit que par fois les afaires deman- 
dent un esprit froid, et qui perde peu pour sauver 
beaucoup. Il difere voirement de chasser Pollio de- 
hors de la Sicile , pource qu'il ne vouloit pas ruiner 
le païs , et consideroit que César estant amené à la 
raison , comme il y avoit lors en aparence que cela 
se pourroit faire , il n'estoit besoin de remuer le 
monde en tant d'endroits. S'il a aimé le bien des 
peuples , s'il a préféré le repos d'infinies personnes 
innocentes , à une guerre civile , qui le pourra taxer 
de couardise ou d'imprudence? Et quant à ce qu'il 
lasche trop la bride à Pompeius , il ne pouvoit faire 
autrement, puis que la conduite des afaires estoit 
ès mains de celui là , et ce n'est chose aisée , ni 
seure ni bien séante de vouloir controller de trop 
près un chef de guerre. S'il se plaint du gouverne- 
ment des dieux , c'est en jettant l'œuil sur Testât 
extérieur des afaires : et tant s'en faut qu'une telle 

pensée le descourage , qu'au contraire il ramasse et 
conduit les troupes après la journée de Pharsale , 
réunit Juba , Scipion et Varus , donne de tels con- 
seils , que si on les eut suivis, à l'aventure César 
se fut trouvé à recommencer. Au demeurant, Sci- 
pion , auquel il quitta la charge selon la teneur des 
loix , estoit homme suffisant pour faire quelque 
chose de bon : l'armée le respectoit , et s'il n'a faict 
son devoir, Caton s'estant aquité du sien, et fai- 
sant bonne garde d'une ville de très grande impor- 
tance n'est à reprendre : car d'enfraindre la disci- 
pline militaire , sur tout en telles guerres , c'est 
ouvrir la porte à un million de desordres. Mais qui 
pourrait se douter d'une chose où il n'y a point d'a- 
parence ? Caton devoit il présumer que Scipion per- 
drait tout ? devoit il s'ingérer ou ai'fcepter légère- 
ment une si grande charge encores qu'elle lui fut 
oferte? II ne cherchoit pas l'honneur : c'estoit ce 
dont il se donnoit moins de peine. Son afection 
estoit de servir à sa patrie , mais en observant les 
loix , et sans s'exposer de gayeté de cœur à l'envie 
de ceux qui estoient en plus haut degré que lui. 
Ce n'est point par les evenemens simplement qu'il 
faut condamner les hommes. Mais il y a plus : c'est 
qu'avant la desfaicte de Scipion , on conut que 
Caton avoit du sang aux ongles , quand il ofrit de 
mener ses troupes en Italie , pour y atirer César : 
ce qui ne fut aprouvé , ains mesprisa on son con- 
seil salutaire , dont s'ensuivit une extrême désola- 
tion. Mais la faute que commit Phocion, ne vou- 
lant se saisir de Nicanor , ce qui esclouït tant de 

maux , est beaucoup plus grande qu'on ne la juge 

de prime faee , comme aussi Plutarque la descrit 

exactement. 

XVIII. Or laissons ce point pour considérer la 
prudence politique de Caton , laquelle je trouve 
excellente à merveilles : car sans parler de ces com- 
mencemens , comment mania il les finances de 
Rome? Et quel besoin avoit l'espargne publique 
de la prudence de ce personnage , qui ne s'ennuye 
ni ne se lasse de travail quelconque , ains en peu 
de temps remet les choses en leur première valeur 
et dignité.'' Comment t'ait il charier droit ceux qui 
vouloient tant soit peu décliner ? De quelle adresse 
relevé il ceux qui avoient mal versé? Pourra-on 
remarquer en Phocion un si brave trait politic qu'en 
Caton , lequel fait rendre gorge aux assassins et 
parricides salariez des deniers publics du temps de 
Sylla? Et qu'est ce d'avoir procuré que justice en 
fut faite , sinon sauter à deux pieds sur le ventre 
de la tyrannie , traîner ignominieusement par tout 
Rome les os de ce sanguinaire dictateur , et Hestrir 
son nom d'un oprobre éternel ? Mais Phocion n'en- 
tra pas si avant : car à son veu et seu Ion cor- 
rompoit les harangueurs d'Athènes qui demeu- 
roient impunis, et Caton fait chasser les maléfices 
qui sembloient avoir acquis grâce par rescription 
de temps. 

XIX ; Quant aux menées de Pompeius , de 
Metellus , de César et de leurs adherans , pour 
Festonner, pour ie chasser, ou pour abatre ce haut 
courage , c'est autant de temps perdu pour eux. Il 

se roidit lors qu'ils prétendent l'amolir , chasse l'un 
des plus efrontez de la bande hors de la vdle, est 
réputé le plus grave d'entre les Romains, qui est 
autant comme si on l'eut appelle le plus sage du 
monde : prévoyant diverses menées il demande 
et obtient le tribunat , met en justice celui qui 
avoit brigué ceste charge , se comportant de telle 
sorte que hors ce qui concernoit le public on le 
trouvoit doux et gracieux au possible. Mais combien 
dextremement esvanta il les mines de César au fait 
de Catilina ? Encores que Cioeron ait mérité grande 
louange en ceste poursuite, tous les eforts estoient 
vains sans la prudence de Caton , lequel rembarre 
ceux qui vouloient desja brouiller lestât, apaise le 
peuple mutiné , reuverse d'un bras héroïque les 
desseins de Metellus , et toutefois le suporte , 
quant à sa personne , empeschant ceux qui le vou- 
loient noter d'infamie. En combien de sortes et 
quantesfois a il dissipé les conseils de Pompeius ? 
Finalement fut ce pas lui tout seul qui par sa 
constante prudence arresta tous les factieux , les- 
quels ne trouvèrent plus seur remède à leurs afaires 
que de l'envoyer en Cypre , où il se porta si bien 
que son retour les rendit plus confus qu'aupara- 
vant. Et tant s'en faut que leurs nouvelles pratiques 
festonnassent, qu'au contraire il s'y oposa d'une 
incroiable grandeur de courage , sans respecter ni 
Crassus , ni Pompeius , ni sa propre vie qu'il mit 
en danger une infinité de fois : avertit par une 
prévoyance admirable et le peuple et Pompeius 

mesme de tout ce qui aviendroit de leurs desor- 
dres et des entreprises de César. Poursuivant en- 
cores plus vivement sa pointe durant sa preture, 
il tascha de couper par le pied les grandes cor- 
ruptions survenues en la justice , ce qui le mit en 
un merveilleux danger : nonobstant quoi il de- 
meure invincible , censure tout le sénat , contraint 
ses adversaires de soufrir quelque reformation , 
dout s'ensuivent nouvelles menées des grands , 
qui le font acuser d'avoir desrobé le public : mais 
on void sa prudence en ses justifications , et com- 
ment il acoustre Pompeius entre les autres. 

XX. Il n'y a particularité en tout ce que nous 
venons de toucher sommairement de sa prudence 
qui ne meristat un bien long discours , et quand on, 
examinera l'un après l'autre , l'on trouvera que 
Phocion ne s'est fait que jouer , tandis qu'il a manié 
lesafaires d'estat , au pris de Caton , lequel en com- 
batant pour le bien public ne fait bouclier de sa vie , 
acuse Pompeius, César , Rome et la fortune mesme : 
brief surmonte toute puissance adversaire : de- 
meure , comme un cube , tousjours ferme en son 
plan , ne se desment en sorte que ce soit , et en tout 
sens que le voudrez prendre , au sénat , en l'assem- 
blée du peuple , et la tribune aux harangues , en son 
bureau de questeur , en sa chaire de prêteur ou de 
tribun, avec ses amis , en présence de ses ennemis , 
soit qu'on le vueille mener en prison , ou ramener 
en sa maison , il a toujours une mesme forme : tout 
estât , tout port , toute façon lui sied bien , et ne 

fait chose quelconque à son desavantage , ains a 
tousjours par tout , par dessus tous , et en toute» ' 
choses le dessus. c 

XXI. G e qu'on lui objecte d'avoir esté trop aus- 
tère envers Pompeius et en la brigue du consulat , 
doit estre regardé d'un autre sens. Il voyoit Testât 
de Rome tant embrouillé, et Pompeius si avant en. 
la meslée, que de penser l'en retirer par une alliance, 
c'estoit aux despens de sa nièce hasarder le repos 
de son esprit et sa réputation. Il n'estoit pas tenu 
de s'engager jusques là : et si Pompeius a esté si 
despit , ou si mal avisé de se joindre avec César 
contre sa patrie , sa faute ne doit pas estre deschar- 
gée sur Caton , qui ne pouvant forcer son noble 
naturel , et n'ayant acoustumé d'entrer ès estats 
que par la porte d'honneur et de vertu , n'a rien 
faict indigne de sa valeur en tenant son rang ; au 
lieu que ç'eust esté jouer (comme ondict) tout son 
bien contre un rien , s'il se fut mis à briguer à la 
façon des autres , et que par quelque accident le 
peuple l'eust rebuté. Au pardessus , tout ainsi qu'au 
paravant il avoit sans respect d'aucun conseillé et 
procuré le bien public, il continua tousjours , et ce 
qu'il fut d'avis d'eslire Pompeius seul consul , ne fut 
pas signe d'inconstance , ains un acte de fidelle con- 
seiller d'estat , qui s'accommode prudemment aux 
afaires , comme un pilote expert sçait caler la voile 
à propos , cingler sous vents contraires , et par 
diverses routes arriver à mesme port. Quand Pom- 
peius l'en voulut remercier on void quelle response 

il lui fit , et comme tost après il se banda de nouveau 
pour maintenir l'autorité des laix contre tous ad- 
versaires. Mais que gaigna César à se plaindre de 
lui par lettres bien aspres? Combien furent peu 
avisez ses amis de les produire en plein sénat ? Fit-il 
pas alors voir à l'œil et toucher du doigt à qui vou- 
lut tous les conseils de César , comme s'il eut esté 
son complice ? Fallut-il en attendre les preuves ? 
Les armes que César leva contre sa patrie avérèrent 
devant les sénateurs et citoyens Romains que Caton 
estoit le plus sage d'entre tous les autres hommes. 

XXII. Quant à sa vigilance craintive pour les 
autres , l'asseurance résolue pour soi mesme , fuite 
de choses honteuses et zele à la justice , il en a 
desja esté parlé, et toute sa vie monstre ces vertus 
avoir esté si nettes et luisantes en lui , qu'il n'est 
possible d'y rien requérir autant que les choses 
humaines peuvent avoir de perfection. J'ajouste 
qu'on trouvera ces vertus et toutes les autres en- 
chaînées ensemble en Caton plus qu'en nul autre 
Grec ou Romain : tellement que qui considérera 
sa prudence , il la trouvera juste , vaillante , mo- 
dérée , patiente , vigilante , asseurée et inexpugna- 
ble , sans qu'on puisse aisément discerner laquelle 
des vertus devance les autres : car elles s'entretien- 
nent en rond , et l'environnent avec une harmonie 
merveilleusement juste. 

XXIII. Et à la vérité , si sa mort eut esté autre 
car les stoïques ne me payent point de raison en 

conseillant leur gage de se desferrer soi mesme, 

quand 

quand les chaines de ceste vie lui pèsent trop ) il 
peseroit plus lui seul que tout tant qu'il y a d'illus- 
tres Grecs et Romains dedans les histoires , encores 
avec ce défaut il ne laisse pas de les emporter près" 
que tous à la balance. J'excepte Phocion , surtout 
en sa mort : car (à mon avis ) il a un merveilleux 
avantage sur Caton, de ce costé-là. Je ne veux pas 
entrer en la réfutation du paradoxe des stoïques sur 
ce poinct de la mort. Nous avons aprins ( grâces à 
la bonté divine )en meilleure eschole qu'en la leur, 
que nostre mort , ou issue de ceste vie , dépend 
d'une autre volonté que la nostre , et que si en 
aucun temps de nostre vie nos passions doivent 
estre retenues , c'est lors que l'impatience nous 
conseille d'atenter quelque chose contre nos pro- 
pres personnes. Si nous vivions pour nous mesmes 
seulement , il nous seroit loisible de prendre la 
clef des champs , et d'une infinité d'issues qui se 
présentent en choisir quelqu'une : somme, nous 
pourrions mourir où , quand et comme bon nous 
sembleroit. Et encores que parfois la providence 
divine semble nous laisser en un estre de vie pire 
que la mort, neantmoins si nous avons de bons 
yeux nous regardons notre vie affligée d'un autre 
œil que ne font les stoïques , et l'estimons tousjours 
beaucoup quand elle tend à son but , encore* que 
ce soit à travers de grandes calamitez. Mais le sou- 
verain législateur défendant le meurtre comprend 
en ceste défense celui qui se tue soi-mesme : et 
nature bien escoutée et reconue, réfute et abhorre 
ceste absurde opinion. Aussi quelques autres qui 
Tome VI. -Gg 

ne semblent pas si grands philosophes , et qui toute- 
fois philosophent mieux en cest endroit , nous en- 
seignent à demeurer en nostre vocation ou monde , 
et atendre que celui qui nous y a posez comme en 
garde nous vienne lever de là pour nous donner 
repos. Ce n'est pas constance ni patience de dire , 
je ne puis demeurer en celle place. Est-ce sage- 
ment fait de partir sans congé ? A ce compte il ne 
nous faudra point de supérieur. Encores le sage 
des stoïques est-il un degré au dessous de J upiter. 
Qu'il attende donc que son maistre desnoue la 
chaîne. Il y a plus de magnanimité à la porter dou- 
cement qu'à la rompre. L'indiscrétion , l'impatience 
et le desespoir hastentle pas aux hommes qui cher- 
chent ainsi la mort. 

XXIV. Mais n'entrons pas plus avant en la 
considération de ce paradoxe estrange : plutost 
déplorons l'aveuglement de l'homme naturel , 
voyans tels personnages que Caton , Brutus , et 
autres , choper si lourdement à la fin de leur vie. 
« Il ne la faut jamais quiter , disoit Cleomenes à un 
« possédé de ceste humeur , tant qu'il y a un doigt 
« d'espérance de reste ». Combien la vie d'un homme 
généreux a-elle de constance et de toute sorte de 
lustre à une minute près de la fin ? Caton pouvoit 
faire beaucoup de services à sa patrie , remonstrer 
à César son devoir , desployer en ce besoin tout ce 
qu'il y avoit de reste eu son esprit , puis attendre 
l'événement , comme il avoit fait tant d'autre fois , 
ayant veu sa vie sur le trenchant du rasoir , comme 
on dit. Il estimoit, dira quelqu'un, que tout étoit 

perdu , et n'avoit plus afection de vivre. Nous ne 
devons jamais laisser du tout fondre notre cœur , 
ni ne ruiner ce qui ne nous a pas esté donné comme 
pour en disposer à nostre fantaisie. Mais les depor- 
temens de Caton en la viile d'Utique pour apaiser 
les uns et faire évader les autres Tendent cette 
tragédie encore plus pitoyable : et au reste ça esté 
une terrible lutte d'empoigner par deux fois la mort 
au collet , et un courage merveilleusement atroce 
de s'arracher ainsi les entrailles. Ce sont des e»!ans 
d'une pensée qui a estudié et digéré la mort de lon- 
gue main : et ce qu'il lisoit dedans le discours de 
Platon touchant l'immortalité de l'ame n'estoit pas 
qu'il eut besoin d'asseurance nouvelle. Il en avoit 
beaucoup plus que Platon n'en a représenté dedans 
ses escrits : sa science et resolution estoient pour 
ce regard par dessus la philosophie. Il ne prit pas 
ceste ocupation pour le service de la mort, car 
mesmes il n'entrerompit pas son sommeil pour 
l'importance d'une telle délibération. Ce fut une 
continuation de coustume de mesler ses estudes 
avec ses autres ac:£ons : mais lors il trouva un livre 
conforme à son dessein. Or combien qu'en ce coup 
il y ait de la faute, comme a esté dit, toutefois 
on y remarque encore ceste magnanimité qui a relui 
en toute sa vie , aimant mieux la perdre que la 
tenir de celui qu'il jugeoit estre meurtrier des loix 
et la liberté des Romains. Si la mort de Phocion a 
esté vengée, et si les Athéniens se sont repentis 
de lui avoir fait tel tort : ceux d'Utique puis César 

Gg a 

ont regretté Caton. Et quant à César , Antoniu» 
et autres qui oprimerent la patrie , par le juste 
jugement de celui qui a infinis moyens de chastier 
petis et grands , ils ont eu leur tour , et sont péris 
malheureusement.Voilàuneentrée àla comparaison 
de ces deux rares ornemens du monde. Si dessus 
au discours d'Alexandre et de César , j'ai retenu à 
en donner ma dernière resolution : j'ai bien plus 
d'occasion de m'arrester quand je parle de ce» 
deux ci : partant j'en laisse la sentence et la pour- 
suite au lecteur. 



lin des Vies de ce Volume. 

SUR LA VIE D'A G E S I L A S. 

vJhap. XX, p. 28. Car il aima fort affectueuse- 
ment un jeune garçon athénien , etc. Il faut tra- 
duire : «Car il aima fort affectueusement un jeune 
« Athénien , atlilète parmi les enfans : comme il étoit 
« déjà grand et fort, il couroit risque d'être refusé 
« aux jeux olympiques: c'est pourquoi le Persien eut 
<< recours à Agésilas , etc». Pour entendre cela, il 
faut savoir qu'il y avoit deux classes d'athlètes , les 
uns qui étoient des hommes faits, les autres qui étoient 
des enfans. Chacun ne pouvoit combattre que dans 
sa classe ; mais comme il pouvoit se glisser parmi les 
enfans , des jeunes gens plus âgés , ce qui alors étoit 
un désavantage pour les autres concu'rrens, les magis- 
trats chargés de la police des jeux , examinoient 
tpus les prétendans, et rejettoient ceux qui par leur 
force et leur structure , leur paroissoient d'un âge 
trop avancé pour être admis dans la classe des enfans. 
Comme j'aurai occasion d'examiner tout cela beau- 
coup plus en détail dans mes notes sur Pausanias; ye 
me bornerai ici à ce que je viens de dire. C. 

Chap XLI, p. 5a. On ne trouve ce nom de Gelon 
nulle part. Dans la ViedePélopidas, Plutarque nomme 
pour béotarques , Pélopidas, Charon et Mélon, que 
Xénophon écrit Mellon. Ce qui semble indiquer la 
correction à faire en cet endroit et proposée par M. 
Reiske , et avant lui par Dodwell dans ses annales de 
Xénophon, XXXIII. Il faut observer qu'en parlant 

Gg 3 

de cette affaire même , dans la même Vie de Pélopidas ; 
Plutarque attribue cette insidieuse suggestion à Pélo- 
pidas et Gorgidas , béotarques. Cela ne fait point de 
contradiction , parce qu'il y avoit sept béotarques. Ces 
deux événemens sont de la troisième année de la cen- 
tième olympiade , selon Dodvvell , quoique Diodore 
place l'affaire de Sphodrias à la quatrième année. 

Ùhap- XLIII, p. 55. Il y a ici dans le texte une 
faute incroyable. Cléombrote y est désigné comme fils 
d'Agésilas. Il l'étoit assurément de Pausanias le fils de 
Plistoanax ; c'étoit l'autre branche des rois de Sparte , 
appelles les Agides. Chercher à deviner ce qu'il faut 
mettre à la place dece mot , fils , comme l'a entrepris 
M. Dusoul , c'est assurément perdre son teins et sa 
peine en vain. Il faut effacet le mot absurde , et s'en 
tenir là. Quant à ce que Plutarque prête ici à Agésilas, 
Xenophon dit expressément que ce furent les éphores 
qui engagèrent Agésilasà se charger de cette expédition, 
parce qu'ils avoient une plus haute idée de sa prudence 
que de celle de Cléombrote» 

Ckap. XLV , p. 5j. On va lire quelques lignes plus 
loin q u'Epam inondas , déjà célèbre par sa sagesse et 
ses connaissances, n'étoit point encore connu du côté 
des talens militaires , à l'époque de cette ambassade. 
Il n'avoit donc point encore remporté cette fameuse 
bataille de Leuctres , qui abattit la puissance de Sparte, 
fit passer la prééminence de la Grèce aux Thébains , et 
éleva Épaminondas au plus haut degré de la gloire mi- 
litaire. Il paroît donc évident qu v il ne peut être ques- 
tion ici que de la bataille de Tégyre , gagnée par Pé- 
lopidas la première année dé la cen,t-unième olympiade, 
avant J. C. 5j6 ans. Cette conjecture de plusieurs sa- 

vansest confirmée par plusieurs manuscrits qui portent 
en cet endroit Tégyre au lieu de Leuctres. 

Chap. XLyiI , p. 60. On peut consulter Dodwell, 
dans ses Annales de Xénophon , chap. XXXIX et XL, 
pour juger sur quels motifs il s'appuie pour soupçon- 
ner d'erreur cet espace de vingt jours, que Plutarque 
établit ici entre la paix conclue à Sparte et la bataille 
de Leuctres , ce qui paroît en effet bien court pour 
avoir pu suffire aux événemens intermédiaires ; d'où 
il conclut que la paix dont parle ici Plutarque , se fit 
le 14 du mois Attique Scirrophorion, qui avoit com- 
mencécette année la quatrième de la cent-unième olym- 
piade , le 14 juin ; moyen en quoi le quatorzième du 
mois Scirrophorion se trouvoit concourir avec le 28 de 
juin ; et que la bataille de Leuctres se donna la 
deuxième année de la cent-deuxième olympiade , le 5 
du mois Hécatombéon , qui concouroit pour cette an- 
née avec le 8 juillet , le mois Attique ayant commencé 
le 3 du mois de juillet , dans l'année de la période Ju- 
lienne. Au surplus , on a déjà remarqué l'erreur d'A- 
înyot, par rapport à la comparaison de nos mois avec 
les mois Attiquss. Voyez les Observations sur le tome 
III , pag. 482.. 

Cha*. LU , p. 67. Cet endroit n'est pas facile à ex- 
pliquer. Polyen, L. II, ch. 1 , §. 14, raconte le même 
tait. Mais il semble changer le lieu de la scène «Une 
« sédition s'étant élevée à Sparte, dit-il, un grand 
« nombre de gens armés s'emparèrent d'une montagne 
« consacrée à Diane Issoria , près de Pitane». Isso- 
rium est, suivant Etienne, une montagne de la Laeo- 
nie. Pitane est une petite ville de la Laconie , dont 
la position n'est donnée d'une manière précise par 

Gg 4 

aucun ancien. Mais elle étoit, selon Pindare (olym- 
pique 6), et suivant son Scholiaste, sur les bords de 
l'Eurotas ; et l'Eurotas qui couloit , selon Strabon , 
auprès de Sparte, étoit, selon Polybe, Extr. L. XV, 
à son orient d'été. Tout ceci semble fixer le lieu que 
nous cherchons , hors de la ville , vers l'orient. Mais 
Hesychius nous dit qu'Issorium est un quartier de 
Sparte , ce qui est d'accord avec Plutarque ; et Pausa- 
nias place aussi le temple de Diane Issoria dans la 
ville , mais vers le couchant de la place publique , ce 
qui ne paroît pas pouvoir s'accorder avec la position 
près de Pitane , donnée par Polyen. Que conclurre de 
ceci ? qu'il faut distinguer deux objets, le temple dans 
la ville, et la montagne Issorium près de Pitane, à l'o- 
rient de Sparte sur l'Eurotas. Diane y étoit honorée 
d'une manière particulière. Une partie des habitans de 
Pitane , s'étant établie à Sparte , y porta son culte , 
et y bâtit un temple de Diane Issoria , près du quar- 
tier appellé le Lesché ou le conseil des Crotoniens, 
qui étoit une tribu des Pitaniens , selon Pausanias ; et 
la similitude de nom aura fourni à l'un des deux his- 
toriens l'occasion d'une méprise. Mais je crois que 
c'est de la montagne même qu'il s'agit ici , parce que 
les ennemis venant attaquer la ville par le côté de 
l'Eurotas à l'orient , il n'eût pas été possible de faire 
croire aux séditieux qu'ils pussent s'excuser Sur un 
ordre mal-entendu , en se réunissant en si grand nom- 
bre à l'occident de la ville , qui n'avoit aucun besoin 
d'être gardé, les ennemis étant au-delà de l'Eurotas à 
son orient. 

SUR LA VIE DE POMPÉE. 

Chap. I, p. 89. Eschyle avoît composé deux tragé- 
dies sous le titre de Prométhée; l'une de Prométhéo 

enchaîné , c'est celle que nous avons , où il déploie 
une haîne amère contre Jupiter : l'autre , de Promé- 
thée délivré par Hercule. Le vers cité par Plutarque est 
tiré de celle-ci , que le tems nous a enlevée. 

Chap. XXII, p'. m. Il y a eu à Rome d'autres 
personnages qui ont porté le surnom de Maximus. 
Plutarque parle ici de ceux qui l'ont obtenu par d'au- 
tres vertus que les vertus militaires, quoique ceux 
dont il s'agit en cet endroit fussent aussi très-illustres 
de ce côté , comme on le voit dans Tite-Live, L. II , 
ch. 5i , par rapport au dictateur Valerius, qui rem- 
porta sur les Sabins une victoire si éclatante, l'an de 
Rome 260, qu'outre les honneurs du triomphe , le sé- 
nat lui décerna une place distinguée pour lui et pour 
sa postérité , dans' le cirque , où on lui plaça une chaire 
curule; et par rapport à Fabius Rullus , que d'autres 
appellent Rullianus , et le P. Petau Rutilianus , dans 
le même historien , L. VIII , ch. 3o , il estoit alors 
mestre de cavalerie, sous le dictateur Papirius, l'an de 
Rome 429, et remporta en son absence, malgré la dé- 
fense qu'il lui avoit faite de combattre , une victoire 
eoinplette sur les Samnites. On peut lire dans Tite- 
Live combien le sénat et le peuple eurent de peine à 
sauver ensuite sa vie de la sévérité du dictateur, obs- 
tiné à punir de mort cette infraction de la discipline 
militaire. Il fut depuis consul plusieurs fois, censeur 
l'an de Rome 4^0 , dictateur l'an de Rome 4^3. Ce 
fut , dans sa censure , qu'il fit dans le sénat et dans 
le peuple la réforme dont parle ici Plutarque et dont 
Tite-Live parle à la fin de son neuvième livre , et qui 
lui mérita le surnom de Maximus. 

Quant à Valérius , Cicéron dit expressément dans 
son livre intitulé Brutus , T. I, p. 21 1 , la même chose 

que Plutarque. Ce ne fut pas lui cependant qui com- 
mença l'ouvrage de la réconciliation du peuple avec 
le sénat, mais Menenius Agrippa, comme on le lit 
dans Tite-Live, Liv. II, ch. 3a. Cet événement de la 
retraite du peuple sur le mont Sacré est de l'an de 
Rome 261. 

Ch ap. XXXVI, p. 101. La manière dont le texte 
grec est conçu auroit dû suffire pour avertir Amyot 
qu'il tomboit dans une lourde méprise. Il n'est pas 
question ici des Jumeaux , c'est-à-dire , de Castor et 
de Pollux. Le temple de Claros , dit Plutarque , le tem- 
ple de Didyme , le temple de Samo thrace. Je crois qu'il 
étoit facile de reconnoitre ici trois lieux et trois tem- 
ples différens. Didyme est un canton du territoire de 
Milet , ville située sur la côte de l'Asie , appellée Ionie, 
où étoit un temple fameux consacré à Jupiter et à Apol- 
lon , et à cause de cela peut-être nommé Didyméen , 
parce que Didyme , en grec, signifie deux ; Strabon, 
Mêla, Pline, Pausanias, Quint-Curce, tous les écri- 
vains anciens sont d'accord. Ceux-ci ne le présentent 
que sous le nom d'Apollon Didyméen ; mais Etienne 
de Bysance le donne , d'après CaÙimaque , comme 
commun à Jupiter et à Apollon. Le sacerdoce en avoit 
été long-temps confié aux Branchides , dont nous 
avons parlé aux Observations sur le Tome XVI. 

Ibid. Ici le texte altéré par des copistes ignorans a 
induit Amyot en erreur; mais il n'étoit pas difficile 
de substituer Lacinic à Lucanie. Aucun ancien ne 
parle d'un temple de Junon en Lucanie, et tous par- 
lent d'un temple fameux de Junon surnommée Laci- 
/rienne, à cause du promontoire Lacinium, où elle étoit 
en grande vénération. Sur ce côté de l'Italie qui re- 

garde la mer Ionienne , il y avoit trois promontoires 
fameux; au u»idi«stleZéphyrien, au nord llapygien, 
dans le milieu le Lacinien. Cicéron raconte , dans son 
Traité de la Divination , qu'Annibal effrayé par un 
songe n'osa enlever une colonne d'or qui étoit dans ce 
temple; et Fulvius Flaccus périt misérablement Tan de 
Rome 585, selon Tite-Live, pour l'avoir dépouillé 
Tan de Rome 58r. 

CHAP.LX.p. 167. Hermagoras, surnommé Carion, 
selon Suidas, étoit delà ville deTemnos dans l'Eolie 
d'Asie : il enseigna à Rome, et mourut fort vieux. sous 
Auguste. Il avoit écrit plusieurs livres sur l'a rhétori- 
que ; et Suidas ne cite point d'autres ouvrages de lui. 
D'où il me paroît naturel de conclure que cette ques- 
tion générale dont parle ici Plutarque, étoit un de ses 
premiers principes sur l'art oratoire. Or , il me semble 
dès-lors très-probable que c'est précisément celui dont 
parle Cicéron dans son premier livre de l'Invention , 
pag. 55. «Hermagoras , dit-il , divise la matière de l'o- 
« rateur en deux, la cause et la question ; la cause a 
« pour objet une controverse , où il intervient des 
« personnes ; la question une controverse sans inter- 
« position de personnes , telle que celle-ci ; y a-t-il 
« quelque chose de bon, excepté ce qui est honnête? 
« Les sens sont-ils vrais ? Quelle est la forme du 
« monde ? Quelle est la grandeur du soleil ? Toutes 
« choses , ajoute Cicéron , qu'on reconnoît évidem- 
« ment n'avoir aucun rapport avec la fonction de l'o- 
« rateur ». D'où il conclut que cette division d'Her- 
magoras ne vaut rien. 

Sur la Comparaison d'Agésitas avec Pompée. 

Chap. UT. pag. 243. Car Vun voulant asservir la 

ville de Thebes , et de tout poinct exterminer et 
destruire celle de Messene , l'une esbant en tout et 
par tout cité ancienne de son pais , èt l'autre fille 
mere et capitale de toute la nation Bœotienne , etc. 
Voîci comment il faut traduire ce passage: «Car l'un 
« voulant asservir la ville de Thèbes, et de tout point 
<c exterminer et détruire celle de Messène ; celle-ci qui 
« étoit jadis entrée en partage avec sa patrie, et l'autre 
« qui étoit la métropole de sa race , etc. ». Thèbes 
étoit la patrie d'Hercule , de qui descendoient les rois 
de Lacédémone, et la Messénie étoit échue à Cres- 
phontes dans le partage que les Héraclides firent du 
Péloponèse. Je lis dans le texte avec Dusoul, ôpj*AviP2v 
au lieu de oxo-i&xpov C. 

SUU LA VIE DE PHOCI ON. 

Chap. II, p. 255. Aussi en une cité, de laquelle 
les affaires ne vont pas au gré des citoyens , le 
peuple a les oreilles trop délicates et trop crain- 
tifves , à cause de son imbécillité , pour supporter 
patiemment une langue disant la vérité librement , 
lorsqu'il demande principalement à voir les choses 
qui ne luy ramènent point ses fautes devant les 
yeux. Ce passage n'a été bien rendu par aucun des 
traducteurs , et Dusoul est à mon avis le premier qui 
en aie saisi le sens. Il Faut le traduire ainsi ? « Le pen- 
te pie a les oreilles trop délicates et trop craintives à 
« cause de sa foiblesse , pour supporter patiemment 
« une langue disant la vérité librement , et cela préci- 
« sèment à l'époque où il en auroit le plus besoin, les 
« affaires étant en tel état qu'on seroit sans ressource, 
<t pour remédier aux fautes qu'on feroit ». civaipopa 
signifie ici ressource comme dans la vie de Fabius , 
t. I, p. 704 , éd. de Pieiske. C. 

Chap. IV, p. 255. Le passage de Cicéron que Plu- 
tarque cite ici sur la conduite de Caton, se trouve 
dans la première lettre à Atticus , L. II. Mais ce qui 
termine cette phrase, savoir , que par cette austérité 
peu convenable au tems , il se fit exclure du consulat, 
est une addition de Plutarque, et ne pouvoit se trou- 
ver dans cette lettre de Cicéron. L'emprisonnement du 
consul Métellus , et la brigue de Clodius pour obtenir 
le tribunat , fixent la date de la lettre de Cicéron à l'an 
de Rome 694, et ce ne fut que huit ans après que Ca» 
ton demanda et manqua le consulat , c'est-à-dire, l'an 
de Rome 702 , comme on le verra dans sa Vie même, 
où Plutarque nous apprend qu'il eut pour compétiteur 
Sulpitius , qui fut en effet consul avec IMetellus, l'an 
de Rome 703. 

•i iip/ - 

Chap. XXX, p. 285. Le noi^i $rec est Hermus, et 
non pas Hermium. Ce bourg ou déme de l'Attique , 
étoit de la tribu Acamantide. Il étoit situé un peu au- 
dessus du Pirée , un peu plus près d'Athènes que d'E- 
leusine. C'est mal-à-propos que quelque correcteur in- 
discret aura inséré dans le texte Zv t'^tu/ù», dont Ainyot 
a fait le nom Hermium. Etienne dit formellement que 
la résidence en ce lieu s'exprime en grec par ces mots 
iv tp/M?. Voyez Meursius, de Pop. sltt. T. I , p. 271. 

Chap. XXXIII , p. 291. M. Dusoul se trompe en 
traduisant jusqu'à soixante ans à compter depuis la pu- 
berté, ce qui feroit soixante dix-huit ans, selon son 
explication même. Les loix d'Athènes portoient que 
les jeunes gens commenceroient à prendre les armes 
à dix-huit ans ; ils étoient employés à la défense de 
l'Attique jusqu'à vingt. A cette époque, ils;servoient 
jusqu'à quarante dans tomes les guerres;* en dedans 

ou en dehors de l'Attique; après quoi, ils éioient 
exempts du service militaire : dans des occasions ex- 
traordinaires , on alloit jusqu'à quarante-Gtnq , comme 
on le voit dans la troisième Olynthienne de Démos- 
thène. Ainsi la publication de Phocion étoit déjà assez 
extraordinaire en comprenant jusqu'à l'âge de soixante 
ans, sans prolonger jusqu'à soixante dix-huit. 

Chap. XXXIX , p. 297. Il est vrai que le texte porte 
en cet endroit c* tufltt^' A/^tw , ce qui signifie un port 
net, et pourroitpar extension signifier un port vuide 
de vaisseaux. Mais puisqu'Amyot a reconnu que cette 
expression ne présentoit point de sens , ce qui l'a dé- 
terminé à traduire par le mot de rivage ; il auroit pu 
aller plus loin , et supposer quelque faute légère dans 
le texte. Il n'y avoit pas mille lieues de ust'htpù) à xstv- 
< ^vlpû) , et il auroit reconnu le nom propre d'un des trois 
ports du Pirée 5 car le Pirée n'est appelle port qu'im- 
proprement. C'étoit un déme de l'Attique , ou bourg 
devenu partie d'Athènes par la jonction des murs, qui 
l'y réunirent depuis Thémistocle ; et il avoit trois 
ports, qu'on fermoit avec une chaîne commune, dont 
l'un s'appelloit *4pùroeiis7um, un autre Zée, et le troi- 
sième Canthare. Voyez Meursius dans son livre inti- 
tulé, le Pirée. 

SUR LA VIE DE CATON D'UTIQUE. 

Chap. I , p. 5z 1. Il seroit difficile de se former une 
idée précise de la généalogie de Caton d'Utique , d'a- 
près ce que Plutarque dit ici , et d'après ce qu'il a dit 
à la fin de la Vie de Caton le Censeur. Aulu-Gelle , 
dans son treizième livre, ch. 19, nous a heureusement 
éclairci ce que Plutarque n'explique point , ou même 

présente d'une manière propre à occasionner de la 
contusion. Je vais la donner telle qu'Aulu-Gelle nous 
la présente. 

Marcus Caton l'Ancien ou le Censeur avoit eu de 
sa première femme un fils , qui mourut du vivant de 
son père, étant désigné préteur, après avoir composé 
des livres fort estimés sur le droit. Il laissa un fils, 
nommé Marcus Caton Nepos, c'est-à-dire, petit-fils, 
parce qu'il étoit petit-fils de Caton le Censeur , chef 
de la famille. Il fut orateur et eut de la réputation dans 
ce genre. Il fut consul avec Quintus Marcius l'an de ' 
Rome 636, et mourut dans son consulat en Afrique, 
laissant un fils qui fut édile, ensuite préteur, et mourut 
dans la Gaule Narbonoise. 

Caton le Censeur épousa dans sa vieillesse la fille de 
Salonius, et en eut un fils surnommé Salonien, du 
nom de son grand-père maternel. Celui-ci eut deux 
fils, Lucius Caton, et Marcus Caton, qui fut tribun 
du peuple , et père de Caton d'Utique. 

Chap. XVII, p. 537. Ce nonobstant t quoiqu'il 
eut fait , et qu'il feist toutes ces choses , encore y 
eut il quelqu'un qui escrivit , qu'il passa et coula 
par un tamis les cendres du feu. Le texte est cor- 
rompu en cet endroit : on lit tovto. iBfé^aAoç axt-nZ 
ngîf <Dg$t'?]oi"7z>f \ m o^cl-^af , ait x. r. a. Petau dans ses no- 
tes sur Thémistius , édit. du Louvre , p. 525, propose 
de lire TsHuto. raçqL^a/laç etiïft , Ka.ioa.fi ojuluç êjftt\|*i'. Et 
quoiqu'il eut fait tout cela , Ccesar n'a pas laissé 
d'écrire , etc. : ce qui offre un sens beaucoup meil- 
leur. C. 

Chap. XLI , p. 36g. Des savans ont remarqué avant 
moi l'altération qu'on ne peut s'empêcher de supposer 

ici dans le texte de Plutarque; car certainement Caton 
n'a point été déposé ni forcé d'abdiquer son tribunat. 
Ils ont proposé diverses conjectures. Peut-être appro- 
cheroit-on trés-près de l'idée de Plutarque , si on lui 
faisoit dire que Caton, sans user des droits de sa 
charge , comme trop tyranniques ( en ce que le caprice 
d'un homme par un seul mot prévaloit sur toute au- 
torité et toute raison ) , l'emporta néanmoins tellement 
par son ascendant personnel , qu'il réduisit Mem- 
rnius à renoncer au combat , en se déportant de ses 
accusations. Mais ceci n'est qu'une conjecture , qui 
n'en exclut pas de meilleures. Car on a vu un peu plus 
haut que Metellus avoit accusé Caton de tyrannie; 
d'autres séditieux pouvoient renouveller cette impu- 
tation, quelque extravagante qu'elle fut; ainsi avec 
un léger changement on pourroit lire : Caton bravant 
les imputations des séditieux qui lui reprochoient d'a- 
buser tiranniquement du pouvoir de sa charge , poussa 
sa pointe avec tant de vigueur, qu'il l'emporta enfin, 
et réduisit Memmius, etc. 

Chap. XLIX, p. 38i.ThraséasPœtusdela ville de 
Padoue , capitale du Padouan , qui est aujourd'hui 
une partie des états de Venise , homme d'un rare mé- 
rite. Tous les écrivains de Romelouentsa vertu. Tacite 
l'appelle quelque part la vertu même, Annal. L. XVI, 
ch. ai. Néron le ht mourir ; mais il ne l'en estimoir 
pas moins , comme on le peut conclure de la réponse 
de ce monstre à un infâme délateur qui accusoit Thra- 
séas d'avoir prévariqué dans ses fonctions de Juge : 
«Je voudrois bien , dit le tyran , être aussi assuré de 
« son amitié , que je suis convaincu de son intégrité ». 
Voyez les préceptes d'administration , ch XLIV , 
Tome XV. Il avoit écrit la Vie de Caton d'Utique. 

da us 

dans laquelle il avoit suivi les renseignemens que lui 
Fournissoit l'ouvrage de Munatius Rufus , comtempo- 
rain de Caton , et qui avoit été compagnon de son 
voyage en Cypre , comme le dît Valère-Maxime , L> 
IV, ch3. 

Chap. LXX1V , p. ^i5. Les Psylles habitoient près 
la grande Syrte , entre les Nasamons et les Gétule$, 
selon Strabon , qui dit à-peu -près la même chose que 
Plutarque sur cette vertu naturelle contre les serpens. 
On attribuoit selon lui aux Tentyrites , habitans près 
de la petite Dlospolis en Egypte , la même faculté na- 
turelle contre les crocodiles, J'ai souvent entendu dire 
que les Nègres ( Africains ), esclaves dans l'Amérique, 
prennent et tu^nt ainsi les serpens sans craindre leurs 
morsures ; cela n'est pas démontré impossible. Mais 
je remarque, que les gens qui combattent obstinément 
les choses les plus raisonnables et les mieux établies , 
croient sans examen toutes les fables des voyageurs , 
toutes les impostures des charlatans. 



Fin des Observations. 



Tome VI. 

EXPLICATION DE LA FIGURE 
en taille-douce , des Médaillons et Monumens 
antiques de ce volume. 

Elle représente la chambre de Caton. Il paroît 
tombé à côté de son lit. On voit par terre auprè* 
de lui l'épée dont il s'est percé , et la table de géo- 
métrie qu'il a entraînée dans sa chute , et sur le lit 
ïe Traité de Platon sur l'immortalité de lame , in- 
titulé Phœdpn. Son fils et ses amis l'entourent avec 
toi», les caractères de la consternation et du déses- 
poir ; le médecin s'approche pour bander sa plaie ; 
mais l'inflexible Romain le repousse d'une main , 
et de l'autre élargissant sa blessure, s'arrache à la 
ibis les entrailles et la vie; Vie de Catqw dU tique, 
pag. S37. 

ANTIQUES. 

1. Agesilas , « Quand à la forme de son visage , 
« dit Plutarque , Vie de ce roi , Tome "VI , p. 7 , 
« nous ne l'avons point portraitte au naturel , pource 
« qu'il ne le voulut pas, ains défendit expressément 
« par son testament , que Ion ne fei-st ny peindre ny 
« mouler aucune image de son corps , mais bien trouve 
« Ion qu'il estoit de petite stature , et qu'il promettoit 
« bien peu de soy à le veoir ». Ce Médaillon est copié 
d'après celui publié pax Goltz , sur les Médailles , dont 
Bryan, déjà cité, a fait usage. Plut. Vie d'Agésilas, 
T. VI, p. 5. 

2. Xenophon, la Tête de cet historien est tirée 
d'un buste en Herme délia villa Albani , à Rome , 

publié par Winckelmann dans son ouvrage intitulé , 
Mon. ined. , n°. 171. Ce célèbre antiquaire fonde son 
raisonnement sur la couronne d'olivier dont les che- 
veux de cette belle tête sont ornés , faisant en cela 
allusion à un trait de la vie de Xénophon, rapporté 
par Diogène Laërce , Liv. II , paragraphe 54. « Le 
« Philosophe Athénien étoit occupé de la cérémo- 
« nie d'un sacrifice, lorsqu'il apprit que son fils 
« Gryllus étoit mort à la bataille de Mantinée. Ce père 
« éperdu ôta de sa tête la couronne de sacrificateur 
« ( qui probablement à Athènes étoit d'olivier ); mais 
« il ne tarda pas à l'y replacer , dès qu'il fut assuré 
« que son fils n'avoit cessé de vivre, dans cette mémo- 
« rable journée, qu'après y avoir signalé sa valeur ». 
Ce n'est que d'après une telle conjecture que l'on peut 
se flatter de posséder le portrait du Philosophe grec , 
qui , suivant l'opinion du savant Visconti , n'est 
qu'une tête d'Hercule couronnée d'olivier, comme un 
des vainqueurs Olympiques. Plut. Vie d 'Agésilas , 
T. VI, p. 38. 

3. Pompée , le Portrait de ce grand homme est re- 
présenté dans ce Médaillon avec le nom et les attributs 
de Neptune , d'après des monnoies d'argent des Césars 
et Empereurs Romains , décrite dans la 3 me . partie , 
Tab. 22 , de l'ouvrage du comte de Pembrocke , in- 
titulé : Numismata antiqua , in-fol. , et dans le T, 
II , de Vaillant , intitulé : Numi antiqui. Plut. Vie 
de Pompée , p. 89. 

4- Phocion , grand capitaine et célèbre orateur , 
d'après une sardoine , gravée par Pyrgotèle , décrite 
dans le Recueil de Stosch , p. 81 , Tab. 56 , et dans 
celui de la reine Christine intitulé : Effgies Virorum 

ae Fœmiuatum Illustrium, , n°. ao>, sous le n°. 85. 

F lut. Via de Phaaion , VI > p. a5i, 

5. Caton d'Utique, digne par son courage, son 
éloquence , sa constante fermeté et la sévérité de ses 
moeurs , des vertus de Caton le Censeuc son bisaïeul , 
dont il semble avoir hérité. Ce portrait tiré de Joh. 
Fabri Illustrium Imagines Virorum , ex Biblio- 
eheeâ Fuie. Urs. ^intnerpia;, in-\ n . n°. 1 16, pourroit 
bien n'être que celui de Caton le Censeur ; d'autant 
que Plutarque, p. 4°8, Vie de Caton d'Utique , dit, 
« que depuis son départ de Rome pour l'Afrique , à 
« la suite de Pompée , par manière de deuil , pour le 
« danger que lui paroissoit courir la liberté , il ne se 
« fait plus faire la barbe ny les cheveux ». Fine. T. 
VI, p. 5ai. 



Fin du Tome sixième. 



